
ŠVENTOJO RAšTO KOMENTARAI — 
AIšKINIMAI 


Biblija, arba Šventasis-Raštas, yra Dievo įksrėptas- Žodis. 
Kiekvienas Jos rašytojas — autorius-rašė: taip, kaip-jis per= 
gyveno įkvėpimą. Biblija nėra įstatymų kodeksas; arba 
dogmų rinkinys; bet Dievo apsireiškimas-žmogui. Geriausiass 
Biblijos aiškinimas yra pati Biblija, susiieškant kitas Biblijos : 
vietas, kurios kalba ta pačia tema, arba tuo pačiu reikalu. 
Taip galvojant, galima susidaryti išvadą, kad Biblijos aiški- 
nimas yra nereikalingas. Jei taip, tai ir visi pamokslai būtų 
nereikalingi, juk jie visi yra tam tikras Biblijos aiškinimas. 

Kartą vienas žmogus man pasakojo, kaip jis pradėjo dirbti 
cukraus fabrike. Jis labai išvargo ir matė, kad negalės dirbti, 
jei jam niekas nepaaiškins, kaip dirbti. Jis prašė vieno darbi- 
ninko jam paaiškinti. Tas atsakė: “Juk matai, kaip mes dir- 
bame, taip dirbk ir tu". Jis atsakė: “Nors aš ir matau, bet 
daug ko negaliu pastebėti". Kai jam paaiškino, kaip dirbti, 
tada jam darbas sekėsi lengvai ir gerai. Jei jau darbe neįma- 
noma pastebėti visko, tai ką kalbėti apie mintis. Skaitydami 
Bibliją daug ko nepastebime. Bet jei kas mums primena ir 
pasako ką, tada viskas tampa daug:aiškiau. Be to, yra daug 
istorinių, geografinių ir kitų dalykų, kurie būtini paaiški- 
nimo. 

Paaiškinimų — komentarų yra įvairių. Vieni aiškintojai 
siekia tam tikras savo dogmas įpiršti, kiti siekia Biblijos 
aiškumo ir Jos supratimo. Vieni aiškina labai moksliškai ir 
sausai, kad eilinis skaitytojas nieko nesupranta ir dvasinic 
peno negauna, kiti — labai paprastai ir suprantamai. Taigi 
aiškinimų gali būti ir yra įvairių. 

Anglų ir vokiečių kalboje yra labai daug ir įvairių Biblijos 
aiškinimų. Jų yra ir kai kuriose kitose kalbose, nors ir ne tiel 
daug. Lietuvių kalba katalikų Biblijos vertimai turi paaiški 
nimų; toks yra arkivyskupo Skvirecko i ir naujasis vertimas 
išleistas okupuotoje Lietuvoje 1972 metais. Tie paaiškinima 
yra trumpi. Jų yra daug gerų, bet kai kurie.yra vienašališki 
ir nori įpiršti Romos katalikų bažnyčios dogmas. Lietuvių 
evangelikų Biblijos vertimai spausdinami be paaiškinimų. 
Kiek žinau, iš vokiečių kalbos į lietuvių kalbą buvo išverstas 

tik kun. Rambako paaiškinimas apie Kristaus kentėjimus. Jis 
buvo.geras ircbešališkas. 

Šie .Biblijos+komentarai — aiškinimai lietuvių kalba yra 
pirmi. "Pradžia visada yra sunki. Gerai suprantu, kad bus 
daug trūkumų. Už patarimus ir kritiką būsiu labai dėkingas. 

Šie aiškinimai yra labai suglausti, trumpi. Plačiau rašant 
būtų įmanoma daug dalykų tiksliau paaiškinti, deja, tam ne- 
tturiu laiko nei galimybių. 

Aš pats, skaitydamas trumpus Biblijos paaiškinimus, daug 
„geriau Bibliją supratau, ir Ji man tapo artesnė, supranta- 
-mesnė, vertingesnė. Šio darbo imtis mane ragina vidujinis 
1jausmas. Suprantu savo menką pasiruošimą šiam darbui ir 
:nujaučiu, numatau trūkumus, bet tikiu, kad ir šiais paaiški- 
rmimais bus kai kam patarnauta. 

Aiškinimuose savo minčių labai mažai pridėsiu. Daugiausia 
imsiu iš kitų komentarų; vokiečių ir anglų kalbų. 

Pažymiu, kad Šventąjį Raštą laikau Dievo įkvėptu Žodžiu 
ir tikiu IDiewą. EKuris netiki Dievą ir ieškos tik mokslinių 
zžinių, kai kuo bus nepatenkintas. Bet kuris tiki Dievą ir ieško 
dvasinio peno, tikiu, ras šiuose paaiškinimuose daug naudos. 

Pabrėžiu tik' “io ir netikinčio Dievą, mano supratimu. 
Visų sričių mol.s ininkų buvo ir yra tikinčių ir netikinčių. 
Man atrodo, kad tikinčių mokslininkų ve:š lai, tyrinėjimai ir 
darbai yra nuosaikesni, negu netikinčių. 'Vikinčiu suprantu 
tą, kuris tikėdamas -Dievą,vwvykdo;gyvenime Šventojo Rašto 
reikalavimus.:Jis nevartojassuaigalytirtbtabako. Nenaudojant 
šių nuodų, jo mintys yra daugzaiškesriės. Jis deda pastangas 
nemeluoti ir neapgaudinėti, taip jis gyvenime išvengia daug 
įvairių nemalonumų ir yra ramesnis už netikintį. Jis sugeba 
savo mintis reikšti ir darbus atlikti tiksliau. Kuris tiki Dievą 
ir gyvenime nededa pastangų siekti Šventojo Rašto reikala- 
vimų, tas-yra netikįs, veidmainys. Netikįs Dievą, nors ir labai 
doras ir išmintingas žmogus, tiki, kad tvėrimas ir visa dąbar- 
tinė visatos eiga rieda pagal tam tikrus gamtos dėsnius, 
mums žinomus ir dar nežinomus. Tikįs Dievą, laiko Jį viso 
priežastimi — Tvėrėju ir Išlaikytoju, -kuris viską valdo ir 
tvarko Jo duotos gamtos dėsniais. Gamtos dėsniai yra Jo 
duoti nuostatai. Bet Jis kartais apsireiškia ir asmeniškai 
mums nežinomais dėsniais. Netikįs laiko tikintį naiviu, nesie- 
kiančiu ir nededančiu pastangų viską išsiaiškinti. Jis, tikėdą.- 
-mas Dievą, neturi savarankiškumo, rimtai neišvyst 
pastangų,-sumenksta, dažnai tampa veidmainiu. Mano su- 

pratimu, remiantis Šventuoju Raštu, tik tas tiki Dievą, kuris 
atgimsta, pergyvena Dievo apsireiškimą, turi su Juo asme- 
nišką patirtį. Ta patirtis įgalina jį rimtai siekti ir laikytis 
Šventojo Rašto reikalavimų. 


BIBLIJA 


Pradedant rašyti aiškinimus, tenka pasakyti kelis žodžius 
apie Bibliją. ž 

VARDAS. Biblija dažnai vadinama Šventuoju Raštu: 
Biblijos pirminė reikšmė graikų kalba buvo: knygos — raštai. 
Ta pati reikšmė yra ir lotynų kalba. Tik žymiai vėliau pra- 
dėta vartoti vienaskaitoje — Biblija. Taip Ji yra suprantama 
ir mūsų laikais. 


SENASIS TESTAMENTAS HEBRAJŲ KALBA. Senasis 
Testamentas hebrajų kalba sutvarkytas kitokia eile, negu 
mūsų dabartinė Biblija. Joje yra mažiau knygų negu mūsų 
ST. Bet visa ST apimtis, savo turiniu, yra ta pati. Hebrajai 
sujungia kai kurias knygas į vieną knygą. Pav. Samuelio, 
Karalių, Ezro, Nehemijo knygos yra sujungtos į vieną knygą. 


RANKRAščIAI. Biblijos rankraščiai buvo rašomi papyriuse 
(tam tikrų augalų lapai), pergamente arba odoje. 13 šimtme- 
tyje pradėta vartoti popierius. Senojo Testamento seniausi 
rankraščiai yra išlikę iš 9 šimtmečio mūsų eros, Naujojo 
Testamento — siekia 4 šimtmetį. Atrodo keistai, kad Naujojo 
Testamento rankraščiai yra žymiai senesni už Senojo Testa- 
mento rankraščius, net 500 metų. Tą galima paaiškinti tuo, 
kad ST žydai ir krikščionys labai gerbė ir senų, susidėvėju- 
sių; net nenaudotinų rankraščių nenumesdavo, bet juos su- 
rinkdavo ir sudėdavo sinagogoje. Kai jų surinkdavo dides- 
nius kiekius, juos palaidodavo kapinėse arba sudegindavo, 

„sunaikindavo. Priešingai NT rankraščiai; pirmaisiais amžiais 
nebuvo tiek vertinami, kiek ST, todėl nebenaudojamus nesu-. 
naikindavo. Taip jų daug kur išsilaikė. 

ST seniausias, vienintelis priešmasoretinis, „tekstas yra 
įšlikęs iš 1 ar 2 šimtmefio. Jame yra sųrašyta 10 įsakymų, 


*2M20,2-1Tir 5 M6, 45. Šis papyrusas yra Našh Čambridgė. 

1947 metais surasta daug ST ir kitų raštų rankraščių prie 
Mirties jūros. Jie yra iš maždaug 225 metų prieš Kr. — 60 
metų po Kr. Mošės ben Ašero Kodeksas yra Kaire iš 895 m. 
Jame yra pranašų knygos. Arono ben Mošės ben Ašero 
kedeksas Aleppe yra iš 10 šimtmečio. Jame yra visa Biblija. 
Kiti rankraščiai yra vėlesnių laikų. NT rankraščiai yra iš 4 
šimtmečio, kai kurios dalys — iš 2 šimtmečio. 

Iki spaudos išradimo visos knygos buvo perrašomos ranka, 
taip ir Biblija. Kyla klausimas: ar Biblija buvo visą laiką tiks- 
liai perrašyta ir, ar mes Ją tebeturime tokią, kokia Ji buvo 
pradžioje? Į tą galima atsakyti, kad Ją turime tokią, be esmi- 
nių pakeitimų. Vertingas knygas, tarp jų ir Bibliją, perrašy- 
davo profesionalai. Buvo daroma taip: tam tikrame kamba- 
ryje sėdėdavo būrys raštininkų, vienas diktuodavo, o visi kiti 
rašydavo. Tokios tada buvo "spaustuvės". Taip perrašytos 
Biblijos būdavo tikri mos ir, jei rasdavo nors vieną klaidą, 
Jų nepriimdavo į sina rogą, Jas galėdavo skaityti tik priva- 
čiai, namuose. 


šVENTOJO RAšTO PADALINIMAS. Senieji rankraščiai 
yra rašyti be jokic padalinimo: be skyrių, skirsnelių, be ski- 
riamųjų ženklų. F < žinoma, skyriais padalinimą įvedė arki- 
vyskupas Stepona: Langtonas, miręs 1228 metais. Eilučių 
numeraciją pradėjo Paryžiaus spaustuvin ąkas Robertas ' 
Etiene 1551 metais. 


KALBA. ST rašytas hebrajų kalba, dalis > rašyta vadi- 
namąja aramėjų kalba, tai Ezro 4, 6-8. 18; 7, 12-16; Dan 2, 
4b - 7.28. NT rašytas graikų kalba. 


LAIKAS. Biblija rašyta nuo Mozės iki apaštalų laikų, maž- 
daug 13 šimtmečių: apytikriai nuo 1200 m. prieš Kr. iki 100 
po Kr. Pradžioje Bibliją sudarė tik 5 Mozės knygos. Iki mūsų 

„laikų Ją tokią tebeturi samariečiai. Vėlesnė Biblija yra iš 
dabartinio Senojo Testamento. Ją tokią pripažįsta žydai. Mes 
krikščionys turime tokią, kokia Ji yra, Senąjį ir Naująjį Tes- 

"tamentą. ST yra 39 knygos, NT 27 knygos, viso — 66 knygos. 
Jos yra sudėtos į vieną knygą-— Bibliją. Visos hažnyčios yra 
priėmusios ir pripažinusios Bibliją, kaip "Nievo apreikštą ir 
neklystantį Žodį. Biblijos Raštai yra įkvepti ir parašyti per 
Šventąją Dvasią, todėl Jos autorius yra Dievas. 


M 

KANONIZAVIMAS. Biblijos ST kanonizavimas vyko pa- 
laipsniui. Dėl atskirų knygų vyko ilgi pasitarimai. Jamnijos 
suvažiavime 100 po Kr. visos knygos buvo patikrintos ir pri- 
imtos. Nuo to laiko ST kanonizavimas yra užbaigtas. NT 
buvo daug vadinamų apaštalų ir bažnyčios tėvų raštų. 4 
šimtmečio pradžioje jie visi buvo peržiūrėti ir atrinkti; pri- 
imti — kanonizuoti. Kai kuriuose Biblijos vertimuose dar yra 
vadinamų apokrifų. Apokrifas — reiškia paslėptas, neaiškus; 
gal dėl ginčijamos dieviškos kilmės, gal dėl jų nežinomų 
autorių? Šių knygų, kaip šventų, Dievo įkvėptų, lygių su 
kitomis Biblijos knygomis, niekada nepripažino nei Žydai, nei 
krikščionys. Žydai ir krikščionys laiko jas geromis, naudin- 
gomis knygomis, bet ne Biblijos kanonizuotomis knygomis. 
Tiktai Romos katalikų bažnyčia sągo visuotiniame suvažia- 
vime 1546 - 1563 m. Trente, apokrifų knygas pripažino Dievo 
įkvėptomis ir priėmė jas į Bibliją. Tki minėto laiko nei Romos 
katalikų bažnyčia, nei žydai, nei kiti krikščionys nebuvo jų 
pripažinę Biblijos knygomis, ir dabar jų niekas tokiomis ne- 
pripažįsta, išskyrus Romos katalikų bažnyčios. 


VERTIMAI. Paskutiniais šimtmečiais prieš Kristų žydai 
kalbėjo vadinamąja aramėjų kalba. Todėl sinagogose Biblijos 
skaitomas teks:as buvo verčiamas iš hebrajų kalbos į aramė- 
jų kalbą;-aiškinimai bei pamokslai taip pat buvo sakomi ta 
kalba. Žydai išsisklaidę po graikų pasaulį, daug kur pradėjo 
kalbėti, graikiškai. Todėl buvo reikalingas Biblijos vertimas 

„graikų kalba. Toks vertimas buvo padarytas apie 300 metų 
prieš Kr. Jis vadinamas Septuaginta. Šį vertimą naudojo 
krikščionys. Tas žydams nepatiko. Jie 2-me šimtmetyje po 
Kr. pasigamino naują vertimą. Krikščionys išvertė Bibliją į 
sirų, lotynų, koptų ir kitas kalbas. Labai pagarsėjo lotynų 
vePtimas — Volgata. Jį atliko Jeronimas. Tai puikus verti- 
mas. Romos.katalikų bažnyčia laikė jį pagrindiniu ŠR ver- 
timu iki: mūsų laikų. Tik iš jo darydavo vertimus į kitas kal- 
bas. Raskutiniais metais katalikai pradėjo daryti vertimus iš 
hebrajų:ir graikų kalbų. Vakarų Europos kalbomis buvo pa- 
daryta apie 14 vertimų prieš Liuterio vertimą. Liuterio ver- 
timas yra vienas svarbiausių vokiečių vertimų. Jis buvo at- 
liktas 1522 - 1534 m. 


: BIBLIJOS VERTIMAI LIETUVIŲ KALBA. Skelbiant 
krikščionybę mūsų“tautai, dauguma Lietuvos katalikų ku- 
nigų nekalbėjo lietuviškai ir fiemokė Žmonių lietuvių kalbos. 

Kaip žinome, krikščionybė lietuvių tautai buvo primesta 
kardu ir ugnimi, o ne liudijimu. Taipgi nedėta pastangų tautą 
sūpažindinti su Šventuoju Raštu. Katalikų lenkiški kunigai 
niekino lietuvių kalbą, kaip pagonišką ir netinkamą pamal- 
«doms laikyti. Tik po reformacijos, pradėjus veikti Lietuvoje 
evangelikams, ir katalikai buvo priversti kiek susirūpinti 
lietuvių kalba. 

Yra žinoma. kad katalikų kunigas Mikaiojus Daukša iš- 
vertė dalį Biblijos. Juozapas A. Giedraitis išvertė Naująjį 
Testamentą. Jis buvo atspausdintas 1816 m. Visos Biblijos 
vertimą padarė arkivyskupas Juozas Skvireckas. Nuo 
1901 m. iki 1935 m. buvo išleista visa Biblija atskirais tomais. 
Tai yra pirmoji Biblija katalikų išleista lietuvių kalba. Jos 
vertimas buvo daromas iš Vulgatos, lotynų vertimo, savaime 
suprantama, jis negali būti tikslus, nes vertimas darytas iš 
vertimo. 1972 metais katalikai išleido NT okupuotoje Lietu- | 
voje ir jį perspausdino JAV. Vertimas yra geras, paprasta, 
sklandi kalba. Vertimas darytas iš graikų kalbos. 

Evangelikai dėjo pastangas supažindinti lietuvių tautą su 
Biblija. Kiek žinoma, pirmi lietuvių evangelikų nepilni Bibli- 
jos vertimai siekia 1545 metus. 1579 m. buvo išspausdintos 
Baltramiejaus Vilento evangelijos. Visą Bibliją išvertė Jonas 
Bretkūnas apie 1590 m. Šis vertimas nebuvo atspausdintas. 
Šio vertimo foto kopija buvo Vytauto Didžiojo Universiteto 
Bibliotekoje iki 2-jo Pasaulinio karo. Reformatas Boguslavas 
Chylinskis išvertė visą Bibliją 1659 m. Jos tik dalis buvo at- 
spausdinta. Samuelis Bitneris išvertė ir paruošė spaudai NT. 
Jis buvo atspausdintas 1701 metais. Visa Biblija atspausdinta 
1735 metais Karaliaučiuje. Prie Jos vertimo dirbo 17 kunigų. 
Šiai laidai išsisėmus, naują vertimą darė teol. prof. dr. 
Ludvikas G. Rėza. Jam padėjo šį darbą atlikti 5 kunigai. Šis 
Biblijos vertimas buvo atspausdintas Karaliaučiuje 1816 
metais. Jis buvo;kelis kartus taisytas ir pakartotinai at- 
spausdintas. 1898 metais visą Biblijos vertimą pagrindinai 
peržiūrėjo kun. Jonas Pipiras ir mokytojas Adomas Einoras . 
Šis peržiūrėtas vertimas buvo atspausdintas: 1900, 1908, 
1946, 1960 metais. 

Paskutiniu laiku lietuvių kalba pergyveno didelį pasikei- 
timą. 1900 metų kalba labai atsilikus. Lietuvos Nepriklauso- 
mybės metu nesuspėta padaryti naujo Biblijos vertimo. Tuo 
reikalu buvo kai kas daroma, tariamasi. Kun. prof. dr. P. 
Jakubėnas išvertė evangelijas ir jos buvo atspausdintos. 

Kun. J. Inkenas išvertė Petro laiškus, jie buvo išleisti. 
Tremtyje lietuviai evangelikai išleido NT 1961 metais, ir dar 
teberuošia ST vertimą. 

Biblija buvo rašyta įvairiausiose aplinkybėse. Vieni Ją rašė 
rūmuose, kiti kalėjimuose, dykumose, urvuose, dar kiti ant 
upės kranto, jūrų pakraščiuose, tremtyje, savo namų židi- 
nyje, pralaimėjime ir laimėjime, kada kurį Dievas pašaukė. 
Tą knygą rašė Šventosios Dvasios įkvėpti žmonės: mergai- 
tės, moterys, karaliai, kaimiečiai, kunigai, žvejai, kariškiai, 
avių kerdžiai, muitininkai, daktarai, valdovai, mokslininkai. 

Biblijoje yra beveik visos žinomos literatūrinės formos: 
proza, poezija, dialogas, įstatymas, dekretas, palyginimai, 
alegorijos, satyros, pamokslai, laiškai, pranašystės. Ji apima 
visa tai, kas liečia žmogų: pasaulio tvėrimą, gyvybės pradžią, 
nuodėmę, mirtį, dangų, pragarą, tautas ir jų valdžias, žmo- 
gaus elgesį šeimyniniame ir socialiniame gyvenime, higienos 
principus, astronomiją, geografiją, istoriją, zoologiją, bota- 
niką ir kitką. 

Nežiūrint Biblijos vertingumo, nė viena kita knyga nebuvo 
taip puolama, kaip Ji. Tūkstančiai Jos egzempliorių buvo 
sudeginti. Daug buvo kankinių dėl Jos rašymo ir vertimo, 
spausdinimo ir platinimo. Nesuskaitomai daug kritikos ir 
paniekos Ji susilaukė iš barbarų ir skeptikų mokslininkų. 
Nežiūrint to, Ji lieka garbinga ir naudinga. 

Biblija nepretenduoja būti moksliška knyga, tačiau Ji daug 
kur yra tiksli. Biblija mini daug senovės tautų, istorikai apie 
jas mažai ką arba visai nieko nežino, tačiau archeologiniai 
tyrinėjimai patvirtina Biblijos pasakojimus. 

Biblija, kaip dieviškos kilmės knyga, dieviškai ir kalba į 
žmones. Dievas visais laikais apsireiškė ir apsireiškia Bibli- 


joje ir per Bibliją. Tai yra, skaitant Bibliją arba klausantis: 


Jos aiškinimų, pamokslų, žmonių širdys -tampa paveiktos 
dieviškosios galios, jos sušildomos, atgimdomos. Milijonus ir 
milijonus žmonių Biblija atgimdė ir atgimdo naujam, dvasi- 
niam gyvenimui. Ji tampa gyva: kai Ji dieviška galia apsi- 
reiškia žmogaus širdyje ir žmogų atnaujina, tada žmogus 
randa Joje dvasinį peną. 

Biblija yra pamatas krikščioniškoms bažnyčioms. Jei ne- 
būtų Biblijos>nebūtų ir I krikščioniškų bažnyčių. Nė jokia kita 
knyga nepaveikė Žž žmonijos jos istorijos bėgyje taip teigiamai, 
kaip Biblija; ir galima t tvirtinti, kad Ji ir toliau taip darys, nes 
Biblija pasiekia visą žmogų: protą ir jausmus, kūną, sielą ir 
dvasią. 


kai 
NAUJASIS TESTAMENTAS 


Senajame Testamente svarbiausias dalykas yra Dievo 
pažadai žmogui jį išgelbėti. Jie susieina Mesijo pažadėjime. 
NT pažadėtasis Mesijas yra Jėzus iš Nazareto. Apie Jį kalba 
evangelijos ir moko apaštalų laiškai. Jėzuje yra išpildyti pra- 
našavimai ir įstatymas. Per Jį atidarytas kelias į Tėvą. 

Apie Jėzų, Išgelbėtoją, liudijo apaštalai žodžiu. Plintant 
krikščionybei, jie nebegalėjo visur nuvykti liudyti. Be to, 
apaštalai vienas po kito mirė. Radosi reikalas Jėzaus darbus 
užrašyti. NT visi raštai yra baigti rašyti iki pirmojo šimtme- 
čio pabaigos. NT pirmosios knygos yra evangelijos. Jos vadi- 
namos evangelija pagal — Kodėl pagal? Viena: evangelija 
(džiugi naujiena) yra tik viena, Jėzaus Kristaus evangelija. 
Ją rašė atskiri žmonės ir pagal jų vardus ji pavadinta — 
evangelija pagal... Antra: evangelijas parašė atskiri žmonės 
skirtingai. Surinkimuose jos buvo skaitomos. Surinkimo 
žmonės žinojo apie rašytojus ir pradėjo evangelijas vadinti 
pagal jų vardus. Šis terminas įsigyveno ir yra mūsų priimtas. 

Pirmoji ir ketvirtoji evangelija rašyta Jėzaus mokinių, 
apaštalų. Pirmoji — Mato, ketvirtoji — Jono. Antroji ir tre- 
čioji rašyta apaštalų palydovų, Morkaus ir Luko. 

Pirmosios trys evangelijos vadinamos sinoptinėmis 
(sinopse — apžvalga), tai yra dėl jų didelio panašumo. Visų 
trijų evangelijų daug pasakojimų žodis žodin atitinka. Tik 
viena trečioji viso turinio yra skirtinga. 

Evangelijose aprašytas Jėzaus asmuo ir Jo darbai. Po 
evangelijų seka apaštalų darbai. Čja aprašomi kai kurie 
apaštalų darbai ir veiksmai. Toliau eina apaštalų laiškai. 
Juose apaštalai moko surinkimus ir. atskirus žmones, juos 
guodžia, duoda patarimų. NT baigiamas apreiškimu Jonui. 
Tai yra pranašystės knyga. 


SUTRUMPINIMŲ SARAšAS 
šR — Šventasis Raštas 
sT — Senasis Testamentas 


NT  — Naujasis Testamentas 
šD  — Šventoji Dvasia 

SENOJO TESTAMENTO KNYGOS 


1M  — Pirmoji Mozės knyga; 
2M — Antroji Mozės knyga 
8M — Trečioji Mozės knyga 
4M  — Ketvirtoji Mozės knyga 


5GM — Penktoji Mozės knyga 
Joz  — Jozuvo knyga 

Teis — Teisėjų knyga 

Ri — Ržtos knyga 


1 Sam — Pirmoji Samuelio knyga 
2Sam — Antroji Samuelio knyga 
14Kar — Pirmoji karalių knyga 
2Kar — Antroji karalių knyga 
1Ch — Pirmoji chronikų knyga 
2Ch — Antroji chronikų knyga 
Ezr -— Ezro knyga 

Neh  — Nehemijo knyga 

Est — Esterės knyga 

„Job — Jobo knyga 

Pa — Psalmių knyga 

Pat - — Patarlių knyga 

Pam  — Pamokslininko knyga 


Gies  — Giesmių knyga 

Iz — Izaijo knyga 

Jer  — Jeremijo knyga 

Jer R. — Jeremijo raudų knyga 
Ez — Ezakielio knyga 

Dan — Danieliaus knyga 

0z — Ozėjo knyga 

Joel — Joelio knyga 

Am  — Amoso knyga 


Obd — Obadjo knyga 
Jon — Jonos knyga 
Mik  — Miko knyga 
Naum — Naumo knyga 
Abak — Abakuko knyga 
„Soft  — Sofanjo knyga 
Ag  — Agėjo knyga 
Zak  — Zakarijo knyga 
Mal — Malachijo knyga 

NAUJOJO TESTAMENTO KNYGOS 


Mt — Evangelija pagal Matą 

Mk  — Evangelija pagal Morkų 

Lk — Evangelija pagal Luką 

Jn — Evangelija pagal Joną 

Apd  — Apaštalų darbai 

Rom  — Laiškas Romiečiams 

1Kor — Pirmasis laiškas Korintiečiams 
2Kor — Antrasis laiškas Korintiečiams 
Gal — Laiškas Galatams 

Ef — Laiškas Efeziečiams 

Fil -— Laiškas Filipiečiams 

Kol — Laiškas Kolosiečiams 

1Tes — Pirmasis laiškas Tesalonikiečiams 
2Tes — Antrasis laiškas Tesalonikiečiams 


1Tim — Pirmasis laiškas Timotiejui 
2Tim — Antrasis laiškas Timotiejui 


Tit — Laiškas Titui 

Fm — Laiškas Filemonui 
Žyd  — Laiškas Žydams 

Jok — Jokūbo laiškas 

1Pt  — Pirmasis Petro laiškaš 
2Pt  — Antrasis Petro laiškas 
1Jn  — Pirmasis Jono laiškas 
2Jnh  — Antrasis Jono laiškas 
3Jn — Trečiasis Jono laiškas 


Jud  — Judo laiškas 
Apr — Apreiškimas Jonui 

+-PRATARMĖ 


Šventojo Rašto komentarus — aiškinimus pradėjau 
rašyti Naujuoju Testamentu. Pradžioje parašiau trumpą 
įvadą į Šventąjį Raštą. Rašydamas Senojo Testamento 
komentarus, jaučiau reikalą kai ką pridėti. Kalbėdamas 
su kai kuriais žmonėmis ir susirašydamas laiškais, 
jaučiau, kad kai kas laukia paaiškinimų: ar Šventasis 
Raštas sutinka su mokslu, — kaip yra su evoliucija ir 
kitais klausimais? Šiais klausimais daugelis mokslininkų 
rašo, aiškina, spėlioja, įrodinėja, ginčijasi. Aš skaičiau 
šiais klausimais keletą knygų ir žurnaluose straipsnių. 
Noriu tik paminėti ką mokslininkai mano ir sako šiais 
klausimais. 

Mokslas yra aiškiais faktais paremtas įrodymas. 
Siekiant ką nors išrasti, daromi eksperimentai — 
bandymai; kartais bandymai kartojami tol, kol 
gaunamas vienas ir tas pats atsakymas. 

Kas liečia visatą — erdvę, žvaigždes, planetas; jų 
atsiradimo pakartoti neįmanoma. Šventajame Rašte yra 
užrašyta apie jų sutvėrimą. Kai kurie mokslininkai deda 
pastangas įrodyti, kad tai vyko savaime, Jbe jokio 
Tvėrėjo. Daugelis rimtų mokslininkų mano: jei teologai 
ir kiti mokslininkai nuoširdžiai bendradarbiautų ir 
siektų tiesos, rastų bendrą kalba ir daugeliu klausimų 
susitartų; būtų vienos nuomonės. Bet jei jie vienas antrą 
tik kritikuoja, vienos nuomonės neprieis. 

Šventasis Raštas pasakoja apie Dievą kaip viso 
priežastį, — viso Kūrėją, apie Dievo pradžią visai 
nekalba. Mūsų žemė — planeta yra labai menka visatos 
dulkelė. O žmogus, nors jis būtų ir žymus mokslininkas, 

"tikrai yra labai menkas. Tad ar įmanoma šiai dulkelei 

suprasti Didįjį Kūrėją, Jėgą, Išlaikytoją? Kas Šven- 
tajame Rašte pasakyta apie visatos sukūrimą ir mūsų 
žemę, yra labai panašu, ką mokslininkai pastebi — 
aiškina. Mokslininkai, kurie nori išjungti Dievo buvimą, 
visai nekalba apie erdvės, laiko, medžiagos pradžią. Jie 
tik aiškina atsiradimo eigą, 0 ne patį atsiradimą — 
tvėrimą. Taip lieka daugelis nepaliestų ir neatsakytų 
klausimų. Tikint Dievą, yra tik vienas neatsakytas 
klausimas — Dievas. 

Rimtų mokslininkų yra tikinčių ir netikinčių Dievą. 
Tikėjimas Dievą, kaip ir išganymas, neturi nieko bendro 
su mokslu. Mokslininkai tiki Dievą ne dėl mokslo, bet 
dėl įsitikinimo — patirto išganymo. O visatos atsiradimo 
eigą jie tyrinėja taip pat, kaip ir netikinčiai Dievą 
mokslininkai. Man atrodo, kad tikintys mokslininkai 
dirba ir tyrinėja nuodugniau ir išsamiau negu netikintys. 
Tikintys mokslininkai iš principo nevartoja tabako ir 
svaiginančių gėrimų. Tad jų mąstysena yra aiškesnė ir jie 
dirba  nuosaikiau. Kai kumie netikintys Dievą 
mokslininkai yra priversti atsisakyti tabako ir svaigalų 
nuodų, nes jų darbas to neleidžia. Pav. rūką ir svaigalus 
gerią žmonės negali būti gerais sportininkais ir dirbti 
maisto gamyboje. Žinoma, yra rūkančių ir geriančių 
sportininkų, bet jie nelaimi rungtynių, jų kūnas yra 
nepatvarus. Rūkantis ir geriantis nepastebi maisto 
skonio. Jau Lietuvoje „Maisto“ Lendrovė maisto 
gamybos vedėjus samdė tik nerūkančius ir negeriančius 
ir mokėjo jiems tūkstantinės algas. 

Evoliucija. Karolis Darvinas 1859 „metais parašė 
knygą apie augalų ir gyvūnų rūšis. Per tą knygą labai 


16 


pagarsėjo Darvinas ir evoliucija. Nuo to laiko daugelis 
mokslininkų bandė aiškinti visatos ir gyvybės 
išsivystymą savaime, be Kūrėjo — Dievo. Jie rem- 
damiesi ta knyga ne tik tyrinėjo evoliucijos eigą, bet ir 
remdamasi ja kūrė įvairiausias teorijas. Bet jau pats 
Darvinas yra pasakęs, kad Kūrėjas įkvėpė gyvybę į vieną 
ar kelias celes (formas). Be to, Darvinas ir anų laikų 
mokslininkai neturėjo tokio supratimo apie celes ir 
atomus kgip mūsų laikais. Jie manė, kad maža celė yra 
labai paprasta, dabar žinoma, kad ji yra labai sudėtinga. 
Darvino aprašymas apie augalų ir gyvių išsivystymą 
(evoliuciją) yra labai panašus į Šventojo Rašto tvėrimo 
eigą. 

Rimti mokslininkai greitai pastebėjo trūkumų ir 
klaidų Darvino knygoje. Darvinas. įrodinėjo, kad 
sugebėjusieji gyvūnai prisitaikinti prie kintančių 
aplinkybių išlieka, o nesugebantieji prisitaikinti žūna. 
Buvo įrodoma, kaip pavyzdys, kad mažėjant maistuį, 
žirafa išvystė ilgą kaklą pasiekti ėsti aukštai esančius 
medžių lapus. Betgi yra žinoma, kad sausose vietose . 
pirmiau išnyksta medžiai, o žolė vis dar auga. Aš pats 
mačiau . didelius žemės plotus, kuriuose medžiai 
nebeaugo, o žolė dar augo. 

Įrodymas, kad gyvybė išsivystė iš paprastos į 
aukštesnes rūšis neatitinka patirčiai. Išvystyti ir pasiekti 
geresnį augalą ar gyvulį reikia labai daug pastangų. 
Palikti augalą savo eigai, jis sumenksta ir atkrenta atgal. 
Ir išvystymas, pagerinimas, įmanomas tik savo rūšyje — 
giminėje. Yra rasta gyvių — tarakonų ir kitų, gintare ir 
uolose suakmenėjusių prieš 350 milijonų metų. Jie yra 
visai tokie, kokie.žž: +ra šiandien, -nei kiek nepasikeitę. 
Šventajame Rašte aprašyta augalų ir gyvūnijos eiga labai 
panašiai, kaip evoliucijos šalininkai moko. Pirma 
atsirado jūros (vanduo) ir sausuma. Vandenyje ir 
sausumoje galėjo augti augalai, kurie buvo reikalingi ' 

gyvūnams maistui. Pirma gyvūnija atsirado vandenyje. 
po to paukščiai ir sausumos gywiai, pagaliau buvo 
sukurtas žmogus. Skirtumas tarp Šventojo Rašto ir 
evoliucijos šalininkų yra tas: Šventasis Raštas sako, kad 
naujas rūšis — gimines, veislės tvėrė Dievas, o 
evoliucinistai moko, kad viskas vystėsi savaime. Kad 
viskas vystėsi savaime, ar nereikia tvirčiau tikėti, kaip 
tikėti Dievo tvėrimą? Be to pereinamųjų grandžių, iš 
vienos rūšies į kitą, dažnai nerandama. Imkime patį 
žmogų. Jis panašus kiek į bezdžionę, bet juk pirmųjų 
žmonių panašumą nupiešė dailininkai iš kaukolės ir 
kaulų. Ar taip piešiant negalima nupiešti kaip norima? 
Mačiau viename žurgale ne nupieštų, bet surinktų dabar“ 
esančių Žmonių ip gyvulių galvų — veidų. Buvo labai 
panašūs veidai: žmogaus ir šunies, žmogaus ir tigro, 
žmogaus ir liūto. Dirbant vienoje dirbtuvėje, vienas 
darbininkas buvo panašus į vorą. Visi darbininkai, savo 
tarpe, vadino jį voru. Reikėtų žiūrėti ne tik panašumo, 
bet ir skirtumų. Beždžionės rankos yra ilgesnės už kojas 
— žmogaus atbulai; žmogus vaikščioja kojomis — 
bezdžionė visomis keturiomis, žmogaus galvos smegenis 
didesnės už bezdžionės smegenis tris kartus. Žmogus 
kalba ir rašo, o bezdžionė turėdama tuos pačius sąnarius 
kalbos nevartoja, nes ji neturi ko sakyti; ji tik šaukia prie 
maisto ir perspėja nuo gręsiančio pavojaus. 
Mokslininkai yra nustatę, kad žmogaus kraujas yra 
daugiau panašesnis į varlės kraują negu į bezdžionės; 
moters pienas cheminiai yra panašesnis į asilės pieną 
negu į bezdžionės; žmogaus kūnas panašesnis į kiaulės 
negu į bezdžionės. Tai yra nespėliojimai, bet tikri faktai 
mokslininkų įrodyti. 

Dievas kūrė (tvėrė) pagal tam tikrus nuostatus. 
Žmogus pastebi kai kuriuos tuos nuostatus, bet neturi 
galios jų keisti. Jis tik gali juos stebėti. Tvirtinti, kad tie 
"nuostatai susikūiž patys ir jais remiantis vystėsi 

augmenija ir gyvūnija ar nėra per daug drąsu? Žūk 
lengviau ir logiškiau yra priimti, kad kas nors tuos 
nuostatus sukūrė. 

Kai evoliucijos šalininkai priėmė augmenijos ir 
gyvūnijos išsivystymo eigą iš paprastos cęlės į augalą ar 
gyvūną, pradėjo taikyti tą teoriją ir kitiems dalykams, 
net tikėjimui. Jie įrodinėja ir tvirtina, kad žmogus 
nesuprasdamas gamtos reiškinių pradėjo juos laikyti 
dievais — dvasiomis. Taip žmogus sukūręs dievaičius, 
dievus, dvasias ir pagaliau vieną Dievą. Remiantis tuą, 
jie laiko ir Šventąjį Raštą legendomis, pasakaitėmis ir 
kalba apie negyvą Dievą. 

Istorikai ir psichologai šį dalyką tyrinėjo ir priėjo, 
priešingos išvados. Pirmiausia žmogus (žmonija) tikėjo 
vieną Dievą ir tik vėliau pradėjo tikėti gamtos 
reiškiniais, dvasiomis ir kurti įvairius dievus: tautinius, 
vandens, miškų, laukų ir t.t. Yra susekta ir įrodyta, kad 
kiekviena tauta, ar tai Azijoje, Afrikoje, Europoje, 
„Australijoje, Amerikoje tikėjo vieną Dievą. Nors ne 
visos tautos ir tautelės Jį tuo pačiu vardu vadino. Pav. 
Amerikos indėnai Jį vadino „Didžioji Dvasia", kiti 
„Dangaus“ arba ,„Aukštybių Dievu". Kiek yra susekta 
seniausias Dievo vardas buvo „Di“, sanskrito kalboje jis 
yra „Dyu". Taipgi yra įrodyta, kad žmonija kilo iš 
vienos vietos ir kalbėjo tik vieną kalbą. Žinoma 
seniausioji užrašyta kalba yra sanskrito kalba. Kalbų 
žinovai sako, kad sanskrito kalba yra tobulesnė už 
vėlesnes žinomas užrašytas kalbas, kaip tai egiptiečių, 
babiloniečių, hebrajų, graikų kalbas. 

"Įdomu yra, kad lietuvių kalba vietoje sanskrito 
turime žodį — sąskrydis. Sakoma, kad pradėjus kalbai 
skilti, rastis daugiau kalbų — dialektų, mokslininkai 
suvažiavo (suskrido) ir užrašė seniausiąją žmonijos 
kalbą. 

Yra žinoma, kad lietuvių kalba yra seniausia 

Europos kalbama kalba, o'gal seniausia ir viso pasaulio 
kalbama kalba? Kartą buvau viename suvažiavime, 
kuriame vienas pasakojo apie Indijoje maldų sąjūdį 
vardu Ašram. Jis sakė, kad tą žodį išaiškinti yra labai 
sunku. Aš sakiau: „Aš žinau tą žodį, jis reiškia „būti 
ramiam" Viešpaties akivaizdoje — aš ramus. 

Kai prieš du šimtus metų prasidėjo archeologijos 
kasinėjimai ir tyrinėjimai, evoliucijos šalininkai buvo 
tikri, kad jais bus įrodoma Šventojo Rašto klaidos. Bet 
įvyko priešingai — buvo patvirtinta Šventojo Rašto 
tiesa. Pav. Joz 1,4 sakyta apie hititų tautą. istorikai 
nieko nežinojo apie ją. Archeologai įrodė, kad tai buvo 
žymi tauta. 

Kai 1949 metais buvo išrasti radijo aktyvūs spin- 
duliai laikui nustatyti, jais pastebėta, kad prieš 5000 
metų buvo didelis gyvūnų sunykimas. Tai yra Šven-' 
tajame Rašte pasakojamas tvanas. 

Mokslininkai ir teologai dažnai kalba ne kas 
Šventajame Rašte parašyta, bet ką jie mano, apie jų 
priimtas ir įsigyvenusias pažiūras. 

Šventasis Raštas yra rašytas prieš tūkstančius metų. 
Jei Jis būtų parašytas anų laikų sąvokomis ir mokslo 
pažiūromis, Jis šiandien būtų visai nesuprantamas. 
Labai nuostabu, :d Šventasis Raštas parašytas taip, jog 
Jis buvo siimran. ia; anais laikais ir, taipgi supran- 


tamas šiandien ti 1 žmonėms ir mokslininkams. 
Kadangi Šventa: "15 rašytas ne šių laikų 
sąvokomis, daugę:.. >trodo nepatrauklus. Tad 
daugelis iš Šventojo + | o tyčiojasi ir Jį iškraipo. 


Prisimenu, mano jaunystėje, buvo išleista Lietuvoje 
knygelė „Šventojo Rašto paslaptys". Tai buvo ištraukos 
iš Šventojo Rašto ir labai šališki, pajuokiančiai Šventojo 
Rašto komentarai — aiškinimai. Pav. apie Mozę buvo 
„įrodyta“, kad jis buvo didelis sukčius ir apgavikas. 
Mozės brolis, Aronas, surinkęs tautos auksą, sidabrą bei 

brangakmenius ir nuliejęs stabą — veršį. Mozė tą stabą 
sutrynęs į dulkes ir išbarstęs vandenyje. Toliau buvo 
paaiškinta, kad tokiu būdu Mozė pavogęs tautęs turtą, 
pasitraukęs kur tai ir prabangiai gyvenęs. Taip 
pasityčiota iš Šventojo Rašto ir vieno žymiausio 
Šventojo Rašto žmogaus. Juk Mozė buvo žydų tautos 
vadas — įsteigėjas, labai daug pasiaukojęs ir vargęs. Jo 
surašyti ir išleisti įstatymai yra tokie “svarbūs, kad 
praėjus tūkstančiams metų, daugelyje šalių dalis jų dar 
dabar galioja. Kai Dievas įsakė Mozei pasitraukti nuo 
savo tautos, jis buvo 120 metų amžiaus senelis. Mozės 
laikais žmogaus amžius buvo panašaus ilgio kaip mūsų 
laikais, apie 70 metų, Ps 90,10. Mozė gyveno 120 metų. 
Mūsų laikais irgi kai kuris žmogus išgyvena 120 metų. 
Ar tokio amžiaus žmogui bereikalingi turtai? Visgi' 
daugelis žmonių tokias Šventojo Rašto paslaptis skaito, 
apie jas kalba ir tiki. 

Kai kurie pastebi krikščionių, ypač vadų (kunigų) 
nusikaltimus, apgaulę, siekimą turtų, nesilaikymą 
Šven' >jo Rašto tiesų, ir dėl to pasitraukia nuo tikėjimo. 
Jaunystėje dirbau porą metų vienoje įstaigoje su dr. 
Jonu Šliupu. Jis buvo plačiai žinomas JAV ir Lietuvoje 
kaip laisvamanių vadas — netikintis. Aš jį gerbiau kaip 
žmogų, O jis mylėjo mane kaip dorą jaunuolį. Jis buvo 
jau senas žmogus, o aš jaunas vaikėzas. Jis turėjo daug 
Knygų — didelę biblioteką. Jis leido man pasirinkti ir 
skaityti knygas, kokias tik aš norėjau. Kartą skaičiau 
kokią tai knygą „Medžiaga“. Tos knygos autorius neigė 
Dievybę. Aš kalbėjau su daktaru ir sakiau, kad knygoje 
rašyta, jog nėra Dievo. Daktaras pažiūrėjo į mane ir 
pasakė: „Kai tu skaitydamas tokias knygas j jas suprasi — 
būsi žmogus. Žinoma, Dievo su žila barzda nėra, bet yra 
jėga, kuri viską tvarko ir valdo. Mes jos nesuprantame, 
bet gal kada ją suprasime ir ji mums patarnaus" . Jis man 
toliau papasakojo apie save: „Iki ketvirtos klasės 

gimnazijos buvau labai tikintis, bet tada pastebėjau jų 
(kunigų) apgaulės ir spjoviau į viską". Kartą sekmadienį 
jis buvo išėjęs ir grįžęs pasakė: „Buvau bažnyčioje 
(paminėjo ir evangeliko kunigo pavardę, kunigas 
pripasakojo visokių baikų“. Kalbantis su daktaru, jis 
manė, kad gyvybė ant mūsų planetos negalėjo atsirasti, ji 
atėjo iš kur nors kitur. Panašiai daugelis nusivilia 
žmonėmis ir „atsitraukia“ nuo tikėjimo. Tikrybėje, ar 
tokie žmonės negiliau tiki už veidmanius krikščionis? 

Kai kurios krikščioniškos bažnyčios ir grupės laiko 
savo tikėjimo pagrindu išgalvotas ir priimtas dogmas, o 
ne Šventojo Rašto tiesas. Taip daugelis visai nekreipia 
dėmesio ką Šventasis Raštas ir mokslas sako, bet laikosi 
savo išgalvotų dogmų. Kaip „pavyzdį galima priminti, 
kai. mokslininkai pastebėjo, kad mūsų planeta — žemė 
nėra visatos centras ir ji (žemė) sukasi apie saulę, 
bažnyčia paskelbė tuos mokslininkus eretikais, visai 
nesigilindama ką apie tai sako Šventasis Raštas. 

Kartą kalbėjau su vienu gimnazijos direktoriu, 
kilusiu iš surinkimininkų, žymiu evangelikų veikėju. 
Kalbantis jam pasakiau, kad Šventajame Rašte 
parašyta, jog žemė laikosi erdvėje (kabo ant nieko), Job 
26,7. Jis nustebo. Aš nustebau dar daugiau, kad toks 
mokslininkas nežino to. Šventajame Rašte minima ir 
apie žemės apvalumą; niekur nėra pasakyta, kad žemė 
yra visatos centras. 

Kartą pastebėjau ir daug mąsčiau apie tai, kad 
žmonės visai nekreipia dėmesio į Šventąjį Raštą. Taip 
galvodamas išdrįsau, rodos visai nekaltą dalyką, 
pasakyti, kad Šventojo Rašto angelai yra be sparnų, tik 
žmonių išgalvoti angelai turi sparnus. Kad daugiau 
atkreipus į tai dėmesį, pasiūliau $100.00 tam, kas įrodys 
Šventuoju Raštu, jog angelai turi sparnus. Girdėjaukad 
daugelis ieškojo Šventajame „Rašte, bet nė vienas 
nepaprašė $100.00. Daugelis kalbėjo, kad Burbulys 

niekina. -angelus. Dėl įsigyvenusių žmonių išgalvotų 
dogmų, net rimti žmonės ir mokslininkai nebekreipia 
dėmesio į Šventąjį Raštą. 

Kai kas vertina tik Naująjį Testamentą, o Senojo 
Testamento neįvertina. Visgi Senasis Testamentas yra 
-pagrindas Naujojo Testamento. Senajame Testamente 
„Dievas apsireiškė žmonėms. Jėzus pripažino Senąjį 
Testamentą ir naudojo Jį. Apaštalai taipgi naudojo 
Senąjį Testamentą ir Juo rėmėsi. 


23 


PADĖKA BENDRADARBIAMS 

Prieš penkiolika metų susirgau reumatu. Liga pasi- 
reiškė kojų kelių sąnariuose, pečiuose ir sprande. 
Skausmai buvo dideli; kiekvieną kartą sukant galvą 
skaudėjo. Tuo metu Dievo balsas sakė man: "Rašyk 
Šventojo Rašto komentarus. Jei nerašysi, neišeisi iš 
kambario — tada verkdamas rašysi". Rašyti komenta- 
rus delsiau, bet aiškiai supratau, kad liga rimta ir skau- 
di; ji gali pasireikšti dar labiau. Pradėjęs rašyti komen- 
tarus, kartą važiavau autobusu ir per langą pažiūrėjau 
kas vyksta šaligatvyje. Pats nustebau, kad, sukant gal- 
vą, neskaudėjo sprandas. Nuo to laiko reumato liga pra- 
nyko. Taigi, komentarų rašymą ne pats pasirinkau, bet 
Dievo įsakytas juos rašiau ir, Jam globojant, juos už- 
baigiau. Ačiū Jam! 

Komentarus pradėjau rašyti Naujuoju Testamentu, 
kurių yra penkios, o Senojo Testamento — septynios, 
viso 12 knygų. 

Naujasis “ :stamentas buvo išleistas Londone, 
Anglijoje 1961 ix Lietuvoje 1972 metais. Tuos tekstus, 
kiek pakeitęs, kaip man atrodė, pagal graikų kalbą tiks- 
liau naudojau Lietuvoje katalikų išleistą Naujojo 
Testamento tekstą naudojau jų neatsiklausęs. Nedrįsau 
keisti net neesminių išsireiškimų, nes jie geriau žino 
lietuvių kalbą, negu mes išeivijoje. Nuoširdus ačiū jiems 
už gerai atliktą darbą. Senojo Testamento tinkamo teksto 
lietuvių kaloa visai neturime, jį reikėjo paruošti. To darbo 
ėmiausi 1979 metais. Naujojo Testamento tekstą kiek 
pakeičiau, o Senojo Testamento tekstą visai naujai 
paruošiau per dvejus metus ir 23 dienas. Dirbau nuo 
ankstyvo ryto iki vėlyvo vakaro kas dieną. Tekstą skaitė ir 
padėjo: mašinėle rašyti žmona Alisa. Ji skaitė ir pirmųjų 
komentarų korektūrą. Čia tą sakau jos atminimui.Ją 

Viešpats“pašaukė į amžinybę 1981 metais. 

Paruošęs Sventojo Rašto tekstą, norėjau kad jį pa- 
“tikrintų geriau žiną lietuvių kalbą. Šį darbą sutiko dirbti 
gimnazijos mokytoja Olga Pacaitė-Paulikienė. Jos pro- 
tėviai — Lietuvos didikai įsteigė Pažaislio vienuolyną 

prie Kauno. Ir mokytoja Stepa Pauliukevičiūtė-Buro- 
kienė. Ji daug dirbo ir prie kitų spaudos darbų: perrašy- 
davo spaudai "Laisvoji Lietuva", "Mūsų Sparnai" ir t.t. 
Jos dirbo rimtai ir labai nuoširdžiai. Kiekviena namie 
peržiūrėdavo mano paruoštą tekstą ir pasižymėdavo pa- 
taisas. Bendrai, dirbdavome dvi dienas savaitėje. Buro- 
kienė perrašydavo pataisytą tekstą mašinėle. Taip dirbo- 
me dvejus metus ir 27 dienas. Jos tikrino komentarus ir 
skaitė knygų korektūrą, sakau joms nuoširdų ačiū. 

Liko nepatikrintos psalmės. Prie jų buvo sutikęs 
dirbti kun. dr. Eugenijus Gerulis. Jis susirgo širdimi ir 
išvyko gyventi į Floridą. Prie psalmių teksto patikrini- 
mo dirbo mokytojas-inspektorius Ignas Serapinas. 

Siuo reiškiu nuoširdų ačiū visiems už pagalbą dar- 
be ir tiems, kurie padėjo pinigais, leidžiant komentarus. 
Taipgi nuoširdi padėka už veltui duotą butą dirbti, — 
tikrinant Šventojo Rašto tekstą, Martinui Bliežai, kuris . 
jau yra amžinybėje, ir Dinai Plysaitei-Rudienei. 

Sis darbas yra baigtas. Už viską esu dėkingas 
Viešpačiui. Jis teikė norą dirbti ir leido mums gražiai 
susiklausyti. 

Kai kurių kritikų nuomone: Šventojo Rašto tekstui 
ir aiškinimams reikėjo duoti skirtingą šriftą, nes dabar 
daugelis neatskiria Sventojo Rašto teksto nuo aiškini- 
mų. Ap.e tai galvojau ir kalbėjau su spaustuvininku. 
Deja, nebuvo galimybės panaudoti skirtingą šriftą. 

Buvo iškeltos, paliktos, nepastebėtos klaidos. Už 
klaidas turiu prisiimti atsakomybę. Deja, jų pašalinti ne- 
begaliu. Man labai nemalonu ir gaila, kad daug klaidų 
yra, kurias pastebėjau kai jau knygos buvo atspausdin- 
tos. Aš esu jau 85 metų, protas nebeveikia kaip jaunys- 
:ėje. Be to, žmona sirgo ilgesnį laiką, aš susirgau slau- 
gydamas ją. Gydytojas patarė patalpinti ją ligoninėje, 
bet ji norėjo sirgti ir mirti namie. Odos vėžys man buvo 
įsimetęs prie kairiosios, po poros metų prie dešiniosios 
akies, reikėjo daryti operaciją. Kurį laiką visai negalėjau 
dirbti. Bendrai, akys nėra tokios, kokios buvo. 

K. Burbulys 

JEREMIJO RAUDA 

Babiloniečiams užėmus Judėją ir sudeginus sosti- 
nę Jeruzalę, Babilonijos karalius Nebukadnesaras leido 
Jeremijui pasirinkti: vykti į tremtį ar likti tėvynėje. Jere- 
mijas liko gimtajame krašte, bet po trijų mėnesių jis pa- 
čių izraelitų buvo prievarta išgabentas į Egiptą. Prana- 
šas, dar būdamas savo krašte, parašė raudą. Padavimai 
sako, kad pranašas, apraudojęs savo tautos vargą ant 
Golgotos kalno, kur Jėzus vėliau buvo riukryžiuotas, 
parašęs šią raudą. Raudoje pranašas pripažino, kad tas 
tautos sunaikinimas buvo Dievo bausmė už žmonių nu- 
sikaltimą. Jeremijas pasitikėjo Viešpačiu ir meldė Jo pa- 
galbos. 

Raudoje yra 5 poemos. Pirmųjų 2 poemų kiekvie- 
nas skirsnelis pradedamas hebrajų kalbos alfabeto tvar- 
kos raide. Hebrajų alfabetas turi 22 raides, todėl ir viena 
poema turi 22 skirsnelius. Trečioji poema turi 66 skirs- 
nelius, nes trys skirsneliai pradedami ta pačia raide. 
Penktoje poemoje yra 22 skirsneliai, bet jie parašyti ne 
alfabetine tvarka. Si poema yra malda. Pranašas, išlie- 
damas Dievui savo širdies jausmus malda, nesilaikė al- 
„ fabetinės tvarkos. 


JerR1,1 26 
| 1 skyrius 

JEREMIJO MALDA DĖL JERUZALĖS 1-22 

1 Koks tylus miestas, kuris pirma buvo pilnas 
žmonių! Jis buvo garsus tautų tarpe, o dabar — lyg 
našlė. Pirma lyg kunigaikštytė, o dabar — vergė, (IZ 
54,5-6; Jer 51,5) 2 Ji verkia graudžiai nakties metu, 
skruostai pasruvę ašaromis. Nė vienas mylimųjų ne- 
guodžia jos. Visi draugai tapo išdavikais ir priešais. (Ps 
69,21) 3 Judėja ištremta vargsta ir vergauja, gyvena pa- 
gonių tautų tarpe, neturi ramybės. Jos priešai pasinau- 
dojo jos nelaime. 4 Siono keliai tušti, niekas jais neke- 
liauja į šventes. Miesto vartai sunaikinti, kunigai nusi- 
minę. Mergelės liūdi, Jeruzalė labai suvargus. 5 Oku- 
pantai viešpatauja, priešai džiaugiasi. Viešpats siuntė tą 
bausmę jai dėl jos kalčių. Jos vaikai priešų išsiųsti ne- 
laisvėn. 6 Siono didybė — praeitis. Jos kunigaikščiai, 
lyg elniai, netekę ganyklos; bejėgiai, varomi nelaisvėn. 
7 Jeruzalė, pavergta ir pamiršta, prisimena laimingus 
pracities laikus. Ji pateko į priešo rankas, visų pamiršta. 
Prispaudėjai džiaugiasi jos nelaime. (3 M 26,34-35) 8 
Jeruzalės nusikaltimas ir dvasinis susmukimas didelis. 
Kas ją gerbė, dabar niekina ją, nes mato jos kaltę. Ji pa- 
ti vaitoja, slėpdama savo praeitį. (Jer 13,22) 9 Jos rūbas 
suteptas. Ji nepagalvojo, kas jos laukia. Viso netekus, 
draugų užmiršta ... "Viešpatie, pažvelk į mano vargą! 
O mano priešai — džiūgauja!" 10 Jeruzalės brangeny- 
bės priešų rankose. Net pagonių tautos, kurioms buvo 
dauja, — trūksta maisto. Jie keičia brangenybes į maistą 
gyvybei išlaikyti. "Viešpatie, Dieve, pažvelk į mano pa- 
niekinimą!" 12 "Ar'tai nieko nesako jums, einantiems 
pro šalį? Pažvelkite ir pagalvokite, ar kas kenčia tokį 
vargą, kaip aš (Jeruzalė)? Viešpats baudžia mane savo 
degančia rūstybe. 13 Jis siuntė iš aukštybės ugnį ir de- 
gino mane, gyvą. Jis ištiesė tinklą, pagavo mano kojas ir 
paklupdė mane. Aš esu vieniša, liūdžiu ir sergu. 14 Jis 


27 Jer R1,15 


uždėjo man jungą už mano nusikaltimus. Jo ranka už- 
dėtas jungas slegia mano pečius. Viešpats palaužė ma- 
no jėgas; atidavė mane į galingesnių rankas. 15 Vieš- 
pats sunaikino mano narsiuosius karius; Jis pastatė 
daugybę priešų palaužti jaunuolių jėgas. Judėja buvo 
Viešpaties taip suspausta, kaip suspaudžiamos vynuo- 
gės presu. (Iz 63,3) 16 Aš verkiu, mano skruostais rie- 
da skausmo ašaros. Neturiu kas mane nuramintų, kas 
padrąsintų mano širdį. Mano vaikus išsklaidė galingas 
priešas". (Jer 8,28) 17 Sionas tiesia pagalbai rankas, bet 
nėra kas jį paguostų. Viešpats sukėlė prieš Jokūbą jo 
kaimynus; jie tapo jo priešais. Jeruzalė yra jiems nešva- 
ri, sutepta. 18 "Viešpats yra teisus, aš neklausiau Jo 
Žodžio. Tautos, išgirskite! Pamatykite mano vargą! 
Mano jaunuoliai ir jaunuolės pateko nelaisvėn. (Jer R 
3,42; Jer 12,1) 19 Aš ieškojau pagalbos prietelių tarpe, 
bet jie apvylė mane. Kunigai ir vyresnieji miršta badu 
mieste, nerasdami maisto gyvybei išlaikyti. 20 Viešpa- 
tie, pažvelk, kokia aš nelaiminga ir nerami. Mano širdis 
nerimsta krūtinėje, nes aš neklausiau Tavęs. Lauke 
siaučia kardas, o viduje — mirtis. 21 Išgirsk, kai aš vai- 
toju! Ir nėra kas mane paguostų. Mano priešai išgirdę, 
kad Tu mane baudi, džiaugiasi. Tavo keršto diena te- 
ateina ir jiems, kaip ji atėjo man. (Jer R 4,21) 22 Teiš- 
kyla ir jų nusikaltimai Tavo akivaizdoje. Atlygink jiems 
taip, kaip man atmokėjai už mano nusikaltimus. Mano 
Širdgėlai nėra galo; aš giliai nuliūdusi". 


Kai kurie Šventojo Rašto kritikai rašo, kad šią rau- 
dą parašęs ne Jeremijas, bet nežinomas autorius. Mes 
nežinome kaip viskas buvo. Žydai sako, kad pranašas 
Jeremijas ją parašė. Jeremijas asmeniškai pergyveno vi- 
są apsiausties vargą, kančias ir miesto sunaikinimą bei 
žmonių žudymą ir trėmimą. Valstybė ir sostinė buvo 
sunaikinta. Pirmiau ji buvo lyg kunigaikštytė, o dabar 
lyg našlė (vergė). Našlę kaimynai ir draugai guodžia, 

bet Jeruzalę visi paliko. Žydų pranašai ir tauta suprato, 
kad sunaikinimą leido Viešpats. Toks supratimas yra jų 
didybė. Jie kreipėsi pagalbos pas Dievą. Dažniausiai 
tautos, taip ir lietuvių tauta, kaltina kitus, o patys nepri- 
sipažįsta savo blogybių. 

Visoje raudoje kartojamas sunaikinimas, savo kaltė 
ir prašymas (meldimas) Dievo pagalbos. Todėl raudos 
padalinimo suskirstyti atskiromis temomis neįmanoma. 


2 skyrius 
RAUDA DĖL JUDĖJOS IR JERUZALĖS 1-22 

1 Viešpats savo rūstybe aptemdė Sioną. Jis nu- 
sviedė Izraelio didybę iš dangaus į dulkes. Keršto metu 
Jis užmiršo savo "pakojį". (1 Ch 28,2) 2 Viešpats ne- 
gailestingai sunaikino Jokūbo gyvenvietes, nugriovė 
Judėjos pilis, nusviedė į dulkes; karalystė ir kunigaikš- 
čiai neteko savo garbės. 3 Jis šventa rūstybe sulaužė Iz- 
raelio galią, atitraukė nuo jo savo dešinę (pagalbą) prie- 
šų akivaizdoje, ir Izraelyje — Jokūbe viskas paskendo 
liepsnose. 4 Jis savo tvirta dešine įtempė lanką kaip 
priešas ir sunaikino visą Siono išdidumą ir Judėją. Jo 
kerštas siautė kaip ugnis. (Ps 7,13) 5 Viešpats tapo 
Izraelio priešu: sugriovė rūmus, pavertė griuvėsiais 
tvirtoves ir užleido Judėjai vargų ir kančių. 6 Savo 
šventovę Jis sujaukė, kaip daržo arimą, švenčių susirin- 
kimų vietą sunaikino. Viešpats pašalino Sione švenčių 
ir sabatų iškilmes ir karalius bei kunigus. 7 Viešpats at- 
metė savo aukurą, atsisakė šventovės, o rūmus atidavė į 
priešų rankas. Šventovėje buvo girdėti pergalės šauks- 
mai, kaip anksčiau iškilmių me. 8 Viešpats nusprendė 
Siono mūrus sunaikinti. Jis, ištempęs matavimo šniūrą, 
ištiesė ranką galutiniam sunaikinimui. Pylimas ir sienos 
visai susmuko. (Am 7,7-9) 9 Vartai įgrimzdo į žemę, 
užkaiščiai sulinko ir sulūžo. Karalius ir kunigaikščiai 
išsklaidyti pagonių tautose; įstatymas nebeveikia, pra- 
našai nebegauna apreiškimų iš Viešpaties. 10 Siono vy- 

resnieji sėdi tylėdami ant žemės, galvas apsibarstę pele- 
nais ir apsisiautę ašutinėmis. Jeruzalės mergaitės stovi 
nuleidusios galvas. 11 Mano akys paraudo nuo ašarų, 
siela nerimsta, širdis plyšta iš skausmo dėl tautos sunai- 
kinimo; kūdikiai ir vaikai alpsta miesto gatvėse. (Jer 
14,17) 12 Alkani jie klausia motinų: "Kur duona ir vy- 
nas?" Jie alpsta miesto gatvėse, lyg būtų sunkiai sužeis- 
ti, ir miršta motinų glėbyje. 13 Jeruzale, kuo paguosiu ir 
kam prilyginsiu tavo kančias? Siono dukterie, kuo pa- 
stiprinsiu tave? Tavo žaizda yra beribė, kaip jūra. Kas 
gali nuraminti tave? 14 Tavo "pranašai" pranašavo ap- 
gaulę ir melą. Jie neatidengė tavo kalčių ir neragino 
grįžti prie Dievo. Pranašaudami suvedžiojo tave ir įvedė 
į šią nelaimę. (Jer 14,14-16; 23,14-22) 15 Dabar praei- 
viai ploja rankomis, šaiposi ir krato galvas žiūrėdami į 
Jeruzalę: "Ar taip atrodo visos žemės grožio ir džiaugs- 
mo miestas?" (Ps 48,3; 50,2; Ez 16,14) 16 Tavo priešai 
išsižioję rėkia, švilpia, dantimis griežia, šaukdami: 
"Mes sunaikinome ją! Tos dienos laukėme, sulaukėme 
ir matome!" (Job 17,9; Ps 35,25; 137,7) 17 Ką Vieš- 
pats nusprendė, tą įvykdė. Jo seniai paskelbti grasini- 
mai įvykdyti. Jis griovė ir nesigailėjo, o tavo priešams 
leido džiaugtis ir išaugino jų ragus. 18 Siono dukte, 
Šaukis Viešpaties! Tavo ašaros tegul teka srovėmis die- 
ną ir naktį! Nesudėk akių ir neilsėkis! 19 Maldauk va- 
kare ir nakčia! Liek savo širdies skausmus Viešpaties 
akivaizdoje. Pakelk rankas maldoje dėl vaikų gyvybės, 
kurie alpsta badaudami gatvėse. 20 Viešpatie, pažvelk! 
Argi esi ką panašaus matęs?! Nejaugi motinos turi val- 
gyti savo kūno vaisių — kūdikius, kuriuos mylėdamos 
augino? Ar Viešpaties šventovėje kunigai ir pranašai 
turi būti žudomi? (5 M 28,53-57) 21 Gatvių dulkėse 
guli vaikų ir senių lavonai. Jaunuoliai ir jaunuolės krito 
nuo kardo; pykčio metu juos išžudei, išžudei nesigailė- 
damas. 22 Tu pašaukei iš visų kampų, lyg į šventės iš- 
kilmes, mano priešus. Tai buvo Viešpaties įtūžio diena, 

nė vienas neištrūko ir nepabėgo. Kuriuos auginau ir 
auklėjau, priešas sunaikino. 


Dievo išrinktasis miestas — Jeruzalė neklausė 
Viešpaties, nusikalto daugiau kaip Sodoma ir Gomora. 
Dievas yra teisus; Jis baudžia už nusikaltimus ne tik pa- 
gonis, bet ir išrinktąją tautą — Izraelį. Ne priešas — ba- 
biloniečiai — tą sunaikinimą padarė, bet Dievas. Jis su- 
naikino miestą ir šventovę. Politiniai vadai ištremti, ku- 
nigai badauja, "pranašai" nebeturi regėjimų, vaikai iš 
bado miršta motinų glėbyje. Taip buvo Jeruzalės sunai- 
kinimo metu, taip yra ir mūsų laikais karo metu. 

"Pakojis" yra Jeruzalė ir Judėja . Šventovėje šūka- 
vo priešai lyg iškilmių metu. Netikri pranašai nutilo. Jie 
daugiausia suklaidino tautą. Priešai galvojo, kad jie su- 
naikino Judėją ir Jeruzalę. Jie nesuprato, kad taip lėmė 
Dievas. Jeremijas viską suprato ir žinojo. Jis pats rau- 
dojo, vidiniai labai kentėjo; jis skatino visus likusius 
gyvus šauktis Viešpaties! 


3 skyrius 
JEREMIJO RAUDA 1-66 

1 Aš, žmogus, patyriau vargą, dieviškos rykštės 
smūgius. 2 Jis atvedė mane į tamsybę. 3 Jis ištiesęs lai- 
ko savo ranką prieš mane dieną iš dienos. 4 Jis mano 
kūną ir odą pasendino ir kaulus sulaužė. 5 Jis apsupo 
mane kartybe ir vargu, (Ps 143,3) 6 perkėlė į tamsą, 
kaip mirusį. (Job 19,8) 7 Jis uždarė man duris ir apkalė 
mane sunkiomis grandinėmis. 8 Aš šaukiu ir meldžiuo- 
si, bet Jis neatsako į mano maldą. (Ps 22,3; 69,3) 9 Jis 
uždarė mano kelius kampuotais akmenimis ir takus pa- 
darė nepracinamus. 10 Jis tykojo manęs kaip lokys, 
kaip liūtas lindynėje. (Job 10,16) 11 Jis mane paklaidi- 
no, sudraskė ir paliko vienišą. 12 Įtempęs lanką, Jis pa- 
statė mane taikiniu ir 13 pervėrė mano širdį strėlėmis. 
14 Aš tapau pajuoka ir pašaipa žmonėms ištisą dieną. 

(Job 30,9; Jer 7,20) 15 Jis maitino mane kartybėmis ir 

girdė metėlėmis. 16 Jis uždarė man burną ir apdrabstė 
mane purvais. 17 Neturiu ramybės ir nežinau, kas yra 
laime. 18 Mano garbė — praeitis, pasitikėjimas Viešpa- 
čiu sunykęs. 19 Atsimink mano vargą, kartybę, metėlę 
ir tulžį. 20 Mano siela nuolat tai atsimena ir todėl ken- 
čia. 21 Nors aš viso to neužmirštu, visgi dar turiu vil- 
ties. 22 Viešpaties malonė dar veikia, Jo gailestingumas 
dar nepasibaigė. (Neh 9,31) 23 Jo ištikimybė yra nauja 
kas rytą, ir Jo meilė ir malonė didelė. 24 Viešpats yra 
mano dalis, todėl pasitikiu Juo. (Ps 16,5; 73,26) 25 
Viešpats yra geras Jo laukiantiems ir ieškantiems. (Ps 
37,7) 26 Gera yra kantriai laukti Viešpaties išgelbėjimo 
ir (Rom 12,12) 27 nešti jungą nuo pat jaunystės. 28 
Viešpaties uždėtą kryžių neškime kantriai. 29 Nužemi- 
nimas teikia vilties. 30 Asmens pažeminimas ir įžeidi- 
mas patenkina skriaudėją. 31 Viešpats atstumia ne am- 
žinai. 32 Jis baudžia, bet vėl pasigaili pagal savo malo- 
nės gausą. (Iz 54,8) 33 Jis nenori varginti ir skriausti 
žmonių, 34 mindžioti kojomis belaisvius; 35 Aukščiau- 
sio akivaizdoje paneigti žmogaus teisę, 36 daryti žmo- 
gui skriaudą, — Viešpats nepritaria. 37 Kas gali įsakyti 
ir įvykdyti, jei Viešpats neįsako? (Iz 45,7; Am 3,6) 38 
Ar ne iš Aukščiausiojo ateina kas gera ir kas pikta? 39 
Kodėl žmogus murma baudžiamas dėl savo nuodėmių? 
40) Patikrinkime savo kelius ir grįžkime prie Viešpaties. 
41 Kelkime savo širdis ir rankas į Viešpatį, 42 nes nusi- 
kaltome ir maištavome. (Ps 106,6; Dan 9,5) 43 Apsi- 
šarvavęs kerštu, Tu persekiojai ir žūdei mūsų nesigailė- 
damas. 44 Tu apsigaubei debesiu taip, kad malda nepa- 
siekė Tavęs. 45 Tu padarei mus sąšlavomis ir atmato- 
mis tautų tarpe. 46 Mūsų priešai sukilo prieš mus. 47 
Mus apėmė panika, baimė ir sunaikinimas. 48 Mano 
akys pasruvo ašaromis dėl tautos sunaikinimo. (Jer 
8,23) 49 Mano ašaros plūs, jų nesulaikysiu, 50 iki 
Viešpats pažvelgs iš dangaus į mus. 51 Aš liūdžiu dėl 

likimo mano miesto. (Jer R 2,11) 52 Priešai pagavo 
mane kaip paukštį be pagrindo. 53 Įmetė mane gyvą į 
duobę, mėtė akmenimis. 54 Vanduo pakilo joje iki ma- 
no galvos; maniau — esu žuvęs. 55 Viešpatie, iš duo- 
bės gilybės šaukiuosi Tavęs. (Ps 130,1) 56 Tu išgirdai 
mano balsą. Išklausyk mano maldą. 57 Tu buvai man 
arti, kai šaukiausi Tavo pagalbos ir atsakei: "Nebijok". 
58 Viešpatie, Tu atėjai man į pagalbą ir išgelbėjai mano 
gyvybę. 59 Viešpatie, Tu matai man daromą skriaudą, 
padėk man mano bėdoje. 60 Tu matai jų įnirtį prieš ma- 
ne ir visus jų sumanymus; 61 Tu girdėjai jų panieką 
man ir jų siekius prieš mane. 62 Mano priešininkų lū- 
pos audžia tik piktus planus visą laiką. 63 Ar jie sėdi, ar 
keliasi, aš esu jų pajuokos objektas. 64 Viešpatie, Tu 
jiems atlyginsi pagal jų darbus. (Jer R 1,21; Ps 137,8) 
65 Sukietink jų širdis. Prakeikimas tekrinta ant jų. 66 
Viešpatie, Tu juos persekiok ir nušluok nuo žemės pa- 
viršiaus. 


Pranašas kalbėjo apie Judėją ir Jeruzalę kaip apie 
našlę, dukterį, Sioną; dabar jis kalbėjo apie save. Žmo- 
gus pergyvena laikų, kai rodos, Dievas neatsako į mal- 
dą, o leidžia kentėti, muša — baudžia. 

Pranašas suprato — žinojo, kad Dievas nenori 
kankinti žmonių, bet Jis yra nusižeminančių viltis — 
Gelbėtojas. Taip, kas supranta savo kaltę, prisipažįsta, tą 
Viešpats gelbsti. Viešpaties keliai — bausmė yra gera ir 
teisinga. 

Pranašas visą laiką siekė tautos atsivertimo; jis da- 
bar verkė ir meldė, kad tauta susiprastų, atsiverstų ir 
Dievas galėtų ją gelbėti. 

Ką pranašas rašė nuo 52 skirsnelio, yra poetiškas 
išsireiškimas, arba prisiminimas, ką jis iškentėjo nuo 
savo tautiečių, kai pranašavo apie Jeruzalės sunaikini- 
mą. Viešpats išklausė jo maldą ir išgelbėjo jį. Gale sky- 
riaus Jeremijas meldė nubausti jo priešus. Dievas yra 

teisingas; Jis tebaudžia teisingai. 


4 skyrius 
NUSIKALTIMAS DIDELIS — ATLEIDŽIANTI 
MALONĖ DAR DIDESNĖ 1-22 

1 Kaip tikras auksas patamsėjo, kaip jis pasikeitė! 
Šventovės akmenys guli išmėtyti visur gatvėse. (Jer R 
1,9-10) 2 Kilnieji Siono sūnūs, pirmiau gerbiami visų ir 
vertinami kaip auksas, dabar laikomi kaip moliniai in- 
dai, — puodžiaus rankų gaminys! 3 Net šekalai maiti- 
na, žindo savo vaikus, o mano tautos duktė tapo bejaus- 
mė, lyg strutis dykumoje. 4 Nuo troškulio kūdikių lie- 
žuvis prilipo prie gomurio. Vaikai prašė duonos, bet 
niekas jiems nedavė jos. 5 Valgę skanumynus, dabar 
miršta gatvėse badu; miegoję ant purpurinių pagalvėlių, 
dabar guli dulkėse. 6 Mano tautos kaltė yra didesnė už 
Sodomos nusikaltimus, kuri buvo sunaikinta akimirko- 
je be žmogaus rankos. (1 M 18,20; 19,24-25) 7 Jos di- 
dikai buvo švaresni už sniegą, baltesni už pieną, jų kū- 
nas rausvesnis už koralus, išvaizda gražesnė už safyrą. 
8 Dabar jų veidas juodesnis už suodžius, jie nebeatpa- 
žįstami gatvėje; jų oda prilipus prie kaulų, sudžiūvus 
kaip mumija. 9 Laimingesni kritę kovoje, negu mirę ba- 
du, nes jų kūnas pamažu išseko ir, netekę maisto, mirė. 
10 Motinos virė ir valgė savo pačių vaikus; tai buvo jų 
maistas mano tautos sunaikinimo metu. (Jer R 2,20) 11 
Viešpaties rūstybė pilnai pasireiškė. Jis įžiebė ugnį Sio- 
ne, kuri sunaikino jo pamatus. 12 Žemės karaliai ir pa- 
. saulio gyventojai netikėjo, kad priešas galėtų įžengti į 
Jeruzalę. 13 Tas įvyko dėl pranašų ir kunigų kaltės. Jie 
praliejo teisiųjų kraują. 14 Jie vaikščiojo gatvėmis, lyg 
akli, susitepę nekaltųjų krauju, kad buvo baisu juos pa- 
liesti. 15 Apie juos buvo sakoma: "Pasitraukite nepa- 
lieskite jų!" Jie slampinėjo ir vaikštinėjo aplinkui; net 
pagonys sakė: "Jie neprivalo būti mūsų tarpe!" 16 Pats 
Viešpats juos išsklaidė ir nekreipė dėmesio į juos; ne- 

buvo pagarbos nei kunigams, nei vyresniesiems. (Jer R 
5,12; 5 M 28,50; Iz 47,6) 17 Mes pavargome belaukda- 
mi pagalbos, bet jos nesulaukėme. Laukėme pagalbos iš 
savo tautos, bet ji negalėjo mums padėti. 18 Mūsų 
žingsniai buvo sekami; nebegalėjome net gatvėje pasi- | 
rodyti. Mūsų galas artėjo, dienos baigėsi. 19 Persekio- 
tojai buvo greitesni už padangių arus. Jie gaudė mus 
kalnuose, tykojo tyruose. (2 Kar 25,4-) 20 Viešpaties 
pateptąjį (karalių) jie sugavo. Mes tikėjome, kad jo ap- 
saugoje gyvensime tautų tarpe. (Jer 52,8-11) 

21 Edomo duktė, gyvenanti Uzo krašte, džiaukis ir 
būk linksma. Ir tave pasieks keršto taurė; tu taip pat bū- 
si nugirdyta ir nuoga. (Jer R 1,21; Ps 137,7; Jer 
25,15,21) 22 Siono dukra, tavo bausmė baigta, kaltė at- 
leista. Jis tavęs nebeištrems. Bet tu, Edomo dukra. Jis 
baus tave ir tavo nuodėmes iškels. (Iz 40,2) 


Jeruzalės gyventojai labai nusikalto; labiau kaip so- 
domitai. Pasėka — baisus sunaikinimas. Šventovės ak- 
menys gatvėse mėtomi. Valdovai ir kunigai kenčia ir 
miršta, net motinos valgo savo vaikus! 

Prie Jeruzalės sunaikinimo daugiausia nusikalto 
kunigai ir netikri pranašai; jie suklaidino tautą, tikruo- 
sius pranašus žudė. Lauktoji Egipto pagalba neatėjo. 

Kitos tautos netikėjo, kad Jeruzalė bus taip sunai- 
kinta. Svetimieji greit su tuo apsiprato, o edomitai net 
džiaugėsi tuo Jeruzalės-likimu. Dievas yra visų Vieš- 
pats; Jis baus ir edomitus. 


5 skyrius 
KANČIA DIDELĖ, 
BET VILTIS — GYVASIS DIEVAS 1-22 
1 Viešpatie, atsimink kas įvyko. Pažvelk, atkreipk 
dėmesį į mūsų vargus. 2 Mūsų tėvonystė ir namai sve- 
timųjų rankose, 3 Mes esame našlaičiai, mūsų motinos 
našlės; 4 privalome pirkti geriamą vandenį ir mokėti pi- 

nigus už malkas. 5 Mus labai vargina sunkiais darbais 
ir pavargus neleidžia atsikvėpti. 6 Prašėme pagalbos 
egiptiečių ir asiriečių, kad bent duonos gautume. 7 Mū- 
sų tėvai nusikalto, bet mes turime nešti jų kaltę. (2 M 
20,5; Jer 31,29; Ez 18,2) 8 Vergai viešpatauja mums, ir 
niekas negali mus išvaduoti iš jų rankos. (2 Kar 25,8) 9 
Javus maistui parsigabenome su baime ir pavojumi, nes 
siaučia tyrų gyventojų kardas. 10 Mūsų oda suskirdus 
nuo siaučiančio bado. 11 Moterys ir mergaitės išprie- 
vartaujamos Sione ir Judėjos miestuose. 12 Kunigaikš- 
čius jie pakorė, o vyresniuosius pašalino iš pareigų 13 
Jauni vyrai yra verčiami girnoinis malti, jaun: 5iiai 
klumpa po sunkiomis naštomis. 14 Vyresnieji nebesi- 
rodo prie miesto vartų, ir jaunuoliai nebesusirenka žais- 
ti. 15 Mūsų džiaugsmai dingo, žaidimai virto liūdesiu. 
16 Galvos vainikas nukrito. Vargas mums, nes mes nu- 
sikaltome. (Jer 13,18) 17 Todėl mūsų širdis liūdna, 
akys aptemo. 18 Siono kalnas apleistas, lapės ten gyve- 
na. 19 Bet Tu, Viešpatie, karaliauji amžinai. Tavo sos- 
tas lieka kartų kartoms. 20 Kodėl Tu mus taip ilgai už- 
miršai ir palikai (Ps 13,2) 21 Viešpatie, sugrąžink mus 
prie savęs, mes norime grįžti ir sekti Tave. Atnaujink 
mus kaip anose dienose! 22 Juk Tu mus neatstūmei ir 
nerūstausi amžinai! 


Ką čia pranašas parašė, panašiai kenčia visi pa- 
vergtieji. Likę krašte, neištremti, buvo labai varginami, 
skriaudžiami, išnaudojami. Nemokšos ir vergai juos 
valdė ir niekino: moieris prievartavo, jaunus vyrus vertė 
girnomis mali. Tą darbą dirbdavo tik vergai ir moterys. 

Pranašas žinojo — Dievas viešpatauja ir tokiais 
laikais. Jis yra galingas, gali teikti pagalbą nusikaltusiai 
tautai! 

PRANAŠAS EZEKIELIS 

Pranašas Ezekielis buvo kilęs iš Jeruzalės kunigų 
šeimos. Judėjos ir Jeruzalės gyventojai buvo tremiami 
kelis kartus į Babiloniją. 597 pr. Kr. jaunas Ezekielis, 
su kitais Jeruzalės gyventojais, daugiausia pasiturin- 
čiais, irgi buvo ištremtas į Babiloniją. Tremtiniams ten 
buvo leidžiama laisvai ūkininkauti ir kitus darbus dirbti. 
Daugelis jų ten praturtėjo. 

Viešpats pašaukė Ezekielį būti pranašu penktaisiais 
jo tremties metais 593 pr. Kr. Pranašas Jeremijas buvo 
senesnis už Ezekielį; Jeremijas veikė Jeruzalėje, Ezekie- 
lis tremtyje prie Kebaro upės, o Danielius — karaliaus 
rūmuose. Danielius buvo ištremtas 9 metus anksčiau 
negu Ezekielis. Pranašas Ezekielis veikė iki 570 pr. Kr. 

Pranašo Ezekielio knygą galima padalinti į tris da- 
lis: nepasitikėkite neteisingais pranašais — Jeruzalė bus 
paimta 1-24; Jeruzalei kritus, Ezekielio pranašystė, kad 
Dievas baus ir kitas tautas 25-32; Izraelio garbė bus at- 
statyta 33-48. 

Tarp Ezekielio pranašavimo ir Apreiškimo Jonui 
yra daug panašumo: cherubai Ez 1, Apr 4; Gogas ir 
Magogas Ez 38, Apr 20; pranašas valgo knygą Ez 3, 
Apr 10; Naujoji Jeruzalė Ez 40-48, Apr 21. 

Bendra Ezekielio pranašavimo tema buvo: "Žinoki- 
te, kad Aš Viešpats". 

Pažadėtoje žemėje izraelitai garbino stabus, kaip 
aplinkiniai jų kaimynai. Kiti pranašai ir ypač Ezekielis 
tai pavadino 'paleistuvyste' prieš Dievą. Tą jis išreiškė 
prilyginimais ir net nepadoriais žodžiais ypatingai 16 ir 
23 skyriuose. 

Jeruzalei kritus 586 pr. Kr., daugelis suprato, kad 
Jeremijas ir Ezekielis buvo tikri pranašai. Tauta atsisakė 
stabų garbinimo. Izraelitai ir vėliau įvairiais būdais nu- 
sikalto ir nusikalsta, bet stabų jie nebegarbina. Jie grįžo 
iš Babilonijos tremties pagydyti nuo šios ligos. 

1 skyrhės 
EZEKIELIO PAŠAUKIMAS IR REGĖJIMAS 1-28 

1 Tai buvo trisdešimtaisiais metais ketvirto mėne- 
sio penktą dieną, man esant tremtinių tarpe prie Kebaro 
upės. Atsivėrė dangus ir mačiau dieviškus regėjimus. 
(Ez 10,15) 2 Tai įvyko karaliaus Joakimo tremties 
penktais metais penktą mėnesio dieną. (2 Kar 24,15) 3 
Viešpats kalbėjo kunigui Ezekieliui, Busio sūnui, kal- 
dėnų krašte prie Kebaro upės. Viešpats buvo su juo. 

4 Aš mačiau iš šiaurės kylantį viesulą ir debesis; 
aplinkui liepsnojo ugnis. Ugnies vidurys spindėjo, lyg 
žėrintis žalvaris. (Ez 10; Apr 4,6-8) 5 Liepsnų viduryje 
mačiau keturias būtybes. Jų išvaizda buvo panaši į 
žmogų. 6 Kiekviena jų turėjo keturis veidus ir keturis 
sparnus. 7 Jų kojos buvo tiesios, o kojų letenos pana- 
šios į veršio kojas. Būtybės žibėjo kaip žalvaris. 8 Po jų 
sparnais, keturiuose šonuose, buvo lyg žmogaus ran- 
kos. Veidus ir sparnus jos turėjo keturiose pusėse. 9 
Sparnai lietė vienas kitą. Eidamos jos nesisuko, kiek- 
viena ėjo tiesiai. 10 Veidai visų keturių taip atrodė: prie- 
kyje buvo žmogaus veidas, dešinėje — liūto veidas, 
kairėje — veršio veidas ir užpakalyje — aro veidas. 11 
Jų sparnai buvo ištiesti ir į viršų pakelti. Du sparnai lie- 
tė vienas antrą, kiti du — dengė jų kūnus. 12 Jos ėjo 
kiekviena tiesiai pirmyn. Kur Dvasia jas stūmė, ten jos 
ėjo ir eidamos nesigręžė. 13 Būtybių viduryje buvo kas 
tai panašu į degančias anglis, į žėrinčius deglus, kurie 
judėjo būtybių tarpe. Ugnis liepsnojo, o iš jos žybčiojo 
žaibai. 14 Būtybėms vaikštinėjant, atrodė lyg žaibuoja. 
15 Žiūrėdamas į būtybes, mačiau ant žemės prie kiek- 
vienos jų po ratą. (Ps 18,11) 16 Ratai atrodė, lyg spin- 
dintis krištolas. Visi keturi išvaizda ir sudėtimi buvo 
panašūs. Kiekvienas jų atrodė lyg būtų ratas rate. 17 Jie 
ėjo kartu su būtybe. 18 Ratai turėjo ratlankius ir stipi- 
nus. Visi keturi ratlankiai buvo pilni akių. 19 Einant bū- 
tybėms, drauge ėjo ir ratai; pakilus būtybėms aukštyn, 

pakildavo ir ratai. 20 Kur Dvasia ėjo, ir jie ėjo; pakilus 
Dvasiai, ir ratai pakildavo, nes būtybių Dvasia buvo ir 
ratuose. 21 Vadinasi, jei jos ėjo, ėjo ir jie drauge, jei jos 
sustojo, sustojo ir jie; jei jos pakilo nuo žemės, pakilo ir | 
ratai, nes būtybių Dvasia buvo ratuose. 

22 Virš būtybių galvų buvo kas tai panašu į dan- 
gaus skliautą, kuris žėrėjo kaip krištolas ir gaubė jas. (2 
M 24,10) 23 Po skliautu kiekviena būtybė dviem spar- 
nais dengė savo kūną, o kiti du sparnai buvo ištiesti. 24 
Joms judant, girdėjau jų sparnų ūžimą, lyg galingo van- 
denyno, lyg perkūno griausmą, lyg didelės kariuome- 
nės stovyklos ūžesį. Joms sustojus, sparnai nusileisda- 
vo. 25 Nuo skliauto, esančio virš jų galvų, aidėjo bal- 
sas. Kai jos ramiai stovėjo, sparnai buvo suglausti. 26 
Po skliautu, virš jų galvų, mačiau lyg sostą iš safyro ir 
ant jo sėdinčią žmogaus pavidalo būtybę. 27 Būtybė 
nuo juosmens aukštyn ir žemyn spindėjo, lyg žalvaris, 
apsupta ugnies liepsnomis. 28 Žėrintis spindesys atro- 
dė, lyg laumės juosta, saulei pasirodžius lyjant. Toks 
spindintis vaizdas buvo aplinkui. Tai buvo vaizdas, 
šviečiantis Viešpaties didybe. Pamatęs tai, kritau veidu 
žemėn ir išgirdau balsą. (Apr 4,3) 


Ezekielis reiškia — Dievas stiprus, arba Dievas 
stiprina. Ezekielis buvo ištremtas į Babiloniją 597 pr. 
Kr. 30 metai buvo Ezekielio amžiaus, kai jį Dievas pa- 
šaukė pranašu, arba Babilonijos nepriklausomybės me- 
tai, nuo Asirijos 625 pr. Kr. Ezekielis gyveno tremtyje 
prie upės Kebaras. Jis buvo kilęs iš kunigo šeimos. Pa- 
rašyta visai paprastai: "Atsivėrė dangus ir mačiau regė- 
jimą — viziją". Tas įvyko toli nuo Jeruzalės; pagonių 
krašte. Dievas nepriklauso prie žydų šventovės; Jis yra 
visur, visų Viešpats. 

Ezekielis matė iš šiaurės kylantį viesulą ir debesis. 
Ugnis liepsnojo, viduryje buvo ugnis lyg žalvaris. Tai 
buvo Viešpaties sostas. Viduryje liepsnos buvo 4 būty- 

bės, panašios į žmogų. Būtybės buvo cherubai. (Ez 
10,20) Jos nešė Dievo sostą. Jų kiekviena turėjo dvi 
rankas, keturis sparnus ir keturis veidus. Priešakinis 
veidas buvo žmogaus, dešinysis — liūto, kairysis — 
veršio, užpakalinis — aro. Būtybės ėjo ten, kur Dvasia 
jas vedė. Pradedant eiti joms nereikėjo gręžtis. Prie 
kiekvienos būtybės buvo po ratą. Ratai buvo taip pada- 
ryti, lyg įstatyti vienas į kitą. Virš būtybių buvo lyg 
dangaus skliautas. Dievo sostas ir Viešpaties didybė 
buvo tokia galinga, kad Ezekielis krito veidu ant 
žemės. 


2 skyrius 
PRANAŠO PAŠAUKIMAS 1-10 

1 Jis kalbėjo: "Žmogaus sūnau, stokis, Aš kalbėsiu 
su tavimi". 2 Jam pradėjus kalbėtis, Dvasia pastatė ma- 
ne ant kojų, ir aš klausiausi kalbančio. 3 Jis tarė: "Žmo- 
gaus sūnau, Aš :unčiu tave pas Izraelio žmones, pas 
atpuolusią tautą, :- uri maištauja prieš mane. Jie ir jų pa- 
likuonys priešinosi man iki šios dienos. 4 Žmonės, pas 
kuriuos siunčiu tave, yra atkaklaus būdo ir nepalenkia- 
mos širdies. Tu jiems sakyk: "Taip sako Dievas'. (Mt 
1,21-; 23,30-32; Apd 7,51) 5 Ar jie klausys, ar neklau- 
sys, nes jie yra atkakli tauta, bet jie žinos, kad pranašas 
yra jų tarpe. (Ez 3,11,27) 6 Tu, žmogaus sūnau, nebijok 
jų ir neišsigąsk jų kalbų. Nors tave supa dilgėlės ir erš- 
kėčiai ir gyveni su skorpionais; nebijok jų žodžių ir ne- 
išsigąsk jų veido išraiškos, nes jie yra atkaklūs. 7 Kal- 
bėk jiems mano žodžius, nežiūrint ar jie klausys, ar ne- 
klausys jų. 

8 Tu, žmogaus sūnau, klausyk, ką tau <akau, ne- 
būk priešgina, kaip jie. Tu valgyk, ką tau dv 510“. 9 Aš 
pažvelgiau ir pamačiau ištiestą ranką 1m1an. Ranka laikė 
knygos ritinį. (Apr 10,8-11) 10 Jis išskleidė ritinį prieš 
mane. Jame buvo prirašyta abejose pusėse: "Raudos, 

dejonės ir vargai". 


Ezekielis parkritęs gulėjo ant žemės. Viešpats įsa- 
kė jam atsistoti ir klausytis, ką Jis sakys. Viešpats pa- 
vadino jį "Žmogaus sūnumi". Šis pavadinimas Senaja- 
me Testamente yra du kartu, Dan 7,13 ir Ps 8,5. Danie- 
lius šiuo vardu vadino Mesiją. Naujajame Testamente 
Jėzus šiuo vardu vadino save. Šis pavadinimas Ezekie- 
liui buvo priminimas, kad jis yra žmogus. Dievas pasa- 
kė Ezekieliui, kad Jis siunčia jį pas Izraelio tautą. Tauta 
yra atkakli maištininkė. Ji nekreips dėmesio į pranašui 
Dievo duotus įspėjimus. Tačiau ji privalo žinoti, kad 
pranašas yra jų tarpe. Pranašas gyvens lyg tarp dilgėlių, 
erškėčių ir skorpionų, tačiau jis privalo nebijoti jų. 

Dievas davė ir įsakė Ezekieliui suvalgyti knygos 
ritinį, kuris buvo prirašytas abiejose pusėse; iš vidaus 
ir iš viršaus, Apr 10,9. Knygos turinį pranašas privalė- 
jo visai pasisavinti ir skelbti jį žmonėms. Jis buvo: rau- 
dos, dejonės ir vargai. , 


3 skyrius 
EZEKIELIO SIUNTIMAS 1-27 

1 Viešpats tarė man: "Žmogaus sūnau, suvalgyk, 
Ką matai prieš save! Suvalgęs šitą prirašytą ritinį, eik ir 
kalbėk Izraelio namams". (Ez 2,9) 2 Jis mane valgydi- 
no, sakydamas: 3 "Žmogaus sūnau, valgyk šį ritinį ir 
pasisotink juo". Aš jį suvalgiau, ir jis mano burnoje bu- 
vo saldus kaip medus. 4 Jis tada vėl kalbėjo: "Žmogaus 
sūnau, dabar eik į Izraelio namus ir kalbėk jiems mano 
žodžius. 5 Tu siunčiamas pas Izraelį, ne pas svetimą 
tautą su nesuprantama kalba, 6 ir ne į tautą, kurios kal- 
bos nemoki. Jei pas tokius tave siųsčiau, jie klausytų ta- 
vęs. 7 Bet Izraelis neklausys tavęs, nes jis ir manęs ne- 
klauso. Izraelio tauta yra kietasprandė ir kietaširdė. 8 
Aš padarysiu tavo veido išraišką tokią, kaip jų, ir tavo 
kaktą — kaip jų kaktą; (Jer 1,18) 9 ji bus kieta kaip dei- 

mantas, kietesnė už titnagą. Nebijok jų ir neišsigąsk jų 
veido išraiškos, nes tai atkakli tauta. 10 Žmogaus sū- 
nau, visus mano žodžius, kuriuos tau kalbu, klausyk 
ausimis ir įsidėk širdin. 11 Nuvykęs pas tremtinius, sa- 
vo tautiečius, jiems kalbėk; ar jie klausys, ar neklausys, 
sakyk: "Taip sako Viešpats'." (Ez 2,5-7) 

12 Dvasia pakėlė mane. Viešpaties šlovė pakilo iš 
savo vietos, ir aš išgirdau labai stiprų balsą: (Ez 8,3; 
Apr 8,39) 13 būtybių sparnų šlamėjimą ir ratų dundėji- 
mą. Tai buvo baisus ūžimas. 14 Dvasia pakėlė ir nešė 
mane. Aš buvau labai išgąsdintas, bet Viešpats ramino 
mane. 15 Aš atvykau pas tremtinius į Telabibą, kurie 
gyveno prie Kebaro upės. Ten sėdėjau septynias dienas 
jų tarpe labai susirūpinęs. 

16 Septynioms dienoms praėjus, Viešpats kalbėjo 
man: 17 "Žmogaus sūnau, Aš paskyriau tave budėtojų 
Izraelio namams. Ką išgirsi iš manęs, pranešk jiems 
mano vardu. (Ez 35,7-9; Iz 52-8; Žyd 13,17) 18 Jei Aš 
sakysiu niekšui: "Tu mirsi", bet tu neįspėsi jo ir nepamo- 
kysi, kad jis pasitrauktų nuo bedieviško kelio ir išliktų 
gyvas, niekšas mirs dėl savo nusikaltimų, o tu atsakysi 
už jo mirtį. 19 Jei tu įspėsi niekšą, bet jis neatsivers nuo 
bedieviško gyvenimo ir nepakeis savo elgesio, jis mirs 
dėl savo nusikaltimo, bet tu išgelbėsi savo gyvybę. 20 
Jei teisus, nusigręžęs nuo teisumo, darys pikta, Aš lei- 
siu jam kelyje suklupti ir mirti. Jei nebūsi įspėjęs jo, jis 
mirs dėl savo nuodėmės, jo buvusių teisių darbų nebus 
atsiminta, bet tu būsi atsakingas. 21 Jei tu įspėsi žmogų, 
kad jis nenusikalstų, ir jis nenusikals, jis išliks gyvas, 
nes paklausė įspėjimo, ir tu išgelbėsi savo gyvybę". 

22 Viešpats, palietęs mane ranka, tarė: "Eik į lygu- 
mą, ten Aš kalbėsiu su tavimi". (Ez 1,3) 23 Aš išėjau į 
lygumą. Čia stovėjo Viešpaties šlovė, kaip ją mačiau 
prie Kebaro upės. Aš kritau žemėn. (Ez 1,4) 24 Dvasia 
pastatė mane dnt kojų ir įsakė: "Eik ir užsirakink savo 
namuose. (Ez 2,2) 25 Žmogaus sūnau, tu būsi surištas 

ir negalėsi vaikščioti tarp žmonių. 26 Tapsi nebyliu, ne- 
begalėsi įspėti tų maištingųjų žmonių. (Ez 2,5-7) 27 Kai 
Aš kalbėsiu su tavimi, grąžinsiu tau kalbą ir tu jiems sa- 
kysi: "Taip sako Viešpats', tada kas norės klausys, o kas 
nenorės — neklausys, nes jie yra maištingi žmonės". 


Ezekielis suvalgė knygos ritinį, kurį Dievas jam 
davė. Jis buvo saldus — patiko pranašui. Dievas įspėjo 
jį, kad Izraelio tauta neklausys jo. 

Viešpaties šlovė pakilo dideliu ūžimu. Pranašas iš- 
sigando. Dievo Dvasia nugabeno Ezekielį į Telabibą. 
Viešpats įsakė pranašui kalbėti tik tą, ką jam lieps ir tik 
tada, kada lieps. Pranašas labai susirūpinęs sėdėjo ten 
septynias paras. Viešpats paskyrė Ezekielį budėtoju Iz- 
raelio namams. Budėtojas privalo budėti ir pranešti ką 
mato; jis yra atsakingas už savo darbą. Ezekielis priva- 
lėjo įspėti kiekvieną. 

Pranašas pergyveno Dievo artybę ir, nuėjęs į lygu- 
mą, pamatė Jo šlovę, kaip prie Kebaro upės. Ezekielis 
krito ant žemės. Dievas įsakė jam eiti į savo namus ir 
juose užsirakinti — būti nebyliu. Tas reiškė — jis pri- 
valo kalbėti tik tą ir ten, kada ir kur jam Viešpats įsa- 
kys. 

4 skyrius 
PRANEŠIMAS 
APIE JERUZALĖS APGULIMĄ 1-17 

1 "Tu, žmogaus sūnau, pasiimk plytą ir nubraižyk 
ant jos Jeruzalės miestą. 2 Pažymėk miesto sieną, su- 
tvirtinimus, pylimą, karių stovyklas ir sienų griovimo 
ožius. 3 Dar paimk geležinę skardą ir panaudok ją kaip 
geležinę sieną tarp savęs bei miesto, ir atsisuk į ją. Taip 
pavaizduotas Izraelio namų apgulimas. 4 Tu atsigulk 
ant kairiojo šono, o Aš Izraelio namų kaltę priskaitysiu 
tau. Kiek dienų gulėsi, tiek neši jų kaltę. 5 Tau skaity- 
siu jų kaltės metus už dieną, būtent tris šimtus devy- 
niasdešimt dienų. Tiek laiko tu neši Izraelio kaltę. 6 Kai 


/ 

atliksi tas dienas, tada gulkis ant dešiniojo šono ir nešk 
Judėjos kaltę keturiasdešimt dienų. Aš skaitysiu tau 
dieną už metus. 7 Tu atsigręžk veidu į apgultą Jeruzalę 
ir, ištiesęs ranką į miestą, pranašauk. 8 Aš surišau tave 
virvėmis, kad negalėtum apsiversti nuo vieno šono ant 
kito iki pasibaigs Jeruzalės apgulimas. 9 Imk kviečių, 
miežių, pupų, lešių, sojų bei rugių, sudėk visa į vieną 
indą ir pasigamink maistą daugeliui dienų. Kai gulėsi 
ant šono, valgyk jį tris šimtus devyniasdešimt dienų. 10 
Pagaminto maisto atsverk dienai dvidešimt šekelių, tiek 
valgyk kas dieną. 11 Vandenį gerk atseikėtą, kas dieną 
šeštą dalį hino. 12 Maistą taip paruošk, kaip paruošia- 
mas miežinis ragaišis; iškepk jį ant žmogaus mėšlo jų 
akivaizdoje. 13 Taip izraelitai valgys suteptą maistą, gy- 
vendami tarp pagonių, kur Aš juos išsklaidysiu". 14 
"Ak, Viešpatie Dieve, — aš tariau, — aš niekada neval- 
giau sutepto maisto ar sudraskyto gyvulio mėsos; nuo 
savo kūdikystės iki šios dienos neturėjau sutepto mais- 
to savo burnoje". (Apd 10,14) 15 Viešpats sakė: "Tau 
leidžiu vietoje žmonių mėšlo naudoti raguočių mėšlą, 
prirengiant maistą. 16 Žmogaus sūnau, Aš Jeruzalėje 
maisto atsargą sunaikinsiu. Jie valgys atsvertą maistą 
susirūpinę ir gers atmatuotą vandenį išsigandę. (3 M 
26,26; Ez 5,16) 17 Jiems neužteks nei maisto, nei van- 
dens. Jie žiūrės vienas į kitą išsigandę ir žus dėl savo 
nusikaltimų". 


Pranašui buvo įsakyta pavaizduoti Jeruzalės apgu- 
limą ant plytos. Anais laikais asiriečiai ir babiloniečiai 
rašydavo ant plytelių. 

Pranašas privalėjo Izraelio ir Judėjos kaltę parodyti 
gulėdamas ant kairiojo šono 390 dienų už Izraelį ir ant 
dešiniojo šono už Judėją 40 dienų. Septuagintos (grai- 
kų) vertime sakyta ne 390 dienų, bet 190. Šiuos skai- 
čius aiškina įvairiai. Yra žinoma, kad žydų tremtis pasi- 
baigė 536 pr. Kr. Samarija krito 721 pr. Kr., o Jeruzalė 

586. Prie 390 pridėjus 40 yra 430. Tai yra žydų gyveni- 
mo laikotarpis Egipte. Skaitant 190, kaip Septuagintoje 
parašyta, būtų 190 + 40 = 230. 

Pavaizduoti badą Jeruzalėje apgulimo metu, Eze- 
kielis turėjo valgyti dvidešimt šekelių maisto dienai; tai 
buvo 320 gramų ir gerti vandens šeštą dalį hinos; tai 
buvo apie vienas litras. Maisto buvo labai maža; van- 
dens, atrodo, buvo pakankamai, bet pagalvojus, kad Pa- 
lestinoje yra karštas klimatas, tai ir vandens buvo ma- 
žai. Ezekielis privalėjo maistą gamintis nešvariu kuru, 
taip gamintis žydams maistą buvo draudžiama. 


5 skyrius 
JERUZALĖS BAUSMĖ 1-17 

1 "Žmogaus sūnau, imk aštrų kardą ir naudok jį 
kaip skustuvą. Juo nuskusk savo galvos plaukus ir 
barzdą. Po to imk svarstykles ir sverdamas padalink 
plaukus. (Iz 7,20) 2 Vieną trečdalį sudegink miesto vi- - 
duryje, apgulimui baigiantis, antrą trečdalį sukapok kar- 
du, ir paskutinį trečdalį paleisk į vėją. Aš vysiuos juos 
kardu. 3 Paimk kelis plaukus ir pririšk juos prie savo 
apsiausto kampo. 4 Kelis jų įmesk į ugnį ir sudegink. 
Po to sakyk Izraeliui, 5 ką Viešpats Dievas apie Jeruza- 
lę sako: 'Aš ją įkūriau pagonių tautų centre. 6 Bet ji pa- 
niekino mano teisę labiau už pagonių tautas ir mano 
nuostatus labiau už aplinkui esančius kraštus, atmesda- 
ma mano teisę ir nesilaikydama mano įstatymo. 7 Ka-- 
dangi jūs paniekinote mano įstatymą labiau negu aplink 
jus gyvenančios tautos, nesielgėte pagal mano pamoky- 
mus, nelaikėte nuostatų ir nepaisėte teisės nei tiek, kiek 
aplinkui gyvenančios tautos, 8 todėl Aš pats esu prieš 
jus ir jus bausiu tautų akivaizdoje. 9 Izraeli, už tavo 
bjaurybes tau darysiu tą, ko niekada nedariau ir nebeda- 
rysiu. 10 Todėl jūsų tėvai ės savo vaikus ir vaikai tė- 
vus. Aš įvykdysiu bausmę ir jūsų likutį išblaškysiu į 
visas puses. (2 Kar 6,24-29; 5 M 28,53-55; Jer R 4,10) 

11 Kaip Aš gyvas, tikrai jus naikinsiu ir nepasigailėsiu, 
nes jūs savo bjaurybėmis ir neteisybėmis sutepėte mano 
šventovę. (Ez 8,6-18) 12 Vienas jūsų trečdalis mirs 
maru ir badu, antrasis trečdalis — nuo kardo, o trečią 
dalį išblaškysiu į visus vėjus ir kardas seks juos. 13 Sa- 
vo kerštą įvykdysiu; jie išpažins, kad Aš, Viešpats, kal- 
bėjau, grasinau ir savo kerštą pilnai įvykdžiau. (Ez 
16,42) 14 Aš padarysiu tave tyrais bei pajuoka visoms 
aplinkui esančioms tautoms ir praeinantiems kelei- 
viams. 15 Jūs būsite piktžodžiavimu ir pajuoka, įspėji- 
mu ir pasibaisėjimu aplinkiniams kraštams. Aš, Vieš- 
pats, taip sakau. 16 Aš šaudysiu nuodingomis strėlėmis 
ir sunaikinsiu visas maisto atsargas. (5 M 32,23; Ez 
4,16) 17 Aš užleisiu badą ir laukinius žvėris, jie su- 
naikins jūsų vaikus. Badas ir žudynės naikins jus". 


Dievas įsakė pranašui kardu nusiskusti galvos ir 
barzdos plaukus. Tai buvo nepamirštamas pavaizdavi- 
mas Jeruzalės sunaikinimo. Kunigams buvo draudžia- 
ma kirpti galvos ir barzdos plaukus. (Ez 44,20) Jeruzalė 
ir Izraelis buvo skirti Dievo garbei ir pavyzdžiui pago- 
nių tautoms. Tačiau pats Dievas sakė, kad izraelitai el- 
gėsi blogiau už pagonis. Kunigai ir (netikri) pranašai 
Jeruzalės šventovę laikė šventa, o pranašą Jeremiją, 
taipgi ir Ezekielį laikė pamišėliais, tautos išdavikais. Ar 
nepanašiai yra ir mūsų laikais, ir mūsų tautoje? Politi- 
niai ir bažnyčių vadai nemato savo nusikaltimų, negrįžta 
prie Dievo, — Šventojo Rašto tiesų! 


6 skyrius 
KRAŠTAS BUS SUNAIKINTAS 1-14 
1 Viešpats kalbėjo: 2 "Žmogaus sūnau, pažvelk į 
Izraelio kalnus ir pranašauk. (Ez 36,1; Mik 6,1) 3 Izra- 
elio kalnai, klausykitės Viešpaties Dievo Žodžio! Taip 
sako Viešpats Dievas kalvoms ir kalnams, dauboms ir 
slėniams: Aš užleisiu kardą ir sunaikinsiu aukojimo 

aukštumas. 4 Jūsų aukurai bus nugriauti, saulės stulpai 
sutrupinti; jūsų lavonai gulės ant žemės prie dievaičių 
stabų. (3 M 26,30) 5 Izraelitų lavonai gulės prie dievai- 
čių; jūsų kaulai bus išsklaidyti apie aukurus. (2 Kar 
23,14) 6 Jūsų gyvenvietės ir miestai ištuštės, aukojimo 
kalvos bus sunaikintos ir aukurai apleisti; stabai sulau- 
žyti ir saulės stulpai sutrupinti ir sunaikinti. 7 Nužudy- 
tieji gulės tarp jūsų ant žemės. Tada jūs išpažinsite, kad 
Aš esu Viešpats. 8 Kai kuriuos jūsų išgelbėsiu nuo 
kardo. Jie gyvens išsklaidyti tautose. (Iz 6,13) 9 Išliku- 
sieji, išsklaidyti tarp tautų ir išvesti belaisviais, atsimins 
mane. Aš jų suakmenėjusią ir nuo manęs atpuolusią 
širdį palaušiu ir jų akis, paleistuvingai žiūrėjusias į sta- 
bus, atversiu taip, kad jie patys savęs ir savo piktų dar- 
bų bjaurėsis. (5 M 30,2) 10 Jie išpažins, kad Aš Vieš- 
pats, ir mano įspėjimai nebuvo beprasmiai. 11 (Grąžyk 
rankomis, trepsėk kojomis). Vargas Izraelio namams 
dėl jų piktybių. Jie žus nuo kardo, bado ir maro. 12 Kas 
toli gyvena, mirs badu, kas arti — kris nuo kardo, kas 
išliks gyvas — badaus. Taip, Aš juos nubausiu! 13 Ta- 
da jie supras, kad Aš esu Viešpats, kai jų nukautieji gu- 
lės prie stabų, aplink aukurus kalvose ir ant kalnų, po 
žaliuojančiais medžiais ir šakotais ąžuolais, kur jie smil- 
kė stabams kvepiančius smilkalus. (1 Kar 14,23) 14 Aš 
ištiesiu savo ranką ir padarysiu kraštą tuščią, sunaikin- 
siu jų gyvenvietes, pradedant nuo pietų dykumos iki 


Riblos miesto. Tada jie supras, kad Aš esu Viešpats". 


Žydams buvo įsakyta garbinti Viešpatį — aukoti 
tik Jeruzalėje, bet jie perėmė aukavimo būdą iš aplinki- 
nių tautų ir aukojo aukštumose bei visur po medžiais. 
Ezekieliui Viešpats įsakė kalbėti prieš tuos papročius ir 
pranešė, kad visos aukštumos, aukavimo vietos, bus 
sunaikintos, tauta nubausta ligomis, badu ir maru. Tada 
žmonės supras, kad stabai yra beverčiai ir Dievas yra 
Viešpats. Visas kraštas bus sunaikintas nuo pietų sie- 

nos iki šiaurės — Riblos. Kai Nebukadnesaras kariavo 
prieš Jeruzalę, Ribloje buvo jo būstinė. 


7 skyrius 
SUNAIKINIMAS ARTĖJA 1-27 

1 Viešpats kalbėjo: 2 "Tu, žmogaus sūnau, sakyk, 
ką sako Viešpats Dievas Izraelio kraštui. Artėja galas 
keturiems šalies kraštams. 3 Dabar ateina galas ir tau, 
Izraeli! Aš leisiu savo kerštui pasireikšti, teisiu tave dėl 
blogo elgesio ir bausiu dėl bjaurių darbų. 4 Aš nepasi- 
gailėsiu jūsų, bausiu jus dėl jūsų veiksmų, kuriuos da- 
rėte savo tarpe. Tada jūs žinosite, kad Aš esu Vieš- 
pats". 5 Viešpats Dievas sako: "Nelaimė po nelaimės 
ateina! 6 Artėja galas, jis ateina tau, — jau matomas! 7 
Tavo eilė būti sunaikintam artėja! Žmogau, ne džiaugs- 
mo, bet sunaikinimo diena atėjo. (Joel 1,15) 8 Tuojau 
išliesiu savo rūstybę ant tavęs, teisiu tave pagal veiks- 
mus ir bausiu už visų nusikaltimus. 9 Mano akis matys 
ir neparodys jums gailesčio; atlyginsiu pagal jūsų dary- 
tus veiksmus ir darbus. Tada žinosite, kad Aš Viešpats, 
kuris baudžia. 10 Jūsų žlugimas čia! Neteisybė žydi, iš- 
didumas žaliuoja! (Iz 10,5) 11 Smurtas išaugo į grės- 
mingą rykštę:jums neliks nei turto nei garbės, nei didy- 
bės". 12 Metas priartėjo, diena atėjo. Tenesidžiaugia, 
kas perka, ir teneliūdi, kas parduoda, nes ateina bausmė 
visiems nusikaltusiems. 13 Pardavėjas nebeatgaus par- 
duoto daikto, nors ir gyvas tebebūtų (terminui pasibai- 
gus), nes sunaikinimas laukia visų; nė vienas nusikaltęs 
neišliks gyvas. (3 M 27,24) 14 Pūskite ragą, pasirenki- 
te kovai! Bet nė vienas nežygiuoja į kovą, nes Viešpa- 
ties kerštas visur siaučia. 15 Lauke kardas! Viduje ma- 
ras ir badas! Kas lauke, žus nuo kardo; kas mieste, mirs 
badu ir maru. 16 Jei kas išsigelbėtų, bus kaip slėnių ba- 
landis kalnuose; jie visi vargs ir dejuos dėl savo nuodė- 
mių. 17 Visų rankos drebės ir keliai links. 18 Jie liūdės, 
apsisiautę ašutinėmis, baimė juos apims. Paraudę vei- 

dai ir nuskustos galvos rodys jų savijautą. 19 Jie auksą 
ir sidabrą laikys beverčiu, auksas ir sidabras neišgelbės 
jų iš Viešpaties rūstybės. Jais jie dabar nepatenkins sa- 
vo gobšumo nei pasisotins. Turtas ir gobšumas juos 
paklupdė ir baudžia. (Pat 11,4; Sof 1,18) 20 Papuoša- 
lus jie naudojo beverčiai garbei ir bjauriems dievaičių 
stabams. "Aš jų brangenybes padarau beverčiais daik- 
tais. 21 Svetimšaliai grobs jų turtą, krašto niekšai plėši- 
kaus. 22 Aš nusigręšiu nuo jų, leisiu išniekinti savo 
šventovę. Plėšikai įsilauš, išniekins ir apiplėš ją. 23 
Kraštas ir miestas yra pilni nekalto kraujo, nusikaltimų 
ir smurto. 24 Aš atvesiu blogiausias tautas, padarysiu 
galą jūsų išdidumui: jos paveldės jūsų namus, išniekins 
jūsų šventoves. 25 Ateis priespaudos laikotarpis, jūs 
ieškosite išsigelbėjimo, bet jo nebus. 26 Nelaimė seks 
nelaimę, gąsdinantys pranešimai seks vienas kitą. Jūs 
veltui ieškosite pranašų regėjimų, pagalbos; kunigai ne- 
bemokys, vyresnieji nebeduos patarimų. 27 Karalius 
gedės, kunigaikščiai išsigąs, tauta paluš. Aš padarysiu 
jums taip, kaip jūs darėte, teisiu jus taip, kaip jūs teisėte. 
Tada žinosite, kad Aš esu Viešpats". 


Dievo pranešta bausmė — galas ateina. Daug kartų 
yra pakartota: "Tada žinosite, kad Aš esu Viešpats". 
Tauta supras, kai Jeruzalė bus sunaikinta, kad Viešpats 
nekenčia stabų ir daromų skriaudų žmonėms, kaip Jis 
pranešė per savo pranašus — Jeremiją, Ezekielį ir ki- 
tus! 

Tenesidžiaugia, kas perka, ir teneliūdi, kas parduo- 
da. (3 M 25,10-) Atėjus laisvės metui, nuosavybė grįž- 
davo buvusiam savininkui. Pūskite ragą, pasirenkite 
kovai! Tai yra pajuoka, nebėra karių, kas galėtų kariau- 
ti. Kunigai nebepamokys ir pranašai (netikri) nebeturės 
regėjimų — apreiškimų. 

8 skyrius 

STABŲ GARBINIMAS JERUZALĖJE 1-18 

1 Šeštais metais šešto mėnesio penktą dieną, kai aš 
sėdėjau savo namuose su Judėjos vyresniaisiais, Vieš- 
paties Dvasia palietė mane. (Ez 14,1) 2 Aš pamačiau 
prieš save lyg žmogaus pavidalą; nuo juosmens žemyn 
atrodė lyg liepsnojanti ugnis, o nuo juosmens aukštyn 
— žėrintis žalvaris. 3 Ta būtybė ištiesė ranką ir nutvėrė 
mane už galvos plaukų. Dvasia pakėlė mane tarp dan- 
gaus ir žemės ir nunešė mane į Jeruzalę prie vidaus 
šventoriaus vartų šiaurės pusėje, kur stovėjo patyčių 
stabas. (Ez 3,12) 4 Čia buvo Izraelio Dievo šlovė, kaip 
ją mačiau regėjime lygumoje. (Ez 1,4-28) 5 Jis man sa- 
kė: "Žmogaus sūnau, pažvelk į šiaurės pusę". Aš žiūrė- 
jau, ir štai, prie pat aukuro, „prie vartų, stovėjo patyčių 
stabas. 6 Viešpats man sakė: "Žmogaus sūnau, ar matai 
ką jie daro? Izraelio namai savo stabais nori pašalinti 
mane iš mano šventovės! Tu matysi dar didesnių nusi- 
kaltimų". 7 Jis atvedė mane prie šventovės vartų ir pa- 
rodė man sienoje skylę. 8 Jis liepė man: "Žmogaus sū- 
nau, laušk sieną!" Pralaužus sieną, radau duris. 9 Jis 
liepė įeiti ir pažiūrėti, kas čia darosi. 10 Įėjęs mačiau ant 
sienų kirmėlių, nešvarių galvijų, ir Izrealio stabų pieši- 
nius. (Rom 1,23) 11 Prieš juos stovėjo septyniasdešimt 
Izraelio vyresniųjų su Jasanju, Safano sūnumi. Kiek- 
vienas laikė rankoje smilkytuvą, iš kurio smilkalų kva- 
pas kilo aukštyn. 12 Jis klausė: "Žmogaus sūnau, ar 
matai, ką Izraelio vyresnieji tamsoje daro prie stabų pie- 
šinių? Jie sako: "Viešpats paliko kraštą, Jis nemato mū- 
sų'. (Ez 9,8; Ps 94,7) 13 Tu matysi dar baisesnių daly- 
kų". 14 Dvasia įvedė mane į Viešpaties šventovę pro 
šiaurinius vartus. Čia sėdėjo moterys ir apraudojo Ta- 
musą. 15 Dvasia tarė man: "Žmogaus sūnau, ar nematai 
šito? Tu matysi dar bjauresnių vaizdų". 16 Jis įvedė 
mane į Viešpaties šventovės šventorių. Tarp Viešpaties 
šventovės durų ir aukuro, apie dvidešimt penki vyrai 

stovėjo, nusigręžę nuo Viešpaties šventovės į rytus ir 
garbino saulę. (2 Ch 29,6) 17 Dvasia tarė: "Žmogaus 
sūnau, ar matai kas čia darosi? Argi negana to, kas da- 
rosi Judėjoje! Šitie nusikaltimai bei smurtas vėl iššauks 
mano bausmę. 18 Aš išliesiu jiems savo tulžį, nesigai- 
lėsiu jų ir nebūsiu jiems nuolaidus. Nors jie garsiai 
šauksis mano pagalbos, neišklausysiu jų". (Iz 1,15) 


Ezekielis buvo savo namuose su vyresniaisiais. 
Čia jis pergyveno "paėmimą", panašiai kaip Paulius 2 
Kor 12,2. Tas įvyko 592 pr. Kr. Ar jis buvo su kūnu, 
ar tik dvasia paimtas į Jeruzalę, gal ir pats nežinojo? 

Ezekieliui buvo parodyta, kaip Jeruzalėje žydai 
garbino dievaičius, kas jiems buvo griežtai uždrausta. 
Tekste nepasakyta kokio dievaičio statula buvo švento- 
vės šventoriuje. Dauguma Šventojo Rašto aiškintojų 
galvoja, kad tai buvo deivės Ašeros stabas. (2 Kar 
21,7; 33,7) 

70 vyresniųjų slaptai garbino įvairių gyvulių pa- 
veikslus. Tai buvo egiptiečių garbinimo būdas. Judėja 
laukė pagalbos iš Egipto ir garbino jo dievaičius. 70 vy- 
resniųjų galvojo, kad Viešpats jų nemato, Jis nesirūpina 
Judėja, yra pasitraukęs iš Jeruzalės. 70 vyresniųjų jau 
Mozės laikais atstovavo visą Izraelį, taip pat ir Kristaus 
laikais. Ar Jasanjas buvo minimo Safano sūnus, (2 Kar 
22,3-; Jer 26,24) nežinome. 

Moterys garbino — apverkė Tamusą. Jis+buvo ba- 
biloniečių dievaitis, kuris pavasarį paveikdavo gamtą 
suklestėti, o rudenį jis pasitraukdavo į požemį. 

Kas buvo tie 25 vyrai, kurie atgręžę nugarą šven- 
tovei garbino saulę tekste nepasakyta. 

9 skyrius 
BAUSMĖ JERUZALĖS GYVENTOJAMS, 
TEISIŲJŲ APSAUGA 1-11 

1 Viešpats šaukė: "Ateikite miesto teismo sprendi- 
mo vykdytojai! Kiekvienas atsineškite ginklą!" 2 Atėjo 
šeši vyrai nuo šiaurės aukštutinių vartų. Kiekvienas at- 
sinešė ginklą — naikinimo įrankį; tarp jų buvo vyras, 
apsivilkęs drobiniais. Jis laikė dešinėje rankoje rašymo 
priemones. Atėję jie sustojo prie varinio aukuro. (Ez 
10,2; Dan 10,5) 3 Izraelio Dievo šlovė pakilo nuo che- 
rubino, stovinčio prie šventovės slenksčio. Jis šaukė 
drobiniais apsivilkusiam, kuris turėjo rašymo priemo- 
nes: (Ez 1,4-28) 4 "Pereik Jeruzalės miesto viduriu ir 
paženklink tuos vyrus kaktoje, kurie skundžiasi dėl 
mieste daromų nusikaltimų“. (Apr 7,3; 2 Pt 2,8) 5 Ki- 
tiems, man girdint, Jis įsakė: "Eikite paskui jį ir žudyki- 
te! Nesigailėkite nieko. 6 Žudykite senus, jaunuolius, 
mergaites, vai':us ir moteris, bet nelieskite turinčių 
ženklą. Pradėkite nuo mano šventovės!" Jie pradėjo sa- 
vo darbą vyresniaisiais, esančiais prie šventovės. (1 Pt 
4,17; Jer 25,29) 7 Jis jiems dar įsakė: "Sutepkite šven- 
tovę, pripildykite šventorius užmuštais. Pradėkite!" Jie 
ėjo ir žudė mieste esančius. 8 Vykdant žudymą, aš likęs 
vienas, kritau ant žemės ir šaukiau: "Viešpatie Dieve, 
argi sunaikinsi Izraelio likutį, išliedamas savo rūstybę 
ant Jeruzalės?" (Ez 11,13) 9 Jis atsakė: "Izraelio ir Ju- 
dėjos nusikaltimas yra labai didelis; kraštas ir miestas 
pilnas nekalto kraujo, nusikaltimų ir teisės laužymo. Jie 
sako: "Viešpats paliko kraštą ir nemato mūsų". (Ez 8,12) 
10 Todėl Aš nesigailėsiu jų ir nebūsiu jiems nuolaidus. 
Aš jų darbus sugrąžinsiu jiems patiems". 11 Vyras, ap- 
sirengęs drobiniais, laikantis rašymo priemones, prane- 
šė: "Įvykdžiau, kaip įsakei". 


Viešpats pašaukė Jeruzalės miesto teismo vykdy- 
tojus — septynis angelus. Šeši buvo žudytojai, o sep- 

tintasis, drobiniais apsivilkęs, paženklino ištikimuosius 
Dievui, kad jie nebūtų nužudyti. Žudymas buvo baisus 
— be pasigailėjimo. Žudymas buvo pradėtas šventovė- 
je. Kai Ezekielis matė žudymą, jis krito ant žemės ir 
šaukė: "Viešpatie Dieve, argi sunaikinsi Izraelio likutį!" 
Viešpats jam atsakė, kad Judėjos gyventojai nusikalto 
ne tik garbindami svetimus dievaičius, bet jie praliejo 
nekaltą kraują — žudė nekaltus ir laužė teisę. Tai yra 
vaizdas Jeruzalės sunaikinimo. 


10 skyrius 

DIEVO ŠLOVĖ PALIEKA JERUZALĘ 1-22 

1 Aš pažvelgiau aukštyn, ir štai skliaute, kur buvo 
cherubinai, spindėjo lyg safyras, tarsi sosto pavidalas. 
(Ez 1,22,26) 2 Jis dėvinčiam drobiniais kalbėjo: "Eik 
tarp ratų po cherubinais, paimk rankomis žėrinčių ang- 
lių, esančių prie cherubinų, ir išbarstyk juos mieste". 
Aš jį stebėjau einant. (Ez 9,2; Apr 8,5) 3 Cherubinai 
stovėjo šventovės pietų pusėje. Kai vyras įėjo, debesis 
pripildė šventorių. 4 Viešpaties šlovė pasitraukė nuo 
cherubino prie šventovės įėjimo; debesiui pripildžius 
šventorių, Viešpaties šlovė žėrėjo. (Ez 1,4-28+1z 6,4) 5 
Cherubinų sparnų šlamėjimas buvo girdėti už švento- 
riaus sienų, lyg Galingojo Dievo balsas. 6 Kai Jis įsakė 
drobiniais dėvinčiam: "Paimk ugnies iš ratų tarpo po 
cherubinais", jis ėjo ir atsistojo prie rato. 7 Cherubinas 
ištiesė ranką į ugnį, kuri buvo jų viduryje, paėmė jos ir 
padavė ją vyrui, dėvinčiam drobiniais. Jis, gavęs ug- 
nies, išėjo. 8 Po cherubinų sparnais buvo lyg žmogaus 
rankos. 9 Aš stebėjau ir mačiau prie kiekvieno cherubi- 
no po ratą. Ratai žėrėjo lyg chrozolitas. (Ez 1,15-16) 10 
Visi keturi buvo vienodos išvaizdos, lyg būtų ratas rate. 
11 Jie galėjo judėti nepasisukę keturiomis kryptimis. 
Kuria kryptimi ėjo pirmasis, visi kiti sekė jį. 12 Visų 
keturių kūnas: nugara, rankos, sparnai ir ratai buvo pil- 
ni akių. 13 Man girdint, ratai buvo pavadinti "vėjo sū- 

kuriu". 14 Kiekvienas jų turėjo keturis veidus: pirmasis 
veidas buvo veršio (cherubino), antrasis — žmogaus, 
trečiasis — liūto, ketvirtasis — aro. 15 Cherubinai pa- 
kilo. Tai buvo tos pačios būtybės, kurias mačiau prie 
Kebaro upės. 16 Kai cherubinai judėjo, su jais judėjo ir 
ratai. Kai cherubinai pakeldavo sparnus pakilti nuo že- 
mės, ratai nepasilikdavo, būdavo šalia jų. 17 Kai anie 
sustodavo, stovėdavo ir šie, nes būtybių dvasia buvo 
juose. 18 Viešpaties šlovė, pakilusi nuo šventovės du- 
rų, sustojo ant cherubinų. 19 Man stebint, cherubinai 
pakėlė sparnus ir pakilo nuo žemės, ratai neatsiliko, pa- 
kilo kartu su jais. Jie sustojo prie Viešpaties šventovės 
rytų vartų, ir Izraelio Dievo šlovė stovėjo virš jų. 20 Tai 
buvo tos pačios Izraelio Dievo būtybės, kurias mačiau 
prie Kebaro upės. Aš supratau, kad tai buvo cherubinai. 
21 Kiekvienas turėjo po keturis veidus bei keturis spar- 
nus. Po sparnais buvo lyg žmogaus rankos. 22 Jų vei- 
dų išvaizda buvo visai tokia, kokią mačiau prie Kebaro 
upės. Jie judėjo tiesiog pirmyn. 


Ezekielis matė tą patį vaizdą — Dievo sostą, kurį 
jis matė pas Kebaro upę. Ten Ezekielis sosto nešėjus 
vadino "būtybėmis", čia jam paaiškėjo, kad tos būtybės 
yra cherubai. 14 skirsnelyje pirmasis veidas veršio, 
Volgatos vertime yra "cherubo". 

9 skirsnelyje 6 angelai žudė Jeruzalės gyventojus, 
o šeštasis, dėvintis drobinius rūbus, paženklino Dievui 
ištikimus Jeruzalės gyventojus, kad jie nebūtų nužudyti; 
čia įsakyta jam paimti ugnies nuo Dievo sosto ir ją pa- 
berti ant Jeruzalės — sudeginti miestą. Šiame skyriuje 
pasakyta apie Jeruzalės sunaikinimą — sudeginimą ir 
Viešpaties šlovės sostą. 

11 skyrius 
BAUSMĖ VYRESNIESIEMS, 
PAŽADAS TREMTINIAMS 1-25 

1 Dvasia pakėlė mane ir nunešė prie Viešpaties 
šventovės rytų vartų. Ten, prie vartų, mačiau dvidešimt 
penkis vyrus, jų tarpe kunigaikštį Jasanją, Asuro sūnų 
ir Pelatją, Benajo sūnų. (Ez 3,12) 2 Dvasia tarė: "Žmo- 
gaus sūnau, šitie vyrai kuria pavojingus planus ir duoda 
piktus patarimus šiam miestui. 3 Jie sako: 'Miesto na- 
mai geri, neseniai statyti. Miestas yrą katilas, o mes mė- 
sa!' 4 Todėl, žmogaus sūnau, pranašauk prieš juos". 5 
Viešpaties Dvasia kalbėjo: "Sakyk, taip sako Viešpats. 
Aš žinau, ką jūs sakote ir ką galvojate. 6 Jūs daugelį 
nužudėte šiame mieste, jų lavonai guli gatvėse: 7 — tai 
mėsa, o miestas katilas. O Aš jus pašalinsiu iš miesto. 8 
Jūs bijote kardo, Aš atiduosiu jus kardui. 9 Aš pašalin- 
siu jus iš miesto, atiduosiu svetimtaučiams ir įvykdysiu 
jums teismą. 10 Jūs krisite nuo kardo. Aš teisiu jus prie 
Izraelio sienos, ir jūs žinosite, kad Aš esu Viešpats. 11 
Miestas nebus jums katilu, ir jūs nebūsite mėsa jame. 
Aš būsiu jūsų teisėjas. 12 Jūs suprasite, kad Aš esu 
Viešpats. Jūs nesilaikėte mano įsakymų ir nevykdėte 
mano teisės, bet zyvenote aplink jus gyvenančių pago- 
nių gyvenimo būdu". 

13 Man pranašaujant, mirė Pelatjas, sūnus Benajo. 
Aš kritau žemėn, balsiai šaukdamas: "Ak, Viešpatie 
Dieve, ar Tu visai sunaikinsi Izraelio likutį?" (Ez 9,8) 
14 Viešpats atsakė: 15 "Žmogaus sūnau, tavo broliai, 
taip, jie tavo broliai, gyvenantys su tavimi tremtyje, apie 
kuriuos Jeruzalės gyventojai sako: Jie gyvena toli ir ati- 
tolę nuo Viešpaties, o mums duotas šis kraštas! 16 Aš 
juos toli išstūmiau ir tarp pagonių tautų išsklaidžiau, ta- 
čiau esu jiems šventove tuose kraštuose. (Ez 6,8-10; Jer 
24,5-6) £7 Aš jųos surinksiu ir sugrąžinsiu iš tų tautų, 
kuriose juos išsklaidžiau, ir duosiu jiems Izraelio kraš- 
tą. (Jer 29,14) 18 Sugrįžę jie pašalins visas šlykštybes 

ir stabus. 19 Aš duosiu jiems kitą širdį ir naują dvasią; 
jų akmeninę širdį pakeisiu į žmogišką širdį. (Ez 36,26; 
Jer 24,7) 20 Jie laikysis mano įsakymų ir vykdys mano 
teisę. Jie bus mano tauta, ir Aš būsiu jų Dievas. (Jer 
31,33) 21 Kurie laikysis šlykštybių ir stabų, tų darbus 
sugrąžinsiu ant jų galvos", sako Viešpats Dievas. 22 
Cherubinai pakėlė sparnus, ratai pajudėjo su jais, o Iz- 
raelio Dievo šlovė buvo virš jų. (Ez 1,4-28) 23 Viešpa- 
ties šlovė pakilo ir nusileido ant kalno į rytus nuo 
miesto. 24 Po šitų Dievo duotų regėjimų, Dvasia pakėlė 
mane ir nunešė Kaldėjon pas tremtinius. Regėjimas, ku- 
rį mačiau, išnyko. (Ez 3,12) 25 Aš pranešiau tremti- 
niams visa, ką Viešpats man regėjime parodė ir pasakė. 


Ezekieliui buvo parodyti 25 vyrai. Jie buvo miesto 
valdovai, gal karių taryba; dviejų paminėti vardai. Jie 
valdė apgultą miestą; jiems nepatikimus žmones žudė. 
Dievas sakė, kad jie blogus patarimus davė. Jie patys 
jautėsi mieste saugiai. Jie sakė: "Miestas yra katilas, o 
mes jame mėsa". Katilas apsaugo mėsą; ji katile nesu- 
dega. Dievas per pranašą sakė, kad jie bus iš miesto pa- 
šalinti ir prie Judėjos valstybės sienos teisti. Kai Eze- 
kielis pranašavo, vienas jų mirė. Net Ezekielis išsigan- 
do, klausė Viešpatį ar Jis sunaikins Izrealio likutį. 

Judėjos gyventojai laikė save Dievo apsaugotais 
nuo tremties — Dievo išrinktais, o tremtinius atstumtais 
nuo Dievo pažadų. Dievas pasakė priešingai: Judėjos 
gyventojai bus sunaikinti, o tremtiniai bus Dievo pa- 
keisti ir grįš į savo kraštą. Dievo šlovė pasitraukė iš Je- 
ruzalės, o pranašas buvo grąžintas į savo vietą — trem- 
tį. 


12 skyrius 
JERUZALĖS SUNAIKINIMO VAIZDAS 1-28 
1 Viešpats man kalbėjo: 2 "Žmogaus sūnau, tu gy- 
veni maištingoje tautoje: tarp žmonių, kurie turi akis, 

bet nemato, turi ausis, bet negirdi. (Iz 6,9-10) 3 Tu, 
žmogaus sūnau, pasiruošk ištrėmimui, ir jiems matant, 
dienos metu išeik. Taip, jiems matant, iš savo gyvena- 
mos vietos išeik. Gal jie pastebės ir supras, nors jie yra 
priešginos. 4 Dienos metu išnešk savo supakuotus 
daiktus, o pats išeik vakare, kaip einantis į tremtį. 5 
Jiems matant, pralaušk sieną, užsidėk daiktus ant pečių 
ir sutemus išeik pro ją. 6 Užsidenk veidą, kad nematy- 
tum krašto. Tavo toks išėjimas bus ženklas Izraeliui". 
(Ez 24,27) 

7 Aš padariau, kaip man. buvo įsakyta; savo trem- 
ties daiktus išnešiau dienos metu, vakare pralaužiau sie- 
ną. Kai sutemo, užsidėjęs daiktus ant pečių, išėjau 
jiems matant. 8 Rytą man buvo Viešpaties pasakyta: 9 
"Žmogaus sūnau, ar izraelitai neklausė tavęs: 'Ką da- 
rai? 10 Sakyk jiems: šitas pavyzdys liečia Jeruzalės ku- 
nigaikštį ir visus izraelitus. 11 Sakyk: tai ženklas jums; 
kaip aš dariau, taip ir įvykš. Jūs būsite ištremti nelais- 
vėn. 12 Jūsų kunigaikštis užsidės daiktus ant pečių, 
pralauš mūro sieną ir sutemus pro ją išeis. Veidą jis už- 
sidengs, kad nematytų krašto. (Jer 39,7) 13 Aš pagau- 
siu jį, nugabensiu į Babiloniją, kaldėnų kraštą; jis, to 
krašto nematęs, mirs ten. (Ez 17,20; 32,3-6) 14 Visus 
jo padėjėjus ir karių būrius, Aš išsklaidysiu po visus 
kraštus ir vysiu juos nuogu kardu. 15 Kai jus išsklaidy- 
siu tarp tautų įvairiuose kraštuose, tada žinosite, kad Aš 
esu Viešpats. 16 Mažai jūsų išliks nuo kardo, bado ir 
maro. Jūs pasakosite savo nusikaltimus tautoms, kurio- 
se būsite ištremti, ir išpažinsite, kad Aš esu Viešpats". 
(Ez 6,6) 17 Viešpats man tarė: 18 "Žmogaus sūnau, 
valgyk duoną ir gerk vandenį drebėdamas. 19 Sakyk 
krašto žmonėms, kad Viešpats Dievas apie Jeruzalės ir 
Izraelio krašto gyventojus yra pasakęs: Jie valgys duo- 
ną nusiminę ir gers vandenį susirūpinę, nes jų kraštą 
sunaikino ten gyvenantys niekšai'. 20 Kai miestai ištuš- 


37 Ez12,21 


tės ir kraštas sunyks, tada jie išpažins, kas yra Vieš- 
ats." 

E 21 Viešpats vėl man kalbėjo: 22 "Žmogaus sūnau, 
Izraelio krašte vartojate šią patarlę: "Dienos bėga, prana- 
šystės neišsipildo'. 23 Tu sakyk jiems, kad Viešpats 
Dievas sako: 'Aš padarysiu galą šitai patarlei, ir ji Izra- 
elyje nebebus girdima'. Jau atėjo laikas, kad pranašavi- 
mai išsipildytų. (Hab 2,3) 24 Daugiau nebebus mela- 
gingų regėjimų ir apgaulingų pranašavimų Izraelyje. 25 
Aš, Viešpats, kalbėsiu, ir ką kalbėsiu, to nebeatidėsiu, 
bet įvykdysiu. Taip, dar jūsų amžiuje, jūs maištininkai! 
Aš paskelbsiu Žodį ir jį įvykdysiu", taip sako Viešpats 
Dievas. 26 Viešpats man tarė: 27 "Žmogaus sūnau, iz- 
raelitai sako: Regėjimai, kuriuos pranašas regi, ir jo 
pranašavimai yra tolimai ateičiai'. 28 Todėl sakyk jiems: 
mano žodžiai nebebus atidedami; ką pranešiu, tas 
įvyks", sako Viešpats Dievas. 


Ezekielis pranešė tremtį žodžiais; Dievas įsakė jam 
pavaizdavimu parodyti tremtį. Vaizdą geriau žmonės 
pastebi ir jis lieka jų atmintyje. Ezekieliui buvo įsakyta 
pasiruošti tremčiai: dieną išnešti tremčiai skirtus daiktus 
iš namo, vakare pralaužti buto sieną, užsidėti išneštus 
daiktus ant pečių, užsidengti veidą ir išeiti. Pranašas 
taip padarė. Tai buvo ženklas tremties; karaliaus Zede- 
kijo išbėgimas iš Jeruzalės pro sienas ir jo apakinimas. 

Valgymas drebant ir gėrimas susirūpinus yra bado 
vaizdas. Tauta kentės ir kraštas bus sunaikintas. . 

Žmonės kalbėjo, kad Ezekielio pranašavimai greit 
neįvyks. Pranašui buvo pasakyta, kad kas yra pasakyta, 
įvyks jų amžiuje. 


skyrius 
NETIKRI PRANAŠAI  1-23 
1 Viešpats kalbėjo man: 2 "Žmogaus sūnau, prana- 
šauk prieš Izraelio nesąžiningus pranašus, kurie audžia 

pranašystes savo pačių širdyse. Sakyk jiems: pasiklau- 
sykite Viešpaties Žodžių. 3 Vargas paikiems prana- 
šams, sekantiems savo pačių dvasia, ir neturintiems Te- 
gėjimų. (Jer 23,21,31) 4 Izraeli, šitie tavo pranašai yra 
lyg lapės griuvėsiuose. 5 Jie nestojo į Izraelio gyveni- 
mo spragas ir nebandė atitaisyti jo klaidų, kad būtų tvir- 
ti kovoje Viešpaties dieną. 6 Jie kalbėjo apgaulę ir pra- 
našavo melą. Jie sakė: "Taip sako Viešpats', kai Vieš- 
pats nebuvo jų siuntęs, ir žinoma, laukė, kad Jis jų žo- 
džius įvykdytų. (Ez 22,28; Jer 23,32) 7 Ar jūs neap- 
gaulę kalbėjote ir melą pranašavote, sakydami: "Taip sa- 
ko Viešpats', kai Aš nekalbėjau. 8 Kadangi jūs apgaulę 
kalbėjote ir melą pranašavote, Aš esu prieš jus. 9 Aš 
panaudosiu galią prieš pranašus, matančius apgaulę ir 
pranašaujančius melą. Jie nepriklausys mano tautai, ne- 
bus įrašyti į Izraelio namų sąrašą ir nesugrįš į Izraelio 
kraštą. Tada jūs žinosite, kad Aš esu Viešpats. (Ez 
14,9) 10 Taip bus todėl, kad jie suvedžiojo mano tautą, 
sakydami: "Viskas tvarkoje", kai tuo tarpu nebuvo tvar- 
kos. Tai buvo lyg siena iš palaidų akmenų, aptepta kal- 
kėmis. 11 Sakyk tokiems mūrininkams, pagražinusiems 
sieną kalkėmis, kad ji sugrius, užėjus smarkiam lietui, 
siaučiant audrai. 12 Kai ji sugrius, ar neklaus jūsų: "Kur 
tinkas, kuriuo aptepėte sieną? 13 Aš užsirūstinęs užlei- 
siu griaunančią audrą ir smarkų lietų. Lietus nuplaus 
tinką ir mano rūstybės kruša sunaikins ją. 14 Aš nu- 
griausiu jūsų kalkėmis nuteptą sieną iki pamatų. Ji griū- 
dama sunaikins ir jus, tada žinosite, kad Aš esu Vieš- 
pats. 15 Aš išliesiu savo pagiežą sienai ir jos statyto- 
jams. Tada klaus: "Kur yra siena ir jos statytojai — mū- 
rininkai? 16 Kur Izraelio pranašai, Jeruzalei pranašavę 
"ramybę", kai ramybės nebuvo?" sako Dievas. 

17 "Ta, žmogaus sūnau, įspėk tautos dukteris, ku- 
rios pranašauja savo nuožiūra. Sakyk joms, kad 18 
Viešpats Dievas sako: vargas moterims, siuvančioms 
burtų raikščius rankoms ir šydus suaugusių ir vaikų 

galvoms jiems klaidinti. Ar norite mano tautos žmones 
apgaudinėti ir tuo pasipelnyti? 19 Jūs žeminate mane 
tautoje dėl saujos miežių, dėl duonos kąsnio. Jūs me- 
luojate mano tautai, kuri mielai klauso jūsų melų. (Iz 
5,23; Pat 17,15) 20 Todėl taip sako Viešpats Dievas: 
burtų raikščius, kuriais gaudote sielas, Aš nuplėšiu nuo 
jūsų rankų ir suklaidiniuosius paleisiu laisvus, kaip 
paukščius. 21 Taipgi nuplėšiu šydus ir tautą išlaisvinsiu 
iš jūsų rankų. Tada žinosite, kad Aš Viešpats. 22 Ka-. 

dangi jūs kalti, kad liūdi teisiojo širdis, kurios Aš nepa- 
žeidžiau, o niekšų rankas sustiprinote, kad neatsiverstų 
nuo pikto elgesio ir gyventų; (Jer 23,14-) 23 todėl jūs 
apgaulės regėjimų nebematysite ir burtais nebesinaudo- 
site, nes Aš išgelbėsiu savo tautą iš jūsų rankų, ir jūs 
žinosite, kad Aš Viešpats". 


Visada netikrų pranašų buvo daug, o tikrų, Dievo 
pašauktų ir siųstų, maža. Taip yra mūsų laikais ir su ku- 
nigais; kunigų, Dievo nepašauktų, yra daug, bet Dievo 
tarnų yra mažai. Dievo nepašauktieji skelbia ne Dievo 
valią, bet savo pačių mintis. Jie kalba lyg juos Dievas 
būtų siuntęs ir, dažnai patys tiki tuo. Jie kalba pataikau- 
dami žmonėms. Bet kai reikia stoti į tautos nelaimių 
spragą — jų nėra; jie lindi lyg lapės sns 
darbai sunyksta, kaip Jėzus sakė. (Mt 7,27) 

Kas sakyta apie pranašes, atrodo, jos buvo ne pra- 
našės, bet burtininkės. Jos pranašavo už pinigus ir davė 
amulėtus — raiščius, pagalvėlius. Žmonės anais laikais 
ir mūsų laikais burtininkes mėgsta. Ezekielis skelbė 
joms pražūtį ir tautai — išlaisvinimą. 


14 skyrius 
VEIDMAINIAI PRANAŠAI 1-23 
1 Keli Izraelio vyresnieji atėjo pas mane. (Ez 20,1) 
2 Viešpats kalbėjo man: 3 "Žmogaus sūnau, šitie vyrai 
nešiojasi dievaičius širdyse ir mėgsta nusikalsti. Argi 

klausiamas privalau jiems atsakyti? (Ez 20,3) 4 Taip, 
sakyk jiems, kad Viešpats Dievas sako: kiekvienas iz- 
raelitas, kuris nešiojasi dievaičius širdyje bei mėgsta 
nusikalsti ir ateina pas pranašą, tam Aš pats, Viešpats, 
atsakysiu. 5 Aš nutversiu tuos, kurie garbindami sta- 
bus, atsitraukė nuo manęs. 6 Todėl sakyk izraelitams, 
kad taip sako Viešpats Dievas: 'Atsiverskite nuo stabų 
ir atsigręžkite nuo piktybių . (Iz 31,6) 7 Jei izraelitas bei 
svetimtautis, gyvenantis Izraelyje, nešiojantis dievaičius 
širdyje ir mėgstantis nusikalsti, ateis pas pranašą, tam 
Aš pats, Viešpats, atsakysiu. 8 Aš jam pasipriešinsiu: 
padarysiu jį ženklu bei patarle, jis bus miręs savo tautai. 
Tada jūs žinosite, kad Aš Viešpats. (Ez 5,15) 9 Jei pra- 
našas leisis suklaidinamas ir duos atsakymą, tai Aš, 
Viešpats, būsiu suklaidinęs tą pranašą. Aš panaudosiu 
savo galią, jis žus savo tautai. (1 Kar 22,20-28) 10 Jie 
abu atsakys už nusikaltimą; pranašo kaltė bus ta pati, 
kaip ir klausiančio. 11 Kad izraelitai ateityje nebenutoltų 
nuo manęs ir nebenusikalstų, bet būtų mano tauta ir Aš 
būčiau jų Dievas". 

12 Viešpats kalbėjo man: 13 "Žmogaus sūnau: jei 
kuris kraštas nusikalstų ir sulaužytų ištikimybę man, 
Aš bausiu jį: atimsiu maisto atsargą, siųsiu badą kraštui 
ir išnaikinsiu žmones ir gyvulius. (Ez 5,16) 14 Jei No- 
jus, Danielius ir Jobas būtų jų tarpe, tai jie savo teisumu 
išgelbėtų tik savo gyvybes", sako Viešpats Dievas. (Jer 
15,1) 15 "Jei užleisčiau kraštą laukiniais žvėrimis, ir jie 
krašte išnaikintų gyventojus, 16 ir jei jame būtų šie trys 
vyrai, "kaip Aš gyvas', jie neišgelbėtų nei sūnų, nei duk- 
terų, tik patys save, o kraštas virstų dykuma. 17 Jei Aš 
atiduočiau kraštą kardui, sakydamas: karde, trauk per 
kraštą ir išnaikink žmones ir gyvulius. 18 Jei čia būtų 
tie trys vyrai, 'kaip Aš gyvas", jie neišgelbėtų nei sūnų, 
nei dukterų, tik jie vieni būtų išgelbėti. 19 Arba jei siųs- 
čiau L sšydia marą ir savo kruvina rūstybe išnaikinčiau 
žmones bei gyvulius, 20 o jame būtų Nojus, Danielius 

ir Jobas, kaip Aš gyvas", jie savo teisumu neišgelbėtų 
nei sūnų, nei dukterų, tik savo gyvybes. 21 Jei Aš, no- 
rėdamas Jeruzalėje išnaikinti žmones ir gyvulius, siųs- 
čiau savo keturias bausmes: kardą, badą, žvėris ir marą. 
(3 M 26,16-25; Jer 15,3) 22 Visgi mieste liks būrelis 
išgelbėtų su savo sūnumis ir dukterimis. Jiems atėjus 
pas jus, jūs matysite jų elgesį bei veiksmus ir turėsite 
paguodos nelaimėje, kurią Jeruzalei siunčiau. 23 Dabar 
suprasite, kad visa, ką padariau Jeruzalei, nebuvo be 
priežasties", sako Viešpats Dievas. 


Keli vyresnieji atėjo pas pranašą Ezekielį pasi- 
klausti Dievo sprendimo. Jie buvo veidmainiai (nešio- 
josi širdyje dievaičius ir mėgo nusikalsti). Ezekieliui 
buvo įsakyta neduoti jiems atsakymo. (3 M 17,10; 
20,3) Jie bus iš Izraelio tautos pašalinti. Jei pranašas 
duos tokiems atsakymąjjis pats (pranašas) bus nubaus- 
tas. 

13 skirsnelyje sakyta apie kurį tai kraštą. Bet reikia 
suprasti, kad kalbama apie Judėją, nes minima Jeruzalė. 
Judėjos (Jeruzalės) nusikaltimas yra toks didelis, kad 
nebepadėtų Nojaus, Danieliaus ir Jobo užtarimas. No- 
jus išgelbėjo savo šeimą, Danielius — kaldėnus, Jobas 
savo draugus, bet Jeruzalės niekas nebeišgelbės. Visgi 
likutis išliks ir Jeruzalėje. 


15 skyrius 
NENAUDINGAS VYNMEDIS 1-8 

1 Viešpats kalbėjo man: 2 "Žmogaus sūnau, kuo 
pirmauja vynmedis, lyginant jį su kitais medžiais? (Jer 
2,21) 3 Ar iš jo pagamina ką nors, ar padaromi kabliai 
kam nors pakabinti? 4 Jis tinka tik sudeginti. Kai jo abu 
galai nudega ir vidurys jau pajuodavęs, ar jis dar kam 
nors tinka?" (Jn 15,6) 5 Jei sveikas netiko jokiam daik- 
tui pagminti, tai ką bekalbėti kai jis sudega — iš jo jo- 
kios naudos! 6 Viešpats Dievas sako: "Aš padarysiu 

Jeruzalės gyventojams taip, kaip tam vynmedžiui, kuris 
sudegė ugnyje. 7 Aš juos bausiu. Jeruzalės gyventojai 
išvengė vienos nelaimės. Jie išėjo iš ugnies, bet ugnis 
sudegins juos! Jie supras, kad Aš Viešpats, kai nubau- 
siu juos. 8 Kraštą paversiu dykuma, nes jie sulaužė išti- 
kimybę man", sako Viešpats. 


Vynmedis yra naudingas augalas, bet kaip medis 
jis neturi vertės; iš jo negalima padaryti naudingo daik- 
to. Izraelis yra labai naudingas dvasiniam gyvenimui, 
bet jei jis neatlieka savo paskirties, jis netinka kitai pa- 
skirčiai. Juo labiau, kai Izraelis (šiaurės valstybė) buvo 
sunaikinta ir Judėja labai nukentėjus — abu galai apde- 
"gę, niekam nebetiko. Kai kraštas bus galutinai sunai- 
kintas, tada jie supras, kad Viešpats tai padarė. 


16 skyrius 
NEIŠTIKIMA ŽMONA 1-63 

1 Viešpats kalbėjo man: 2 "Žmogaus sūnau, pa- 
skelbk Jeruzalei jos bjaurius darbus, sakyk jai: 3 tavo 
kilmė ir giminė yra iš Kanaano krašto. Tavo tėvas buvo 
samaritas ir motina hetitė. 4 Kai tu gimei, gimimo raikš- 
tis nebuvo nupjautas, nebuvai vandeniu nuplauta nei 
druska nutrinta, nei vystyklais suvystyta. 5 Nė vienas 
nepažvelgė į tave su gailesčiu ir nepadėjo tau. Kai gi- 
mei, buvai išmesta laukan. 6 Aš ėjau pro šalį ir, maty- 
damas tave besikapstančią kraujuje, tariau: 7 'Gyvenk ir 
auk, kaip lauko augalas'. Tu užaugai, subrendai, tapai 
gražia moterimi, susiformavo krūtinė, užaugo plaukai, 
bet buvai plika ir nuoga. 8 Kai Aš eidamas pamačiau ta- 
ve, buvai subrendus. Aš apdengiau tave savo apsiaustu, 
prisiekiau tau ištikimybę, padariau su tavimi Sandarą, ir 
tu tapai mano. (Rt 3,9; 2 M 19,5) 9 Aš nuploviau tave 
vandeniu, nuvaliau kraują, patepiau aliejumi, 10 apren- 
giau margais drabužiais, apaviau brangiais odiniais san- 
dalais, apvilkau plona drobe, uždėjau šilkinį šydą 11 ir 

papuošiau papuošalais; ant rankų uždėjau apyrankes, 
ant kaklo grandinėlę, 12 ant nosies lankelį, ausyse aus- 
karus ir ant galvos — puikų vainiką. 13 Tu pasipuošei 
auksu ir sidabru, plona drobe, šilkais ir margais audi- 
niais; valgei kvietinius miltus, medų ir aliejų; buvai la- 
bai graži ir pasiekei karališkos garbės. 14 Tavo garsas 
sklido tautose, nes papuošalais, kuriuos tau daviau, pa- 
siekei tobulą grožį", sako Viešpats Dievas. (Raud 2,15) 

15 "Pasitikėdama savo grožiu bei garbe, tu pradėjai 
paleistuvauti, įkyriai pasisiūlydama kiekvienam praei- 
viui. (2 M 34,16) 16 Tu kai kuriuos savo margus dra- 
bužius panaudojai papuošti aukštumose esančius auku- 
rus ir palapines ir priiminėjai ten savo meilužius. Taip 
niekada nebuvo ir nebus. 17 Iš mano tau duotų aukso ir 
sidabro papuošalų pasidarei vyriškus dievaičių stabus ir 
paleistuvavai su jais. 18 Tu margais savo audiniais ap- 
dengei juos ir mano aliejų bei smilkalus aukojai jiems. 
19 Tau duotą maistą: kvietinius miltus, aliejų ir medų tu 
aukojai jiems maloniam kvapui. 20 Net savo sūnus ir 
dukteris, kuriuos pagimdei, aukojai jiems. Ar dar neuž- 
teko tau paleistuvystės, (2 Kar 16,3; Jer 7,31) 21 kad 
mano vaikus pjovei ir aukojai juos stabams? 22 Taip 
elgdamasi ir paleistuvaudama neatsiminei savo jaunys- 
tės dienų, kai nuoga ir plika kapsteisi kraujuje. 23 Dėl 
tokio tavo bjauraus gyvenimo, skiriu tau vargą, vargą! 
24 Tu pasistatei paleistuvavimo namų kiekvienoje aukš- 
tumų aikštėje; 25 kiekvienoje gatvėje turėjai paleistuva- 
vimo vietų ir stabų. Savo grožį apdrabstei purvais, atsi- 
duodama kiekvienam praciviui. 26 Tu paleistuvavai su 
kaimynais, augalotais egiptiečiais ir tuo erzinai mane. 
27 Dabar Aš bausiu tave, atimsiu tau skirtą palaimos 
dalį ir atiduosiu tave priešams, filistėnų dukterims, ku- 
rios bjaurėjosi tavo gašlumu. 28 Tu ištvirkavai su asi- 
riečiais, nes niekad nebuvai patenkinta, bet ir su jais ne- 
buvai pasitenkinusi. 29 Dauginai paleistuvystę, pre- 
kiaudama krašte su kaldėnais, ir tų tau dar neužteko. 30 

Tavo širdis degė gašlumu, kaip įžūlios paleistuvės. 31 
Kiekvienoje gatvėje ir kiekvienoje aikštėje tu turėjai sta- 
bų garbinimo ir prostitucijos vietas. Tu nebuvai papras- 
ta paleistuvė, parsiduodanti už pinigus, 32 bet sveti- 
mautoja žmona, kuri, savo vyro vieton, priima sveti- 
mus. 33 Bendrai, paleistuvės apmokamos, bet tu davei 
dovanas ir kyšius savo meilužiams, kad jie ateitų pas ta- 
ve. 34 Tavo ištvirkavimas buvo priešingas moterų pri- 
gimčiai; tavęs nesekiojo ir tau nemokėjo, priešingai, — 
tu mokėjai. 

35 Jeruzale, išgirsk Viešpaties Dievo Žodį: 36 tu 
atidengei savo gyvenimą su meilužiais ištvirkaudama ir 
parodei save bjauriais stabais ir krauju savo vaikų, 
aukodama juos jiems. 37 Štai, todėl Aš surinksiu visus 
tavo meilužius, kuriuos mylėjai, ir tuos, kurių nekentei; 
Aš juos surinksiu iš visur ir atidengsiu jiems tave visa- 
me tavo nuogume. (Jer 13,22,26) 38 Aš teisiu tave kaip 
svetimautoją, santuokos griovėją ir žudytoją. Aš išliesiu 
ant tavęs savo įnirtį ir 39 atiduosiu tave į jų rankas. Jie 
sugriaus tavo ištvirkavimo namus ir sunaikins aukštu- 
mas, kur garbinai stabus. Jie nuplėš tau drabužius, at- 
ims papuošalus ir paliks tave nuogą. 40 Surinkę būrį 
prieš tave, užmuš tave akmenimis, sukapos kardu, 41 
sudegins tavo namus ir įvykdys teismo sprendimą dau- 
gelio moterų akivaizdoje. Taip padarysiu galą tavo pa- 
leistuvystei, ir tu nebemokėsi daugiau ištvirkavimo mo- 
kesčio. 42 Taip mano įnirtis prieš tave nurims ir rūstybė 
išnyks. (Ez 5,13) 43 Tu neatsiminei savo jaunsytės die- 
nų, bet savo elgesiu erzinai mane, todėl visus tavo dar- 
bus suverčiau ant tavo galvos. 44 Kiekvienas, kas nau- 
doja patarlę, pritaikys ją tau: 'Kokia motina, tokia ir 
duktė'. 45 Tu esi duktė savo motinos, kuri paliko savo 
vyrą ir vaikus; tu sesuo savo seserų, kurios paliko savo 
vyrus ir vaikus. Jūsų motina buvo hetitė ir tėvas amori- 
tas. 46 Tavo vyresnioji sesuo yra Samarija su savo 
miestais, esančiais šiaurėje. Tavo jaunesnioji sesuo yra 

Sodoma su savo miestais pietuose. (Ez 23,1) 47 Tu ne- 
sitenkinai kaip jos nepadorumu, tu elgeisi blogiau už 
jas. 48 Kaip Aš gyvas, sako Viešpats Dievas, tavo se- 
suo Sodoma su savo miestais nesielgė taip blogai, kaip 
tu ir tavo miestai. 49 Tavo sesers Sodomos ir jos mies- 
tų nusikaltimas buvo išdidumas ir perteklius, beturčiui 
ir vargšui jie nepadėjo. 50 Jie kėlėsi puikybėn ir gyveno 
nuodėmėse. Todėl Aš sunaikinau juos. (1 M 18,20) 51 
Samarija nė pusės nusikaltimų nepadarė kaip tu. Tu ją 
pralenkei savo nusikaltimais. Tavo seserys yra teises- 
nės už tave. 52 Nešk savo kaltes, nes esi daug labiau 
nusikaltusi negu jos. 53 Aš pakeisiu Sodomos ir jos 
miestų likimą, taip pat likimą Samarijos ir jos miestų; ir 
tavo likimą pakeisiu, (Ez 11,7) 54 kad neštum kaltę ir 
gėdytumeis viso, ką darei, ir būtum jiems paguoda. 55 
Tavo sesuo Sodoma ir jos miestai, Samarija ir jos mies- 
tai, tu ir tavo miestai sugrįšite į senąją būklę. 56 Ar sa- 
vo sesers Sodomos vardo nenaudojai patarlei savo išdi- 
dumo metu, 57 prieš tavo piktybių atidengimą? Dabarti- 
niu metu tu esi pajuoka ir panieka Edomo dukterims ir 
visiems aplinkui gyvenantiems bei filistėnų dukterims. 
58 Tu privalai už ištvirkavimą ir nusikaltimus kentėti", 
sako Viešpats Dievas. 

59 "Aš tau darau taip, kaip tu darei; tu paniekinai 
priesaiką ir sulaužei Sandarą. 60 Tačiau Aš, atsiminęs 
savo Sandarą su tavimi iš tavo jaunystės dienų, sudary- 
siu amžiną Sandarą su tavimi. (3 M 26,45; Oz 2,17; Ez 
37,26; Jer 31,31-34) 61 Atsiminusi savo elgesį, tu gė- 
dysies. Tavo vyresnes ir jaunesnes seseris duosiu tau 
dukterimis, bet ne dėl tos Sandaros. (Ez 20,43) 62 Aš 
sudarysiu savo Sandarą su tavimi ir tu žinosi, kad Aš 
esu Viešpats. 63 Tu atsiminsi, gėdysies ir neatversi 
burnos, kai tau atleisiu visa, ką darei", sako Viešpats 
Dievas. (Ez 36,31-32) 

Šiame skyriuje plačiai rašyta apie Judėjos neištiki- 
mybę Dievui. Judėja (Jeruzalė) pavaizduota kaip neišti- 
kima žmona. Jos neištikimybė pasireiškė kitų tautų sta- 
bų garbinimu. 

Senais laikais kartais vaikus išmesdavo — pažo- 
džiui leisdavo jiems žūti. Dar ir mūsų laikais Artimuose 
Rytuose naujagimius nutrina druska, kad jų oda sustip- 
rėtų ir jie būtų apsaugomi nuo piktų dvasių. Vaikus 
aukodavo dievaičiams pagonys, juos aukojo ir žydai 
sekdami pagonių papročius. (Jer 3,24; 7,31; 19,5) * 

Judėja ieškojo globos (paleistuvavo) pas egiptie- 
čius, asiriečius ir babiloniečius. Jai bus užmokėta pagal 
jos darbus; ji bus akmenimis užmušta — Judėja sunai- 
kinta. Sakyta, kad Jeruzalė labiau nusikalto negu Sama- 
rija ir Sodoma. Betgi Dievo pažadas lieka jai! Viešpats 
sudarys naują Sandarą su ja! 


17 skyrius 
DU ARAI 1-24 

1 Viešpats kalbėjo man: 2 "Žmogaus sūnau, už- 
mink mįslę ir papasakok šį prilyginimą Izraeliui. 3 Di- 
delis aras, ilgais išskėstais sparnais, įvairiaspalvėmis 
plunksnomis, atskrido į Libaną. Jis nulaužė kedro vir- 
šūnę, 4 nuskynė tų metų ūglį ir, nunešęs jį į pirklių 
kraštą, pasodino prekybos mieste. 5 Tada jis paėmė Iz- 
raelio krašto ūglį ir pasodino jį derlingoje, drėgnoje že- 
mėje. 6 Jis turėjo išaugti žemu, vešliu vynmedžiu, su at- 
žalomis ir šakelėmis. (Ez 19,10) 7 Atskrido kitas dides- 
nis aras, ilgais sparnais ir turtingas plunksnomis. Vyn- 
medis kreipė į jį savo šaknis ir tiesė šakeles, tikėdamas, 
kad palaistys jį daugiau negu lysvės drėgmė. 8 Medelis 
jau buvo pasodintas drėgnoje, derlingoje žemėje, kur jis 
galėjo vešliai augti, leisti šakeles, nešti gerus vaisius. 9 
Aš, Viešpats, klausiu tave, sakyk ar jis tarps? Ar aras 
neišraus jo šaknų ir nesudraskys vaisių, ar žaliuojan- 
čios šakelės nenuvys? Tada nereikės tvirtų rankų jį iš- 

rauti. 10 Ar jis persodintas augs? Ar kai rytų vėjas jį 
palies, jis nenuvys lysvėje, kurioje auga, ar nenudžius? 
11 Kalbėk maištaujantiems izraelitams, kad jie supras- 
tų". 12 Štai, atžygiavo Babilonijos karalius į Jeruzalę, 
paėmė karalių su kunigaikščiais ir nusivedė juos į Babi- 
loną. (2 Kar 24,10-15) 13 Su vienu karaliaus palikuo- 
niu jis sudarė sutartį ir jį prisaikdino; krašto didžiūnus 
jis išgabeno, (2 Kar 24,17) 14 kad karalystė būtų paže- 
minta ir neklestėtų, o sutartis — būtų išlaikyta. 15 Izra- 
elio karalius sulaužė priesaiką ir siuntė pasiuntinius į 
Egiptą, prašydamas žirgų ir karių. Ar jam seksis? Ar iš- 
liks tas, kuris taip daro? Ar, sutartį sulaužęs, laimės? 16 
"Kaip Aš gyvas", sako Viešpats, "jis mirs Babilone, to 
karaliaus krašte, kuris įstatė jį karaliumi, nes jis panieki- 
no priesaiką ir sulaužė sutartį. 17 Faraonas su didele 
kariuomene bei daugybe karių jam nepadės, kai babilo- 
niečių bus supiltas pylimas ir padaryti apkasai žmo- 
nėms žudyti. 18 Jis paniekino priesaiką ir sulaužė sutar- 
tį. Juk jis buvo prisiekęs. Taip padaręs, jis neištrūks". 
19 Viešpats Dievas sako: "Kadangi jis priesaiką panie- 
kino ir mano sutartį sulaužė, kaip Aš gyvas, — bausiu 
jį. 20 Aš jį pagausiu, nugabensiu į Babiloną ir ten jį tei- 
siu dėl ištikimybės sulaužymo. (Ez 12,13) 21 Jo karių 
rinktiniai būriai kris nuo kardo; kurie išliks, tuos iš- 
sklaidysiu į visus vėjus; jūs žinosite, kad Aš, Viešpats, 
taip kalbėjau. 22 Aš pats aukšto kedro viršūnę nulau- 
šiu, ūglį nuskinsiu ir pasodinsiu aukštai iškilusiame 
kalne. (Iz 11,1; 53,2) 23 Jis, pasodintas aukštame Izra- 
elio kalne, išleis šakas, neš vaisių ir išaugs didingu ke- 
dru. Įvairūs gyvuliai gyvens po juo, paukščiai kraus liz- 
dus jo šakų ūksmėje. (Ez 20,40; Dan 4,9; Mt 13,32) 24 
Visi krašto medžiai žinos, kad Aš esu Viešpats. Aš pa- 
žeminu aukštą medį ir paaukštinu žemą; žaliuojantį me- 
dį nudžiovinu ir sausą darau žaliuojančiu. Aš, Viešpats, 
sakau ir įvykdau". (Ez 21,31) 

Kas rašyta apie du arus, be paaiškinimo nesupran- 
tama. Paaiškinimas yra duotas išsamus ir aiškus. Du 
arai buvo dvi galybės — Babilonija ir Egiptas. Babilo- 
nijos karalius Nebukadnesaras atžygiavo į Jeruzalę — 
nulaužė Libano kedro viršūnę. Nebukadnesaras išgabe- 
no karalių Joakimą ir dalį gyventojų į Babiloniją. Jis 
įstatė Jeruzalėje karaliumi Zedekiją ir paėmė iš jo ištiki- 
mybės priesaiką. Zedekijas prilyginamas vynmedžiui. 
Jis tapo Babilonijos vasalu. Judėja turėjo būti nereikš- 
minga, kaip vešlus vynmedis, o ne didingas kedras. Ze- 
dekijas tikėjosi pagalbos iš Egipto prieš Babiloniją. Jis 
maištavo prieš Babiloniją, — sulaužė ištikimybės prie- 
saiką. Viešpats skaitė priesaiką Jam. Tad Zedekijas ne- 
laimės. 

Kas sakyta skirsneliuose 22-24, primena Iz 11,1, 
taipgi Ez 34,23-; 37,24-. Tai yra pažadas apie Jėzų 
Kristų ir Jo karalystę. 


18 skyrius 
KIEKVIENAS ASMUO ATSAKINGAS 1-32 

1 Viešpats kalbėjo man: 2 "Ką reiškia ta patarlė, 
kurią naudojate Izraelio krašte? "Tėvai valgė rūgščių 
vynuogių, o vaikams dantys atšipo'. 3 "Kaip Aš gyvas", 
šios patarlė“ nebenaudosite Izraelyje. 4 Visi žmonės yra 
mano: tėvas ir sūnus. Tas, kuris nusikalsta, mirs. 5 Jei 
žmogus yra teisus ir laikosi teisės bei teisybės, 6 neval- 
go aukštumose stabų aukų, negarbina Izraelio stabų, 
ne:šniekina artimo žmonos, neartėja prie moters, mėne- 
sinės metu; (3 M 18,19-20) 7 nė vieno neskriaudžia, 
skolininkui užstatą grąžina, neapiplėšia, išalkusį pamai- 
tina, nuogą apdengia, (Ps 15,3; 5 M 24,10-13) 8 nesko- 
lina už nuošimčius ir nereikalauja grąžinti su priedu; ne- 
daro neteisybės, daro teisingą sprendimą, (2 M 22,24) 
9 laiko mano nyostatus ir vykdo teisę, — toks yra tei- 
sus; jis bus tikrai gyvas. 10 Kai jam gimsta plėšikas sū- 
nus, praliejantis kraują bei darantis pikta, ko jo tėvas 

nedarė: 11 valgo aukštumose aukų mėsą, išniekina arti- 
mo žmoną, 12 vargšą ir beturtį skriaudžia, plėšikauja, 
negrąžina užstato; garbina stabus, daro bjaurius daly- 
kus, 13 skolina už nuošimčius, reikalauja daugiau negu 
davė, — argi toks turėtų likti gyvas? Ne, jis neliks zy- 
vas! Kas taip elgiasi, — mirs. Skriaudžiamųjų kraujas 
kris ant jo. 14 Bet jei jam gims sūnus, matys tėvo nusi- 
kaltimus ir bijosis, nedarys nieko panašaus: 15 neval- 
gys aukštumose, negarbins Izraelio stabų, neišniekins 
artimo žmonos; 16 nė vieno neskriaus, nes laikys už- 
stato, neplėšikaus; pamaitins alkaną, nuogą aprengs, 17 
neskriaus nė vieno, neims nuošimčių ir nereikalaus 
priedų; laikys mano nuostatus ir vykdys teisę; toks ne- 
mirs dėl savo tėvo kaltės, bet bus gyvas. 18 Jo tėvas, 
skriaudęs bei prievartavęs brolį ir daręs pikta visiems, 
mirs dėl savo nusikaltimų. 19 Jei jūs klausiate: "Kodėl 
sūnus neatsako už tėvo nusikaltimus7' Jei sūnus laikėsi 
mano nuostatų ir vykdė teisę, žis tikrai liks gyvas. 20 
Asmuo, kuris nusikals, — mirs. Sūnus neatsakys už tė- 
vo nusikaltimą, o tėvas neatsakys už sūnaus kaltes. Tei- 
susis gaus atpildą už gera, o niekšas kentės už savo nu- 
sikaltimus. (2 M 20,5; 4 M 27,11) 

21 Jei niekšas atsivers nuo nusikaltimų, laikys ma- 
no nuostatus ir vykdys teisę bei teisybę, jis tikrai bus 
gyvas. 22 Praeities nusikaltimai bus užmiršti ir jam: ne- 
priskaitomi; jis bus gyvas už savo gerus darbus. (Iz 
42,25; 44,22) 23 Argi Aš noriu niekšo mirties? O, ne! 
Aš noriu, kad jis atsiverstų, atgailautų ir būtų gyvas. 
(Ez 33,11) 24 Jei teisusis nusigręš nuo teisaus kelio, 
darys įvairius nusikaltimus, kaip niekšai daro, ar turėtų 
jis likti gyvas? Ne, jo gerieji darbai nebus jam užskaity- 
ti. Neteisybės ir nuodėmės, kurias jis darė, neš jam mirtį. 
(Ez 3,20) 25 Jūs sakote: "Viešpaties kelias neteisingas". 
Paklausyk Izraeli! Ar mano kelias neteisingas? Iš tikrų- 
jų jūsų kelias yra neteisingas. (Ez 33,17-20) 26 Jei tei- 
susis nukryps nuo teisybės ir padarys nusikaltimų, jis 

mirs dėl jų. 27 Jei niekšas nusigręš nuo nusikaltimų ir 
vykdys teisę bei teisybę, jis išgelbės savo gyvybę. 28 
Jei jis susipras ir atsisakys savo piktų darbų, jis bus tik- 
rai gyvas. 29 Izraelis sako: "Viešpaties kelias neteisin- 
gas'. Izraeli, argi mano kelias neteisingas? Jūsų keliai 
klaidingi! 30 Aš teisiu kiekvieną pagal jo elgesį. Nusi- 
gręžkite nuo savo neteisybių ir nusikaltimų, kad nežū- 
tumėte. (Ez 33,11; Iz 55,7) 31 Atsisakykite neteisybių, 
kurias darėte, įsigykite naują širdį ir naują dvasią! Izra- 
eli, kodėl nori mirti? (Ez 36,26) 32 Aš nenoriu nė vieno 
nusikaltusio mirties, atsiverskite ir būkite gyvi!" sako 
Dievas. 


Mes lietuviai turime priežodį: "Lazda turi du ga- 
lus“. Taip yra ir su mūsų bei mūsų protėvių nusikalti- 
mais. Dievas pasakė, kad tėvų nusikaltimai sieks iki 3 ir 
4 kartos, bet tėvų geri darbai sieks iki tūkstantinės kar- 
tos. Ezekielio laikais, taip ir mūsų laikais, žmonės ma- 
no, kad jie kenčia už tėvų nusikaltimus. Iš tikrųjų jie ne- 
nori atsiversti, jie elgiasi pikčiau už jų tėvus. Tam tikra- 
me laipsnyje vaikai yra atsakingi už tėvų nusikaltimus. 
Dievas sakė ir Jo valia yra, kad visi, kiekvienas, atsi- 
verstų ir gyventų. Kiekvienas yra atsakingas už savo 
veiksmus. Žmonės drįso ir drįsta kaltinti Dievą už visas 
blogybes. Jie sako — jei Dievas tokį mane padarė, aš 
negaliu kitaip elgtis. Dievas yra visagalis, kaip Jis tvar- 
ko, taip yra. Tikrybė yra — žmogus žino kas gera, kaip 
jis turėtų elgtis, bet jis nenori gero siekti. Kas nenori 
gero -— atsakomybės prisiimti, tokio niekas neišgelbės; 
nei tėvai, protėviai, valdžia, nei Dievas! Dievas įsakė ir 
sveika nuovoka sako, kad kiekvienas yra atsakingas už 
savo veiksmus. 


n Ez19, 


19 skyrius 
RAUDA DĖL IZRAELIO KUNIGAIKŠČIŲ-1-14 

1 Izraelis taip apraudojo savo kunigaikščius: 2 
"Kokia liūtė buvo tavo motina liūtų tarpe! Ji tarp jaunų 
liūtų užaugino savo jauniklius. (2 Kar 23,31) 3 Vienas 
jos liūtukų išaugo tokiu liūtu, kad jis, išmokęs surasti 
grobį, ėmė medžioti žmones. (2 Kar 24,16) 4 Tautos, 
išgirdusios apie jo darbus, pagavo jį ir, sukaustytą 
grandinėmis, išvedė į Egiptą. (2 Kar 23,30-34) 5 Liūtė, 
pamačiusi, kad jos viltys žuvo, antrą savo liūtuką pasta- 
tė jaunojo liūto vietoje. 6 Jis, vaikščiodamas tarp liūtų, 
išmoko medžioti ir tapo žmogėdra. (2 Kar 24,8-9) 7 Jis 
sugriovė tvirtoves ir sunaikino miestus. Visas kraštas 
drebėjo nuo jo riaumojimo. 8 Aplinkinių kraštų tautes 
sukilo prieš jį, ištiesė savo tinklą ir sugavo jį. 9 Jie su- 
kaustė jį grandinėmis, uždarė narvan ir, nugabenę pas 
Babilonijos karalių, įmetė į kalėjimą. kad jo balsas nę- 
bebūtų girdimas Izraelio kalnuose. (2 Kar 24,15; 10 
Tavo motina buvo kaip vynmedis, pasodintas prie van- 
dens; pilnas šakelių ir vaisių. (Ez 17,6) 11 Jo stiprus 
ūglis tapo valdovo skeptru, iškilo aukštai tarp šakelių; 
jis buvo toli matomas. 12 Dievo rūstybė išrovė jį ir nu- 
metė žemėn. Rytų vėjas sudžiovino jį, vaisiai nukrito, 
ūglis suvyto. (Ez 15,4) 13 Dabar jis persodintas dyku- 
moje, sausoje išdžiūvusioje žemėje. 14 Ugnis sudeginc 
šakas ir vaisius; išnyko ūglis ir valdovo skeptras. Tai 
yra rauda ir ji liks rauda Izraeliui". 


Tai rauda apie Judėjos karalius. Kai kurie Šventojo 
Rašto aiškintojai supranta šią raudą bendrai Dovydo di- 
nastijai, kiti tik paskutiniams Judėjos karaliams; kar4- 
liaus Josijo trims sūnums. (2 Kar 23,31-34; 1 Kar 
24,8-25) Vienas Josijo sūnus buvo išvežtas į Egiptą, o 
antras į Babiloniją. 

Aniras palyginimas vynmedžiui suprantamas Ze- 
dekijas. Jis buvo. ištremtas iš geros žemės (Judėjos) į 

Babilonijos dykumą. Tremties kraštą visada galima va- 
dinti dykuma. Judėjos valstybė buvo sunaikinta; liko tik 
pranašo rauda apie karalius. 


20 skyrius 
IZRAELIO NUSIKALTIMAS STABAIS 1-49 

1 Septintais metais penkto mėnesio dešimtą dieną 
keli vyrai Izraelio vyresniųjų atėjo išgirsti Viešpaties at- 
sakymų ir atsisėdo pas mane. (Ez 8,1; 14,1) 2 Viešpats 
kalbėjo man: 3 "Žmogaus sūnau, paklausk Izraelio vy- 
resniųjų ar jie atėjo pasiteirauti manės (apkaltinti ma- 
ne)? Kaip Aš gyvas, jiems neatsakysiu", sako Viešpats 
Dievas. (Ez 14,3) 4 "Žmogaus sūnau, nežiūrint ar tu 
jiems atsakysi į klausimus, ar praneši sprendimą, pri- 
mink jiems jų tėvų padarytus nusikaltimus. 5 Aš išsi- 
rinkau Izraelį, Aš prisiekiau, pakėlęs ranką, Jokūbo na- 
mų palikuonims ir tuo tapau žinomas Egipto krašte. (2 
M 6,7-8) 6 Tą dieną Aš, pakėlęs ranką, prisiekiau, kad 
išvesiu juos iš Egipto krašto ir nuvesiu į numatytą šalį, 
kur pienas ir medus plūsta; į geriausią kraštą iš visų ša- 
lių. 7 Aš jiems sakiau: kiekvienas pašalinkite bjaurius 
stabus, kuriuos jūs garbinate, ir nesusitepkite Egipto 
stabais. Aš esu Viešpats, jūsų Dievas. (Joz 24,14,23) 8 
Bet jie buvo priešingi, neklausė manęs, nė vienas nepa- 
šalino savo bjaurių Egipto stabų. Tuomet Aš maniau iš- 
lieti savo rūstybę ant jų dar Egipto krašte. 9 Tačiau dėl 
savo vardo susilaikiau, kad jo nepažeminčiau pagonių 
tautų tarpe, kur jie gyveno; ir jiems pasirodęs, prižadė- 
jau išvesti iš Egipto krašto. (Ez 36,21-22; 2 M 32,12) 
10 Aš išvedžiau juos iš Egipto krašto ir, atvedęs į dy- 
kumą, 11 daviau jiems įsakymą ir pamokiau nuostatų, 
kurių laikantis, žmogus išlieka gyvas. (3 M 18,5) 12 
Daviau sabatą, Sandaros ženklą tarp jų ir manęs, kad jie 
žinotų, jog Aš esu Viešpats ir juos pašvenčiu. (2 M 
31,13-17) 13 Izraelitai priešinosi man dykumoje. Jie 
nesilaikė mano.nuostatų ir atmetė teisę, kurią žmogus 

vykdydamas išlieka gyvas; jie sutepė ir sabatas. Aš no- 
rėjau dykumoje juos visai sunaikinti, 14 tačiau to nepa- 
dariau, atsižvelgdamas į savo vardą, kad nebūčiau nie- 
kinamas pagonių tautų, kurių akivaizdoje juos išvedžiau 
iš Egipto. 15 Tyruose prisiekiau, kad jų neįvesiu į jiems 
pažadėtą kraštą, kuris pienu ir medumi plūsta, yra ge- 
riausias visų šalių. (4 M 14,12) 16 Jie atmetė mano įsa- 
kymus, nesilaikė nuostatų ir sutepė sabatas, nes jų šir- 
dis buvo pavergta stabų. 17 Aš pasigailėjau jų, visų ne- 
sunaikinau ir nepadariau jiems galo dykumoje. 18 Jų 
vaikams įsakiau: nesilaikykite savo tėvų nuostatų, nesi- 
elkite kaip jie ir negarbinkite stabų. 19 Aš esu Viešpats, 
jūsų Dievas. Laikykitės mano nuostatų ir vykdykite 
mano teisę, 20 švęskite sabatą, kaip Sandaros ženklą 
tarp manęs ir jūsų, ir žinokite, kad Aš esu Viešpats, jū- 
sų Dievas. 21 Net ir jų vaikai priešinosi man. Jie nesi- 
laikė mano nuostatų ir nevykdė mano įsakymų, kuriuos 
vykdant, žmogus išlieka gyvas. Norėjau išlieti ant jų sa- 
vo rūstybę dykumoje. 22 Tačiau susilaikiau dėl savo 
vardo, kad nebūčiau niekinamas pagonių tarpe, kurių 
akivaizdoje juos išvedžiau iš Egipto. 23 Pakėlęs ranką 
tyruose prisiekiau, kad juos tarp pagonių išsklaidysiu ir 
išblaškysiu, 24 nes jie mano įsakymų nesilaikė, nuosta- 
tus atmetė, sabatą sutepė ir sekė tėvų stabus. 25 Tad ir 
Aš daviau jiems klaidingų nuostatų ir įsakymų, kurių 
laikydamiesi, jie negalėjo išlikti gyvi. 26 Jie susitepė 
aukodami savo pirmagimius — degindami juos; tuo no- 
rėjau sukelti siaubą, kad jie suprastų, jog Aš esu Vieš- 
pats. (2 Ch 33,6) 27 Todėl žmogaus sūnau, kalbėk izra- 
elitams ir sakyk jiems, kad taip sako Viešpats Dievas. 
Jūsų tėvai piktžodžiavo ir paniekino mane. 28 Kai juos 
įvedžiau į kraštą, kurį, pakėlęs ranką, buvau prisiekęs 
jiems duoti, jie, pamatę aukštesnę kalvą arba šakotą 
medį, aukojo aukas, nešė dovanas, erzindami mane. 29 
Aš juos klausiau: kokia tai aukštuma, į kurią einate? Iki 
šios dienos jos vardas — 'Aukštuma'. 30 Todėl pa- 

klausk izraelitų, ar ir jie, kaip jų tėvai, nori susitepti 
bjauriais stabais? 31 Kai jie aukojo aukas, nešė dovanas 
ir degino vaikus, patys susitepė stabais iki šios dienos. 
Ar tad Aš turėčiau jiems atsakyti? Kaip Aš gyvas, Aš 
neatsakysiu jiems", sako Viešpats Dievas. (2 Kar 16,8; 
17,17) 

32 "Niekada neįvyks, kaip jūs manote ir sakote: 
"Kaip pagonys ir kitų kraštų tautos, taip ir mes garbinsi- 
me medžius ir akmenis'. 33 Kaip Aš gyvas, Aš valdy- 
siu jus tvirta ranka, išliedamas savo rūstybę. 34 Aš iš- 
vesiu jus iš tautų, surinksiu iš kraštų, kur esate išsklai- 
dyti, karaliausiu jums savo galia ir bausiu jus. 35 Aš 
nuvesiu jūs į tautų tyrus ir ten jus teisiu. (Oz 2,16) 36 
Kaip teisiau jūsų tėvus Sinajaus dykumoje, taip teisiu 
jus. (4 M 14,22-23) 37 Tada jus prievarta vedžiosiu ir 
priversiu laikytis Sandaros. 38 Aš išskirsiu iš jūsų at- 
puolusius ir man priešingus, išvesiu juos iš krašto, ku- 
riame jie dabar svetimi; į Izraelio kraštą jie nesugrįš. Ta- 
da žinosite, kad Aš esu Viešpats. 39 Apie jus, izraelitai, 
Aš, Viešpats Dievas, taip sakau: kurie nenorite manęs 
klausyti, eikite ir tarnaukite savo stabams, bet dabar ir 
ateityje mano šventojo vardo nebesutepkite savo auko- 
mis ir stabais. 40 Šventame mano kalne, Izraelio aukš- 
tame kalne, man tarnaus visas Izraelis. Tada Aš malo- 
niai priimsiu jus, jūsų rinktines aukas ir visas šventas 
dovanas. (Ez 17,23) 41 Aš priimsiu jus kaip aukų ma- 
lonų kvapą, kai išvesiu jus iš tautų ir surinksiu iš kraš- 
tų, kur esate išsklaidyti, ir pasirodysiu pagonims kaip 
Šventasis. 42 Tada suprasite, kad Aš esu Viešpats, kai 
jus įvesiu į Izraelio kraštą, kurį prisiekiau duoti jūsų tė- 
vams. 43 Ten atsiminsite savo elgesį ir darbus, kuriais 
susitepėte, ir bjaurėsitės savo padarytų blogybių. (Ez 
36,31-32) 44 Tada suprasite, kad Aš esu Viešpats, kai 
darysiu jums gera iš savo malonės, neatsižvelgdamas 
jūsų blogo elgesio ir piktų darbų". 


75 Ez 20,45 


45 Viešpats kalbėjo man: 46 "Žmogaus sūnau, žiū- 
rėk pietų pusėn, kalbėk ir pranašauk miškui pietų šaly- 
je. 47 Sakyk miškui pietuose: Išgirsk Viešpaties Zodį! 
Aš įžiebsiu ugnį ir sudeginsiu visus tavo žalius ir sau- 
sus medžius. Liepsnos neužges, iki visa bus sudeginta 
nuo pietų iki šiaurės. 48 Tada visi matys, kad Aš, Vieš- 
pats, padegiau mišką, ir jis neužges". 49 Tada aš atsilie- 
piau: "Ak, Viešpatie, Dieve, čia kalbama prilyginimais; 
ir jie sako apie mane: 'Ar jis nevisada prilyginimais kal- 
ba?“ 


591 pr. Kr. keli Judėjos vyresnieji atėjo pas Eze- 
kielį į jo namus pasiklausti Dievo sprerdimo; kokio 
sprendimo tekste nepasakyta. Pranašas pakartojo jiems, 
kaip jų protėviai Egipte ir kelionėje į pažacėtąją žemę 
buvo nepaklusnūs Dievui. Dievas jau anais iaikais no- 
rėjo juos sunaikinti, bet Dievas dėl savo ardo garbės 
pasigailėjo jų ir vedė juos toliau. 

32 skirsnelyje sakyta, kad žydai tremtiniai buvo 
nustoję vilties; jie norėjo pasiduoti pagorių įtakai — 
tapti kaip jie, garbinti medį ir akmenį. Vie ipats atsakė, 
kad taip nebus, Jis juos valdys; nenorinčius Jo klausyti 
Jis pasmerks, leis jiems paskęsti pagonių jūroje. Bet 
norinčius Jį sekti, Jis sugrąžins į jų kraštą, ten jie gar- 
bins Jį. Taip įvyko, kaip Viešpats sakė; žydai grįžę iš 
tremties nebegarbino stabų. 

46 skirsnelyje: pietų šalies miškas, yra Judėja, Je- 
ruzalė ir jos gyventojai. Jeruzalė bus sunaikinta; nuken- 
tės visi, netikintieji ir tikintieji. 


21 skyrius 
KARDAS SIAUČIA 1-32 
1 Viešpats kalbėjo man: 2 "Žmogaus sūnau, 
žvelk į Jeruzalę, kalbėk prieš ją, prieš šventovę ir pra- 
našauk prieš Izraelį. 3 Sakyk Izraelio kraštui, kad Vieš- 
pats Dievas taip sako: Aš esu prieš jį; ištraukęs kardą iš 

makšties, nužudysiu teisiuosius ir niekšus. 4 Kadangi 
žudysiu teisiuosius ir niekšus, tai mano kardas siaus 
nuo pietų iki šiaurės; 5 tada kiekvienas supras, jog Aš, 
Viešpats, ištraukęs kardą iš makšties, jo nepadėsiu. 6 
Tu, žmogaus sūnau, dejuok ir dūsauk jų akivaizdoje, 
lyg būtum baisioje kančioje. 7 Jei tave klaus: "Kodėl dū- 
sauji?" Atsakyk jiems: 'Dėl ateinančių žinių. Kai nelai- 
mės užgrius, širdys liūdės, rankos suglebs, drąsa iš- 
nyks, keliai drebės'. Tai ateis ir įvyks", sako Viešpats. 

8 Viešpats kalbėjo man: 9 "Žmogaus sūnau, prana- 
šauk: kardas pagaląstas ir nušveistas. (Ez 32,20) 10 Pa- 
galąstas smūgiui, nušveistas, kad blizgėtų kaip žaibas. 
Ar gali turėti žmonės džiaugsmo, kurie nepaiso įspėji- 
mų nei bausmių? 11 Kardas nušveistas, pagaląstas ir 
įduotas į rankas žudyti. 12 Žmogaus sūnau, šauk ir de- 
juok! Jis paruoštas mano tautai, visiems Izraelio kuni- 
gaikščiams. Jie ir tauta paskirti kardui. Laužyk rankas, 
(plok rankomis per šlaunis). 13 Čia ne bandymas, visa 
turi įvykti. Ko beliko laukti, jei atmetėte pamokymą?" 
Klausia Viešpats. (Iz 1,5) 

14 "Žmogaus sūnau, pranašauk; suplok rankomis, 
kova prasidės, kardo smūgiai kartosis. Tai žudymo kar- 
das, siekiąs visus. 15 Širdys liūdės, daugelis žus, kar- 
das siaus vartuose. Kardas nušveistas blizga, pagaląstas 
siaučia. 16 Kirsk į dešinę ir į kairę, kur ašmenys pasie- 
kia. 17 Aš rankomis suplosiu ir rūstybę įvykdysiu; Aš, 
Viešpats, taip kalbu". 

18 Viešpats kalbėjo man: 19 "Žmogaus sūnau, pa- 
žymėk du kelius, kuriais Babilonijos karaliaus kardas 
galėtų ateiti. Abu keliai prasideda viename krašte. Kelio 
atsišakojime pastatyk kelrodį. (Ez 4,1) 20 Jis terodo 
kardui kelią į amonitų Rabą ir į Judėjos sutvirtintą Jeru- 
zalę. 21 Babilonijos karalius stovi kryžkelėje, abiejų ke- 
lių atsišakojime ir teiraujasi žyniavimu, maišo strėles, 
klausia stabų, apžiūri aukų kepenis". 22 Į jo dešinę pa- 
teko Jeruzalės burtas: "Signalas kovai, sukelti kovos 

šauksmą, statyti sienų griovimo ožius prie vartų, supilti 
pylimą, statyti sustiprinimus". 23 Jeruzalės gyvento- 
jams atrodys, jog tai apgaulingas žyniavimas. Jie pris:e- 
kė iškilminga priesaika, bet Dievas primena jiems nusi- 
kaltimus. 

24 Todėl Viešpats Dievas taip sako: "Jūs prisime- 
nate savo kaltes, ir jūsų veiksmai stovi jūsų akyse; jūs 
atsakysite už juos. 25 Ir tu, Izraelio kunigaikšti, niek- 
šingų darbų vykdytojau, tavo bausmės diena atėjo. 26 
Nusiimk galvos raikštį ir karaliaus vainiką! Nebebus, 
kaip buvo. Žemasis bus paaukštintas, o aukštasis paže- 
mintas. (2 M 28,4; Ez 17,24; Lk 18,14) 27 Griuvėsiais, 
griuvėsiais, griuvėsiais Aš paversiu Jeruzalę! Visa liks 
taip, iki ateis turintis teisę valdyti. Jam pavesiu visa. (1 
M 49,10) 

28 Tu, žmogaus sūnau, pranašauk apie amonitus ir 
jų pasityčiojimą. Pagaląstas ir nušveistas kardas žudys. 
(Ez 25,2-7) 29 Jūsų regėjimai, — apgaulė, pranašavi- 
mas — melas. Bausmė jums ateis už jūsų niekšybes. 30 
Kišk kardą atgal į makštį! Aš tave teisiu krašte, kur gi- 
mei, iš kurio esi kilęs. 31 Aš išliesiu ant tavęs savo 
rūstybę, tu pajusi mano keršto liepsnas; užleisiu bruta- 
lius žmones tave naikinti. 32 Tu būsi maistas lieps- 
noms, tavo kraujas liesis, visi užmirš tave". Aš, Vieš- 
pats tai kalbėjau. 


Dievas siunčia kardą prieš savo tautą. Baisu, bet 
taip yra. Dievas leido ir savo Sūntūii-ant kryžiaus mirti. 
Tas kardo siautimas veikė pranašą Ezekielį neigiamai. 
Rankomis plojimas, ir dar per šlaunis, buvo didelis nu- 
siminimas ir išgąstis. Mes rankų plojimu reiškiame pri- 
tarimą; anais laikais tuo žydai išreiškė nepritarimą ir 
gailestį. 

Nebukadnesaras žygiavo į Palestiną; bet nebuvo 
apsisprendęs žygiuoti į amonitų sostinę Rabą ar į Jeru- 
zalę. Jis savo burtais darė pasirinkimą. Burtai nurodė 

Jeruzalę. Tuo Jeruzalės likimas buvo išspręstas. Tą pa- 
darė ne burtai, bet Viešpaties sprendimas. Viešpats tą 
pranešė Ezekieliui anksčiau negu Nebukadnesaras apsi- 
sprendė kur žygiuoti. Jeruzalė virs griuvėsių krūva iki. 
ateis laikas To, kuriam bus pavesta valdyti. Daug Šven- 
tojo Rašto aiškintojų galvoja, kad čia manytas Mesijas. 
(Iz 49,16; 51,3) 

Kai Nebukadnesaras pirma žygiavo į Jeruzalę, 
amonitai džiūgavo. Pranašas Ezekielis pranešė, kad ir jų 
eilė greit ateis; jie bus sunaikinti ir užmiršti. (25,1-7) 


22 skyrius 
JERUZALĖS NUSIKALTIMAS, 
— JOS PRAŽŪTIS 1-31 

1 Viešpats kalbėjo man: 2 "Žmogaus sūnau, ar tu 
neteisi ir neskelbsi sprendimo bausmės miestui už ne- 
kaltai pralietą kraują? Pranešk jam jo niekšingus dar- 
bus. (Ez 24,6) 3 Sakyk, kad taip sako Viešpats Dievas: 
"Tai miestas praliejęs nekaltą kraują, nusidėjęs stabų 
garbinimu.' Todėl tavo kaltės valanda priartėjo. 4 Krau- 
ju, kurį praliejai — nusikaltai; stabais, kuriuos pasiga- 
minai — susitepei. Tuo savo galą priartinai. Todėl būsi 
pajuoka tautoms ir pasityčiojimu kraštams. 5 Arti ir toli 
gyvenantys tyčiosis iš tavęs, nes tavo vardas suteptas ir 
nusikaltimas visur žinomas. 6 Štai Izraelio kunigaikš- 
čiai, kiekvienas naudojasi savo galia kraują pralieti. 7 
Jūsų krašte niekina tėvą ir motiną, daro smurtą svetim- 
taučiui, skriaudžia našlaitį ir našlę. (2 M 22,20-21) 8 
Jūs niekinate šventoves ir nelaikote sabatų. 9 Jūsų tarpe 
yra niekšų, siekiančių kraujo, valgančių kalnuose 
aukas, darančių nusikaltimus. 10 Kai kurie gyvena su 
pamote ir mėnesine sergančiomis moterimis. 11 Kai kas 
turi santykių su artimo žmona; kitas išniekina marčią ar 
gyvena su seserimi, savo tėvo dukterimi. (3 M 18,9-20) 
12 Kai kas ima kyšius nuslėpti pralietą kraują, ima nuo- 
šimčius už paskolintus pinigus bei reikalauja daugiau 

grąžinti ir išnaudoja artimą prievartaudami. Mane gi už- 
miršote", sako Viešpats Dievas. (2 M 22,24) 

13 "Aš esu labai nustebęs dėl jūsų nesąžiningo 
pelno ir pralieto kraujo jūsų tarpe. 14 Ar jūs būsite drą- 
sūs ir tvirtai laikysitės tada, kai Aš bausiu jus? Aš, 
Viešpats, taip sakau ir vykdysiu. 15 Aš išsklaidysiu jus 
tautose bei išblaškysiu kraštuose ir taip pašalinsiu jūsų 
kaltę. 16 Jūs būsite tautų paniekinti. Tada jūs suprasite, 
kad Aš esu Viešpats". 

17 Viešpats kalbėjo man: 18 "Žmogaus sūnau, Iz- 
raelis virto šlaku. Jie visi: varis, cinas, geležis, švinas 
tapo šlaku. (Iz 1,22; Jer 6,28) 19 Todėl Aš, Viešpats 
Dievas, sakau: kadangi jūs visi virtote šlaku, Aš su- 
rinksiu jus į Jeruzalę, 20 kaip surenkamas sidabras, va- 
ris, geležis, švinas bei cinas ir sumetamas į krosnį tirp- 
dyti; taip, Aš savo rūstybėje jus surinksiu ir tirpdysiu. 
21 Taip, Aš jus surinksiu Jeruzalėje ir savo rūstybės 
ugnyje tirpdysiu. 22 Kaip sidabras krosnyje ištirpdo- 
mas, taip ir jūs būsite tirpdomi. Tada jūs žinosite, kad 
Aš, Viešpats, išliejau savo rūstybę ant jūsų“. 

23 Viešpats man kalbėjo: 24 "Žmogaus sūnau, sa- 
kyk jiems: jūsų krašte nelijo, ir jis mano nebuvo padrė- 
kintas — jūs be mano palaimos. 25 Jo kunigaikščiai, 
kaip riaumojantys liūtai, drasko grobį, ryja žmones, plė- 
šia jų turtus, didina našlių skaičių. (Ez 34,3,8; Ps 14,4; 
Mt 23,14) 26 Kunigai iškraipo mano nuostatus ir išnie- 
kina visa, kas šventa; nedaro skirtumo tarp švento ir ne- 
švento, nemoko atskirti sutepto nuo švaraus, užmerkia 
akis dėl sabatų nesilaikymo ir taip žemina mane. (Sof 
3,4; Ez 44,23) 27 Krašto valdovai, kaip draskantys vil- 
kai, plėšia grobį, pralieja kraują, žudo žmones, godžiai 
siekdami pelno. 28 Jų pranašai aptepa juos, lyg kalkė- 
mis, praneša jiems apgaulingus regėjimus ir skelbia me- 
lagingus pranešimus, sakydami: "Taip sako Viešpats 
Dievas', kai Viešpats nebuvo kalbėjęs. (Ez 13,10) 29 
Krašto žmonės daro smurtą ir plėšikauja, skriaudžia 

vargšus ir beturčius bei neteisėtai prievartauja svetim- 
taučius. 30 Aš ieškojau Žmogaus jų tarpe, kuris stotųsi 
tarp manęs ir mano tautos, kad jos nesunaikinčiau, bet 
nė vieno neradau. (Ez 13,5) 31 Todėl Aš išliejau ant jų 
savo įnirtį ir rūstybės ugnimi sunaikinau juos; jų darbus 
suverčiau ant jų pačių galvų", sako Viešpats Dievas. 
(Ez 21,36) 


Jeruzalėje vyko baisūs nusikaltimai. Valdovai 
skriaudė žmones, plėšė turtus, kunigai neatliko tinkamai 
pareigų, pranašai melavo, valdininkai ir teisėjai ėmė ky- 
šius ir nevykdė teisės, žmonės ištvirkavo ir skriaudė 
vienas antrą. Ar teisingasis Dievas galėjo pakęsti tokius 
nusikaltimus ir nevykdyti teisės — nebausti? 

Tirpinant metalus išskiriami nešvarumai, bet čia sa- 
kyta, kad visi metalai yra tik šlakas. Iš jų nebegalima 
nieko gero išgauti. Juos galima tik sunaikinti — sude- 
ginti. Tokie yra Jeruzalės gyventojai. Jie sulauks sunai- 
kinimo. 

Pakartojamas valdovų ir kunigų nusikaltimas. 
Viešpats ieškojo žmogaus, kuris stotų į spragą tarp tau- 
tos ir Dievo, melstų, viską darytų pašalinti blogį, bet 
nerado nė vieno. Abraomas tikėjo, kad Sodome bus de- 
šimt teisių, bet buvo tik Loto šeima. Žmogus nenori ti- 
kėti, kad Jeruzalės gyventojai buvo taip visai visi suge- 
dę. Dievas pažįsta kiekvieną. Ar ir mūsų laikais taip nė- 
ra? 


„ 23 skyrius 
DVIEJŲ SESERŲ GYVENIMAS 1-49 
1 Viešpats kalbėjo man: 2 "Žmogaus sūnau, buvo 
dvi moterys, vienos motinos dukterys. 3 Jos buvo že- 
mos dorovės moterys jau savo-jaunystėje, Egipte. 4 
Vyresnioji buvo vardu Ohola ir jos sesuo Oholiba, Aš 
vedžiau jas, ir jos pagimdė sūnų bei dukterų, Ohola — 
Samarija, o Oholiba — Jeruzalė. 5 Ohola tapo man ne- 

ištikima ir meilikavosi su asiriečiais. 6 Jie buvo kariai 
purpuro uniformoje, gubernatoriai, valdovai; jauni, gra- 
žūs vyrai, raiteliai. 7 Ji buvo prostitutė rinktiniams ir 
eiliniams asiriečiamg, garbino net jų dievaičius. 8 Ji ne- 
siliovė paleistuvavusi ir su egiptiečiais, savo jaunystės 
meilužiais. 9 Aš pavedžiau ją jos meilužiams asirie- 
čiams, kurių globos ji siekė. 10 Jie atidengė jos tikrąjį 
veidą — siekius; ištrėmė jos sūnus bei dukteris ir ją pa- 
čią sunaikino ginklu. Ji tapo pasibjaurėjimo simboliu 
krašte. 11 Jos sesuo visa tai matė, tačiau savo aistra ir 
palaidumu pralenkė net savo seserį. (Ez 16,51) 12 Ji 
paleistuvavo su Asirijos gubernatoriais, vyresniaisiais, 
puikiai pasipuošusiais raiteliais, gražiais jaunais vyrais. 
13 Aš mačiau, kad ji buvo moteris visai be moralės; jos 
abi ėjo vienu keliu. 14 Ji ėjo dar toliau, gėrėjosi porno- 
grafija. (Ji žiūrėjo į nupieštus vyrų paveikslus sienoje, į 
kaldėnų paveikslus, paišytus raudona spalva, 15 susi- 
juosusius strėnas diržais, galvas margais raikščiais. Jie 
atrodė kaip Babilonijos karininkai, kilę iš Kaldėjos). 16 
Degančia aistra ji siuntė pasiuntinius į Kaldėją. 17 Atė- 
ję babiloniečiai išnaudojo ją; ji labai nusivylė jais". 

18 "Jos viešas paleistuvavimas man taip įgriso, 
kad nusigręžiau nuo jos, kaip nusigręžiau nuo jos se- 
sers. 19 Ji, vieton pasitaisyti, dar labiau nutolo nuo do- 
rovės, atsiminusi praeitį Egipto krašte. 20 Ji aistringai 
ilgėjosi meilužių, sugyvulėjusių seksualų. 21 Ji ilgėjosi 
jaunystės, egiptiečių glamonėjimų. 22 Oholiba, Aš, 
Viešpats Dievas, surinksiu tavo meilužius, kurie tau 
įgriso, iš visur ir atvesiu juos prieš tave: 23 babilonie- 

čius, kaldėnus, pakodiečius, šoriečius, kojiečius ir asirie- 
čius; gražius jaunuolius, gubernatorius, valdininkus, 
karininkus, karžygius, raitelius. 24 Daugybė ginkluotų 
pulkų atžygiuos prieš tave iš visų pusių su kovos veži- 
mais, didžiaisiais ir mažaisiais skydais bei šalmais. Aš 
atiduosiu tave jų teismui. Jie teis tave pagal savo teisę. 
(Lk 19,43) 25 Aš'tau atlyginsiu už tavo darbus. Jie 

žiauriai elgsis su tavimi: nupjaus tau nosį bei ausis; li- 
kusius išžudys kardu, išplėš sūnus bei dukteris ir, kas 
liks, sudegins. 26 Jie nuvilks tau drabužius ir atims 
brangenybes. 27 Taip Aš padarysiu galą tavo ištvirka- 
vimui su egiptiečiais. Tu nebenorėsi daugiau egiptiečių 
nei prisiminti, nei jų matyti. 28 Aš pavesiu tave į rankas 
tų, kurie tau įgriso. 29 Jie pasielgs su tavimi labai žiau- 
riai, išplėš visą turtą ir paliks tave pliką bei nuogą. Taip 
bus atidengtas tavo palaidas gyvenimas. 30 Tai įvyks 
tau, dėl tavo ištvirkavimo, nes buvai prostitutė tautoms 
ir garbinai jų stabus. 31 Tu ėjai savo sesers keliu, todėl 
duosiu tau į ranką jos taurę. 32 Tu turėsi savo sesers 
taurę, kurioje daug telpa, išgerti iki dugno. Visur tave 
pajuoks ir iš tavęs tyčiosis. 33 Tu liūdėsi ir vaitosi, išsi- 
gąsi ir drebėsi, bet turėsi gerti savo sesers Samarijos 
taurę. (Iz 51,17; Jer 25,15-18) 34 Išgersi ją iki dugno, 
šukes nučiulpsi ir krūtinę jomis draskysi, nes taip Aš 
kalbėjau. 35 Kadangi mane užmiršai ir atgręžei man nu- 
garą, tai atsakyk už savo ištvirkavimą". 

36 Viešpats sakė man: "Zmogaus sūnau, ar tu ne- 
teisi Oholos ir Oholibos ir nepaskelbsi joms sprendi- 
mo? Primink joms jų nusikaltimus! 37 Jos svetimavo ir 
savo rankas sutepė nekaltu krauju. Jos garbino stabus ir 
aukojo vaikus, kuriuos man pagimdė, aukojo stabams! 
(Jer 7,31) 38 Tą pačią dieną jos sutepė mano šventovę 
ir sabatų nešventė. 39 Tą pačią dieną, kai jos aukojo 
vaikus stabams, jos ėjo į mano šventovę ir tuo sutepė 
ją. 40 Jos dar siuntė pasiuntinius ir kvietė vyrus iš toli. 
Jiems atėjus, jos prausėsi, dabinosi ir, brangenybėmis 
pasipuošusios, 41 atsisėdo į brangias sofas; padengė 
stalus, ant jų padėjo mano smilkalų ir aliejaus. 42 Buvo 
girdėti triukšmingi džiaugsmo balsai jų ir atvykusių vy- 
rų. Jie buvo pasipuošę apyrankėmis ir puošniais vaini- 
kais. 43 Aš maniau: nejaugi jos dar toliau svetimaus? 
Vyrai ėjo pas Jas, kaip pas prostitutes. 44 Taip, jie ėjo' 
pas Oholą ir Oholibą. 45 Bet teisingi vyrai teis jas, rem- 

damiesi svetimautojų ir žudytojų teise, nes jos svetima- 
vo ir susitepė nekaltu krauju. (3 M 20,10) 46 Sušaukite 
susirinkimą ir teiskite jas visu aštrumu. 47 Minia teuž- 
muša jas akmenimis ir perduria kardu; jų sūnus ir duk- 
teris tenužudo ir jų namus sudegina. 48 Taip, Aš pada- 
rysiu galą paleistuvystei krašte; moterys bus įspėtos ne- 
paleistuvauti. 49 Jūsų nusikaltimas kris ant jūsų galvų, 
jūs būsite nubaustos už stabų garbinimą. Tada žinosite, 
kad Aš esu Viešpats Dievas". 


16 skyriuje buvo kalbėta apie neištikimą žmoną; 23 
minimos dvi paleistuvės seserys. Tekste yra pasakyta, 
kad jos yra Izraelis (Samarija) ir Judėja (Jeruzalė). Jų 
nusikaltimas yra draugavimas politiniai su Egiptu, Asi- 
rija, Babilonija ir kitomis valstybėmis. Politiniai drau- 
gaujant buvo garbinami jų dievaičiai. Už visus nusikal- 
timus izraelitai bus baudžiami. Jie nusikalto Dievui gar- 
bindami dievaičius ir žmonėms, juos skriausdami ir žu- 
dydami. 


24 skyrius 
KATILAS, EZEKIELIO ŽMONOS MIRTIS 1-27 

1 Viešpats kalbėjo man devintais metais dešimto 
mėnesio dešimtą dieną: (2 Kar 25,1; Jer 52,4) 2 "Žmo- 
gaus sūnau, užrašyk šios dienos datą, nes Babilonijos 
karalius šiandien pradėjo Jeruzalės puolimą. 3 Sakyk 
užsispyrusiems izraelitams šį prilyginimą; kaisk katilą 
su vandeniu! 4 Įdėk į jį geriausios mėsos gabalus: šlau- 
nį, petį ir geriausius kaulus. 5 Mėsai paimk geriausią 
gyvulį iš bandos. 6 Vargas krauju suteptam miestui, — 
surūdijusiam katilui. Išimk iš jo mėsą gabalas po gaba- 
lo, kaip papuola neparenkant. 7 Nekaltai pralietas krau- 
jas dar tebėra mieste. Jis buvo pralietas ant nuogos uo- 
los, ne ant žemės, kur dulkės jį pridengtų. 8 Sukelti rūs- 
tybę ir įvykdyti kerštą, leidau Jeruzalei kraują pralieti 
ant nuogos uolos, kad nebūtų pridengti jos darbai. 9 

Vargas krauju suteptam miestui. (Neh 3,1) 10 Sukrauk 
malkas, užkurk ugnį, išvirk mėsą ir išpilk skystimą, 
kaulai tesudega. 11 Pastatyk tuščią katilą ant degančių 
anglių. Teįkaista jis iki raudonumo; tada nešvarumas ir 
rūdys sudegs; 12 bet bereikalingai jie vargsta, nes rū- 
dys nepašalinamos ugnimi. 13 Jeruzale, tu bjauriai susi- 
tepei! Aš norėjau nuvalyti tave, bet tu nesileidai nuvalo- 
ma, todėl liksi sutepta iki Aš išliesiu savo kerštą. (EZ 
5,13) 14 Aš, Viešpats, taip pasakiau, taip ir įvyks. Aš 
tai įvykdysiu, nesigailėsiu, bausių tave pagal tavo 
veiksmus ir darbus", sako Viešpats Dievas. 

15 Viešpats kalbėjo man: 16 "Žmogaus sūnau, 
staigiu smūgiu Aš atimsiu tavo artimiausią gyvenimo 
draugą — žmoną. Bet tu neraudok, neverk ir neliek aša- 
rų. 17 Dūsauk tyliai, bet nenešiok gedulo; apsirišk gal- 
vą raikščiu, apsiauk kurpėmis, neapgaubk barzdos ska- 
ra ir nevalgyk gedinčiųjų maisto". 

18 Rytą aš kalbėjau miniai, o vakare mirė mano 
žmona. Sekantį rytą padariau, kaip man buvo įsakyta. 
19 Žmonės klausė manęs: "Kuriam tikslui visa tai da- 
rai?" 20 Aš pasakiau jiems, kas man buvo Viešpaties 
įsakyta; 21 "Sakyk Izraelio namams, kad taip sako 
Viešpats Dievas: Aš leisiu išniekinti savo šventovę, jū- 
sų pasididžiavimą, akių džiaugsmą bei širdies ilgesį; jū- 
sų likę sūnūs bei dukterys bus išžudyti. 22 Tada jūs da- 
rysite, kaip Ezekielis darė: jūs neapdengsite savo barz- 
dos skara ir nevalgysite gedinčiųjų maisto. 23 Ant jūsų 
galvų bus raikščiai ir ant kojų kurpės, nedejuosite ir ne- 
verkšite, bet nyksite savo nusikaltimuose ir liūdėsite. 24 
Ezekielis bus jūsų ženklas. Jūs darysite taip, kaip jis da- 
rė. Kai visa tai įvyks, jūs žinosite, kad Aš esu Viešpats 
„ Dievas. (Ez 12,11) 25 Žmogaus sūnau, kai Aš atimsiu 
jiems (šventovę) jų pasididžiavimą, akių džiaugsmą ir 
sielos ilgesį ir jų sūnus bei dukteris, 26 tą dieną pabėgė- 
lis praneš tau . .. (Jeruzalės kritimą). (Ez 33,21-22) 27 
Tada tavo burna atsivers, tu kalbėsi, nebetylėsi. Tu būsi 

Jeruzalės apgulimas prasidėjo, Dievas įsakė Eze- 
kieliui užrašyti datą. Jeruzalės,valdovai kalbėjo apie ka- 
tilą 11,1-. Dabar Dievas kalbėjo, kad į katilą buvo sudė- 
ta mėsa ir kaulai. Viskas bus sudeginta — sunaikinta. 
Katilas yra miestas, rūdys — nusikaltimai. Nekaltas 
pralietas kraujas yra paliktas neuždengtas. Katilo nebe- 
išvalys ugnis; jis tinka tik sunaikinimui. 

Viešpats pranešė Ezekieliui, kad jo žmona staiga 
mirs, tos dienos vakare, kai Jeruzalė bus apgulta. Jis 
neturi žmonos apverkti nė gedėti jai mirus. Tas bus 
ženklas tremtiniams, kad ir jie negalės gedėti kai Jeruza- 
lė kris; šventovė bus sunaikinta ir jų sūnūs ir dukterys 
likę Jeruzalėje bus išžudyti. 

Ezekieliui kalbėti buvo leista tiek, kiek jam Dievas 
įsakė. (3,26-) Brt Jeruzalei kritus ir apie tai gavus žinią, 
jam yra nuimtas tas draudimas; jis gali laisvai kalbėti. 


25 skyrius 
ĮSPĖJIMAS AMONITAMS, MOABITAMS, 
EDOMITAMS ir FILISTĖNAMS 1-17 

1 Viešpats kalbėjo man: 2 "Žmogaus sūnau, prana- 
šauk amonitams. (Ez 21,33-37; Jer 49,1-6) 3 Amonitai, 
išgirskite Viešpaties Dievo Žodį! Kadangi jūs džiūgau- 
dami šaukėte, kad mano šventovė išniekinta, Izraelio 
šalis sunaikinta, Judėja išvesta nelaisvėn, (Ez 36,2; 
Raud 2,16) 4 leisiu rytų šalies valdovams užimti jūsų 
kraštą. Jie išties savo palapines jūsų tarpe ir įsitaisys 
gyvenvietes; valgys jūsų vaisius ir gers jūsų pieną. 5 
Aš padarysiu Rabą kupranugarių ganyklomis ir amoni- 
tų kraštą — avidėmis. Tada jūs žinosite, kad Aš esu 
Viešpats. 6 Kadangi jūs plojote rankomis, trypėte kojo- 
mis ir nuoširdžiai džiaugėtės, Izraelio krašto nelaimė- 
mis, 7 todėl Aš ištiesiu savo ranką prieš jus ir atiduosiu 

jus tautoms grobiu; Aš išnaikinsiu jus iš tautų ir kraštų. 
Aš sunaikinsiu jus, tada žinosite, kad Aš esu Viešpats". 

8 Viešpats Dievas sako: "Kadangi moabitai sako, 
kad Judėjos likimas bus, kaip visų kitų tautų, (Iz 15; Jer 
48) 9 todėl visi moabitų miestai, net patys gražiausieji: 
Betjesimotas, Baalmeonas ir Kirjatamas bus puolami. 
10 Aš juos atiduosiu kartu su amonitais rytų krašto val- 
dovams, ir jie nebebus minimi tautose. 11 Taip Aš 
įvykdysiu teismą moabitams, ir jie žinos, kad Aš esu 
Viešpats". 

12 Taip sako Viešpats Dievas: "Kadangi edomitai 
kerštingai elgėsi su Judėja ir tuo sunkiai nusikalto, (Jer 
49,7-22; Ps 137,7) 13 Aš išnaikinsiu edomitus ir jų gy- 
vulius, padarysiu dykuma nuo Temano iki Dedano. Jie 
kris nuo kardo. 14 Aš bausiu edomitus per savo tarną 
Izraelį. Jie pasielgs su edomitais pagal mano nutarimą. 
Edomitai patirs mano galią", sako Viešpats Dievas. 

15 Viešpats Dievas sako: "Kadangi filistėnai kerši- 
jo be jokio pasigailėjimo ir naikino izraelitus dėl senų 
nesusipratimų, (Iz 14,29; Jer 47; Sof 2,5) 16 Aš ištiesiu 
savo ranką prieš filistėnus, sunaikinsiu kretiečius ir pa- 
jūrio gyventojus. (1 Sam 30,14) 17 Aš žiauriai atkeršy- 
siu jiems ir nubausiu juos. Tada jie žinos, kad Aš esu 
Viešpats". 


Šiuo skyriumi pradėta pranašauti prieš pagonis, 
Judėjos arčiausius kaimynus. Amonitai padėjo Nebu- 
kadnesarui kariauti prieš Jeruzalę. Jie džiaugėsi Jeruza- 
.ė8, ypač šventovės, sunaikinimu. Šventovės sunaikini< 
mas buvo amonitams įrodymas, kad Judėjos Dievas yra 
nugalėtas. Tad amonitai džiaugėsi ne tik Jeruzalės su- 
naikinimu, bet jie tyčiojosi ir iš Judėjos Dievo. i 
pranašavimu amonitai buvo įspėti apie jų sunaikini 
Kai jie tą pergyvens, jie supras, kad Judėjos Dievas yra 
visų tautų Viešpats. 

Moabitai galvojo, kad Judėjos Dievas — Javė yra 
toks pat, kaip visų kitų tautų dievai — žmonių išgalvoti. 
Ezekielis juos įspėjo, kad Judėjos Dievas yra gyvas 
Dievas, visų tautų Viešpats. V+ davė Ezekieliui praneši- 
mą ir apie moabitų sunaikinimą. 

Edomitai buvo kilę iš Abraomo — Izaoko; Judėjos 
giminaičiai. Šimtmečius tęsėsi kova tarp edomitų ir iz- 
raelitų. Kai Nebukadnesaras sunaikino Jeruzalę, edomi- 
tai labai džiaugėsi. Šiuo pranašavimu pranešama, kad ir 
jie nukentės. 

Filistėnai buvo žymūs izraelitų priešai. Čia jiems 
primetami seni nesusipratimai su izraelitais. Filistėnai 
bus žiauriai nubausti. 


26 skyrius 
PRANAŠAVIMAS APIE TYRĄ 1-21 

1 Vienuoliktais metais pirmą mėnesio dieną Vieš- 
pats kalbėjo m >: 2 "Žmogaus sūnau, Tyras sakė apie 
Jeruzalę: "Tautų vartai sulaužyti, jie yra atdari; aš turėsiu 
apsčiai, o ji bus tuščia!' (Ez 25,3) 3 Tyre, Aš atvesiu 
daugybę tautų prieš tave; jos bus lyg šėlstančios jūrų 
bangos. (Iz 23) 4 Jos sunaikins Tyro sienas ir nugriaus 
bokštus. Aš nugrandysiu jų miesto žemę ir paliksiu 
jiems nuogą uolą. 5 Tyras bus jūros tinklams džiovinti 
vieta. 6 Jo mietai žemyne kris nuo kardo. 7 Aš atvesiu 
prieš Tyrą Babilonijos karalių Nebukadnesarą, karalių 
karalių, su žirgais, kovos vežimais, raiteliais ir daugybę 
karių. (Dan 2,37) 8 Tavo miestus žemyne jis sunaikins 
kardu, supils prieš tave pylimą, pastatys sustiprinimų ir 
kariaus. 9 Puolimo ožius jis atkreips prieš tavo mūrines 
sienas ir tavo bokštus sugriaus kariškais pabūklais. 10 
Jo daugybės žirgų sukeltos dulkės apdengs tave. Raite- 
lių, vežimų bei kovos vežimų bildesy< drebins tavo sie- 
nas, kai jis įsiverš pro vartus, lyg būtų įsiveržęs pro 
miesto pralaužtą sieną. 11 Jo žirgų kanopos mindžios 
visas tavo gatves. Jo kariai kardu žudys tavo žmones ir 

nugriaus didingas miesto kolonas. 12 Jie, užėmę sandė- 
lius, išplėš tavo turtus, nugriaus sienas ir brangius na- 
mus; akmenis, balkius ir laužą sumes į vandenį. 13 Aš 
nutildysiu tavo dainų ir kanklių skambėjimą. (Iz 14,11) 
14 Taip, Aš padarysiu tave plika uola, tinklų džiovini- 
mo vieta. Tu nebebūsi atstatytas, nes Aš taip nuspren- 
džiau", sako Viešpats Dievas. 

15 "Ar nuo tavo griuvimo triukšmo, vaitojimo kri- 
tusių ir siaučiančio kardo nedrebės salos? 16 Visi salų 
kunigaikščiai neteks sostų, nusivilks valstybinius ir 
įvairiaspalvius drabužius, apsisiaus gedulo apsiaustais 
ir išsigandę sėdės ant žemės, nustebę ir pasibaisėję ta- 
vo žuvimu. 17 Jie apraudos tave: "Kodėl tu žuvai, gar- 
susis jūros mieste! Tu buvai galingas jūroje, taip pat ir 
tavo gyventojai! Tavęs bijojo visas žemynas! 18 Salų 
gyventojai išsigandę drebėjo tavo kritimo dieną! 19 Aš 
tave padarysiu sunaikintu, nebegyvenamuų, gelmėje pa- 
skandintu ir vandens apdengtu miestu. 20 Tada pasių- 
siu tave pas kapuose esančius prosenuolius, apgyven- 
dinsiu žemės gilumoje, mirusiųjų karalystėje. Tavo 
miestai nebebus apgyvendinti ir tu neturėsi vietos Že- 
mės paviršiuje. 21 Išgąstinga mirtis sunaikins tave. Kas 
ieškos tavęs, neberas", sako Viešpats Dievas. 


Tyrui yra skirti trys skyriai 26-28. Anais laikais 
Tyras buvo labai garsus jūrų miestas. Jis net karaliams 
dalino vainikus; buvo labai turtingas ir galingas. Mies- 
tas buvo pastatytas žemyne ir jūroje — saloje. 

Ezekielis paskelbė Tyro paėmimą tuo metu, kai Je- 
ruzalė buvo paimta, 586 pr. Kr. Nebukadnesaras apgu- 
lęs laikė Tyrą 13 metų, bet jūros miesto nepaėmė, tik jį 
labai. suvargino; jis nustojo savo reikšmės. Šio miesto 
aukščiausia didybė buvo 12-6 šimatmečiais pr. Kr. Ty- 
ras viešpatavo Viduržemio jūroje. Miestas buvo sunai- 
kintas palaipsniui. Tyrą labai suvargino babiloniečiai; 
graikų karalius Aleksandras didysis jį paėmė ir turtus 

išplėšė 332 pr. Kr. Miestas buvo visai sunaikintas 12 
šimtmetyje mūsų eros, siaučiant kryžiaus karams su 
turkais. Tada Tyras visai nustojo reikšmės. 

Jeruzalei kritus, Tyras tyčiojosi, vadino Jeruzalę 
"tautų vartais". Tyro paėmimą — sunaikinimą, Ezekie- 
lis aprašė plačiai, žiauriais vaizdais. 


27 skyrius 

RAUDA DĖL TYRO SUNAIKINIMO 1-36 

1 Viešpats kalbėjo man: 2 "Žmogaus sūnau, aprau- 
dok Tyrą. (Iz 23) 3 Sakyk Tyrui, kuris buvo jūros var- 
tai ir prekybos miestas daugelio tautų ir salų: "Tyre, tu 
tikėjai esąs gražiausias miestas'. (Oz 9,13) 4 Jūra — ta- 
vo namai. Tavo statytojai pastatė tave tobulai gražų. 5 
Jie naudojo tavo statybai kipariso lentas iš Seniro ir Li- 
bano kedrus stiebams. (5 M 3,8-9) 6 Tavo irklai pada- 
ryti iš Basano ąžuolų, denis — iš Kipro pušų, dramblio 
kaulo pagražinimais. 7 Tavo būrės pagamintos iš Egip- 
to margos drobės; mėlynas ir raudonas purpuras iš Eli- 
sos salų puošė kajutes. (1 M 10,4) 8 Sidono ir Arvado 
gyventojai buvo tavo irklininkai ir, prityrę Zemero vy- 
rai, — vairininkai. 9 Gebalio vyresnieji ir prityrę vyrai 
buvo tavo amatininkai. Visų laivų jūrininkai prekiavo 
su tavimi. (1 Kar 5,32) 10 Parasai, ludiečiai ir putiečiai 
buvo tavo kariai. Jų skydai ir šalmai buvo tau tik pa- 
puošalai. 11 Arvado ir Gamado vyrai buvo tavo kariai 
prie miesto sienų ir sargai bokštuose. Jų skydai kabojo 
prie sienų, suteikdami miestui grožio. 12 Tarsis prekia- 
vo su tavimi. Jis keitė savo sidabrą, geležį, šviną ir ciną 
į daugybę tavo prekių. 13 Javanas, Tubalas ir Mesekas 
prekiavo su tavimi. Jie savo vergus bei žalvarinius in- 
dus keitė į tavo prekes. (Ez 38,2) 14 Togarmitai keitė 
darbinius arklius, raitelių žirgus bei asilėnus į tavo pre- 
kes, 15 Rodiečiai ir daugelis kitų salų prekiavo su tavi- 
mi. Jie mokėjo už tavo prekes dramblio kaulu ir ebeno 
medžiu. 16 Edomitai savo brangakmenius, raudoną 

purpurą, margus audinius, drobę, koralus it rubinus 
keitė į tavo daugybę gaminių. 17 Judėja ir Izraelis, pre- 
kiaudami su tavimi, už tavo prekes mokėjo kviečiais, 
alyvų vaisiais, figomis, medumi, aliejumi ir balzamu. 18 
Damaskas savo Hebono vyną ir baltą vilną keitė į tavo 
prekes. 19 Usalitai keitė geležį, cinamoną ir priesko- 
nius. 20 Dedanas prekiavo su tavimi raitelių kilimėliais. 
21 Arabija ir Kedaro kunigaikščiai prekiavo ėriukais, 
avinais ir ožiais. (1 M 25,18) 22 Sebos ir Ramos pirk- 
liai prekiavo geriausiais kvepalais, įvairiausiais brang- 
akmeniais ir auksu. 23 Haranas, Kane, Edenas, Asirija 
ir Kelmadas taipgi prekiavo su tavimi: 24 brangiais dra- 
bužiais, mėlynais ir margais audiniais, spalvotais per- 
siškais kilimais. 25 Tarsio laivai gabeno tavo prekes; tu 
tapai turtingas ir garbingas prekybos miestas. 26 Tavo 
irklininkai išvedė tave į atvirą jūrą, o.rytų vėjas sudaužė 
tave jūroje. 27 Tavo prekyba, turtai ir prekės, jūrininkai 
ir vairininkai, amatininkai ir prekybininkai, kariai ir visa 
tauta paskęs jūroje tavo žuvimo dieną. 28 Jūra drebės 
nuo tavo baisiai šaukiančių jūreivių. 29 Visi jūreiviai: 
irklininkai, vairininkai, ir kurie plaukia jūromis, palikę 
laivus, stovės sausumoje 30 ir klyks bei skaudžiai vai- 
tos tavęs; barstysis galvas dulkėmis ir voliosis pelenuo- 
se. 31 Jie dėl tavęs nusiskus galvos plaukus, apsisiaus 
ašutinėmis, labai sielosis ir dejuos. 32 Labai nusiminę, 
jie giedos gedulo giesmę: 'Ar buvo kada kas taip sunai- 
kintas jūroje, kaip Tyras? 33 Savo jūrų prekyba paten- 
kinai daugelį tautų ir karalių. 34 Dabar esi jūroje su- 
triuškintas, vandens gelmėje nuskendęs. Tavo prekyba 
ir tauta nuskendo su tavimi. 35 Visi salų gyventojai iš- 
sigando tavo likimo, jų karaliai pritrenkti, veidai išblyš- 
kę. 36 Tautų pirkliai šaiposi; tavo baisus galas atėjo, tu 
žuvai amžinai". (Ez 28,19) 


Dievas įsakė pranašui parašyti raudą apie Tyro su- 
naikinimą. Tyras palyginamas laivui, kuris puikiai pa- 

statytas. Pranašas mini daugybę vietovių, kurios pre- 
kiavo su Tyru, ir įvairiausių prekių pavadinimų. Auto- 
rius gerai žinojo anų laikų geografiją ir prekių vardus. 

Laivą (Tyrą) rytų vėjas sulaužė ir nuskandino. 
Viešpats tą nusprendė ir įvykdė. Kurie turėjo artimus 
ryšius su Tyru apgailėjo jį, gedėjo, liūdėjo ... 
Prekybos miesto vartai — prekybos centras. Seniras 
— Hermano kalnas. (5 M 3,9) Eliso salos — Vi- 
duržemio jūros nebežinomi pakraščių pavadinimai. Ar- 
vado ir Zemero vietovės buvo į šiaurę nuo Sidono; arti 
jų buvo ir Gebalio vietovė. Parasai, ludiečiai ir putiečiai 
kariai buvo iš Afrikos. (Ez 30,5; Jer 46,9; 1 M 10,13; 
Iz 66,19) Tarsis, miestas Ispanijoje, Tyro kolonija. Ja- 
vanas, Tubalas ir Mesekas tai graikai, kurie gyveno 
šiaurvakarinėje Mažojoje Azijoje. (1 M 10,2) Togarmi- 
tai — armėnai. (Ez 38,6) Rodiečiai minimi 1 M 10,4; 1 
Ch 1,7. Usalitai minimi 1 M 10,27 yra Arabijoje. Deda- 
nas 1 M 25,3, šiaurvakarinėje Arabijoje. Seba ir Rama 
yra pietvakarių Arabijoje. Haranas, Kare, Edenas, Kel- 
madas yra prie Eufrato upės. 


28 skyrius 
RAUDA TYRO KARALIAUS 1-19, 
SIDONAS KRINTA 20-26 

1 Viešpats kalbėjo man: 2 "Žmogaus sūnau, sakyk 
Tyro kunigaikščiui, kad kalba Viešpats Dievas. Tu išdi- 
džiai galvojai esąs dievas, sėdintis ant dieviško sosto 
jūroje. Tu esi žmogus, ne dievas, nors save laikai dievu. 
(Dan 5,20; Apd 12,23) 3 Tu galvojai išmintingesnis 
esąs už Danielių ir žinąs visas paslaptis; (Ez 14,14) 4 
savo gudrumu ir sumanumu tu įsigijai galios, surinkai 
auksą ir sidabrą į savo iždą; 5 išmintinga prekyba pa- 
dauginai turtus. Tavo širdis didžiavosi praturtėjus. 6 
Kadangi laikai save lygiu Dievui, 7 Aš atvesiu prieš ta- 
ve svetimus, žiaurius tautų galiūnus. Jie smogs kardu 
tavo išmintį ir sunaikins tavo didybę. 8 Jie nustums ta- 

ve nuo sosto, tu krisi ir mirsi jūroje. (Ez 26,20) 9 Ar ir 
tada sakysi: 'Aš dievas', savo žudytojų akivaizdoje, 
nors esi žmogus, patekęs į žudytojų rankas? 10 Tu mir- 
si negarbinga mirtimi nuo svetimųjų rankos, nes Aš 
taip nusprendžiau", sako Viešpats Dievas. 

11 Viešpats vėl kalbėjo man: 12 "Žmogaus sūnau, 
apraudok Tyro karalių: "Tu buvai tobulumo, išminties ir 
grožio pavyzdys. (Ez 27,2) 13 Gyvenai Edene, Dievo 
sode, buvai pasipuošęs įvairiausiais brangakmeniais: 
sardžiu, topazu, jaspiu, krizolitu, oniksu, beriliu, safyru, 
rubinu ir smaragdu. Tavo papuošalai buvo auksiniai, 
pagaminti tavo gimimo dieną. 14 Su apsaugos cherubi- 
nu, pastatytas Dievo šventame kalne, vaikščiojai tarp 
žėrinčių brangakmenių. (Ez 14,14)'15 Tavo darbai bu- 
vo be priekaištų nuo gimimo dienos, iki buvo atidengta 
tavo kaltė. 16 Savo didžiąja prekyba tu padarei niekšy- 
bę ir nusikaltai. Nustūmiau tave, cherubinas išvarė nuo 
Dievo kalno ir pašalino tave iš žėrinčiųjų brangakmenių 
tarpo. 17 Tu didžiavaisi savo grožiu ir netekai išminties 
dėl spindėjimo. Todėl parbloškiau tave žemėn ir pave- 
džiau karaliams pasityčioti tavimi. 18 Dideliu nusikalti- 
mu ir apgaule prekyboje tu sutepei savo šventoves. To- 
dėl pakūriau ugnį, kuri sunaikino tave, pavertė tave pe- 
lenais žemėje visų akivaizdoje. 19 Visi, kurie pažino ta- 
ve, pasibaisėjo tavimi. Tu susilaukei baisaus galo, žuvai 
amžinai." (Ez 27,36) 

20 Viešpats kalbėjo man: 21 "Žmogaus sūnau, 
pranašauk apie Sidoną". (Iz 23,2,12) 22 Taip sako 
Viešpats Dievas: "Sidone, Aš esu prieš tave; kai pada- 
rysiu tau teismą, tu garbinsi mane ir žinosi, jog Aš 
Viešpats; tu pamatysi, kad Aš esu šventas. (2 M 14,18) 
23 Aš užleisiu tau marą, ir kraujas liesis tavo gatvėse. 
Visur gulės lavonai, kritę nuo kardo. Tada tu žinosi, 
kad Aš esu Viešpats. 24 Visi, prieš Izraelį nusistatę 
kaimynai, nebebus jam pavojingi. Tada jie žinos, kad 
Aš esu Viešpats Dievas. 25 Aš surinksiu izraelitus iš 

tautų, kuriose juos buvau išblaškęs ir būsiu šventas 
tautose. Izraelitai tada saugiai gyvens krašte, kurį Aš 
daviau savo tarnui Jokūbui. 26 Jie statysis namus, so- 
dins vynuogynus ir gyvens ramiai, kai Aš teisiu jų kai- 
mynus, kurie niekino juos. Tada jie žinos, kad Aš esu 
Viešpats, jų Dievas". 


Anais laikais karaliai laikydavo save dievais; jų pa- 
valdiniai reikšdavo jiems dievišką garbę. Ar mūsų lai- 
kais diktatoriai nereikalauja to paties? Tyro karalius lai- 
kė save dievu, išmintingesniu už Danielių. Tiesa, Tyro 
karalius prekyba buvo sukaupęs didelius turtus. Tačiau 
ta prekyba buvo sukta. Karaliaus net vardas neminimas. 
Dievas baudžia jį dėl jo išdidumo. 

Tyro karalius puošėsi brangakmeniais, gyveno lyg 
Edene. Jis buvo lyg cherubas Dievo kalne, vaikščiojan- 
tis tarp žėrinčių brangakmenų. Gal tarp žvaigždžių? Ka- 
raliaus nusikaltimas buvo atidengtas ir jis pašalintas. (IZ 
14,12) Mes apie jį nieko nežinotume, jei pranašas nebū- 
tų užrašęs šios raudos. 

Nuo 20 skirsnelio sakyta apie Sidono sunaikinimą. 
Kai tas įvyks, sidoniečiai supras, kad Dievas yra visų 
Viešpats. 

25-26 skirsneliuose pasakyta apie izraelitus, kad 
Dievas juos sugrąžins į jų kraštą ir, jie čia saugiai gy- 
vens. 

29 skyrius 
PRANAŠAVIMAS APIE EGIPTĄ 1-21 

1 Dešimtais metais dešimto mėnesio dvyliktą dieną 
Viešpats kalbėjo man: 2 "Žmogaus sūnau, pranašauk 
apie faraoną, Egipto karalių ir Egiptą. (Iz 19; Jer 46) 3 
Kalbėk ir sakyk, kad Aš, Viešpats Dievas, taip sakau. 
Faraone, Egipto karaliau, Aš esu prieš tave. Didysis 
krokodile, kuris guli upėje, sakai: "Upė yra mano, aš ją 
padariau'. (Ez 32,2) 4 Aš įdėsiu kablį į tavo nasrus, pri- 
kabinsiu tavo upių žuvis prie tavo žvynų, ištrauksiu ta- 

ve iš upės su visomis prikibusiomis žuvimis. (Ez 38,4; 
2 Kar 19,28) 5 Ištraukęs tave ir žuvis iš upės, paliksiu 
dykumoje. Tu gulėsi atvirame lauke, nebūsi nei pakel- 
tas, nei palaidotas. Aš tave atiduosiu laukiniams žvė- 
rims ir padangių paukščiams maistu. 6 Visi Egipto gy- 
ventojai išpažins, kad Aš esu Viešpats. Tu buvai nen- 
drinė lazda Izraeliui. (2 Kar 18,21) 7 Kai jie laikėsi tavo 
rankos, tu palūžai ir sužeidei jiems pečius. O kai jie pa- 
sirėmė tavimi, jų strėnos susvyravo. 8 Todėl Aš siųsiu 
tau kardą ir sunaikinsiu tavo žmones ir gyvulius. 9 E- 

giptas virs dykuma. Tada jie išpažins, kad Aš esu Vieš- 
pats. Kadangi tu sakei: "Upė yra mano, aš ją padariau", 
10 todėl Aš esu prieš tave ir tavo upes. Aš padarysiu 
Egiptą dykuma nuo Migdolo iki Syerės (Asuanas) ir 
Etiopijos sienos. 11 Per jį nevaikščios nei žmogus, nei 
gyvulys. Jis bus neapgyvendintas kemriasdešimt metų. 
12 Aš paversiu Egipto kraštą tyrais, kaip padariau su 
kitais kraštais. Jo miestai gulės griuvėsiuose, kaip kitų 
kraštų sugriautieji miestai, keturiasdešimt metų. Aš iš- 
sklaidysiu egiptiečius tarp tautų ir išblaškysiu juos sve- 
timuose kraštuose. 13 Po keturiasdešimt metų Aš su- 
rinksiu egiptiečius iš tautų, kuriose jie buvo išsklaidyti, 
14 pakeisiu jų likimą ir parvesiu juos į Patros kraštą, į 
jų gimtąją šalį. Jie ten sudarys silpną, nereikšmingą ka- 
ralystę; 15 taip nereikšmingą kitų valstybių tarpe, kad ji 
niekad nebeviešpataus kitoms tautoms. 16 Izraelis ne- 
bepasitikės jais; jis per juos nusikalto, ieškodamas išsi- 
gelbėjimo. Tada egiptiečiai išpažins, kad Aš esu Vieš- 
pats". 

17 Dvidešimtseptintais metais pirmo mėnesio pir- 
mą dieną Viešpats kalbėjo man: 18 "Žmogaus sūnau! 
Nebukadnesaras, Babilonijos karalius, ir jo kariuomenė 
atliko sunkų darbą paimdami Tyrą; jų galvos nupliko ir 
kuprinės pratrynė pečius; bet nei karalius, nei jo kariuo- 
menė negavo jokio atlyginimo už tai. 19 Tada Aš duo- 
siu Nebukadnesarui, Babilonijos karaliui, Egipto kraštą. 

Jis paims jo turtus — tai bus atlyginimas jo kariuome- 
nei. 20 O už darbą, kurį jis atliko, duosiu jam Egipto 
kraštą, nes jis man dirbo. (Ez 30,24; Iz 10,5) 21 Tada 
Izraelis bus galingas. Tu, Ezekieli, kalbėsi jiems, jie iš- 
pažins, kad Aš esu Viešpats", sako Viešpats Dievas. 


Apie Egiptą yra parašyti 4 skyriai. Pirmiausia kalti- 
namas Egipto karalius-faraonas išdidumu, didžiavimusi 
lyg jis būtų sukūręs Nilą. Egiptiečiai buvo-prikasę ka- 
nalų ir pridarę užtvankų; taip jie drėkino dykumas ir tuo 
didžiavosi. Faraonas pavadintas krokodilu. Jis bus iš- 
trauktas iš Nilo su prie jo prikibusiomis žuvimis — val- 
dininkais ir karininkais. Jie bus išmesti tyruose ir žus 
— priešas sunaikins Egiptą. Egipto tremtis tęsėsi apie 
40 metų. Kai persų karalius Kiras 538 pr. Kr. leido žy- 
dams grįžti į savo kraštą, jis leido ir kitų tautų tremti- 
niams grįžti į savo kraštus; tarp jų ir egiptiečiams. Egip- 
tas nuo to laiko nustojo savo reikšmės; niekada nebeiš- 
kilo į pasaulinę galybę. Iki to laiko Egiptas siekė pasau- 
linės galios, varžėsi su Asirija ir Babilonija. Kada kas 
įvyko, pranašas aiškiai užrašė metus. 

Egiptas buvo tik nendrinė lazda; kas ja rėmėsi — 
nukentėjo. (2 Kar 18,21) Nebukadnesaras užėmė žemy- 
no Tyrą, bet neįstengė paimti Tyro saloje. Jis laikė ap- 
gulęs Tyrą 13 metų. Tas daug kainavo, bet jokios nau- 
dos iš to nebuvo, grobio negavo. Nebukadnesaras gavo 
didelį grobį Egipte. Po pralaimėjimo, palyginus Egiptą 
su Izraeliu, Izraelis buvo galingas. : 

30 skyrius 

EGIPTO GALIA BUS SUNAIKINTA 1-26 

1 Viešpats kalbėjo man: 2 "Žmogaus sūnau, prana- 
šauk ir sakyk jiems, ką Aš-sakau. Raudokite, nes baisi 
diena arti! 3 Viešpaties diena artėja, tai diena tamsos, 
sunaikinimo metas tautoms. (Joel 1,15) 4 Kardas pa- 
sieks Egiptą. Etiopija išsigąs, bus daug žuvusių; miestai 
sugriauti, jų turtas išplėštas. 5 Etiopija, Putas, Ludas ir 

Arabija su visais sąjungininkais bus užimti. 6 Egipto 
rėmėjai nuo Migdolo iki Syenės (Asuanas) žus. 7 Egip- 
to kraštas bus paverstas tyrais, miestai gulės griuvė- 
siuose. 8 Kai Aš įžiebsiu ugnį Egipte ir visi jo rėmėjai 
paluš, tada jie žinos, kad Aš esu Viešpats. 9 Egipto kri- 
timo dieną mano pasiuntiniai skubės į Etiopiją ir ją neti- 
kėtai išgąsdins; Egipto kritimas tikrai ateis. (Iz 18,2; 
20,3-4) 10 Aš padarysiu galą Egipto išdidumui Babilo- 
nijos karaliaus Nebukdnesaro ranka. 11 Jis ir jo kariai, 
tautų žiauriausieji, bus atvesti kraštą sunaikinti. Jie pa- 
kels nuogus kardus prieš Egiptą ir kraštas bus pilnas 
nukautų. 12 Aš išdžiovinsiu upes, kraštą pavesiu piktų 
žmonių galiai ir viską sunaikinsiu svetimtaučių ranka. 
Aš, Viešpats, taip pasakiau. 13 Aš sunaikinsiu stabus ir 
padarysiu galą Memfio dievaičiams. Egipto krašte ne- 
bebus kunigaikščio, krašte viešpataus baimė. 14 Aš pa- 
versiu tyrais Patrą, įžiebsiu ugnį Zoane ir teisiu Tebus. 
15 Savo įnirtį išliesiu ant Pelusimo, Egipto tvirtovės; 
sunaikinsiu Tebų puošnumą 16 ir įžiebsiu ugnį Egipte. 
Pelusimas kentės ir vaitos, Tebai bus paimti ir sienos 
nugriautos. 17 Ono ir Bubasto jaunuoliai kris karo lau- 
ke, o moterys bus išvestos nelaisvėn. 18 Tefanės liki- 
mas bus tamsus, kai Aš sulaužysiu Egipto skeptrą ir 
padarysiu galą jo išdidumui. Debesys apdengs miestą, 
kai jo žmonės bus varomi nelaisvėn. 19 Aš įvykdysiu 
teisę Egipte, kad žinotų, jog Aš esu Viešpats". 

20 Vienuoliktais metais pirmo mėnesio septintą 
dieną Viešpats kalbėjo man: 21 "Žmogaus sūnau, Aš 
sulaužiau faraono, Egipto karaliaus, petį. Niekas jo ne- 

„aptvarstė, neaprišo ir negydė, kad pasveiktų, taptų tvir- 
tas ir vėl galėtų rankoje laikyti kardą. 22 Aš eisiu prieš 
faraoną, Egipto karalių, sulaužysiu jo sveikąją bei su- 
žeistąją ranką ir išmušiu kardą iš jo rankų; 23 išsklaidy- 
siu egiptiečius tautose ir išblaškysiu juos kraštuose. 24 
Babilonijos karaliaus ranką stiprinsiu ir įduosiu jam į 
rankas savo kardą, o faraono ranką sulaužysiu; jis vai- 

tos mirtinai sužeistas. (Ez 29,20) 25 Egiptiečiai pripa- 
žins, kad Aš esu Viešpats, kai mano kardas Babilonijos 
karaliaus rankomis bus pakeltas prieš Egipto kraštą. 26 
Aš išsklaidysiu egiptiečius tautose ir juos išblaškysiu 
kraštuose. Tada jie žinos, kad Aš esu Viešpats" 


Egiptui artėjo tamsios, baisios sunaikinimo dienos. 
Visi karai naikina ir žudo žmones. Egipto sunaikinimą 
įvykdys babiloniečiai — Nebukadnesaras. Tą nulėmė 
Dievas. Egiptui nieko nepadės jo sąjungininkai, kaip jis 
nepadėjo Judėjai. Daug yra minėta Egipto miestų ir vie- 
tovių, kurios bus sunaikintos, 

Faraono sulaužymas minimas, kai jį nugalėjo babi- 
loniečiai, trumpai prieš Jeruzalės kritimą. (Jer 37,5-9) 
Karaliai kariavo, jie visai nežinojo, kad Dievas visa yra 
nusprendęs; bet jie sužinos, kad Dievas yra visų Vieš- 
pats. 


31 skyrius 

FARAONAS — PUIKUS KEDRAS KRINTA 1-18 

1 Vienuoliktais metais trečio mėnesio pirmą dieną, 
Viešpats kalbėjo man: 2 "Žmogaus sūnau, sakyk farao- 
nui, Egipto karaliui ir jo tautai, 3 kad faraonas savo di- 
dybe yra panašus į Libano kedrą: gražiomis, plačiomis 
šakomis, aukštai išaugęs, viršūne iškilęs iki debesų. 
(Dan 4,7-11) 4 Požemio vanduo maitino ir išaugino jį. 
Požeminės upės tekėjo apie jo šaknis; upeliai drėkino 
visus krašto medžius. 5 Turėdamas pakankamai drėg- 
mės, jis išaugo aukštesnis už kitus krašto medžius. Jo 
šakos buvo ilgos ir tankios. 6 Šakose krovėsi lizdus pa- 
dangių paukščiai, po jo šakų laukiniai gyvuliai augino 
vaikus; jo ūksmėje gyveno didelės tautos. 7 Jis buvo 
puikus savo dydžiu ir šakomis; jo šaknys siekė daugelį 
požemio upių. 8 Kiti kedrai, Dievo sode, negalėjo ly- 
gintis su juo; eglės ir klevai taip pat neprilygo jam savo 
šakomis. Nė vienas medis Dievo sode nebuvo lygus 

jam. 9 Jo šakų grožis buvo toks, kad visi Edeno me- 
džiai, kurie buvo Dievo sode, pavydėjo jam. 10 Išaugęs | 
iki debesų, jis tapo išdidus. (Ez 28,2-10) 11 Todėl Aš 
atidaviau jį į stipriausios tautos rankas. Ji atmokės jam 
už jo padarytą skriaudą kitiems. Aš jį bausiu dėl jo 
niekšybių. 12 Žiaurūs svetimtaučiai nukirs jį ir paliks. 
Kalnuose ir slėniuose kris jo šakos; sulūžusios šakelės 
gulės prie uolų ir krašto,vandenų. Visos žemės tautos 
pasitrauks iš jo pavėsio ir paliks jį. 13 Ant jo kritusio 
stuobrio nusileis padangių paukščiai, o per jo šakas lips 
krašto žvėrys. 14 Ateityje nė vienas medžių nebesidi- 
džiuos aukščiu ir nebesieks debesų, nes visi turi mirti ir 
į žemę grįžti. 15 Tą dieną, kai jis nuėjo į mirusių buvei- 
nę, sukėliau gedulą dėl jo, sulaikiau upes ir sustabdžiau 
vandenis. Libanas dėl jo liūdės ir laukiniai medžiai alps. 
16 Nuo jo kritimo trenksmo sudrebės tautos, — man jį 
nustūmus į mirusių buveinę. Aname pasaulyje bus pa- 
guosti visi Edeno medžiai, Libano rinktiniai ir visi, ku- 
riuos vilgo vanduo. 17 Jie eis į mirusiųjų buveinę, pas 
žuvusius, kurie pirmiau, kaip jo rėmėjai, gyveno ūks- 
mėje tarp tautų. 18 Kam prilygsi tu garbe ir didybe tarp 
Edeno medžių? Su jais tu būsi nustumtas į mirusių bu- 
veinę, gulėsi tarp garbės netekusių žuvusiųjų. Taip bus 
faraonui ir visai jo tautai", sako Viešpats Dievas. 


Šį skyrių Ezekielis užrašė prieš pat Jeruzalės kriti- 
mą. Egiptas prilyginamas aukštam, labai gražiam ked- 
rui. Jo viršūnė siekė dangų, šakos buvo puikios, jį mai- 
tino požemio upės, medžiai pavydėjo jam jo didybės, 
paukščiai ir gyvuliai gyveno jo šakose ir ūksmėje. 

Kedrą nukirto žiaurūs užsieniečiai, šakos buvo iš- 
sklaidytos plačioje apylinkėje. Medis — faraonas (E- 
giptas) pateko į požemio— mirties karalystę. Čia paro- 
dytas faraono išdidumas ir jo žiaurumas. Nė vienas te- 
nesididžiuoja! 


23 Ez 32,1 
32 skyrius 
PRANAŠO RAUDA DĖL EGIPTO 1-32 

1 Dvyliktais metais dvylikto mėnesio pirmą dieną 
Viešpats kalbėjo: 2 "Žmogaus sūnau, apraudok farao- 
ną, Egipto karalių. "Tautų liūte, kaip tu kritai! Tu buvai 
kaip krokodilas Nile, siautei upėse, drumstei vandenį 
kojomis, kėlei bangas'. (Ez 27,2; 29,3) 3 Aš išmesiu sa- 
vo tinklą ir, ištraukęs tave, (Ez 17,20) 4 numesiu ant 
žemės atvirame lauke; ant tavęs nutūpę maitinsis pa- 
dangių paukščiai ir žemės žvėrys. 5 Aš tavo kūną nu- 
mesiu kalnuose ir tavo žuvusiais pripildysiu slėnius. 6 
Drėkinsiu žemę tavo tekančių krauju kalnuose, o upe- 
lius pripildys tavo žuvusiųjų kraujas. 7 Kai tavo gyvy- 
bė užges, dangus aptems, žvaigždės nebešvies; saulę 
pridengs debesys ir mėnulis nebespindės. (Iz 13,70) 8 
Dangaus šviesos tau nebešvies ir tavo krašte bus tam- 
su. 9 Daugelis tautų išsigąs, kai tavo belaisvius ves į 
nežinomus kraštus. 10 Tavo sunaikinimo dieną karaliai 
drebės dėl savo gyvybės, kai Aš kardu grasinsiu Egip- 
tui. 11 Babilonijos karaliaus kardas pasieks tave. 12 
Nuo priešo — žiauriausiųjų tautų kardo, kris tavųjų 
daugybė. Jis sunaikins Egipto išdidumą ir minias išžu- 
dys. 13 Aš sunaikinsiu jo galvijus prie gausių vandenų, 
ir jokio žmogaus koja nei gyvulių kanopa nebedrums 
jų. 14 Aš padarysiu jo vandenis tyrius, upės tekės, lyg 
skaidrus aliejus. 15 Kai Aš Egipto kraštą paversiu ty- 
rais, sunaikinsiu jo išteklius ir išžudysiu gyventojus, ta- 
da jie supras, kad Aš esu Viešpats. 16 Tai rauda, kurią 
kaip raudą apie Egiptą, giedos tautų dukterys", sako 
Viešpats Dievas. 

17 Dvyliktais metais pirmo mėnesio penkioliktą 
dieną Viešpats kalbėjo man: 18 "Žmogaus sūnau, gie- 
dok raudą apie Egipto minias, kurios eina pas galingųjų 
tautų dukteris į mirusiųjų buveinę. (Ez 31,16) 19 "Kuo 
tu geresnis? Eik ir gulk su garbės netekusiais'. (Iz 
14,11-19) 20 Žuvusiųjų tarpe yra tavo vieta! Ten tu gu- 

lėsi su savo miniomis. (Ez 21,14) 21 Mirusių buveinėje 
galingieji karžygiai su savo sąjungininkais kalbės apie 
tave: Jie nužengė žemyn ir guli ramūs kartu su paže- 
mintaisiais, kritusiais nuo kardo'. (Iz 14,9.) 22 Ten yra 
asiriečių karių kapai; visi krito kovoje. 23 Jie palaidoti 
giliausioje duobėje, ten Asirijos galia. Jie visi žuvo ko- 
vos lauke, o kadaise kėlė išgąstį gyvųjų šalyje. (Iz 
14,15) 24 Ten guli elamitai ir jų tautos žuvusieji; visi 
žuvę kare, nužeminti nužengė į mirusių šalį. Dabar jie 
guli duobėje visų užmiršti. 25 Elamą paguldė tarp kritu- 
sių ir jo minias aplink jo kapą. Jie Visi yra be garbės, 

kritę nuo kardo. Jie siaubą kėlė gyvųjų šalyje, čia jie 
yra palaidoti kartu su kitais, žuvusiais kare. 26 Mesekas 
ii Tubaias yra čia kapuose su savo kariais. Jie visi yra 
netekę garbės, kritę kare, nes jie kėlė siaubą gyvųjų ša- 
lyje. (Ez 28,2) 27 Jie negulės drauge su senovėje kritu- 
siais karžygiais, kurie ginkluoti nužengė į mirusių bu- 
veinę; jiems kardą padėjo po galvos ir skydu pridengė 
kaulus. 28 Taipgi ir jūs, egiptiečiai, gulėsite drauge su 
negarbingaisiais, kritusiais kare, 29 Ten guli edomitai su 
jų karaliais ir kunigaikščiais, kurie, nežiūrint jų 
karžygiškumo, krito nuo kardo ir guli su negar- 
bingaisiais, nužengusiais į duobę. (Ez 25,12-14) 30 Ten 
zuli Vis: ž*aurės kunigaikščiai i ir visi sidonitai, kritę kare. 

Nežiūrint jų karžygiškumo, jie yra pažeminti, guli drauge 
su negarbingaisiais. (Ez 38,6; 28,21-23) 31 Faraonas, 
matydamas juos, ramins save dėl kritusių daugybės. 
Faraonas ir jo visa kariuomenė krito nuo kardo. (Iz 
*4,10) 32 Jis kėlė siaubą gyvųjų šalyje, dabar jis guli 
drauge su pažemintaisiais", sako Viešpats Dievas. 


Jeruzalei kritus, Dievas įsakė pranašui parašyti 
raudą apie Egipto faraoną. Faraonas prilyginamas liūtui 
ir krokodilui. Jis buvo galingas, tautos drebėjo prieš jį, 
bet atėjo ir jo eilė būti nugalėtam. 

Po įsakyr10 parašyti raudą, praėjus dviems savai- 
tėms, buvo įsakyta Ezekieliui parašyti laidotuvių raudą. 

Pranašas kalbėjo apie palaidotus garbingai ir negarbin- 
gai. Garbingai buvo laidojami nugalėtojai, o negarbin- 
gai nugalėti. Jie visi ėjo į mirusių buveinę. Minimos ir 
kitos tautos; kai kurios iš jų buvo labai karingos ir žiau- 
rios — jos visos yra kritusios ir laidojamos. Dievas yra 
visų Viešpats, Jis lemia kiekvienos tautos likimą; jos 
supranta, kad Dievas viešpatauja — valdo. 


33 skyrius 
DVASIŠKIŲ PAREIGOS 1-20, 
JERUZALĖ KRINTA 21-33 

1 Viešpats kalbėjo man: 2 "Žmogaus sūnau, kal- 
bėk savo tautai kas įvyktų, kilus karui krašte. Krašto 
gyventojai išsirinktų iš savo tarpo šauklį, 3 kuris, artė- 
jant priešui, pūstų ragą ir taip įspėtų tautą; 4 jei čia būtų 
vienas, kuris nepaisytų įspėjimo, nors girdėtų rago gar- 
są, kardas sunaikintų jį. Toks asmuo būtų pats kaltas, 5 
nes jis girdėjo ragą, bet nepaisė. Jei jis būtų paklausęs 
įspėjimo, būtų išgelbėjęs savo gyvybę. 6 Bet jei šauk- 
lys matytų ateinantį priešą, nepūstų rago ir neįspėtų tau- 
tos, tai kritusiųjų kaltė kris šaukliui, nes jis nepūtė rago; 
jis bus atsakingas už jų žuvimą. 7 Žmogaus sūnau, Aš 
paskyriau tave šaukliu Izraeliui. Jei tu girdi mano Žodį, 
E įspėti juos mano vardu. (Ez 3,17-19; Iz 56,9; 

yd 13,17) 8 Jei Aš sakysiu niekšui: 'Niekše, tu mirsi'! 
Bet tu nieko jam nesakysi ir jo neįspėsi dėl jo klaidingo 
kelio, niekšas mirs dėl savo nusikaltimo, bet atsakingas 
už jo mirtį būsi tu. 9 Jei tu įspėsi niekšą dėl jo nusikalti- 
mų, bet jis tavęs neklausys, jis mirs dėl savo nusika:ti- 
mo, o tu išgelbėsi savo gyvybę. 

10 Žmogaus sūnau, sakyk Izraeliui: Jūs sakote, 
kad esate kalti ir privalote atsakyti už savo kaltes; tai 
kokiu būdu išliksite gyvi? 11 Sakyk jiems: "Kaip Aš 
gyvas, Aš nemėgstu niekšo mirties, bet noriu, kad niek- 
šas atsiverstų, atsisakytų savo kelio ir gyventų'. Nusi- 
gręžkite nuo savo piktų kelių! Kodėl jūs norite mirti? 

(Ez 18,23-32; Iz 55,7 ; Joel 2,12-13) 12 Tu, žmogaus 
sūnau, sakyk savo žmonėms: teisiojo neišgelbės jo tei- 
singas elgesys, kai jis nusikals, ir nusikaltėlio niekšybė 
nepakenks jam, kai jis nusigręš nuo savo piktybių. (EzZ 
3,20; 18,24) 13 Jei Aš sakyčiau teisiajam: tu tikrai būsi 
gyvas, O jis, pasitikėdamas savo teisingumu, nusikalstų; 
tai neteisingumas nebus pateisintas jo buvusiu teisingu- 
mu, — jis mirs. 14 Jei Aš sakau niekšui, tu mirsi, o jis 
nusigręžtų nuo piktybių, elgtųsi teisingai: 15 grąžintų 
užstatą, atiduotų, ką išplėšė, laikytųsi gyvenimo nuosta- 
tų, nieko neskriaustų, — jis bus gyvas, nemirs. (Ez 
18,7; Lk 19,8) 16 Jo nusikaltimai nebus jam priskaityti, 
nes jis jų atsisakė ir vykdė teisę bei teisingumą; jis tik- 
rai bus gyvas. 17 Tavo tauta sako: "Viešpaties kelias ne- 
tiesus", tuo tarpu, jų pačių kelias klaidingas. (Ez 18,25- 
30) 18 Jei teisusis nusigręš nuo teisingumo ir padarys 
nusikaltimą, jis mirs. > 19 Ojei niekšas 
nusigręš nuo niekšybės ir laikysis teisės bei teisingu- 
mo, jis bus gyvas. 20 Jūs sakote: "Viešpaties kelias ne- 
teisingas'. Izraeli, Aš teisiu tave, remdamasis tavo klai- 
dingais keliais". 

21 Dvyliktais tremties metais dešimto mėnesio 
penktą dieną pabėgėlis, atėjęs iš Jeruzalės, pasakė: 
"Miestas krito". (Ez 24,26) 22 Pabėgėliui dar neatvy- 
kus, vakare Viešpats palietė mane. Jis atvėrė mano bur- 
ną, ir aš nebetylėjau. 23 Viešpats kalbėjo man: 24 
"Žmogaus sūnau, Izraelio gyventojai, būdami griuvė- 
siuose, sako: 'Abraomas būdamas vienas vyras, pavel- 
dėjo kraštą, o mūsų yra daug, tad jis mums tikrai pri- 
klauso'. (Iz 51,2; Mal 2,15) 25 Tu juos įspėk Viešpaties 
vardu: Jūs valgote mėsą su krauju, garbinate stabus ir 
praliejate nekaltą kraują; argi jūs tikitės paveldėti kraštą? 
26 Jūs pasitikite kardu, elgiatės pasibaisėtinai, išnieki- 
nate savo artimo žmoną, ar taip elgdamiesi jūs norite 
paveldėti kraštą?" 27 Taip jiems sakyk: 'Kaip Aš gyvas, 
Aš jus bausiu: visi, gyveną namų griuvėsiuose, kris 


103 Ez33,. 


nuo kardo; esančius atvirame lauke, draskys laukiniai 
žvėrys, O kurie slapstosi pilyse ir olose, bus maro su- 
naikinti. 28 Aš paversiu kraštą tyrlaukiais, jo išdidumui 
padarysiu galą. Izraelio kalnai bus taip ištuštėję ir už- 
miršti, kad jais niekas nebekeliaus. 29 Kai kraštą paver- 
siu visiška dykuma dėl jų nusikaltimų, tada jie žinos, 
kad Aš esu Viešpats'. 30 Žmogaus sūnau, tavo tauta sa- 
vo tarpe ir pasieniais apie tave kalba: 'Eikime pasiklau- 
syti Viešpaties Žodžio'. 31 Jie ateina pas tave pulkais, 
sėdi tavo akvaizdoje, klausosi tavo kalbos, tačiau ne- 
vykdo. Jie kalba draugiškai, bet jų širdis yra klastinga. 
(Iz 53,1; Jok 1,22) 32 Tu esi jiems, kaip giedantis mei- 
lės arijas, turintis puikų balsą ir gerai skambinantis arfa. 
Jie klausosi, ką kalbi, tačiau nevykdo. 33 Bet kai įvyks, 
kas buvo sakyta, o tai tikrai įvyks, tada jie supras, kad 
jų tarpe buvo pranašas". (Ez 2,5) 


Šiuo skyriumi ir sekančiais pranašas kalbėjo apie 
Dievo pažadus žydams. Šiame skyriuje sakyta apie sar- 
gą — šauklį. Jei sargas nepraneš apie ateinantį priešą, 
jis nusikals; o jei įspėtasis neklausys, jis pats bus kal- 
tas. 7 skirsnelyje sakyta, kad Dievas paskyrė Ezekielį 
žydų tautos sargu — šaukliu. Jis privalo kalbėti žmo- 
nėms, ką Dievas jam įsako. 

Žmonės buvo nusiminę ir galvojo, kad jiems yra 
skirta pražūtis. Dievas pranešė, kad Jis nenori nė vieno 
pražūties. Jis nori, kad kiekvienas atsiverstų ir gyventų. 
Jei kas atsiverčia, jam atleidžiama kaltė. Jei teisus pra- 
deda elgtis blogai, jam jo buvęs teisus gyvenimas nepa- 
dės; jis žus dėl daromų blogybių. Panašiai buvo sakyta 
18,25-. 

Vienuose rankraščiuose sakyta, kad žinia apie Je- 
ruzalės kritimą buvo gauta pusei metų praėjus, o kituo- 
se — pusantrų metų praėjus, (dvyliktais ar vienuolik- 
tais). Gal teisingiausia yra pusei metų praėjus? 

Pranašas sako, kad Dievas jam pranešė apie Jeru- 
zalės kritimą vakare, o pranešėjas iš Jeruzalės atvyko 
sekantį rytą. Kai Jeruzalė krito, Ezekieliui kalbėti drau- 
dimas buvo atšauktas. 

Kai dauguma gyventojų buvo ištremti iš Judėjos, 
likę vietoje kalbėjo: "Abraomas vienas paveldėjo kraš- 
tą, mūsų dar daug yra, kraštas mums priklauso". Taip 
žmonės kalbėjo neturėdami nei Abraomo tikėjimo, nei 
jo dvasios. 

Kai Jeruzalė krito, Ezekielis tapo populiarus, žmo- 
nės pulkais ėjo jo kalbų klausytis, bet nevykdyti, ką jis 
sakė. 


34 skyrius 
TAUTOS VADŲ NUSIKALTIMAS 1-10, 
VIEŠPATS RŪPINSIS SAVO TAUTA 11-31 

1 Viešpats kalbėjo man: 2 "Žmogaus sūnau, prana- 
šauk apie Izraelio valdovus ir jiems sakyk, kad taip sa- 
ko Viešpats Dievas. "Vargas Izraelio ganytojams, kurie 
patys save gano. Juk ganytojai turėtų ganyti bandą! (Ez 
13,2; Jer 23,1-6) 3 Jūs naudojate avių pieną, vilnomis 
apsirengiate, nupenėtas pjaunate, bet jų neganote. 4 
Silpnųjų neprižiūrite, sergančių negydote, sužeistų ne- 
sutvarstote, paklydusių ir prapuolusių neieškote, bet 
valdote geležine ranka. (Zach 11,16; 1 Pt 5,3) 5 Mano 
kaimenė išsisklaidė, nes nebuvo ganytojų; ji tapo ėdesit 
laukiniams žvėrims. (Mt 9,36) 6 Mano avys išsisklaidė 
visame krašte, kalnuose ir aukštumose; nė vienas nesi- 
rūpino jomis, nei jų ieškojo. 7 Dabar, ganytojai, išgirs- 
kite mano Žodį. 8 "Kaip Aš gyvas, mano avys tapo gro- 
biu ir ėdesiu laukiniams žvėrims, nes čia nebuvo gany- 
tojų, kurie mano kaimene rūpintųsi. Ganytojai ganė pa- 
tys save, bet neganė mano avių. 9 Ganytojai, klausykite 
mano Žodžio! 10 Aš esu prieš jus, Aš reikalausiu savo 
avių iš jūsų ir padarysiu jums galą. Jūs nebeganysite to- 

liau nei mano avių, nei patys savęs. Aš išplėšiu savo 
avis iš jūsų nasrų, ir jos nebebus jums ėdesiu. 

11 Aš pats ieškosiu savo avių ir jomis rūpinsiuos. 

(Mt 9,36; 10,6) 12 Kaip ganytojas rūpinasi avimis ne- 

laimės dieną, kai jos išsklaidomos, taip Aš rūpinsiuos 

savo avimis; jas išgelbėsiu ir surinksiu iš visų vietovių, 

kuriose jos buvo išsklaidytos audringą, debesuotą ir 

tamsią dieną. (Lk 15,4) 13 Aš jas surinksiu iš tautų ir iš 

kraštų, grąžinsiu į jų kraštą ir ganysiu Izraelio kalnuose 

prie upelių. 14 Aš ganysiu jas gražiuose slėniuose, 

aukštuose Izraelio kalnuose ir žaliuojančiose, vešliose 

lankose. (Ps 23,2) 15 Aš pats ganysiu savo avis ir su- 

rasiu joms poilsio vietą. 16 Paklydusių ieškosiu, iš- 

sklaidytas surinksiu, sužeistas aptvarstysiu, silpnas pri- 

žiūrėsiu, riebiąsias ir tvirtąsias teisingai valdysiu.' 17 Su 

jumis, mano kaimene, Aš taip elgsiuos: vertinsiu kiek- 
vieną atskirai, gerus ir blogus, avinus ir ožius. (Mt 

25,32) 18 Kai ganotės ganykloje, kodėl suminate ko 

nesučdate? Kai geriate tyrą vandenį, kodėl likusį su- 

drumsčiate kojomis? 19 Mano kitos avys turi maitintis 

tuo, kas jūsų suminta, ir gerti, kas sudrumsta? 20 Aš 

pats darysiu teismą tarp riebiųjų ir liesiųjų avių. 21 

Kadangi jūs silpnąsias šonais ir pečiais stumiate ir ra- 

gais badote, 22 tai Aš savo avis gelbėsiu. Jos nebebus 

jums grobiu, Aš jus teisiu pagal jūsų darbus. 23 Aš 
joms paskirsiu Ganytoją; kuris bus lyg mano tarnas 
„Dovydas. Jis jas ganys ir bus jų Ganytojas. (Ez 37,24; 
Jn 10,12-16; Jer 30,9; Oz 3,5) 24 Aš, Viešpats, būsiu 

jų Dievas ir jų Ganytojas bus lyg mano tarnas Dovy- 
das; Aš, Viešpats, taip sakau. 25 Aš padarysiu su jomis 

Sandarą ir krašte išnaikinsiu laukinius žvėris. Tada visi 

galės ramiai gyventi ir saugiai miegoti tyruose ir miš- 

kuose. (Ez 37,26) 26 Aš jiems ir visam kraštui duosiu 

rasos ir lietaus tinkamu metu; tai bus mano palaimos 

lietus. 27 Medžiai ves vaisius ir žemė duos derlių. Jie 

saugiai gyvens krašte ir patirs, kad Aš esu Viešpats. Aš 

sulaužysiu jų jungą ir išgelbėsiu juos iš rankos tų, ku- 
riems jie vergavo. 28 Jie nebebus tautoms grobiu, ir 
laukiniai žvėrys (svetimieji) jų nebeės. 29 Aš duosiu 
jiems gausų derlių, jie nebadaus ir nekentės tautų panie- 
kos. (Ez 36,20) 30 Jie patirs, kad Aš esu Viešpats, jų 
Dievas, o Izraelis mano tauta. 31 Jūs esate mano avys, 
avys mano ganyklos, o Aš — Viešpats, jūsų Dievas", 
sako Viešpats Dievas. (Ps 100,3) 


Žydams i ganytojas ir kaimenė — avys buvo gerai 
žinoma. Jų užsiėmimas buvo ganyti gyvulius. Čia mini- 
mi ganytojai buvo: karalius, valdovai, kunigai ir prana- 
šai. Tauta buvo banda. Ganytojai nusikalto, suvedžiojo 
tautą, ją naudojo savo reikalams; sekė tremtis. 

Dievas laiko tautą savo kaimene. Jis žada rūpintis 
ja, grąžinti į jų kraštą. Tautoje buvo stipresnių ir silp- 
nesnių — avinų, ožių ir avių. Dievas rūpinsis visais. 
Viešpats pažadėjo atstatyti Sandarą ir siųsti tikrą Gany- 
toją — Mesiją iš Dovydo dinastijos, tai yra Jėzų Kris- 
tų. 

35 skyrius 
PRANAŠAVIMAS PRIEŠ EDOMITUS 1-15 

1 Viešpats kalbėjo man: 2 "Žmogaus sūnau, prana- 
šauk apie Seiro kalnus. (Ez 25,8,12) 3 'Seiro kalnai, Aš 
esu prieš jus! Aš ištiesiu savo ranką prieš jus ir paver- 
siu jus baisiais tyrais. 4 Jūsų miestus paversiu griuvė- 
siais, jūs tapsite tyrlaukiais.' Tada suprasite, kad Aš esu 
Viešpats. 5 Kadangi jūs visada buvote izrealitų priešai 
ir pagelbėjote juos naikinti jų priespaudos metu, 6 jūs 
nusikaltote nekaltu krauju, todėl, kaip Aš gyvas, jų 
kraujas sekios jus. (Apr 16,5-6) 7 Aš visiškai sunaikin- 
siu Seiro kalnyną ir paversiu jį tyruma. 8 Aš padengsiu 
kalnus kritusiais lavonais; jie gulės kalvose, slėniuose ir 
tarpekliuosę. 9 Jūsų miestai bus negyvenami griuvėsiai. 
Tada jūs suprasite, kad Aš esu Viešpats. 10 Jūs sakėte: 

"Šios dvi tautos (Izraelis ir Judėja) bus mano, mes jas 

paveldėsime', nors Aš, Viešpats, buvau su jais. 11 To- 
dėl, kaip Aš gyvas, atlyginsiu jums tuo pačiu, ką jie pa- 
tyrė iš jūsų; pagal jūsų darbus teisiu jus. 12 Tada jūs 
suprasite, kad Aš esu Viešpats. Aš girdėjau, kai jūs 
plūdote ir kalbėjote prieš Izraelio kraštą: "Jis yra tuščias, 
mes lengvai prarysime jį!' 13 Jūs įžūliai burnojote prieš 
mane; Aš girdėjau. 14 Kaip jūs džiaugėtės Izraelio užė- 
mimu, 15 taip Aš jums padarysiu; Seiro kalne ir visas 
Edome, jūs tapsite tyrais! Tada jūs žinosite, kad Aš esu 
Viešpats". (Ez 25,3; Ps 137,7) 


Tarp skyrių 34 ir 36 yra įterptas 35 skyrius apie 
edomitus. Edomitai buvo ilgą laiką žydų priešai. Kai 
babiloniečiai naikino Jeruzalę, edomitai padėjo jiems ir 
džiūgavo, nes tikėjo užvaldysią visą Judėją. Dievas at- 
sakė jiems per pranašą, kad taip nebus. Edomitų kraštas 
bus sunaikintas — dykuma paverstas. Pranašas Obadi- 
jas mini, kad Edomą sunaikino tie patys babiloniečiai, 
kurie griuvėsiais pavertė Jeruzalę. 


36 skyrius 
PAŽADAS IZRAELIO TAUTAI 1-38 

1 "Žmogaus sūnau, pranašauk Izraeliui, nes taip 
sako Viešpats: Izraelio kalnai, išgirskite Viešpaties Žo- 
dį! (Ez 6,2) 2 Kadangi priešas sakė: Jeruzalė ir Judėja 
sunaikintos! Mes paveldėsime jas! (Ez 25,3) 3 Todėl 
pranašauk, nes taip sako Viešpats Dievas. Kadangi jus 
naikino ir spaudė iš visų pusių, tautos užėmė jus, liežu- 
viais malė ir niekino, 4 todėl, Izraelio kalnai, išgirskite 
Viešpaties Žodį! Štai ką Viešpats Dievas sako apie kal- 
nus, kalvas, tarpkalnes, slėnius, sugriautus ir tuščius 
“ miestus, kurie teko aplinkinėms tautoms grobiu ir pa- 
juoka. 5 Aš, Viešpats Dievas, kalbu ugningai užside- 
gęs prieš aplinkines tautas ir Edomą. Jos pasisavino 
mano kraštą džiūgaudamos, žudydamos, išniekindamnos 
ir plėšdamos. (Ez 35,15) 6 Todėl kalbėk Izraelio kraš- 

tui, jo kalnams, kalvoms, aukštumoms ir slėniams, nes 
kalbu įnirtęs, kadangi jūs kenčiate tautų panieką. 7 Aš 
pakėliau savo ranką ir prisiekiau, kad aplink jus gyve- 
nančios tautos taip pat kentės panieką. 8 Jūs, Izraelio 
kalnai, žaliuokite ir neškite vaisių mano tautai Izraeliui, 
nes jie greitai sugrįš į savo tėviškę. 9 Aš ateisiu ir lai- 
minsiu jus; jūsų žemė bus dirbama, laukai sėjami. 10 
Gausus žmonių skaičius gyvens šiame krašte; Izraelio 
namai bus pilni. Miestai bus atstatyti ir apgyventi. 11 
Žmonių ir gyvulių skaičiai augs. Jūs čia gyvensite kaip 
senovėje, Aš jus laiminsiu ir jums padėsiu. Tada žinosi- 
te, kad Aš esu Viešpats. 12 Mano tautos žmonės vaikš- 
tinės savo kalnuose. Jie juos paveldės, ir jie bus jų nuo- 
savybė; jų vaikai nebebus pašalinti iš tų vietų. 

13 Izraeli, apie tave buvo sakoma: "Tu naikinai 
(ėdei) žmones ir tautų vaikus'. 14 Tu toliau nebenaikinsi 
žmonių ir tautų vaikų. 15 Tu daugiau nebegirdėsi tautų 
paniekos ir pagonių pajuokos, nei nustosi savo tautos 
žmonių", sako Viešpats Dievas. 

16 Viešpats kalbėjo man: 17 "Žmogaus sūnau, iz- 
raelitai, gyvendami šiame krašte, sutepė jį savo veiks- 
mais ir darbais. Jų elgesys buvo blogas ir nešvarus. (3 
M 18,25-28) 18 Aš išliejau savo įnirtį ant jų dėl pralieto 
nekalto kraujo ir stabų garbinimo. 19 Aš išsklaidžiau 
juos tautose ir išblaškiau kraštuose. Aš teisiau juos pa- 
gal jų veiksmus ir darbus. 20 Gyvendami tarp tautų, jie 
sutepė mano šventą vardą. Žmonės sakė apie juos: 'Šita 
yra Viešpaties tauta, tačiau ji buvo ištremta iš savo 
krašto'. (Iz 52,5) 21 Man nepatiko jų elgesys — mano 
švento vardo išniekinimas svetimose tautose. (Ez 20,9) 
22 Sakyk izraelitams, kad taip sako Viešpats Dievas: 
"Izraelitai, ne dėl jūsų Aš tai darau, bet dėl savo švento 
vardo, kurį jūs sutepėte pagonių tarpe, pas kuriuos gy- 
venote tremtyje.' (Ps 115,1; Jer 14,7) 23 Aš atstatysiu 
garbę savo didžiam vardui, pasirodysiu šventas jų aki- 
vaizdoje, ir tautos pripažins, kad Aš esu Viešpats. (Ez 

37,28) 24 Aš išvesiu jus iš tautų, surinksiu iš kraštų ir 
parvesiu jus į jūsų kraštą. 25 Aš nuplausiu jus švariu 

vandeniu, apvalysiu jus nuo stabų, ir jūs tapsite šva- 
riais. (Zach 13,1; Žyd 10 „22) 26 Aš duosiu jums naują 
širdį ir naują dvasią. Aš išimsiu jūsų akmeninę širdį ir 
duosiu žmogaus širdį. (Ez 11,19) 27 Aš įkvėpsiu jums 
savo Dvasios, jūs laikysitės mano teisės ir vykdysite ją. 
(Ez 37,24; 39,29; Iz 44,3) 28 Jūs gyvensite krašte, kurį 
daviau jūsų tėvams, ir būsite mano tauta, o Aš būsiu jū- 
sų Dievas. (Ez 11,20) 29 Aš nuplausiu visus jūsų ne- 
švarumus, laiminsiu jūsų laukų derlių, — bado nebe- 
bus. 30 Aš medžių vaisius ir laukų derlių dauginsiu, ir 
jūs nebekęsite bado ir tautų paniekos. (Joel 2,17-19) 31 
Tada jūs atsiminsite savo piktą elgesį, blogus darbus ir 
šlykštėsitės jais bei savo nusikaltimais. (Ez 16,61-63) 
32 Be: ne dėl jūsų Aš tai darysiu. Izraelitai, žinokite, 
gėdykitės ir raudonuokite dėl savo veiksmų. 33 Tuo- 
met, kai Aš jus nuvalysiu nuo visų nusikaltimų, apgy- 
vendinsiu miestus ir atstatysiu, kas sugriauta. 34 Ap- 
leisti laukai vėl bus dirbami. Keleiviai, matę juos apleis- 
tus, 35 sakys: "Tyrais virtęs kraštas, — kaip Edeno so- 
das; ištuštėję ir sugriauti miestai — atstatyti ir apgyven- 
ti.' 36 Tada tautos, gyvenančios aplink jus, supras, kad 
Aš, Viešpats, atstačiau, kas sugriauta ir sunaikinta, Aš, 
Viešpats, taip kalbėjau ir Aš taip darau. (Ez 17,24) 37 
Aš laiminsiu Izraelį ir leisiu jam augti ir klestėti. (Mik 
23,12) 38 Jų bus kaip avių (aukų) Jeruzalėje šventės 
metu. Sugriauti miestai bus pilni žmonių, ir jie pripa- 
žins, kad Aš esu Viešpats". 


Gamta nemėgsta tuštumos — sakoma. Kai Judėjos 
gyventojai buvo ištremti, edomitai ir kitos tautos norėjo 
jų žemę pasisavinti. Viešpats sakė, kad kraštas priklau- 
so Jam, izraelitai greit sugrįš į šią šalį, Jis laimins juos; 
jie bus skaitlingi, jų bandos gausios. Pagonių tautos pa- 
juokė žydus: "Jų kraštas ėda savo vaikus", ši pajuoka 

nustos reikšmės, kraštas bus apgyventas, miestai atsta- 


Izraelitai sutepė kraštą garbindami stabus ir nusi- 
kalto žmonėms praliedami jų nekaltą kraują, todėl jie 
buvo ištremti. Dabar Viešpats pažada juos sugrąžinti į 
jų kraštą. Jis pažada daug daugiau: juos nuvalyti ir nau- 
jais žmonėmis padaryti, kaip pranašas Jeremijas sakė, 
(Jer 31,31-) Tą pasieks ne patys izraelitai, bet Viešpats 
duos jiems naują širdį ir dvasią. Kai bus atnaujinti žmo- 
nės, tada jų laukai duos gerą derlių, jie atstatys sugriau- 
tus miestus ir tyrlaukius pavers derlinga žeme, o Vieš- 
paties vardą gerbs netik žydai, bet ir kitos tautos. 


37 skyrius 
VIZIJA — SUDŽIŪVĘ KAULAI 1-28 

1 Viešpats palietė mane; Dvasia nuvedė mane į 
lauką pilną kaulų. 2 Jis vedžiojo mane tarp jų. Sausų 
kaulų buvo labai daug tame lauke. 3 Staiga Jis paklausė 
manęs: "Žmogaus sūnau, ar gali šitie kaulai atgyti?" Aš 
atsakiau: "Viešpatie Dieve, Tu tai žinai". 4 Jis sakė 
man: "Pranašauk šitiems kaulams: 'Sudžiūvę kaulai, iš- 
girskite Viešpaties Žodį." 5 Viešpats Dievas sako ši- 
tiems kaulams: "Aš įliesiu jums gyvybės dvasią, ir jūs 
tapsite gyvi! (Ps 104,30) 6 Aš duosiu jums gyslas, už- 
auginsiu mėsą, apvilksiu oda. Tada jūs suprasite, kad 
Aš esu Viešpats". (Iz 26,19) 7 Aš pranašavau, kaip Jis 
man įsakė. Pranašaujant pasigirdo ūžesys, ir pastebėjau 
kaulus judant; jie suartėjo prie vienas kito. 8 Aš žiūrė- 
jau: jie buvo apaugę mėsa, su gyslomis ir oda apdengti, 
bet jokio kvėpavimo nebuvo juose. 9 Viešpats sakė 
man: "Žmogaus sūnau, pranašauk, kad Dvasia pajudin- 
tų kritusius kaulus iš keturių šalių ir, kad jie atgytų". 10 
Aš pranašavau, kaip Jis man įsakė. Dvasios jėga pa- 
dvelkė į juos; jie atgijo, ir labai didelis jų pulkas atsisto- 
jo ant kojų. 11 Tada Viešpats sakė man: "Žmogaus sū- 
nau, šitie kaulai yra Izraelis. Jie sako: "Mūsų kaulai iš- 

džiūvo, nebetekome vilties ir esame užmiršti'. 12 Prana- 
šauk ir sakyk jiems, kad Aš Viešpats Dievas atversiu jų 
kapus ir juos, mano tautą, išvesiu iš jų ir parvesiu į IZ- 
raelio kraštą. 13 Mano tauta, tada jūs patirsite, kad Aš 
esu Viešpats. 14 Mano Dvasia dvelks jumyse, jūs būsi- 
te gyvi. Aš parvesiu jus į jūsų kraštą. Tada jūs žinosite, 
kad Aš esu Viešpats. Aš tai pranešiau ir įvykdysiu", 
sako Viešpats. 

15 Viešpats kalbėjo man: 16 "Žmogaus sūnau, imk 
medžio lentelę ir užrašyk ant jos Judėja ir jos sąjungi- 
ninkai'. Po to imk kitą medžio lentelę ir užrašyk ant jos: 
"Juozapas — (Efraimo medžio lentelė).ir visi Izraelio 
sąjungininkai'. (Ez 4,1) 17 Tada sudėk jas ir paimk abi į 
vieną ranką. 18 Kai tavo žmonės sakys: "Paaiškink 
mums, ką tai reiškia?" 19 Atsakyk jiems, kad Aš, Vieš- 
pats Dievas, taip sakau: Juozapo lentelę (Efraimo lente- 
lę) ir Izraelio padermių sąjungininkus Aš sujungsiu su 
Judėjos lentele ir padarysiu vieną medį savo rankoje.' 
20 Kai tu tas lenteles, ant kurių užrašei, laikysi savo 
rankoje jų akivaizdoje, 21 sakyk jiems, kad Aš, Vieš- 
pats Dievas, sakau: "Aš surinksiu izraelitus iš visų tautų 
ir parvesiu juos į jų kraštą. (Ez 36,24) 22 Aš padarysiu 
iš jų vieną tautą Izraelio kalnuose. Vienas karalius vieš- 
pataus jiems visiems, nebebus dviejų tautų, ir jie nebe- 
suskils į dvi karalystes. (Iz 11,12-13; Oz 2,2; Jer 3,18) 
23 Jie nebegarbins stabų ir jais nebenusikals. Aš apva- 
lysiu ir išgelbėsiu juos iš jų atpuolimo bei nusikaltimų. 
Jie bus mano tauta, ir Aš būsiu jų Dievas. (Ez 36,28) 
24 Mano tarnas, lyg Dovydas bus jiems Karalius, ir jie 
turės vieną Ganytoją. Jie laikysis mano teisės ir vykdys 
mano nuostatus. (Ez 34,23; 36,27) 25 Jie gyvens kraš- 
te, kuriame gyveno jų tėvai; Aš jį daviau savo tarnui Jo- 
kūbui. Jie, jų vaikai ir vaikų vaikai liks gyventi ten. Ka- 
ralius, kuris prilygsta mano tarnui Dovydui, bus jiems 
kunigaikštis amžinai. 26 Aš sudarysiu su jais Sandarą; 
ji bus amžina. Aš juos laiminsiu ir dauginsiu, šventovė 

bus visada jų krašte. (Ez 34,25; Iz 54,10) 27 Aš gyven- 
siu tarp jų ir būsiu jų Dievas, o jie bus mano tauta. 28 
Kai Aš atsteigsiu amžiams savo šventovę jų tarpe, tau- 
tos žinos, kad Aš esu Viešpats ir Izraelis mano tauta'." 
(Ez 36,36) 


Ezekielis užrašė daugelį datų, ką Dievas jam ap- 
reiškė ir leido pergyventi. Šios vizijos datos jis neužra- 
šė, bet aiškiai pasakė, kad Viešpaties ranka (Dvasia) jį 
palietė ir nuvedė į lygumą, kurioje buvo daugybė su- 
džiūvusių žmonių kaulų. Dievas įsakė Ezekieliui prana- 
šauti. Kai jis pranašavo, kaulai suartėjo ir apaugo kūnu, 
— gyslomis ir oda. Antrą kartą pranašaujant radosi juo- 
se gyvybė. Kai Dievas veikia, tada įvyksta kas;pranašas 
drįsta pranašauti, vyksta stebuklai. Aiškinimas supran- 
tamas. Izraelis ir Judėja, kaip tauta buvo palaidoti Babi- 
lonijos platybėse;nustoję vilties egzistuoti. Dievas paža- 
da ir įvykdo. Izraelitai grįš į savo kraštą ir garbins Vieš- 
patį. 

Dievas įsakė Ezekieliui paimti dvi lenteles ir ant 
vienos užrašyti "Judėja", o ant antros "Izraelis"; jas su- 
jungti -— paimti vienoje rankoje. Tas reiškė, kad ateity- 
je, kai tauta sugrįš į savo kraštą — nebebus dviejų tautų 
(valstybių). Tauta bus viena, nebegarbins stabų, ją val- 
dys vienas karalius, panašus į Dovydą — Mesijas. Tai 
yra istorinis faktas — izraelitai sudaro vieną tautą ir ne- 
begarbina dievaičių — stabų. Taip buvo Jėzaus laikais, 
taip yra ir dabar. Tas amžinas Valdovas, panašus į Do- 
vydą, yra Jėzus iš Nazareto. Nėra aišku ar izraelitų da- 
liai įtikėjus Kristų, skaitoma tauta įtikėjus, ar dar reikia 
laukti ko! visas Izraelis įtikės, kaip apaštalas Paulius ra- 
šo 11 skyriuje romėnams. 

38 skyrius 
GOGAS 1-23 

1 Viešpats kalbėjo man: 2 "Žmogaus sūnau, prana- 

šauk apie Gogą, Magogo, Meseko ir Tubalo vyriausią 

kunigaikštį, ką Aš, Viešpats Dievas, sakau apie jį: (Ez 
39,1; Apr 20,8; Ez 32,26) 3 'Goge, Meseko ir Tubalo 
vyriausias kunigaikšti, Aš eisiu prieš tave. 4 Aš tavė 
prisiviliosiu, įversiu kablį į žiaunas ir ištrauksiu tave su 
visa kariuomene: arkliais bei raiteliais, apsišarvavusiais 
ietimis, skydais ir kardais. (Ez 29,4) 5 Persai, etiopai ir 
putai, ginkluoti skydais ir šalmais, yra su tavimi; 6 Go- 
mero ir Togarmo pulkai, iš tolimosios šiaurės, ir skait- 
lingi kitų tautų būriai irgi žygiuoja su tavimi. 7 Pasiruo- 
šęs budėk su visa kariuomene, kuri yra tavo vadovybė- 
je! 8 Po daugelio metų, paskutiniais laikais tu atžygiuo- 
si į kraštą, atpratusį kovoti, kuris ilgą laiką buvo virtęs 
tyrais, dabar surinkta ši tauta iš daugelio kraštų Izraelio 
kalnuose. Jie grįžę čia saugiai gyvena. 9 Tu atžygiuosi 
kaip audra, kaip debesis uždengsi šį kraštą; su tavimi 
bus tavo ir kitų tautų pulkai. 10 Tavo širdyje kils pikta 
mintis, ir tu apsispręsi žygiui; 11 užpulsi atvirą, netu- 
rintį tvirtovių kraštą, ramiai ir saugiai gyvenančią tautą, 
neturinčią nei pilių, nei vartų, nei užkaiščių. 12 Tu gal- 
vojai plėšti, grobį išvežti ir nuskriausti kraštą, kuris ty- 
rais buvo paverstas, bet vėl atstatytas; tauta surinkta iš 
daugelio tautų, dabar prasigyvenusi, turinti bandas ir 
gyvęnanti žemės centre.' (Ez 5,5) 13 Saba ir Dedanas 
bei jų pirkliai ir Tarsio prekybininkai tavęs klaus: 'Ar 
atžygiavai plėšti? Ar surinkai pulkus išgabenti sidabrą, 
auksą, bandas ir viso krašto turtą?" 14 Žmogaus sūnau, 
pranašauk Gogui, kad Aš, Viešpats Dievas, taip sakau: 
"Tuo metu, kai mano tauta Izraelis saugiai gyvens, tu 15 
atžygiuosi iš tolimiausios šiaurės; su tavimi daugybė 
tautų, visi su savo raitelių pulkais, galinga kariuomene. 
16 Tu atžygiuosi prieš mano tautą Izraelį ir, kaip debe- 
sis, apdengsi kraštą. Tai įvyks paskutinėse dienose. Aš 
atvesiu tave į mano kraštą, kad visos tautos žinotų, kad 
Aš esu šventas. 17 Tu esi tas, apie kurį labai seniai ma- 
no tarnai, Izraelio pranašai, kalbėjo, kad Aš tave prieš 
juos atvesiu. (Iz 24,21; 63,6; Joel 4,2,13; Sof 3,8) 18 

Aš, Viešpats Dievas, anais laikais sakiau: kai tu, Goge, 
atžygiuosi prieš Izraelio kraštą, mano įnirtis pakils. 19 

„Aš sakau, kad tą dieną, mano rūstybės įkarštyje, Izrae- 
„lio krašte bus didelis žemės drebėjimas (sukrėtimas). 20 
Žuvys jūroje, padangių paukščiai, laukiniai žvėrys ir vi- 
sa, kas gyva žemėje, ir visi žmonės drebės mano aki- 
vaizdoje. Kalnai ir uolos subyrės, sienos iš pamatų 
grius. 21 Aš, Viešpats Dievas, sukelsiu prieš Gogą to- 
kią paniką, kad jo vyrai kariaus vienas prieš kitą. 22 Aš 
bausiu jį maru ir kraujo praliejimu. Smarkus lietus, kru- 
ša ir siera su ugnimi kris ant jo kariuomenės ir ant tau- 
tų, kovojančių jo pusėje. (Apr 20,9) 23 Aš pasirodysiu 
galingas ir šventas daugelio tautų akivaizdoje. Tada jie 
išpažins, kad Aš esu Viešpats'." (Ez 29,6) 


37 skyriuje Ezekielis pranašavo apie Izraelio atstei- 
gimą; 40 skyriuje ir toliau jis kalbėjo aiškiau apie tai. 38 
ir 39 skyriai yra įterpti apie Gogą, o pradėtas pranašavi- 
mas apie Izraelio atstatymą pertrauktas. Apie Gogą yra 
daug įvairiausių aiškinimų. Tas jau rodo, kad apie jį nė- 
ra vienos nuomonės. Kurie siekia skelbti sensaciją 
žmonių tarpe, rašo plačiai ir, pagal jų nuomonę, įtiki- 
nančiai. Noriu remtis tik tuo, kas tekste aiškiai pasaky- 
ta. Izraelitai sugrįš į savo kraštą, atstatys jį ir saugiai gy- 
vens jame. Priešas iš tolimos šiaurės atžygiuos su dau- 
gybe tautų ir puls Izraelį. Puolimo tisklas bus pavergti 
Izraelį ir jį apiplėšti. Dievas panaudos savo galią ir su- 
naikins Izraelio priešą. Gogo kariuomenė bus sutelkta 
iš įvairių tautų. Tautos sukils prieš Gogą ir taip naikins 
vienos kitas. Gogą sunaikins kovos, maras ir gamtos 
katastrofos. 

Gogas buvo valdovas (kunigaikštis) Magogo. (1 
M 10,2) Magogas, Mesekas ir Pubalas buvo kilę iš Ja- 
feto giminės. Mesekas ir Tubalas parduodavo vergus 
Tyrui. (Ez 27,13; 32,26) Meseko ir Tubalo tautos gyve- 
no prie Juodosios jūros; Gomero ir Togarmo tautų gy- 

venvietės buvo Armenijoje. Gogo kariai buvo iš persų, 
abisinų, putų; jis turėjo ryšius su Saba, Dedanu ir Tar- 
siu. Gogas buvo plačiausių kraštų valdovas. 


39 skyrius 
GOGO SUNAIKINIMAS 1-29 

1""Tu, žmogaus sūnau, pranašauk apie Gogą ir sa- 
kyk, kad Aš, Viešpats Dievas, taip sakau: 'Goge, vy- 
riausias Meseko ir Tubalo kunigaikšti, Aš esu prieš ta- 
ve. (Ez 38,2) 2 Aš tave atvesiu iš tolimiausios šiaurės į 
Izraelio kalnus, 3 o čia sulaužysiu lanką tavo kairėje ir 
išmušiu ietį iš tavo dešinės. 4 Tu ir visi tavo pulkai bei 
kitų tautų kariuomenė, esanti su tavimi, krisite Izraelio 
kalnuose. Aš atiduosiu tavę ir tavo talkininkus ėdesiu 
paukščiams ir laukiniams žvėrims. 5 Tu krisi atvirame 
lauke, nes Aš taip sakau. 6 Aš įžiebsiu ugnį Gogo kraš- 
te — Magoge jo saugiai gyvenančiose jūros salose. 
Tad jis žinos -ad Aš esu Viešpats. 7 Mano šventas 
vardas bus žir.. nas Izraelio tautoje, ir Aš nebeleisiu jo 
sutepti. Tada tautos žinos, kad Aš esu Viešpats, Izraelio 
Dievas. 8 Aš, Viešpats, sakau, kad ta diena, apie kurią 
Aš kalbėjau, ateis ir įvyks. 9 Izraelio miestų gyventojai 
išėję surinks ginklus: mažuosius ir didžiuosius skydus, 
lankus, strėles, ietis ir durtuvus ir jais kūrens septyne- 
rius metus. (Ps 46,10) 10 Jie nesigamins kuro iš apy- 
linkių miškų. Ginklai bus jų kuras. Jie naikins tuos, ku- 
rie juos naikino, ir apiplėš tuos, kurie juos apiplėšė; taip 
Aš, Viešpats Dievas, sakau. 11 Gogo kapinės bus Izra- 
elyje, Keleivių slėnyje, į rytus nuo Negyvosios jūros. 
Jos uždarys kelią keleiviams. Ten bus palaidotas Gogas 
bei jo pulkai; ir ta vieta bus vadinama 'Gogo karių slė- 
niu'. 12 Izraelitai, valydami kraštą, laidos juos septynis 
mėnesius; 13 visi krašto gyventojai padės. Jie garbingai 
minės tą dieną, — mano pergalės dieną. 14 Po septynių 
mėnesių bus paskirti vyrai, kurie ieškos krašte nepalai- 
dotų ir juos laidos, valydami šalį. 15 Suradę žmogaus 

kaulus, pažymės tą vietą, o duobkasiai juos palaidos 
Gogo karių slėnyje. 16 Gretimo miesto vardas bus 
Amona. Taip kraštas bus apvalytas.' 

17 Tu gi, žmogaus sūnau, sukviesk iš visur paukš- 
čius bei laukinius žvėris prie mano didelės puotos, kų- 
rią parengiau jiems Izraelio kalnuose; mėsos ir kraujo 
bus apsčiai. 18 Jūs ėsite galiūnų kūnus ir gersite kuni- 
gaikščių kraują, vietoje avinų ir ėriukų, ožių, jaučių ir 
nupenėtų Basano gyvulių. 19 Jūs priėsite taukų ir prisi- 
gersite kraujo mano jums prirengtoje puotoje. 20 Jūs 
prisisotinsite prie mano stalo žirgų, raitelių, karžygių ir 
karių lavonais. 21 Taip, Aš iškelsiu savo garbę tautose; 
jos matys mano tėismą, kurį įvykdysiu ir pajus ranką, 
kurią uždėsiu ant jų. 22 Nuo tos dienos Izraelis žinos, 
kad Aš esu Viešpats, jų Dievas. 23 Tautos pripažins, 
kad Izraelis buvo patekęs į nelaisvę dėl savo nusikalti- 
mų. Jie nusikalto man, todėl Aš nusigręžiau nuo jų ir 
atidaviau juos jų priešams. (Iz 54,8) 24 Dėl jų nešvarių 
elgesių ir nusikaltimų Aš tai padariau ir pasitraukiau 
nuo jų. 25 Dabar Aš, Viešpa:s Dievas, pasigailėsiu Jo- 
kūbo ainių, — būsiu malonus Izraeliui. Aš būsiu jiems 
gailestingas dėl savo vardo. (Ez 16,53-63) 26 Jie neat- 
simins savo nusikaltimų ir neištikimybės man; jie vėl 
saugiai gyvens savame krašte ir niekas jų negąsdins. 27 
Parvedęs juos iš tautų bei surinkęs iš jų priešų kraštų, 
Aš pasirodysiu šventas tautų akivaizdoje. 28 Tada jie 
žinos, kad Aš esu Viešpats, jų Dievas; nors juos buvau 
išsklaidęs tarp tautų, bet juos vėl surinkau ir parve- 
džiau, — nė vieno jų ten nepalikau. 29 Aš nebeslėpsiu 
savo veido nuo jų, nes Aš savo Dvasią išliejau ant jų", 
sako Viešpats Dievas. (Ez 36,26-27; Iz 44,3) 


Dievas atves Gogą su jo karių pulkais į Izraelį ir 
sunaikins'juos ant Izraelio kalnų ir lygumose. Sunaiki- 
nimas bus toks baisus, kad palaidoti kritusius karius 
reikės septynių mėnesių, o ginklais izraelitai kūrens pe- 

čius septynerius metus. Ginklai vadinami anų dienų są- 
vokomis. Jei ta kova vyks paskutiniais laikais, kaip Apr 
20,7-10 sakyta apie Gogą, tai ginklai bus paskutinių lai- 
kų ir jų vardai bus visai kiti. O gal ir kritusius karius 
bus galima laidoti tik po septynių mėnesių, nes jie bus 
perpildyti pavojingais gyvybei chemikalais ir spindu- 
liais. Kariai bus laidojami už Negyvosios jūros į rytus 
— ne Izraelio krašte. Kraštas buvo suteptas mirusių 1a- 
vonais. (4 M 35,33) Amonas yra ne miesto vardas, bet 
kapinių pavadinimas — bruzdesys, daugybės kapinės. 

Kas yra Gogas tikrai nėra žinoma. Liuteris aiškino, 
kad jis yra turkai, nes jo laikais turkai grėsė visai krikš- 
čionijai. Mūsų laikais kai kas, galvoja, jog jis yra komu- 
nizmas. Apr 21,1- yra suprantamas paskutinis Dievo 
priešas. Jį sunaikinus, seks tikra laimė, izraelitai galės 
visi grįžti į savo kraštą, visi supras, kad Dievas yra 
Viešpats. 

40) skyrius 
NAUJOJI ŠVENTOVĖ 1-49 

1 Dvidešimt penktais tremties metais, keturioliktais 
metais po miesto paėmimo, pradžioje metų dešimtą die- 
ną, Viešpats palietė mane. 2 Dieviškoje vizijoje Jis nu- 
vedė mane į Izraelio kraštą ir nuleido ant labai aukšto 
kalno. Pietų pusėje buvo lyg miesto pastatas. 3 Radau 
vyrą, kuris žėrėjo lyg žalvaris. Jis stovėjo vartuose, ran- 
kose laikė lininę virvę ir matuoklę. (Ez 47,3; Zach 2,5; 
Pat 21,15) 4 Tas vyras tarė man: "Žmogaus sūnau, ką 
tau rodysiu, stebėk akimis, klausyk ausimis ir suprask 
mintimis, nes tam tu esi čia. Visa, ką matysi, paskelbk 
Izraeliui." (Ez 44,5) 5 Štai čia, apie visą šventovės pa- 
statą, buvo mūro siena. Vyras laikė rankoje šešių mastų 
ilgio matuoklę. Mastas buvo ilgesnis už paprastą mastą 
rankos plaštaka. Jis matavo tą mūro sieną. Mūras buvo 
vienos matuoklės storio ir to paties aukščio. 6 Jis, nuė- 
jęs prie rytinių vartų, užlipo laiptais ir matavo vartų 
slenkstį. Jo storis buvo viena matuoklė. 7 Vartų niša 

(sienos įdubimas) buvo vieno masto ilgio ir vieno mas- 
to pločio. Vieta tarp nišos ir vartų buvo penkių masių 
pločio, o vartų slenksčio plotis į prieangį — vienas 
mastas. 8 Vartų prieangis buvo aštuonių mastų. 9 Sie- 
nos iškyšulys prieangyje buvo dviejų mastų. 10 Rytinė- 
je pusėje, prie vartų, iš abiejų pusių buvo po tris nišas 
to paties dydžio, ir sienos iškyšuliai abiejose pusėse 
vienodo dydžio. 11 Jis dar išmatavo vartų plotį, kuris 
buvo dešimt mastų, o vartų ilgis — trylika mastų. 12 
Prieš nišas buvo žema tvorelė vieno masto pločio. To- 
kia buvo abiejose pusėse po vieną mastą pločio, o abi 
nišos buvo po šešis mastus ilgio. 13 Po to jis išmatavo 
vartus nuo vienos nišos šono iki kito: anga buvo dvide- 
šimt penkių mastų. 14 Išmatavus paskutinę patalpą, jos 
plotis buvo šešiasdešimt penkių mastų. 15 Nuo išorinių 
vartų priekio iki vidaus prieangio išorinės pusės vartų 
buvo penkiasdešimt mastų. 16 Šoninėse nišose buvo 
langai su groteliais, taip pat ir vartų šonuose. Prieangyje 
buvo langų, o ant iškyšulių — palmių vaizdai. 17 Jis 
nuvedė mane į išorinį šventorių. Šventorius buvo iš- 
grįstas akmenimis. Aplink šventorių buvo trisdešimt 
kambarių. 18 Akmeninis grindinys tęsėsi iki vartų; prie 
vartų jis buvo žemesnis. 19 Šventoriaus plotis nuo iš- 
orinių žemutinių vartų iki vidaus vartų buvo šimtas 
mastų. 20 Jis nuvedė mane į šiaurės pusę. Čia buvo iš- 
orinio šventoriaus vartai. Jis išmatavo jų ilgį ir plotį. 21 
Abiejose pusėse buvo po tris nišas. Prieangio iškyšulių 
buvo tos pačios išmieros kaip pirmųjų vartų: penkias- 
dešimt mastų ilgio ir dvidešimt penkių mastų pločio. 22 
Jų ir prieangio langai bei palmių vaizdai buvo tokie pat, 
kaip rytų pusės vartų. Užėjimas buvo septynių laiptų. 
Prieangis buvo viduje. 23 Šiaurės pusės šventoriaus 
vartai buvo prieš vidaus vartus, kaip ir rytų pusės var- 
tai. Nuo vartų iki vartų buvo šimtas mastų. 24 Po to jis 
nuvedė mane į pietų pusę. Čia buvo pietų pusės vartai. 
Jų nišos, iškyšuliai ir prieangis buvo to paties dydžio. 

25 Jų langai ir prieangio langai aplinkui buvo tokie pat 
kaip kiti: prieangio ilgis buvo penkiasdešimt, o plotis 
dvidešimt penkių mastų. 26 Užėjimas buvo septynių 
laiptų. Prieangis buvo viduje, o palmių vaizdai — ant 
abiejų iškyšulių. 27 Pietų šventoriaus pusėje buvo pietų 
pusės vartai. Nuo vienų vartų iki kitų buvo šimtas mas- 
tų. (Ez 40,28-47) 28 Jis įvedė mane į šventorių per pie- 
tų pusės vartus. Jis matavo vartus. Jų išmieros buvo tos 
pačios kaip ir kitų. 29 Jų nišos, iškyšuliai ir prieangis 
buvo to paties dydžio, kaip kiti; jų ir prieangio langai 
buvo aplinkui. Visas jų ilgis buvo penkiasdešimt ir p'5- 
tis dvidešimt penkių mastų. 30 Prieangis aplinkui buvo 
dvidešimt penkių mastų ilgio ir penkių mastų pločio. 31 
Prieangis buvo atkreiptas į išorinę šventoriaus pusę. 
Ant iškyšulių abiejose pusėse buvo palmių vaizdai. Į jį 
vedė aštuoni laiptai. 32 Po to jis nuvedė mane prie var- 
tų, kurių frontas buvo į rytų pusę, ir matavo vartus. Jie 
buvo tokio paties dydžio kaip kiti. 33 Jų nišos, iškyšu- 
liai ir prieangis taip pat buvo to paties dydžio; langai 
buvo aplinkui ir prieangyje. Jų ilgis buvo penkiasde: 
šimt ir plotis dvidešimt penki mastai. 34 Jų prieangio 
frontas buvo nukreiptas į išorinį šventorių; ant iškyšu- 
lių buvo palmių vaizdai abiejose pusėse. Į jį vedė aštuo- 
ni laiptai. 35 Po to jis nuvedė mane prie šiaurės vartų ir 
matavo juos. Jų išmieros buvo tokios pat kaip ir kitų. 
36 Jų nišos, iškyšuliai ir prieangis buvo tų pačių išmie- 
rų; aplinkui buvo langai, jų ilgis buvo penkiasdešimt ir 
plotis dvidešimt penki mastai. 37 Prieangio frontas bu- 
vo į išorinį šventorių, o ant iškyšulių abiejose pusėse 
buvo palmių vaizdai; į jį vedė aštuoni laiptai. 38 Prie 
prieangio įėjimo buvo kambarys. Čia plaudavo aukas. 
39 Prieangyje prie vartų buvo po du stalu vienoje ir ki- 
toje pusėje. Ant jų pjaudavo deginamąsias aukas. Jos 
buvo aukojamos už nuodėmę ir nusikaltimą. 40 Prie iš- 
orinės prieangio sienos, link šiaurės vartų, buvo du sta- 
lai vienoje pusėje ir du stalai kitoje. 41 Keturi stalai bu- 

vo išorinėje ir keturi vidinėje vartų pusėje — viso aš- 
tuoni stalai, ant kurių pjaudavo aukas. 42 Čia taipgi bu- 
vo keturi stalai iš nutašytų akmenų: pusantro masto il- 
gio, pusantro pločio bei vieno masto aukščio — įran- 
kiams pasidėti, kuriais pjaudavo deginamąsias ir kitas 
aukas. 43 Aplink stalus buvo pritvirtintos briaunos 
plaštakos pločio. Tie stalai buvo skriti aukų mėsai padė- 
ti. 44 Po to jis nuvedė mane į vidujinį šventorių. Čia 
buvo du kambariai. Vienas šiaurinėje pusėje, frontu į 
pietus, antras pietų pusėje, frontu į šiaurę. 45 Jis man 
pasakė, kad kambarys frontu į pietus skirtas kunigams, 
atliekantiems šventovėje pareigas. 46 Kambarys frontu 
į šiaurę skirtas kunigams, atliekantiems aukuro tarnybą. 
Levio sūnų tik Sadoko sūnūs turi teisę tarnauti Viešpa- 
čiui. (Ez 43,19; 44,15; 1 Kar 1,8,39; 1 Ch 5,34) 47 Jis 
išmatavo šventorių. Jo ilgis ir plotis buvo vienodas, po 
šimtą mastų — kvadratas. Aukuras stovėjo šventovės 
priekyje. (Ez 43,13) 48 Jis įvedė mane į šventovės prie- 
angį ir išmatavo prieangio iškyšulius. Jie buvo penkių 
mastų abiejose pusėse. Vartų plotis buvo keturiolikos 
mastų, ir vartų sienų storis trijų mastų abiejose pusėse. 
(1 Kar 6,3) 49 Prieangis buvo dvidešimt mastų ilgio ir 
dvylika pločio. Į jį vedė dešimt laiptų. Kolonos stovėjo 
prie iškyšulių abiejose pusėse. (1 Kar 7,21) 


573 metais pr. Kr. Ezekielis turėjo viziją. Dievo 
Dvasia jį palietė ir dvasioje nugabeno ant aukšto kalno 
Izraelyje. Tas kalnas galėjo būti tik Siono kalnas. Jis 
nebuvo labai aukštas geografiniai, bet savo svarbumu. 
(Iz 2,2; Ps 48,3) Ten Ezekielis matė "dangišką vyrą", 
kuris turėjo dvi matuokles — virvę ir mastą. Tas vyras 
įsakė Ezekieliui būti atidžiam, viską užrašyti ir papasa- 
koti Babilonijoje tremtiniams. 

Šventovės išmieros ir aprašymas neatitinka Salia- 
mono šventovės. Žydams šventovė buvo labai svarbi. 
Mums krikščionims, ji neturi didelės reikšmės. Kai ku- 

rie Šventojo Rašto aiškintojai galvoja ar šventovę nerei- 
kia suprasti dvasiniai, kaip Jn 4,21-24. Danguje švento- 
vės nebus. (Apr 21,22) 

Virvės ilgis buvo apie 3 metrai, o masto apie 0,5 
metro. Išorinis mūras buvo apie 3 m pločio ir aukščio. 
Mūro tikslas buvo atskirti šventovę nuo bendro ploto. 
Čia buvo du šventoriai: išorinis ir vidujinis. (2 Kar 
21,5; 2 Ch 20,5; Jer 36,10) 


41 skyrius 
Šventovės vidus 1-26 

1 Jis įvedė mane į šventovę ir išmatavo kolonas. 
Jos buvo šešių mastų storio. 2 Įėjimo plotis buvo de- 
šimties mastų, sienos abiejose įėjimo pusėse buvo pen- 
kių mastų storio. Jis išmatavo šventovės pastatą, kuris 
buvo keturiasdešimt mastų ilgio ir dvidešimt mastų plo- 
čio. 3 Įėjęs į vidujinę patalpą — švenčiausiąją, išmata- 
vo ir ją; švenčiausiosios durų kolonos buvo dviejų 
mastų, durų anga šešių mastų, durų sienų plotis abiejo- 
se pusėse septynių mastų; 4 patalpos plotis ir ilgis vie- 
nodas — po dvidešimt mastų. Jis man sakė: tai visų 
švenčiausioji (vieta). (Ez 42,12) 5 Jis išmatavo švento- 
vės sieną. Ji buvo šešių mastų storumo. o priestatas ap- 
link šventovę — keturių mastų. 6 Šoniniai kambariai 
buvo trijų aukštų, kiekvienas aukštas po trisdešimt 
kambarių. Prilaikomieji 
balkiai buvo aplink visą pastatą; jie nebuvo įleisti į 
šventovės sieną. 7 Antro ir trečio aukšto šoniniai kam- 
bariai buvo didesni. Iš pirmo aukšto į antrą ir trečią bu- 
vo laiptai. 8 Aplink šventovės pastatą buvo išsikišimų. 
Šoninių kambarių aukštis buvo matuoklės ilgio — šeši 
mastai. 9 Išorinės sienos prie šoninių kambarių storis 
buvo penkių mastų. Pastatą supo šoniniai kambariai. 10 
Atstumas tarp pastato ir šoninių kambarių visur buvo 
dvidešimt mastų. (Ez 42,1-3) 11 Priestato durys atsida- 

Tė į Šiaurės ir pietų pusę, jų plotis buvo penkių mastų. 
12 Pastatas frontu į vakarus buvo septyniasdešimt mas- 
tų pločio, devynių mastų ilgio ir penkių mastų storio. 
13 Jis išmatavo šventovę. Kiemo ir pastato ilgis buvo 
šimtas mastų. 14 Plotis šventovės ir kiemo rytų pusėje 
buvo taip pat šimtas mastų. 15 Po to jis išmatavo užpa- 
kalinę pastato sieną vakarinėje pusėje; bendrai pastato 
sienų ilgis su priestatais abiejose pusėse buvo šimtas 
mastų. Sventovės, švenčiausiosios ir prieangio vidaus 
sienos 16 buvo iškaltos medžio lentomis nuo aslos iki 
langų; languose buvo groteliai, ant jų užuolaidos. 17 
Virš durų ir ant sienų viduje ir lauke buvo palmių ir 
cherubinų vaizdai. 18 Cherubinai buvo pavaizduoti 
dviem veidais. 19 Vienoje pusėje buvo žmogaus vei- 
das, žiūrintis į palmę, o kitoje pusėje — liūto veidas, 
žiūrintis į kitą palmę. Taip pagražintos buvo visos 
šventovės sienos. 20 Nuo aslos iki durų viršaus buvo 
cherubinų ir palmių vaizdai. 21 Šventovės durų staktos 
buvo keturkampės, o prie švenčiausiosios buvo kas tai 
panašu į 22 medinį aukurą. Jis buvo trijų mastų aukš- 
čio, dviejų ilgio ir dviejų pločio. Jo kampai, viršus ir 
sienos buvo padarytos iš medžio. Vyras sakė man: "Tai 
stalas, stovįs Viešpaties akivaizdoje". (2 M 30,1-10) 23 
Į šventovę ir švenčiausiąją buvo suveriamos durys. 24 
Durys viename ir kitame šone buvo iš dviejų dalių. 25 
Sventovės salės duryse buvo išpjaustyti cherubinų ir 
palmių vaizdai, panašūs kaip ant sienų. Medinės prie- 
stato sijos lauko pusėje buvo pridengtos. 26 Prieangio 
sienų abiejose pusėse buvo langai, papuošti palmių 
vaizdais, su groteliais. 


Šventovės pastato sienos yra storos — trijų metrų. 
Švenčiausioji yra 10 x 10 metrų. Į ją Ezekielis nebuvo 
įvestas; kas joje buvo nėra pasakyta. Šventovės salėje 
buvo kas tai panašu į aukurą. Saliamono šventovėje bu- 
vo: smilkalų aukuras, parodinės duonos stalas ir auksi- 

nis žibintas. Sienos ir durys buvo papuoštos cherubų ir 
palmių vaizdais. Cherubai turėjo du veidus, o ne ketu- 
ris, kaip aukščiau sakyta. 


42 skyrius 
PASTATAI PRIE ŠVENTOVĖS 1-20 

1 Po to jis nuvedė mane į šventorių šiaurinėje pu- 
sėje ir privedė prie šventovės priestato. 2 Pastatas šiau- 
rės pusėje buvo šimto mastų ilgio ir penkiasdešimt plo- 
čio. (Ez 41,13) 3 Vidiniame šventoriuje, prieš išorinio 
šventoriaus akmens grindinį, buvo stoginė trijų aukštų. 
(Ez 41,10; 40,17) 4 Jos durys buvo šiaurės pusėje, o 
jos priekyje buvo takas dešimties mastų pločio ir šimto 
ilgio. 5 Viršutiniai kambariai buvo siauresni už viduri- 
nius ir apatinius kambarius, nes balkonams reikėjo vie- 
tos. 6 Jie buvo trijų aukštų ir neturėjo tokių šulų, kokie 
buvo šventoriuje. 7 Išorinė siena, frontu į išorinį šven- 
torių, buvo penkiasdešimt mastų ilgio. 8 Patalpų ilgis į 
išorinį šventorių taip pat buvo penkiasdešimt mastų, o 
šventovės pasieniu — šimtas mastų. 9 Pirmame aukšte, 
rytų pusėje buvo įėjimas iš išorinio šventoriaus į patal- 
pas. 10 Šventoriuje, rytų pusėje, prie pastato taipgi bu- 
vo kambarių. 11 Jie visi buvo panašūs į kambarius 
šiaurės pusėje? jų ilgis, plotis ir durų įrengimas. 12 Pir- 
mame aukšte pietų pusėje buvo įėjimas iš rytų pusės iš- 
orinio šventoriaus. 13 Jis sakė man: "Kambariai šiaurės 
ir pietų pusėje prie šventoriaus yra šventi. Kunigai, ku- 
rie artinasi prie Viešpaties, valgo juose šventas aukas; 
juose laikomos šventos aukos: augalinės, už nuodėmę 
ir aukos už nusikaltimus. 14 Kunigai, įėję į šventovę, 
neturi teisės iš jos išeiti į išorinį šventorių. Jie, prieš iš- 
eidami, privalo palikti apeigų drabužius kambariuose, 
nes jie yra šventi, apsivilkti kitus ir tik tada gali eiti į 
žmones". 

15 Baigęs matuoti šventovės pastatus, jis išvedė 
mane per rytų pusės vartus ir matavo šventovės aplin- 

ką. 16 Jis išmatavo rytų pusę, kuri buvo penkių šimtų 
mastų. 17 Šiaurės pusė taip pat buvo penkių šimtų mas- 
tų. 18 Išmatavęs pietų ir vakarų puses, 19 irgi rado po 
penkis šimtus mastų kiekvienoje pusėje. 20 Visos ketu- 
rios pusės buvo išmatuotos. Siena aplink skyrė šventąją 
vietą nuo kitų. 


Šiame skyriuje minimas bendras šventovės plotas. 
Šiaurinėje šventovės pusėje buvo šventovės priestatas 
50 metrų ilgio ir 25 m pločio; jį naudojo kunigai. Bend- 
ras šventovės plotas buvo kvadratas 250 x 250 metrų. 


43 skyrius 

VIEŠPATIES ŠLOVĖ ŠVENTOVĖJE 1-27 

1 Po to jis nuvedė mane prie rytų pusės vartų. 2 
Staiga iš rytų galingu ūžimu pasirodė Izraelio Dievo 
šlovė, o žemė spindėjo Jo didybės šviesa. 3 Panašų 
vaizdą aš mačiau, kai Jis atėjo sunaikinti miestą (Jeruza- 
lę) ir prie Kebaro upės; aš kritau žemėn. (Ez 8,11) 4 
Kai Viešpaties šlovė įėjo į šventovę per rytų vartus, (Ez 
11,22-23; 10,19) 5 Dvasia pakėlė mane ir nunešė į vidi- 
nį šventorių. Viešpaties šlovė pripildė šventovę. (2 M 
40,34; 1 Kar 8,10-11) 6 Tas vyras stovėjo šalia manęs; 
aš girdėjau balsą iš šventovės kalbantį į mane. 7 Jis tarė 
man: "Zmogaus sūnau, ši vieta yra mano sosto ir mano 
kojų pakojis. Aš visados gyvensiu izraelitų tarpe. Izrae- 
lis, tauta ir jų karaliai, nebesuteps mano šventojo vardo 
nei stabais, nei mirusių kūnais. (Ps 132,13-14) 8 Jie 
statė savo slenkstį prie mano slenksčio ir savo durų 
staktas prie mano staktų, kad būtų tik visai mažas skir- 
tumas tarp jų ir manęs. Jie sutepė mano šventąjį vardą 
savo bjauriais nusikaltimais, todėl Aš juos sunaikinau 
savo rūstybėje. (Ez 8,7-18) 9 Kai jie pašalins stabus ir 
karalių mirusius kūnus (sugedimą), Aš visada būsiu jų 
tarpe. 10 Tu gi, žmogaus sūnau, pranešk izraelitams 
apie šventovę, jos planą ir reikšmę, kad jie suprastų sa- 

vo nusikaltimus. (Ez 16,61-63; 36,32) 11 Jei jie supras, 
ką yra padarę, tada paaiškink jiems šventovės išvaizdą, 
įrengimus, įėjimą ir išėjimą bei visą jos reikšmę, nuo- 
status ir įstatymus. Užrašyk viską jiems esant, kad jie 
suprastų visus nuostatus ir laikytųsi jų. 12 Šventovės 
nuostatas yra: kalno viršūnė ir jo aplinkos plotas yra 
šventas". 

13 Aukuro nuostatai: aukuro matas yra mastas, 
plaštaka ilgesnis už paprastą mastą. Aukuro pagrindas 
yra: vieno masto pločio ir tiek pat aukščio, aplinkinės 
briaunos aukštis vienas sprindis. (Ez 40,47; 2 M 27,1- 
8) 14 Aukuro aukštis nuo pagrindo iki lūžio yra dviejų 
mastų. Pirmas lūžis yra vieno masto aukščio ir pločio; 
nuo apatinio lūžio iki viršutinio lūžio — keturi mastai 
aukščio ir vienas mastas pločio. 15 Pats židinys dar ke- 
turiais mastais aukščiau; nuo židinio aukštyn — keturi 
ragai. 16 Aukuro židinys yra dvylikos mastų ilgio ir 
dvylikos mastų pločio — kvadratas. 17 Viršutinė briau- 
na yra keturiolikos mastų ilgio ir keturiolikos mastų 
pločio — kvadratas; aplinkui vainikas pusės masto 
aukščio, jo įdubimas vieno masto. Aukuro laiptai rytų 
pusėje. 

18 "Žmogaus sūnau, šis yra Viešpaties Dievo nuo- 
statas aukurui. Kai tik jis bus pastatytas deginamosioms 
aukoms ir aukos kraujui ant jo šlakstyti, jūs privalote 
duoti auką už nuodėmes, jauną veršį iš bandos, 19 ku- 
nigui levitui iš Zadoko giminės, kuris turi teisę artintis 
ir tarnauti Dievui. (2 M 29; Ez 40,46) 20 Kunigas pri- 
valo apšlakstyti jo krauju keturis ragus ir keturis vaini- 
ko kampus bei apvadą. Tuo aukuras bus apšvarintas. 
21 Veršis — auka už nuodėmę turi būti sudeginta tam 
tikslui skirtoje vietoje, bet ne šventoriaus ribose. 22 Se- 
kančią dieną turi būti aukotas sveikas ožys už nuodė- 
mę, o jo krauju apšlakstomas, tai reiškia apvalomas 
aukuras. 23 Kai aukuras bus apvalytas, teaukoja sveiką 
veršį ir aviną iš bandos. 24 Privalote juos abu atvesti 

Viešpaties akivaizdoje; kunigas turi pabarstyti druskos 
ant jų, tada aukokite juos Viešpačiui deginamąja auka, 
25 Septynias dienas, kas dieną, privalote aukoti ožį už 
nuodėmę ir sveiką veršį bei aviną. 26 Septynias dienas 
privalote šventinti, apvalyti ir perduoti tarnybai aukurą. 
(2 M 28,41) 27 Po septynių dienų, aštuntą dieną ir vė- 
liau, kunigai privalo ant aukuro aukoti deginimo ir pa- 
dėkos aukas; ir Aš jums būsiu malonus", sako Viešpats 
Dievas. 


Ezekielis matė Viešpaties šlovę Babilonijoje ir Je- 
ruzalėje, kai Viešpats pasitraukė iš šventovės ir leido ją 
sugriauti. Dabar pranašas matė kai Dievo šlovė (sostas) 
sugrįžo į naująją šventovę. 

Naujojo Testamento pagrindu, Dievas yra visur; ne 
vien šventovėje. (Apd 7,48; 17,24) Jis yra garbinamas 
ne Jeruzalėje ir ne ant samaritų garbinimo kalno. (Jn 
4,24) 

7 skirsnelyje balsas, kuris kalbėjo į Ezekielį, buvo 
Javės balsas. 8 skirsnelyje "jie statė savo slenkstį prie 
mano slenksčio", daugelis supranta: jie laidojo savo mi- 
rusius (karalius) arti prie šventovės, arba aukojo netin- 
kamas aukas. Aukuras buvo minėtas 40,47. Čia "vy- 
ras" nematavo, bet aukuro išmieros paminėtos, tad daug 
kas galvoja, kad šis aukuras ir jo "apvalymas" yra vė- 
liau kunigų įterptas. 


44 skyrius 
KUNIGŲ APEIGOS ŠVENTOVĖJE 1-31 
1 Jis nuvedė mane prie šventovės išorinių vartų ry- 
tų pusėje; jie buvo uždaryti. 2 Tada Viešpats sakė man: 
"Šitie vartai liks uždaryti. Jie nebus atidaryti, ir niekas 
nevaikščios pro juos, nes Viešpats, Izraelio Dievas, įėjo 
pro juos, — jie liks uždaryti. 3 Tik kunigaikštis sėdės 
juose Viešpaties akivaizdoje ir valgys. Jis įeis ir išeis 
pro prieangio vartus — tuo pačiu keliu". (Ez 45,7) 4 Po 

to jis įvedė mane pro šiaurės vartus ir nuvedė prie šven- 
tovės priekio. Man stebint, Viešpaties šlovė pripildė 
šventovę; aš parkritau žemėn. (Ez 43,5) 5 Viešpats tarė 
man: "Žmogaus sūnau, įsidėmėk, žiūrėk akimis ir klau- 
syk ausimis, ką tau sakysiu apie Viešpaties šventovės 
apeigas ir nuostatus. Atkreipk dėmesį į šventovės lan- 
kymą! 6 Sakyk maištingiems izraelitams, kad taip sako 
Viešpats Dievas. Izraelitai, užtenka jūsų nusikaltimų! 7 
Jūs įvedėte svetimtaučius, pagonis ir neapipjaustytus 
kūnu į mano šventovę ir tuo sutepėte mano namus. Jūs 
aukojote jų akivaizdoje man maisto, taukų ir kraujo ir 
taip sulaužėte mano Sandarą savo bjauriais darbais. 8 
Vietoje atlikti man šventą tarnybą, jūs įstatėte svetim- 
taučius atlikti apeigas šventovėje'." 9 Taip sako Vieš- 
pats Dievas: "Nė vienas svetimtautis, gyvenantis izrae- 
litų tarpe, pagonis neapipjaustytu kūnu, neturi teisės įei- 
ti į mano šventovę. 10 Levitai, pasitraukę nuo manęs 
kai izraelitai klydo ir sekė stabus, neš atsakomybę. 11 
Jie turės šventovėje darbo: bus vartų ir šventovės sargai 
ir eis įvairias pareigas šventovėje. Jie pjaus tautiečių de- 
ginamąsias ir kitas aukas ir jiems tarnaus. 12 Kadangi 
jie tarnavo prie stabų ir tapo izraelitams suvedžiojimu, 
todėl Aš pakėliau savo ranką prieš juos, ir jiems kris 
nusikaltimas. 13 Jie nęsiartins prie manęs tarnauti man 
kaip kunigai; neturės teisės į mano šventus daiktus ir į 
švenčiausią vietą; tai bausmė už jų nusikaltimus. 14 Aš . 
padarysiu juos šventovės tarnais. 15 Bet kunigai iš levi- 
tų, Zadoko sūnų, kurie ėjo pareigas šventovėje, kai izra- 
elitai klydo, atitolo nuo manęs; jie artinsis prie manęs ir 
man tarnaus; sto' ės mano akivaizdoje i ir aukos taukus 
bei kraują. (Ez 40,46; 48 11) 16 Jie eis į mano švento- 
vę, artės prie stalo ir tarnaus man. 17 Įėję pro vartus į 
vidinį šventorių, jie vilkės drobiniais drabužiais; nevil- 
kės nieko vilnonio, eidami pareigas vidino šventoriaus 
vartuose ir už jų. (3 M 16,4) 18 Jie dėvės drobinius 
raikščius ant galvų bei vilkės drobines kelnes, nesusi- 

juos kad neprakaituotų. 19 Prieš eidami į išorinį švento- 
rių pas tautą, jie pakeis drabužius, kuriais atliko apei- 
gas; paliks juos šventovės kambariuose, apsivilks kitais 
drabužiais, kad išlaikytų rūbams pagarbą. (Ez 42,14) 20 
Jie neskus galvų ir neaugins ilgų plaukų, bet apsikirps 
galvos plaukus. (3 M 19,27; 21,5) 21 Nė vienas kuni- 
gas negers vyno, prieš eidamas į vidinį šventorių. (3 M 
10,9) 22 Jie neves našlės nei atsiskyrusios, tik mergai- 
tes iš Izraelio palikuonių; tačiau kunigo našlę jie galės 
vesti. (3 M 21,7-14) 23 Jie mokys mano tautą, pažinti 
skirtumą tarp švento ir nešvento, ir aiškins skirtumus 
sutepto ir nesutepto. (3 M 10,10) 24 Kilus ginčui, jie 
bus teisėjais ir teis pagal mano teisę. Jie laikysis mano | 
nuostatų ir įsakymų švenčių metu ir švęs sabatas. 25 
Jie nesusiteps mirusiais, tačiau jiems leistina susitepti 
mirusiu tėvu ir motina, sūnumi ir dukra, broliu ir nete- 
kėjusia seserimi. (3 M 21,1-4) 26 Po susitepimo, prač- 
jus septynioms dienoms, jie bus švarūs. 27 Tą dieną 
kunigas vėl eis į vidinį šventorių atlikti pareigų; jis 
aukos už savo nusikaltimą. 28 Kunigai nepaveldės tė- 
viškės, nes Aš esu jų tėviškė. Jie neprivalo turėti nuo- 
savybės Izraelio krašte, nes Aš esu jų nuosavybė. (4 M 
18,20) 29 Augalinės, už nuodėmę ir nusikaltimus 
aukos, ir visa, kas pašvęsta Dievui, bus kunigų mais- 
tas. 30 Visų vaisių pirmieji vaisiai, visų aukų ir dovanų 
dalis priklausys kunigams. Taipgi, visų savo valgių pir- 
mus valgius duokite kunigams, kad palaima būtų jūsų 
namuose. 31 Kritusius ar kitų gyvulių sudraskytus 
paukščius ar gyvulius kunigai nevalgys." (3 M 22,8 


Per rytų vartus įėjo Dievo šlovė į šventovę. Tie 
vartai bus uždaryti ir niekas per juos nevaikščios. Išim- 
tis padaryta tik kunigaikščiui (karaliui). Jam leidžiama 
per tuos vartus įeiti ir ten aukas valgyti. 

Toliau Ezekielis buvo įvestas į vidinį šventorių per 
šiaurinius vartus. Jam buvo parodytos įvairios pareigos 

kunigų iš Zadoko giminės ir levitų nuostatai, kurių jie 
privalėjo laikytis eidami pareigas šventovėje ir bendrai 
gyvenime. 
45 skyrius 
ŽEMĖ ŠVENTOVEI, KUNIGAMS, 
LEVITAMS ir KUNIGAIKŠČIAMS 1-25 

1 "Kai burtu dalinsitės kraštą, pirmiausia privalote 
paskirti dalį to krašto kaip šventą auką Viešpačiui. Tas 
šventas žemės plotas turi būti dvidešimt penkių tūkstan- 
čių mastų ilgio ir dvidešimt tūkstančių mastų pločio. 2 
Iš šito ploto privalote skriti šventovei penkis šimtus 
mastų ilgio ir tokio pat pločio keturkampį sklypą ir ap- 
link jį palikti laisvą plotą penkiasdešimt mastų pločio. 3 
Iš atmatuoto šventojo ploto privalote atskirti dvidešimt 
penkis tūkstančius mastų ilgio ir dvidešimt tūkstančių 
mastų pločio sklypą; jame stovės šventovė su švenčiau- 
siąja. 4 Tai bus švenčiausias krašto plotas. Jis priklau- 
sys kunigams, kurie atliks pareigas šventovėje ir tar- 
naus Viešpačiui; tai žemė jų namams ir šventovei. 5 Ki- 
tas sklypas dvidešimt penkių tūkstančių mastų ilgio ir 
dešimt tūkstančių pločio bus levitų nuosavybė; ten jie 
gyvens. 6 Prie šventojo sklypo privalote skirti miestui 
penkių tūkstančių mastų pločio ir dvidešimt penkių 
tūkstančių mastų ilgio sklypą; jis priklausys visam Izra- 
eliui. 7 Kunigaikščiui privalote paskirti žemės plotą 
abiejose pusėse šventojo ploto ir miesto nuosavybės 
vakarų ir rytų pusėje. To žemės ploto ilgis privalo ati- 
tikti vienos Izraelio giminės žemės ploto ilgiui vakarų ir 
rytų pusėje (Ez 44,3; 48,21-22) 8 Tai bus jo nuosavybė 
Izraelyje. Izraelio kunigaikščiai nebeišnaudos daugiau 
mano tautos, O kraštas priklausys Izraelio giminėms". 

9 Viešpats Dievas sako: "Izraelio kunigaikščiai, 
užtenka smurto ir priespaudos! Vykdykite teisę ir tei- 
singumą! Neatimkite iš mano tautos jos nuosavybės. 
(Ez 46,18) 


Ez 45,10 130 


10 Jūs privalote naudoti teisingas svarstykles, efą 
ir batą. (3 M 19,36; 5 M 25,15) 11 Efa ir batas turi 
būti to paties tūrio. Bate arba efoje telpa dešimta dalis 
koro; koras bus pagrindinis jūsų saikų matas. 12 Šeke- 
lio tūris turi būti dvidešimt gerų. Penki šekeliai palieka 
penki šekeliai, dvidešimt šekelių palieka dvidešimt še- 
kelių. Penkiasdešimt šekelių tesudaro vieną miną. 

13 Jūs privalote duoti sekančias duokles: šeštą dalį 
efos nuo kiekvieno koro kviečių ir šeštą dalį efos nuo 
kiekvieno koro miežių. 14 Aliejaus duoklė: dešimta da- 
lis bato nuo kiekvieno koro; korą sūdaro dešimt batų. 
15 Izraelio padermėms skirta avių bandos duoklė; iš 
dviejų šimtų avių viena avis. Tai yra augalinių, degina- 
mųjų, padėkos ir suderinimo aukų duoklių nuostatas. 
16 Visa tauta privalo duoti duoklę kunigaikščiui. 17 
Kunigaikščio pareiga yra parūpinti Izraeliui: deginamą- 
ją, augalinę ir liejamąją auką šventėms, jauno mėnesio 
dienoms, sabatoms, aukas už nuodėmę, padėkos ir su- 
derinimo aukas. 

18 Aš, Viešpats Dievas, taip sakau: pirmą dieną 
pirmo mėnesio imti iš bandos sveiką jauną veršį ir juo 
apšvarinti šventovę. 19 Kunigas, aukos krauju už nuo- 
dėmę, pateps šventovės durų staktas, keturis aukuro 
briaunos kampus ir vidinio šventoriaus vartų staktas. 
20 Jūs privalote taip daryti kiekvieno mėnesio septintą 
dieną dėl tų, kurie nusikalto, nežinodami arba klysdami. 
Tokiu būdu apvaloma šventovė. (3 M 4,2; 5,17) 

21 Pirmo mėnesio keturioliktą dieną privalote 
švęsti Pasą (Velykas). Jūs švęsite septynias dienas ir 
valgysite neraugintą duoną. (3 M 23,5) 22 Tą dieną ku- 
nigaikštis parūpins sau ir visai tautai jauną veršį už 
nuodėmę. 23 Kunigaikštis privalo kiekvienai šventės 
dienai duoti Viešpačiui sveiką jauną veršį ir aviną degi- 
namajai aukai kas dieną po ožį aukai už nuodėmę. (4 M 
28,19-22) 24 Jiš taip pat parūpins augalinei aukai po 
vieną efą miltų kiekvienam veršiui ir avinui bei vieną 

hiną aliejaus prie kiekvienos efos. (Ez 46,5; 4 M 15,4- 
9) 25 Septinto mėnesio penkioliktos dienos šventei jis 
privalo parūpinti, kaip anksčiau minėta, septynioms die- 
noms tokią pat auką už nuodėmę, deginimo, augalinę 
auką bei aliejų kiekvieną dieną". (3 M 23,34) 


Žemė šventovei, kunigams, levitams ir kunigaikš- 
čiui buvo skrita grįžus iš tremties. Kunigaikščio žemė 
buvo į vakarus ir rytus nuo šventojo žemės ploto. Į va- 
karus ji tęsėsi iki Viduržemio iūros, o į rytus iki Jorda- 
no. 

Svarstyklės privalo būti teisingos. Šventėms aukas 
parūpins kunigaikštis. 


46 skyrius 
AUKOS 1-24 

1 Taip sako Viešapts Dievas: "Vidinio šventoriaus 
vartai rytų pusėje privalo būti uždaryti šešias darbo die- 
nas, bet sabatos ir jauno mėnesio dieną jie bus atidaryti. 
2 Kunigaikštis įeis pro išorinių vartų prieangį ir sustos 
prie vartų. Kunigas aukos jo deginamąją ir padėkos 
auką. Jis, pasimeldęs prie vartų, išeis, bet vartai liks at- 
dari iki vakaro. (Ez 44,3) 3 Tauta taipgi melsis prie įėji- 
mo vartų sabatomis ir jauno mėnesio dienomis Viešpa- 
ties akivaizdoje. 4 Kunigaikščio deginamoji auka saba- 
tos dieną privalo būti šeši sveiki ėriukai ir vienas svei- 
kas avinas. (4 M 28,9) 5 Augalinė auka bus viena efa 
miltų kiekvienam avinui; ėriukams — kiek jis paims 
sauja, ir hina aliejaus prie kiekvienos efos. 6 Jauno mė- 
nesio dieną jis aukos sveiką jauną veršį, šešis ėriukus ir 
vieną aviną. 7 Jo augalinė auka bus po vieną efą miltų 
prie veršio ir avino, o prie ėriukų — kiek jis sauja pa- 
ims, ir hina aliejaus prie kiekvienos efos. (Ez 45,24) 8 
Kunigaikštis įeis pro vartų prieangį ir tuo pačiu keliu iš- 
eis. 9 Kai tauta švenčių metu ateis Viešpaties akivaizdo- 
je melstis, tai, atėję pro šiaurinius vartus, turi išeiti pro 

pietų pusės vartus, o įėję pro pietų pusės vartus, turi iš- 

eiti pro šiaurės vartus. Niekas teneišeina pro tuos pa- 

čius vartus, pro kuriuos įėjo, bet pro vartus priešingoje 

pusėje. 10 Tik kunigaikštis privalo įeiti ir išeiti pro tuos 

pačius vartus. 11 Švenčių ir iškilmių dieną augalinė 

auka privalo būti kiekvienam veršiui ir avinui viena efa 

miltų, o ėriukams, kiek gali paimti sauja, ir viena hina 

aliejaus prie kiekvienos efos. 12 Jei kunigaikštis aukos 
savo laisvu noru Viešpačiui deginamąją 'ar padėkos. 
auką, jam bus atidaryti vartai rytų pusėje. Jis įeis ir 

aukos deginamąją ir padėkos auką kaip sabatoje. Jam 

išėjus, vartus uždarys. 13 Kiekvieną dieną jis privalo 

parūp'nti deginamajai aukai sveiką metinį avinėlį Vieš- 

pačiui ir jį aukoti kiekvieną rytą. (4 M 28,3) 14 Jis turi 

parūpinti kiekvieną rytą augalinei aukai miltų šeštą dalį 

efos ir trečdalį hinos aliejaus ir juos sumaišyti. Tai bus 

augalinė auka Viešpačiui. Toks yra teisėtas nuostatas 

nuolatinei aukai. 15 Avinėlis, augalinė auka ir aliejus 

bus nuolatinė deginamoji auka kiekvieną rytą". 

16 Taip sako Viešpats Dievas: "Jei kunigaikštis 
vienam savo sūnų duos dalį iš savo tėvonystės, tai ji 
bus skaitoma jo sūnui paveldėta. 17 Jei jis ką dovanos 
savo tarnui iš savo tėvonystės, tai ji priklausys tarnui 
iki laisvės metų (termino), po to ji sugrįš kunigaikščiui. 
Tik kunigaikščio sūnums priklausys tėvonystė. (3 M 
25,10) 18 Kunigaikštis neturi teisės atimti iš žmonių 
paveldėtos nuosavybės arba prievarta juos pašalinti iš 
jų nuosavybės. Jo sūnūs paveldės tik tėvo nuosavybę, 
nieko neišvarydami iš jų nuosavybės". (Ez 45,8-9) 

19 Jis įvedė mane pro šalutinius vartus į šventovės 
kambarius, skirtus kunigams šiaurės pusėje. Vakarų 
“ pusėje, pačiame gale mačiau patalpą. 20 Šioje patalpoje 
kunigai virs gautą aukos dalį už nuodėmę bei nusikalti- 
mą ir keps augalmę auką, kad nereikėtų nešti jos į išori- 
nį šventorių ir šventenybę naudoti žmonių tarpe. 21 Po, 
to, jis išvedė manė į išorinį šventorių ir vedė į visūs ke- 

turis šventoriaus kampus. Kiekviename šventoriaus 
kampe buvo mažas šventorėlis, 22 keturiasdešimt mas- 
tų ilgio ir trisdešimt pločio; visi keturi buvo vieno dy- 
džio ir 23 apvesti mūrinę siena. Prie sienos buvo židi- 
niai virimui — 24 virtuvės, kuriose šventovės tarnai 
virs tautos aukas. 


Krikščionims visas aukas atliko Jėzus. (Žyd 
9.14,26-) Žydams rašė apie aukas Mozė ir čia Ezekielis. 
Kunigaikštis (karalius) turėjo įeiti į šventorių per rytų 
vartus ir išeiti per juos. Žmonės įeidavo pro vienus var- 
tus ir išeidavo pro antrus. 

Žemės nuosavybė privalėjo likti tiems, kuriems ji 
priklausė. Net kunigaikštis negalėjo savo žemės dova- 
noti savo valdininkams; jei jis tai darė, jubiliejaus me- 
tais ji grįžo jo sūnums. 

Aukų dalys kunigams, levitams ir bendrai žmo- 
nėms buvo verdamos atskirose virtuvėse. Vyriausias 
kunįgas čia visai neminimas. 


47 skyrius 

ŠVENTOVĖS PALAIMOS TEKANTI SROVĖ 1-23 

1 Jis atvedė mane atgal prie šventovės durų. Van- 
duo veržėsi iš po šventovės slenksčio rytų pusėje, nes 
šventovės frontas buvo rytų pusėje, ir tekėjo iš po 
šventovės sienos pietų pusėn į pietus nuo aukuro. (Toei 
4,18; Zach 14,8; Apr 22,1) 2 Po to jis išvedė mane pro 
šiaurės vartus ir nuvedė prie išorinių vartų rytų pusėje. 
Vanduo tekėjo nuo šventovės sienos pietų link. 3 Vy- 
ras laikė rankoje matuojamąją virvę ir, eidamas rytų 
link, atmatavo tūkstantį mastų. Jis leido man bristi per 
vandenį, kuris buvo man iki riešų. (Ez 40,3) 4 Jis, vėl 
atmatavęs tūkstantį mastų, Ieido man bristi per vandenį. 
Dabar man vanduo;siekė;iki keliųs Dar kartąijami atma; 
tavwus tūkstantįgmastų vėl bridau per>svandenį2Vjanduo 

tūkstantį mastų. Čia jau buvo gili upė, kurios nebegalė- 
jau perbristi; buvo taip gilu, kad reikėjo plaukti. 6 Jis 
klausė manęs: "Žmogaus sūnau, ar tu matai?" Jis vedė 
mane upės krantu. 7 Grįžtant mačiau labai daug medžių 
abiejuose upės krantuose. 8 Jis man aiškino: "Šitas 
vanduo teka į rytus; pasiekęs Jordano slėnį, jis įtekės į 
Negyvąją jūrą, kurios sūrusis vanduo pasidarys gėlas. 
(1 M 14,3) 9 Kur šios upės vanduo įtekės, bus labai 
gausu žuvies ir kitų vandens gyvių. 10 Nuo Engedi iki 
Eneglaimo žuvaus žvejai ir tinklus džiovins. Čia bus 
taip gausu žuvies įvairių rūšių, kaip Didžiojoje (Vidur- 
žemio) jūroje. 11 Balose ir duobėse vanduo nepasikeis, 
jis liks sūrus. 12 Abiejuose upės krantuose augs vaisi- 
niai medžiai. Jų lapai nenuvys, medžiai neš vaisius visą 
laiką, kiekvieną mėnesį, nes šventovės vanduo drėkins. 
Jų vaisius naudos maistui, o lapus vaistams". (Apr 
22,2) 

13 "Kraštą paveldės dvylika Izraelio padermių. Jis 
bus padalintas: Juozapo padermė gaus dvigubą dalį, (1 
M 48,5; Iz 17,17) 14 visi kiti pasidalykite kraštą lygio- 
mis kiekvienam, nes Aš prisiekiau jį duoti jūsų tėvams, 
jis bus jų nuosavybė. 15 Kr<što siena: šiaurėje siena eis 
nuo Didžiosios jūros Hetlono link iki Hamato ir Zeda- 
do, (4 M 34,2-12) 16 Beroto ir Sibrajimo, kuris yra 
tarp Damasko ir Hamato, iki Hazarenono prie Haurano 
ir 17 nuo jūros į Hazarenoną pro Damaską į Hamatą. 
Tai šiaurės siena. 18 Rytuose siena eis nuo Hazareno- 
no, kuris yra tarp Damasko ir Haurano, tarp. Jordano 
Gileado ir Izraelio iki Rytų jūros ir Tamaros. Si bus ry- 
tų siena. 19 Pietų siena eis nuo Tamaros pro Kadeso 
Barnių vandenį Egipto upeliu iki Didžiosios jūros. Ši 
bus pietų siena. (4 M 20,13; 34,5) 20 Vakarų siena bus 
Didžioji jūra iki Hamato. Ta bus vakarų siena. 21 Jūs 
privalote-kraštą padalyti Izraelio giminėms. 22 Tėvo- 
nystę paskirstysite burtų keliu sau ir tarp jūsų gyvenan- 
tiems svetimtaučiams, kuriems gimė vaikų, jūsų tarpe 

gyvenant. Juos privalote skaityti kaip vietinius, Izraelio 
vaikus, ir jiems burtų keliu paskirti nuosavybę Izraelio 
giminių tarpe. (2 M 22,20) 23 Kurioje giminėje gyvens 
svetimtautis, ten duosite jam nuosavybę", sako Vieš- 
pats Dievas. 


Ezekieliui buvo parodytas tekantis vanduo iš šven- 
tovės. Pradžioje buvo upelis, toliau jis virto gilia upe, 
pasiekė Negyvąją jūrą, padarė ją gyvą — vaisingą. 
Upės krantuose augo medžiai, kurie nešė vaisius kas 
mėnesį, o medžių lapai buvo vaistai. 

Šventovės vanduo, Negyvąją jūrą, pavertė vaisin- 
gais vandenimis. Pranašas Izaijas rašė, kad dykumos 
virs derlingais laukais. (Iz 29,17; 32,15; 41,18-; 44,3) 
Panašiai rašė Joelis (4,18) ir Zacharijas. (14,8) Naujaja- 
me Testamente yra apie tai rašyta (Apr 22,1-17 ir Jn 
4,14; 7,37) Tai yra Viešpaties palaima duota per Jėzų 
Kristų. Ji didėja ir paliečia plačią apylinkę — žmoniją. 
Engedi ir Eneglaimo vietovės yra prie Jordano žiočių. 

Pranašas Ezekielis aprašė pažadėtosios žemės sie- 
ną. Žemė bus išdalinta burtu izraelitams ir svetimtau- 
čiams ten gyvenantiems. Minimas kraštas yra kiek ma- 
žesnis negu jis buvo Dovydo laikais. Giminių paveldė- 
jimo plotas yra skirtingas negu jis buvo Jozuvo laikais, 
kaip sakyta Joz 13 ir 14 skyriuje. 


48 skyrius 
PADALYTO KRAŠTO VARDAI, 
SVENTASIS MIESTAS 1-35 
1 "Šie yra padermių vardai. Šiaurėje, pradedant 
nuo jūros pro Hetloną, Hamatą iki Hazarenono, kuris 
yra į šiaurę nuo Damasko prie Hamato, bus Dano nuo- 
savybė. (Ez 47,15-17) 2 Šalia Dano teritorijos, nuo rytų 
į vakarus, bus Asero dalis. 3 Šalia Asero teritorijos, 
nuo rytų iki vakarų, bus Neftalio dalis. 4 Šalia Neftalio 
teritorijos, nuo rytų iki vakarų, gaus Manasas savo dalį. 

5 Šalia M anaso teritorijos, nuo rytų iki vakarų krašto, 
bus Efraimo žemės. 6 Šalia Efraimo teritorijos, nuo rytų 
krašto iki vakarų, gaus Rubenas savo dalį. 7 Šalia Ru- 
beno teritorijos, nuo rytų krašto iki vakarų, gaus Judas. 
8 Šalia Judo teritorijos, nuo rytų iki vakarų krašto, pri- 
valote išskirti dvidešimt penkių tūkstančių mastų pločio 
ir tokio pat ilgio plotą, kaip vienos padermės dalį, šven- 
tovei. (Ez 45,1-8) 9 Viešpačiui atskirsite dalį dvidešimt 
penkių tūkstančių mastų ilgio ir dvidešimt tūkstančių 
mastų pločio. 10 Šitas plotas bus padalytas: kunigams 
priklausys dvidešimt penki tūkstančiai mastų į vakarus, 
dešimt tūkstančių mastų į rytus ir dvidešimt penki tūks- 
tančiai mastų į pietus; Viešpaties šventovė bus viduryje. 
11 Ši dalis priklausys pasišventusiems kunigams, Za- 
doko sūnums, kurie man ištikimai tarnavo, kai izraelitai 
ir levitai klaidžiojo. (Ez 44 ,15) 12 Jiems priklausys iš- 
skirtoji, krašto šventoji dalis, šalia levitų teritorijos. 13 
Levitai gaus žemę ša!ia kunigų dalies dvidešimt penkių 
tūkstančių mastų ilgio ir Xlešimt tūkstančių mastų plo- 
čio. Visas plotas bus dvidešimt penkių tūkstančių mas- 
tų ilgio ir dešimt tūkstančių mastų pločio. 14 Jie neturės 
teisės dalį to ploto parduoti, iškeisti ar perleisti į kitas 
rankas. Ji yra geriausia krašto dalis, pašvęsta Viešpa- 
čiui. 

15 Sekantieji penki tūkstančiai mastų pločio ir dvi- 
dešimt penki tūkstančiai ilgio, šalia šventojo ploto, pri- 
klausys miestui trobesiams statyti ir ganykloms naudo- 
ti. Miestas bus viduryje. 16 Žemės plotas bus kvadra- 
tas, keturių tūkstančių penkių šimtų mastų ilgio ir ketu- 
rių tūkstančių penkių šimtų mastų,pločio. (Apr,21,16) 
17 Aplink miestą bus neapstatytas,plotas „ganykloms po 
du š šimtus „penkiasdešimt=mastų šiaurėje, du šimtus Pen; 
mastų rytuose ir dų šimtus penkiasdešimt mastų waką; 
ruose. 18 Likęs ž žemės plotas prie šventojo, sklypo: de. 
šimt tūkstančių mastų il gio rytuose ir dešimt tūkstančių 

mastų vakaruose, bus naudojamas maisto produktams 
auginti miesto darbininkams. 19 Miesto darbininkai bus 
iš visų Izraelio padermių. 20 Visas išskirtasis plotas, 
kvadratas dvidešimt penkių tūkstančių mastų ilgio ir 
dvidešimt penkių tūkstančių mastų pločio yra šventas 
plotas ir miesto nuosavybė. 21 Likutis, abiejose pusėse 
šventojo ploto ir miesto nuosavybės, būtent, dvidešimt 
penki tūkstančiai mastų rytų ir dvidešimt penki tūkstan- 
čiai mastų vakarų pusėje, šalia padermių dalies, priklau- 
sys kunigaikščiui. Šventoriaus ir šventovės žemės plo- 
tas bus viduryje. (Ez 45,7) 22 Dalis tarp levitų ir miesto 
nuosavybės bei Judo ir Benjamino teritorijos priklausys 
kunigaikščiui. 23 Likusių padermių žemės: nuo rytų iki 
vakarų pusės bus Benjamino dalis; 24 šalia Benjamino 
teritorijos, nuo rytų iki vakarų pusės, bus Simeono da- 
lis; 25 šalia Simeono teritorijos, nuo rytų iki vakarų ša- 
lies, — Isacharo. 26 Šalia Isacharo teritorijos, nuo rytų 
iki vakarų šalies, — Zabulono dalis. 27 Šalia Zabulono 
teritorijos, nuo rytų iki vakarų šalies — Gadas. 28 Ga- 
do teritorijos pietų siena eis nuo Tamaros iki Kadeso 
Barnių vandens, toliau Egipto upeliu iki Didžiosios jū- 
ros. (Ez 47,19) 29 Tai kraštas, kurį padalysite burtų ke- 
liu Izraelio padermėms", sako Viešpats Dievas. 

30 "Miesto vartai; šiaurės pusėje atmatuosite ketu- 
ris tūkstančius penkis šimtus mastų. 31 Miesto vartai 
bus vadinami Izraelio padermių vardais. Trijų vartų var- 
dai: Rubeno vartai, Judo vartai ir Levio vartai. (Apr 
21,12-13) 32 Rytų pusėje atmatuosite keturis tūkstan- 
čius penkis šimtus mastų. Trijų vartų vardai: Juozapo 
vartai, Benjamino vartai ir Dano vartai. 33 Pietų pusėje 
atmatuosite keturis tūkstančius penkis šimtus mastų. 
Trijų vartų vardai: Simeono vartai, Isacharo vartai ir Za- 
bulono vartai. 34 Vakarų pusė, kuri yra keturių tūkstan- 
čių penkių šimtų mastų ilgio, turės trejus vartus: Gado 
vartai, Asero vartai ir Neftalio vartai. 35 Miesto apimtis 
bus aštuoniolika tūkstančių mastų. Naujasis miesto var- 

Krašto padalinimas 12 giminių yra kitoks negu pir- 
miau buvo. Kraštas į rytus nuo Jordano visai nebemini- 
mas. Šventovės, kunigų ir levitų nuosavybė nėra pačia- 
me centre; į šiaurę yra 7 giminių nuosavybės, o į pietus 
5. Sventovės miestas yra kvadratas; kiekvienoje pusėje 
yra po tris vartus, vartų vardai yra Jokūbo sūnų vardai. 

PRANAŠAS DANIELIUS 

Pranašas Danielius buvo karališkos kilmės. Jis su 
kitais Jeruzalės gyventojais buvo ištremtas į Babiloniją 
606 pr. Kr. Babilonijos karalius Nebukadnesaras pa- 
skyrė jį lankyti karališką mokyklą. Danielius buvo gra- 
žus, doras, gabus jaunuolis. Dievas apdovanojo jį iš- 
mintimi — apreiškimų aiškinimu. Jis, dar jaunas būda- 
mas, tapo karaliaus patarėju, mokslininkų viršininku, 
valstybės ministeriu pirmininku. Danielius buvo ištiki- 
mas Dievui, laikėsi savo protėvių tikėjimo, bet buvo l0- 
jalus ir pagonių karaliui. 

Danieliaus knyga padalinta į dvi dalis. Asmeniški 
jo ir jo draugų pergyvenimai 1-6; keturios pasaulinės 
valstybės 7-12. Danieliui buvo priskirti apokaliptiniai 
raštai: Asarijo malda, trijų vyrų giesmė ugnies krosny- 
je, Zuzanos išgelbėjimas ir dievaičio Belo stabo sunai- 
kinimas. 

Šios knygos autorius — Danielius 7,1; 8,2; 9,2. 
Trečiame šimtmetyje po Kr. netikintieji bandė įrodyti, 
kad Danieliaus knyga parašyta ne Danieliaus, bet kito 
autoriaus 168-164 pr. Kr. 

Babilonija anais laikais viešpatavo ir pirmavo vi- 
sam žinomam pasauliui 70 metų 606-536 pr. Kr. Dan- 
ielius tuo laiku veikė Babilonijoje kaip pranašas:per- 
sams — medams užėmus šalį, gyveno dar keletą metų. 

1 skyrius 
DANIELIUS IR JO TRYS DRAUGAI 
BABILONIJOS KARALIAUS MOKYKLOJE 1-21 

1 Trečiaisiais Judėjos karaliaus Joakimo viešpata- 
vimo metais Babilonijos karalius Nebukadnesaras atžy- 
giavo prieš Jeruzalę ir apgulė ją. 2 Viešpats atidavė į jo 
rankas Judėjos karalių Joakimą ir Dievo namų indų da- 
lį. Jis juos nugabeno į Sinearo šalį, o indus įnešė į savo 
dievo turtų namus. 

3 Karalius įsakė Aspenazui, savo rūmų tarnautojų 
viršininkui, parinkti keletą izraelitų, būtent: iš karaliaus 
ir kilmingųjų giminės (2 Kar 20,18) 4 jaunuolius be jo- 
kios ydos, gražius, tinkančius visokios išminties moky- 
tis, suprantančius, protingus ir sugebančius tarnauti ka- 
raliaus rūmuose, ir juos išmokyti kaldėnų rašto ir kal- 
bos. 5 Karalius paskyrė jiems kasdieninį maisto davinį 
iš karaliaus stalo valgių ir vyno, kurį jis pats gėrė. Juos 
privalėjo mokyti trejus metus, kad tam laikui pasibai- 
gus, jie galėtų stoti į karaliaus tarnybą. 6 Jų tarpe buvo 
iš Judėjos Danielius, Ananijas, Misaelis ir Azarijas. 7 
Vyriausias rūmų viršininkas davė jiems naujus vardus: 
Danieliui — Beltsazaro, Ananijui — Sadrako, Misae- 
liui — Mesako ir Azarijui — Abednego. 8 Danielius, 
remdamasis sąžine, apsisprendė nesusitepti karaliaus 
valgiais nei jo geriamu vynu. Jis gavo vyriausio rūmų 
viršininko sutikimą nevalgyti, (karaliaus skirto maisto), 
kad nesusiteptų. (3 M 11) 

9 Dievui padedant, Danielius buvo vyriausiojo rū- 
mų viršininko suprastas ir užjaustas. (1 M 39,21) 10 
Vyriausias rūmų viršininkas tarė Danieliui: "Aš bijau 
savo valdovo karaliaus, kuris jums paskyrė maistą ir 
gėrimą; jei jis pamatys jus sublogusius, atrodančius 
blogiau negu kiti jūsų amžiaus jaunuoliai, jūs įduosite 
mano galvą karaliui". 11 Prievaizdui, kurį vyriausias 
rūmų viršininkas buvo paskyręs Danieliui, Ananijui, 
Misaeliui ir Azarijui prižiūrėti, Danielius atsakė: 12 

"Bandyk savo tarnus dešimt dienų, duodamas mums 
daržovių valgyti ir vandens gerti. 13 Po to palygink 
mūsų išvaizdą su jaunuolių, valgiusių karaliaus valgius; 
kaip tau atrodys, taip daryk su savo tarnais". 14 Jis su- 
tiko patenkinti šitą prašymą ir juos bandė dešimt dienų. 
15 Dešimčiai dienų praėjus, jie atrodė sveikesni ir ge- 
riau maitinti negu visi jaunuoliai, valgę karaliaus val- 
gius. 16 Prievaizdas nedavė jiems skirto valgio ir vyno, 
vietoje to, davė jiems daržovių. 17 Dievas davė šitiems 
keturiems jaunuoliams išminties bei supratimo; be to, 
Danielius turėjo visokių regėjimų ir sapnų aiškinimo 
dovaną. (Ez 28,3) 18 Praėjus karaliaus skirtam laikui, 
rūmų tarnautojų viršininkas atvedė juos pas Nebukad- 
nesarą. 19 Karalius kalbėjosi su visais; iš jų nebuvo nė 
vieno tokio, kaip Danielius, Ananijas, Misaelis ir Aza- 
rijas. Taip jie įstojo į karaliaus tarnybą. 20 Kiekvienu 
atveju, jų atsakymas, į karaliaus klausimą, karaliaus 
nuomone, buvo dešimt kartų pranašesnis už visų ženk- 
lų aiškintojų ir žynių jo karalystėje. 21 Danielius pasili- 
ko tarnyboje iki pirmųjų karaliaus Kiro metų. (Ezr 1,1) 


Babilonas, kuriame Danielius gyveno ir dirbo, bu- 
vo reikšmingas Babilonijai, Asirijai ir Persijai. Babilo- 
nas daug kartų minimas Šventajame Rašte. Atsiminki- 
me Babilono (Babelės) bokštą. Miestas buvo pastatytas 
prie Eufrato upės. Babilonas aukščiausią laipsnį pasiekė 
Nebukadnesaro laikais. Šis karalius viešpatavo anais 
laikais visam žinomam pasauliui 45 metus. Aplink 
miestą buvo pastatyta apsaugos siena šimto kilometrų 
ilgio, šimto metrų aukščio ir trisdešimt metrų pločio. Ji 
buvo įleista į žemę 12 metrų, kad priešas neprasikastų -, 
pro ją. Ant sienos buvo pastatyti du šimtai penkiasde- 
šimt bokštų, kuriuose visą laiką budėjo kariai. Sienoje 
buvo šimtas varinių vartų. Po Eufrato upe buvo iškas- 
tas tunelis penkių metrų L ir keturių aukščio. 

Mieste buvo garsi dievaičio Marduko (Belio) 
šventovė. Dievaičio statula ir stalas buvo padaryti iš 
aukso, kuris svėrė apie 25.000 kilogramų ir du auksi- 
niai liūtai. Mieste buvo 53 šventovės ir 180 aukurų. 
Mieste, ant tam tikrų pastatų ir namų stogų, Lūuvo paso- 
dinti vadinamieji "kabantieji sodai". 1899-1912 m. vo- 
kiečių archeologai atkasė miesto griuvėsius. 

Apie Babilono sunaikinimą pranašavo Izasijas (Iz 
13,17,22) ir Jeremijas (Jer 51,37-43). Miestas buvo su- 
naikintas palaipsniui. Persijos laikais jis dar buvo reikš- 
mingas. Graikijos karalius Aleksandras didysis norėjo 
„miestą atstatyti, bet jam staiga mirus, miestas sunyko. 
Jėzaus laikais Babilonas buvo griuvėsiai ir liko neat- 
statytas iki mūsų laikų. 

Babilonija valdė žinomą pasaulį nuo 606 m. pr. Kr. 
iki 534 m. Danielius visą laiką buvo Nebukadnesaro 
patarėjas. Nebukadnesaras tapo karaliumi po jo tėvo 
mirties 609 pr. Kr. 606 metais jis užėmė Palestiną ir 
pirmą kartą ištrėmė Judėjos gyventojų dalį į Babiloniją, 
kurių tarpe buvo jaunuolis Danielius. 605 pr. Kr. Ne- 
bukadnesaras nugalėjo egiptiečius prie Karkemišo ir 
užvaldė Egiptą. 597 pr. Kr. jis nugalėjo sukilusią Pales- 
tiną ir ištrėmė Judėjos gyventojų dalį, kurių tarpe buvo 
pranašas Ezekielis. 586 pr. Kr. Nebukadnesaras sunai- 
kino Jeruzalę. Jis mirė 561 pr. Kr. 

Žydai ir krikščionys laikė šią knygą parašytą Dan- 
ieliaus. Mūsų laikų kritikai galvoja, kad knyga yra para- 
Šyta keturi šimtai metų po Danieliaus mirties. 2,4-7,28 
yra parašyta aramėjų kalba. 

Nebukadnesaras nugalėjo egiptiečius prie Karke- 
mišo 605 pr. Kr. ir, Palestina pateko Babilonijos įtakon. 
Taip patvarkė Viešpats. Nebukadnesaras dalį Judėjos 
gyventojų ir šventovės indų nugabeno į Babiloną. Jų 
tarpe buvo karališkos kilmės jaunuolis Danielius. Ne- 
bukadnesaras įsakė savo rūmų valdininkui Aspenazui 
parinkti karališkos kilmės jaunuolių tremtinių, jų vardus 

pakeisti babiloniečių vardais, duoti jiems karališką 
maistą ir išmokyti babiloniečių (kaldėnų) išminties, kad 
jie baigę mokslą galėtų tarnauti babiloniečiams. Danie- 
lius, su savo draugais, nenorėjo "susitepti" karališku 
maistu. Jie prašė rūmų užvaizdą maitinti juos daržovė- 
mis ir vandeniu. Dievas taip paveikė rūmų viršininką, 
kad tas leido jiems maitintis paprastu maistu. Babiloni- 
jos karaliaus maistas galėjo būti kai kuriuo atveju ne- 
švarus žydams; mėsa ir vynas galėjo būti pašvęsta die- 
vaičiams — aukoms. Po trijų metų, baigus mokslą, mo- 
kiniai buvo pristatyti karaliui Nebukadnesamui. Atrodo, 
kad Nebukadnesaras buvo susipažinęs su kaldėnų 
mokslu. Karaliaus supratimu, Danielius ir jo draugai, 
buvo dešimt kartų išmintingesni už kitus mokinius ir 
valstybės išminčius. Danielius labai greit iškilo ir tapo 
Nebukadnesaro patarėju. Danielius pragyveno Babilo- 
nijos viešpatavimo laikotarpį ir sulaukė Persijos iškili- 
mo laikų. 
2 


skyrius 
DANIELIUS IŠAIŠKINA NEBUKADNESARUI 
SAPNĄ 1-49 

1 Antraisiais Nebukadnesaro viešpatavimo metais 
Nebukadnesaras sapnavo sapną. Jis buvo taip neramus, 
kad negalėjo miegoti. 2 Tuomet karalius įsakė sušaukti 
ženklų aiškintojus, žynius, burtininkus ir kaldėnus, kad 
jie pasakytų karaliui jo sapną. Jie atėję, stovėjo kara- 
liaus akivaizdoje. (Iz 47,12-13) 3 Karalius jiems tarė: 
"Sapnavau sapną, esu neramus, noriu jį žinoti ir supras- 
ti". 4 Kaldėnai atsakė karaliui: "Tegyvuoja karalius per 
amžius! Pasakyk sapną savo tarnams, ir mes jį išaiškin- 
sime". (Dan 3,9) 5 Karalius kalbėjo kaldėnams: "Mano 
sprendimas yra: jei nepasakysite mano sapno ir jo neiš- 
aiškinsite, jus liepsiu sukapoti į gabalus ir jūsų namus 
paversti griuvėsiais. 6 Jei pasakysite sapną ir jį išaiškin- 
site, gausite iš manęs atpildą — dovanų ir didelę garbę! 
Pasakykite sapną ir jo aiškinimą!" 7 Jie antrą kartą atsa- 

kė: "Karalius tepasako sapną savo tarnams, ir mes jį iš- 
aiškinsime!" 8 Karalius atsakė: "Aš aiškiai suprantu, 
kad norite laimėti laiko, nes žinote, kad mano sprendi- 
mas tvirtas. 9 Jei nepasakysite sapno, nepakeisiu spren- 
dimo. Suprantu, kad norite man duoti melagingą ir klai- 
dingą aiškinimą laukdami, kol padėtis pasikeis. Pasaky- 
kite sapną, tada žinosiu, ar galite jį išaiškinti!" 10 Kal- 
dėnai atsakė karaliui: "Nėra žemėje žmogaus, kuris ga- 
lėtų įvykdyti karaliaus reikalavimą. Joks didis ir gaiin- 
gas karalius nėra nieko panašaus reikalavęs iš bet kokio 
ženklų aiškintojo, žynio ar kaldėno. 11 Dalykas, kurio 
karalius reikalauja, yra sunkus ir nėra nė vieno, kuris 
galėtų jį pasakyti karaliui. Tik dievai tą gali padaryti, bet 
jie negyvena tarp žmonių". 12 Karalius, dėl to labai 
įnirtęs, įsakė padaryti galą visiems Babilonijos išmin- 
čiams. 13 Karaliaus išleistasis potvarkis išminčius nu- 
žudyti galiojo Danieliui ir jo draugams. 

14 Tada Danielius išmintingai ir atsargiai kreipėsi į 
Arijoką, karaliaus asmens sargybos viršininką, kuriam 
buvo pavesta Babilonijos išminčius nužudyti. (Dan 
1,17,20) 15 Jis kreipėsi į Arijoką: "Kodėl toks griežtas 
karaliaus potvarkis?" Arijokas paaiškino Danieliui. 16 
Danielius prašė karaliaus laiko, kad galėtų jam jo sapną 
aiškinti. 17 Sugrįžęs į savo namus, Danielius pranešė 
visa tai savo draugams Ananijui, Misaeliui ir Azarijui, 
18 Jis patarė melsti dangaus Dievo malonės dėl šitos 
paslapties, kad jis ir jo draugai nebūtų nužudyti su ki- 
tais Babilonijos išminčiais. 19 Danieliui nakties regėji- 
me paslaptis buvo apreikšta; tada jis dėkojo ir garbino 
dangaus Dievą, tardamas: 20 "Tebūnie garbinamas Die- 
vo vardas nuo amžių iki amžių, nes išmintis ir galia Jam 
priklauso! 21 Jis pakeičia laikus ir amžius, pašalina ir 
įstato karalius, teikia išminties ir supratimo. (Dan 4,14) 
22 Jis apreiškia gilybes ir paslaptis; žino, kas yra tamsa; 
Jis apsuptas šviesa. 23 Tėve, mano tėvų Dieve, giriu ir 
garbinu Tave, nes suteikei man stiprybės ir išminties ir 

dabar davei, ko prašėme, — mums atidengei karaliaus 
paslaptį". 24 Po to Danielius užėjo pas Arijoką, kuriam 
karalius buvo pavedęs išžudyti Babilonijos išminčius, 
ir jam tarė: "Nežudyk Babilonijos išminčių! Vesk mane 
pas karalių, aš pasakysiu jam aiškinimą“. 

25 Arijokas skubiai nuvedė Danielių pas karalių ir 
jam pranešė: "Radau vyrą iš Judėjos tremtinių, kuris 
gali pasakyti karaliui aiškinimą". 26 Karalius tarė Dan- 
ieliui, kurio vardas buvo Beltsazaras: "Ar tu gali pasa- 
kyti, ką sapnavau, ir tą sapną man išaiškinti"? 27 Da-, 

nielius atsakė karaliui: "Paslaptį, kurią karalius siekia su- 
žinoti, išminčiai, žyniai, ženklų aiškintojai ir astrologai 
negali pasakyti karaliui. 28 Tačiau danguje yra Dievas, 
kuris apreiškia paslaptis ir šiuo sapnu siunčia žinią ka- 
raliui Nebukadnesarui, kas įvyks paskutinėse dienose. 
Tavo sapnas ir regėjimai buvo tokie: 29 tu, karaliau, gu- 
lėdamas lovoje galvojai, kas toliau įvyks, ir paslapčių 
Apreiškėjas davė tau tą sapną. 30 O kas mane liečia, tai 
aš nesu pranašesnis išminčius už kitus; šita paslaptis 
man apreikšta tam, kad sapno išaiškinimas būtų tau, ka- 
raliau, išdėstytas ir tu suprastum savo,minčių prasmę. 
(1 M 41,16) 

31 Tu, karaliau, regėjai labai didelę statulą; jos 
spindesys buvo nepaprastas, ji stovėjo prieš tave, jos 
išvaizda buvo baisi. 32 Statulos galva Dirė gryno auk- 
so, krūtinė ir rankos — sidabro, juosmuo ir klubai — 
žalvario, 33 blauzdos — geležies, kojos — dalinai gele- 
žies ir dalinai molio. 34 Tau bestebint jų, atlūžęs ak- 
muo, be žmogaus rankų pagalbos, smogė į statulos ko- 
jas ir sutrupino jas. 35 Subyrėjo geležis, motis, žalvaris, 
sidabras ir auksas; viskas pavirto, lyg pelai klojime ru- 
dens metu. Juos išnešiojo vėjas, nepalikęs jokio pėdsa- 
ko. O akmuo, kuris smogė statulą, tapęs dideliu kalnu, 
pripildė visą žemę. 

36 Toks buvo sapnas. Dabar pasakysiu karaliui 
aiškinimą. 37 Tu, karaliau, karalių karalius, kuriam dan- 

gaus Dievas suteikė karalystę, galybę bei garbę (Ez 
26,7) 38 ir visur gyvenančius žmones, laukinius gyvų- 
lius ir padangės paukščius pavedė tavo rankai, padarė 
tave jų viešpačiu — tu esi auksinė galva. (Jer 27,6) 39 
Po tavęs iškils kita karalystė, silpnesnė už tavo; trečioji 
karalystė — žalvarinė, viešpataus visai žemei. 40 Ket- 
virtoji karalystė bus stipri, kaip geležis. Kaip geležis sų- 
daužo ir sutrupina viską, taip ši karalystė sutrupins vi- 
sas kitas. 41 Kaip sapne regėjai, statulos kojos ir jų 
pirštai buvo dalinai molio ir dalinai geležies, taip ketvir- 
toji karalystė bus nevienalytė, tačiau geležies stiprumo 
bus joje. 42 Kojų pirštai dalinai geležies ir dalinai molio 
reiškia karalystę, kuri bus dalinai stipri ir dalinai silpna. 
43 O kaip regėjai geležį maišytą su moliu, reiškia: nots 
jie vedybomis susimaišys, tačiau nesusijungs, kaip ge- 
ležis nesusijungia su moliu. 44 Tų karalių laikotarpyj 
Dievas įsteigs per amžius nesunaikinamą karalystę, ku- 
rios neužkariaus jokia kita tauta. Ji sunaikins visas ka- 
ralystes taip, (Dan 7,14,27; Iz 9,6; 1 Kor 15,24, Apr 
11,15) 45 kaip regėjai: nuo kalno atlūžęs akmuo, be 
žmogaus rankos pagalbos, sutrupino geležį, žalvarį, 
molį, sidabrą ir auksą, tačiau pati išliks amžinai. Didy- 
sis Dievas parodė tau, karaliau, kas bus ateityj. Sapnas 
yra tikras, ir jo aiškinimas teisingas." 

46 Tada karalius Nebukadnesaras parpuolė ant ke- 
lių, pagerbė Danielių ir įsakė aukas bei smilkalus jam 
aukoti. 47 Karalius Danieliui tarė: "Iš tikrųjų, jūsų Die- 
vas yra dievų Dievas, karalių Viešpats ir paslapčių Ap- 
reiškėjas, nes tu galėjai atskleisti šitą paslaptį!" (Dan 
3,28; Joz 2,11; Ps 86,8; Iz 42,8-9) 48 Tada karalius pa- 
aukštino Danielių, davė jam daug brangių dovanų ir pa- 
skyrė jį valdovu Babilonijos provincijos ir vyriausiu 
vadovu visų Babilonijos išminčių. 49 Danieliaus prašo- 
mas, karalius paskyrė Sadraką, Mesaką ir Abednegą 
reikalų vedėjais Babilonijos“provincijai, o Danielius pa- 

siliko karaliaus rūmuose. (Dan 3,12) 


Galingas karalius Nebukadnesaras turėjo vargų, 
neramių nakčių. Jis sapnavo sapną; dėl to jis buvo susi- 
rūpinęs. Jis kreipėsi į savo patarėjus; tie negalėjo jam 
padėti, nes jie buvo tik žmonės ir nesuprato Dievo ap- 
reiškimų. Danielius buvo irgi tik žmogus, bet jis pažino 
gyvą Dievą, kreipėsi į Jį malda su savo draugais. Da- 
nielius, gavęs atsakymą — apreiškimą iš Dievo, buvo 
tikras; garbino — dėkojo Dievui ir drąsiai stojo Nebu- 
kadnesaro akivaizdoje. 

"Antraisiais Nebukadnesaro metais", Nebukadne- 
saras buvo karalius kartu su savo tėvu dvejus metus; tė- 
vui mirus, jis karaliavo vienas. Kai Nebukadnesaras 
sapnavo šį sapną, Danielius buvo baigęs trijų metų mo- 
kyklą ir vienus metus tarnavęs karaliui. 

Bendrai yra aiškinama, kad tos keturios valstybės 
buvo: Babilo“ ia, Persija, Graikija ir Roma. Romos val- 
stybės laikais vimė Jėzus Kristus ir prasidėjo krikščio- 
nybės laikai. Kai kurie kritikai aiškina, kad Medija ir 
Persija buvo dvi valstybės — antroji ir trečioji, o ketvir- 
toji — Makabėjų valstybė. Taip aiškinant netinka "Ak- 
muo" — Kristus. Tikrai medų ir persų valstybė buvo 
viena persų valstybė. Medas, karalius Darius, buvo tik 
vienas medų karalius, o visi sekantieji buvo persai. Ket- 
virtoji valstybė yra Roma. Apie ketvirtąją valstybę yra 
toliau kalbama 7-11 skyriuose. 

Karalius Nebukadnesaras buvo labai paveiktas 
Danieliaus žinojimu sapno ir jo aiškinimu. Karalius pri- 
pažino, kad "Danieliaus Dievas" yra visų dievų Dievas. 
Danielius labai pagarsėjo ir tapo karaliaus patarėju. 
Danielius neužmiršo savo draugų. Jo prašymu, jie buvo 
paskirti aukštais valdininkais. 

3 skyrius 
TRYS DANIELIAUS DRAUGAI 
DEGANČIOJE KROSNYJE 1-33 

1 Karalius Nebukadnesaras padirbdino auksinę 
statulą šešiasdešimties mastų aukščio ir šešių mastų 
pločio ir ją pastatydino Duros lygumoje, Babilonijos 
krašte. 2 Po to karalius Nebukadnesaras sukvietė: vieti- 
ninkus, valdovus, valdytojus, patarėjus, iždininkus, tei- 
sėjus, policijos viršininkus ir visus aukštuosius valdi- 
ninkus atvykti statulos atidengti. 3 Susirinko vietinin- 
kai, valdovai, valdytojai, patarėjai, iždininkai, teisėjai, 
policijos viršininkai ir visi aukšti valdininkai atidengti 
statulos, kurią karalius Nebukadnesaras buvo pastatydi- 
nęs. Jie sustojo ties statula. 4 Šauklys garsiai šaukė: 
"Jums, tautos, įvairių padermių ir kalbų įsakoma: 5 kai 
tik išgirsite rago, vamzdžio, citros, kanklių, psalterio, 
dūdų ir visokių muzikos instrumentų garsą, privalote 
parpulti ir garbinti statulą, kurią pastatydino karalius 
Nebukadnesaras. 6 Kas neparpuls ir negarbins jos, tuo- 
jau bus įmestas į liepsnojančią krosnį!" 7 Tautos, įvai- 
rių padermių ir kalbų, išgirdusios rago, vamzdžio, cit- 
ros kanklių, psalterio ir visokių instrumentų garsą, par- 
puolė ir garbino karaliaus Nebukadnesaro pastatytą 
auksit* "tatulą. 

8 Tuo metu priėję kai kurie kaldėnai įžūliai įskundė 
žydus. 9.Jie sakė karaliui Nebukadnesarui: "Karaliau, 
gyvuok amžinai! 10 Tu, karaliau, išleidai įsakymą, kad 
kiekvienas, išgirdęs rago, vamzdžio, citros, kanklių, 
>salterio, dūdų ir visokių muzikos instrumentų garsą, 
privalo pulti žemėn ir garbinti auksinę statulą, (Dan 
6,13) 11 o kas neparpuls ir negarbins jos, bus įmestas į 
liepsnojančią krosnį. 12 Štai, žydai, kuriuos paskyrei 
: Babilonijos provinciją valdyti: Sadrakas, Mesakas ir 
Abednegas, karaliau, nevykdė tavo įsakymo, jie neger- 
bia tavo dievų nei auksinės statulos, kurią pastatydinai, 
negarbina". (Dan 2,49) 13 Nebukadnesaras, supykęs ir 

įnirtęs, įsakė atvesti Sadraką, Mesaką ir Abednegą. Kai 
tuos vyrus atvedė pas karalių, 14 Nebukadnesaras klau- 

+sė: "Ar tai tiesa, Sadrakai, Mesakai ir Abednegai, kad 
mano dievams netarnaujate ir pastatydintos auksinės 
statulos negarbinate? 15 Dabar pasiruoškite, kai tik iš- 
girsite rago, vamzdžio, citros, kanklių, psalterio bei dū- 
dų ir visokių muzikos instrumentų garsą, — parpulkite 
ir garbinkite statulą, kurią pastatydinau, o jei negarbin- 
site, tuojau būsite įmesti į liepsnojančią krosnį, ir koks 
dievas išgelbės jus iš mano rankos!?" (2 Kar 18,35) 16 
Sadrakas, Mesakas ir Abednegas atsakė: "Mums nėra 
reikalo atsakyti klausimą. 17 Karaliau, mūsų Dievas, 
kuriam tarnaujame, gali išgelbėti mus iš krosnies ir iš 
tavo rankos! (Ps 66,12) 18 O jei Jis nenorės, tai tebūnie 
tau žinoma, karaliau, kad mes tavo dievams netarnausi- 
me ir auksinės statulos, kurią pastatydinai, negarbinsi- 
me!" (2 M 20,3-5) 

19 Nebukadnesaras be galo įtūžo, jo veido išraiška 
pasikeitė. Jis įsakė įkūrenti krosnį septynis kartus karš- 
čiau kaip paprastai; 20 savo kariuomenės tvirtiems vy- 
rams liepė surišti Sadraką, Mesaką ir Abednegą ir juos 
įmesti į liepsnojančią krosnį. 21 Tuojau tie vyrai su visa 
apranga: su apsiaustais, kelnėmis, kepurėmis bei kitais 
drabužiais buvo surišti ir įmesti į liepsnojančią krosnį. 
22 Kadangi karaliaus griežtu įsakymu krosnis buvo ne- 
paprastai įkūrenta, vyrus, kurie pakėlė Sadraką, Mesaką 
ir Abednegą, ugnies liepsna sudegino, 23 o Sadrakas, 
Mesakas ir Abednegas įkrito surišti; į liepsnas. 24 Ka- 
ralius Nebukadnesaras nustebęs, skubiai atsikėlė ir 
klausė savo patarėjus: "Ar ne tris vyrus įmetėmę suriš- 
tus į ugnį?" Jie atsakė karaliui: "Tikrai, tris karaliau!" 
25 Jis tarė: "Aš matau keturis vyrus, laisvus vaikščio- 
jančius ugnyje! Jiems ugnis nekenkia, o ketvirtasis at- 
rodo kaip dievų sūnus!" (Iz 43,2) 26 Nebukadnesaras, 
priėjęs prie degančios krosnies angos, suriko: "Sadra- 
kai, Mesakai ir Abednegai, Aukščiausiojo Dievo tarnai, 

išeikite!" Sadrakas, Mesakas ir Abednegas išėjo iš 
krosnies. 27 Susirinkę vietininkai, valdovai, valdytojai 
ir karaliaus patarėjai matė, kad ugnies liepsnos jų nevei- 
kė. Jų galvų plaukai nebuvo apsvilę nei apsiaustai ap- 
degę; net dūmų kvapo nebuvo. (Žyd 11,34; Iz 43,1-3; 
Ps 34,7-9) . 

28 Karalius Nebukadnesaras tarė: "Tebūnie garbi- 
namas Sadrako, Mesako ir Abednego Dievas, kuris at- 
siuntė angelą ir išgelbėjo savo tarnus, pasitikėjusius 
Juo. Jie sulaužė karaliaus įsakymą, statė savo gyvybę į 
pavojų, atsisakydami tarnauti ir garbinti kitą dievą, iš- 
skyrus savąjį — tikrąjį Dievą. (Dan 6,23) 29 Tad išlei- 
džiu įsakymą, kad kiekvienas, nežiūrint kokios tautos, 
padermės ir kalbos jis bebūtų, būtų sukapotas į gabalus 
ir jo namai paversti griuvėsiais, jei nepagarbiai kalbėtų 
apie Sadrako, Mesako ir Abednego Dievą; nėra jokio 
kito dievo, kuris taip gali gelbėti!" (Dan 2,47) 30 Po to 
karalius pakėlė Sadraką, Mesaką ir Abednegą vyres- 
niaisiais Babilonijos krašte. 31 Karalius Nebukadnesa- 
ras įsakė visoms tautoms, įvairių padermių ir kalbų, ku- 
rios gyvena visoje žemėje: "Ramybės gausa jums! 32 
Mano valia yra paskelbti ženklus ir stebuklus, kuriuos 
Aukščiausias Dievas man padarė. 33 Jo ženklai — di- 
dingi! Jo stebuklai — galingi! Jo karalystė — amžina, 
ir Jo valdžia nesibaigianti!" (Dan 6,27) 


Danielius su savo draugais buvo Babilone apie 20 
metų. Tais metais (586 pr. Kr.) Nebukadnesaras paėmė 
Jeruzalę ir sudegino šventovę. Nebukadnesaras, pažy- 
mėti pergalei prieš žydus ir kitas tautas, padirbdino auk- 
sinę (auksu aptrauktą) statulą. Anais laikais pagonių 
tautos tikėjo, kad kiekviena tauta turi savo dievą. Jei 
dievas nėra galingas, jis yra nugalimas ir su juo jo tauta. 
Izraelis buvo nugalėtas, šventovė Jeruzalėje sunaikinta, 
tuo ir žydų Dievas nugalėtas. Statula buvo pastatyta 30 
metrų aukščio ir 3 metrų diametro. Ją atidengti buvo su- 

kviesti aukštieji valstybės valdininkai. Danielius nebu- 
vo pakviestas į tą šventę. Kai kas galvoja, kad Danie- 
lius nebuvo valdininkas; jis buvo tik karaliaus patarėjas, 
tad jam nereikėjo tose iškilmėse dalyvauti. Daugelis ba- 
biloniečių valdininkų buvo nepatenkinti žydais valdi-- 
ninkais. Atrodo, karalius nekreipė į tai dėmesio, jis pats 
nepastebėjo žydų nenusilenkimo aukso statulai. Valdi- 
ninkai babiloniečiai įžūliai skundė Danielio draugus. 
Karalius rodė žydams prielankumą, įsakė pakartoti nu- 
silenkimą statulai. Danieliaus draugai sakė karaliui, kad 
jie žino, ką jie daro; jie yra apsisprendę nepagerbti stą- 
tulos, žydų Dievas nėra nugalėtas, Jis gali jiems padėt, 
juos išgelbėti. Nebukadnesaras tai girdėdamas labai įtč- 
žo. Dievas išgelbėjo Danieliaus draugus, įrodė, kad Jis 
yra gyvas ir galingas. Nebukadnesaras suprato tą, jis 
uždraudė tyčiotis iš žydų Dievo. 

Po skirsnelio 3,23 yra įterpta apokrifų giesmė, ku- 
rią giedojo trys jaunuoliai krosnyje. Žydų ir bendrai 
krikščionių Biblijoje ši giesmė nėra įjungta į Biblijos 
knygas. Ją pripažįsta Biblijos raštais tik katalikų bažny- 
čia nuo Trento suvažiavimo. 


4 skyrius 
NEBUKADNESARO LIGA 1-34 

1 "Aš, Nebukadnesaras, gyvenau ramiai ir laimin- 
gai savo rūmuose. 2 Mano sapnas nugąsdino mane ir 
mintys bei regėjimai, gulint man lovoje, baugino mane. 
3 Tad įsakiau atvesti pas mane visus Babilonijos išmin- 
čius, kad jie man tą sapną išaiškintų. 4 Atėjo ženklų aiš 
kintojai, žyniai, kaldėnai ir astrologai. Aš pasakiau 
jiems sapną, tačiau jie negalėjo man jo išaiškinti. (Dan 
2,2) 5 Pagaliau atėjo Danielius, kuris pagal mano dievo 
vardą vadinamas Beltsazaru, turįs šventųjų dievų dva- 
sią. Aš pasakiau jam sapną: (Dan 5,11,14) 6 "Beltsaza- 
rai, vyriausias išminčių! Aš žinau, kad tavyje yra šven- 
tųjų dievų dvasia ir jokia paslaptis tau nėra per sunki. 

Pasiklausyk mano sapno, kurį sapnavau, ir išaiškink jį! 
(Ez 28,3) 7 Savo lovoje gulėdamas, sapnavau medį že- 
mės viduryje milžiniško aukščio! (Ez 31,3-14) 8 Tas 
medis išaugo toks didelis, kad jo viršūnė siekė padan- 
ges, ir jis buvo matomas visoje žemėje. 9 Jo lapai buvo 
gražūs, ir vaisius gausus, maisto užteko visiems. Jo pa- 
unksnėje ilsėjosi laukiniai gyvuliai, šakose gyveno pa- 
dangės paukščiai, jo vaisiais maitinosi įvairūs gyviai. 
(Ez 17,23) 10 Man lovoje gulint, štai, šventas pasiunti- 
nys nusileido iš dangaus. 11 Jis garsiai šaukė: 'Nukirs- 
kite medį, nukapokite jo šakas! Nuūbraukykite lapus ir 
išbarstykite vaisius! Gyvuliai tebėga iš jo paunksnės ir 
paukščiai iš jo šakų! 12 Tačiau kelmą palikite žemėje, 
surakintą geležimi ir žalvariu. Jis bus dangaus rasa vil- 
gomas, jo dalis bus su lauko gyvuliais lauko žolėje. 13 
Pasikeis jo žmogiška širdis, iam bus duota gyvulio šir- 
dis; taip praeis septyni laikai! (Dan 7,25) 14 Paskutiniu 
nutarimu taip nuspręsta, šventųjų įsakymu patvarkyta, 
kad gyvieji žinotų, jog Aukščiausias viešpatauja žmo- 
nių karalystėje ir, kam Jis nori, tam duoda ją; žmonių 
žemiausią Jis gali įstatyti valdovu!' (Dan 2,21) 

15 Tai sapnas, kurį aš, karalius Nebukadnesaras, 
sapnavau. O tu, Beltsazarai, pasakyk aiškinimą, nes visi 
mano karalystės išminčiai nepajėgia išaiškinti. Bet tu 
gali, nes šventųjų dievų dvasia yra tavyje!" 16 Danie- 
lius, kuris vadinamas Beltsazaru, kurį laiką stovėjo ap- 
stulbęs, nusiminęs ir išsigandęs. Karalius tarė jam: 
"Beltsazarai, sapnas ir jo aiškinimas teneišgąsdina ta- 
vęs". Beltsazaras atsakė: "Mano valdove! Sapnas tebū- 
nie tiems, kurie tavęs nekenčia, ir jo aiškinimas tavo 
priešams! 17 Medis, kurį regėjai, išaugo toks didelis ir 
. stiprus, kad jo viršūnė siekė padanges ir jis buvo mato- 
mas visoje žemėje; 18 jo lapai buvo gražūs ir vaisius 
gausus, kurio užteko visiems; jo pavėsyje gyveno Ž 
kiniai gyvuliai, šakose — padangių paukščiai, 19 — 
tu, karaliau, tu,esi didis ir galingas, tavo didybė Adas ir 

pasiekė dangų, o valdžia žemės pakraščius. 20 O kad, 
karaliau, matei šventą pasiuntinį, nusileidžiantį iš dan- 
gaus ir tariantį: 'Nukirskite medį ir sunaikinkite jį, bet 
kelmą palikite žemėje, surakintą geležimi ir žalvariu, 
lauko žolėje, jis tebūnie dangaus rasa vilgomas ir su 
laukiniais gyvuliais tebūnie jo dalia kol septyni laikai 
pracis', 21 tai šitas aiškinimas, karaliau, Aukščiausiojo 
nutarimu liečia tave — valdovą karalių. 22 Tave paša- 
lins nuo žmonių, su laukiniais gyvuliais teks gyventi, 
žolę, kaip jaučiui, tau duos valgyti ir dangaus rasa vil- 
gys tave. Taip septyni laikai (metai) praeis, kol išpažin- 
si, kad Aukščiausias viešpatauja žmonių karalystėje ir, 
kam Jis nori, duoda ją. 23 Palikto medžio kelmas reiš- 
kia, kad karalystė bus tau grąžinta, kai išpažinsi, kad 
viešpatauja dangus. 24 Tad, karaliau, priimk mano pata- 
rimą, pakeisk nuodėmę teisingumu ir panaikink savo 
nusikaltimus beturčiams gailestingumu. Taip elgdama- 
sis, gal savo laimingą gyvenimą pratęsi?" (Pat 19,17; 
Mt 5,7; 19,21) 

25 Visa tai atsitiko karaliui Nebukadnesarui. 26 
Praslinkus dvylikai mėnesių, vaikščiodamas karaliaus 
rūmuose Babilone, 27 karalius kalbėjo: "Ar šita nėra di- 
džioji Babelė, kurią aš pastačiau savo didžia galia ir pa- 
dariau ją karaliaus būstine savo didybės garbei?" (Pat 
16,18; Apd 12,23) 28 Karaliui vos pasakius tuos žo- 
džius, pasigirdo balsas iš dangaus: "Tau, karaliau Ne- 
bukadnesarai, pranešama: karaliaus valdžia iš tavęs at- 
imta; 29 iš žmonių tarpo tave pašalins, su laukinais gy- 
vuliais gyvensi, žolę, kaip jautis ėsi, iki septyni laikai 
praeis, kol pripažinsi, kad Aukščiausias viešpatauja 
žmonių karalystėje ir, kam Jis nori, tam duoda ją!" 
(Dan 5,21) 30 Tą pačią akimirką tas žodis įvyko: Nebu- 
kadnesarą pašalino iš žmonių tarpo; jis ėdė žolę, kaip 
jautis, jo kūną vilgė rasa, jo plaukai užaugo, kaip erelių 
plunksnos, ir nagai — kaip paukščių nagai. 

31 "Paskirtam laikui praėjus, aš, Nebukadnesaras, 
pakėliau akis į dangų, ir mano protas sugrįžo, aš garbi- 
nau Aukščiausiąjį, kuris amžinai gyvena, gyriau ir šlo- 
vinau Jį, nes Jo valdžia — amžina ir Jo karalystė nesi- 
baigianti. (Dan 3,33) 32 Visi žemės gyventojai yra nie- 
kas; kaip Jis nori, taip Jis elgiasi su dangaus pulkais ir 
žemės gyventojais. Nėra nė vieno, kuris gali sulaikyti 
Jo ranką ir Jam sakyti: "Ką darai? 33 Tuo pačiu metu 
mano protas sugrįžo, atgavau karališką valdžią ir didy- 
bės garbę; mano valstybės patarėjai bei didžiūnai ieško- 
jo manęs; aš vėl buvau įvestas į karalystės didybę, ir 
dar didesnė garbė buvo man suteikta. 34 Dabar aš, Ne- 
bukadnesaras, giriu, aukštinu ir šlovinu dangaus Dievą, 
nes visi Jo darbai yra tiesa ir Jo keliai teisingi. Tuos, 
kurie elgiasi išdidžiai, Jis gali pažeminti". (Dan 5,20; 
Lk 1,51; 18,14) 


Nebukadnesaras vėl sapnavo sapną ir buvo nera- 
mus — norėjo žinoti jo reikšmę. Jis kreipėsi į savo žy- 
nius ir išminčius. Tie pirmiau sakė: "Pasakyk mums 
sapną ir mes jį išaiškinsime". Dabar karalius pasakė 
jiems savo sapną, bet jie negalėjo jo reikšmės pasakyti. 
Pagaliau buvo pakviestas Danielius. Danielius, išgirdęs 
sapną, nustebo ir ilgai tylėjo. Karalius kalbėjo ir prašė 
pasakyti sapno reikšmę. Danielius pasakė sapno reikš- 
mę ir patarė karaliui atsisakyti nuodėmingo gyvenimo, 
daryti gera. Karalius gyveno kaip pirmiau; nepriėmė 
Danieliaus patarimo. Dievas laukė metus; Dievas yra 
kantrus, Jis laukia ir dabar. 

Nebukadnesaras kokiame nors subuvime didžiavo- 
si savo darbais. Jį ištiko tam tikra beprotystė; jis galvo- 
jo esąs gyvulys ir parke su jais bėgiojo. Kai jis išpažino 
Viešpaties didybę;jis pasveiko — atgavo protą. 

31 skirsnelyje "laikas" —Ieiškia metų laiką — se- 
zoną. Kai kurie aiškintojai įrodinėja, kad Babilonijoje 
buvo vasaros ir žiemos sezonai, tad Nebukadnesaras 

sirgo ne 7 metus, bet 3,5 metų. Karalius suprato Vieš- 
paties didybę ir galią, bet jis laikėsi savo dievaičių. Kai 
kurie Šventojo Rašto aiškintojai sako, kad šia liga Ne- 
bukadnesaras sirgo pabaigoje savo gyvenimo. 


5 skyrius 

BELSAZARO PUOTA iR JO GALAS 1-31 

1 Karalius Belsazaras iškėlė didelę puotą tūkstan- 
čiui savo didžiūnų ir jų akivaizdoje gėrė vyną. (Dan 
7,1) 2 Belsazaras, apsvaigęs nuo vyno, įsakė atnešti 
auksinius ir sidabrinius indus, kuriuos jo tėvas Nebu- 
kadnesaras buvo atgabenęs iš Jeruzalės šventovės, kad 
iš jų gertų karalius, jo didžiūnai, žmonos ir sugulovės. 
(Dan 1,2; 2 Ch 36,10) 3 Tada atnešė auksinius ir sida- 
brinius indus, kurie buvo atgabenti iš Jeruzalės švento- 
vės, Dievo namų; iš jų gėrė karalius, jo didžiūnai, žmo- 
nos ir sugulovės. 4 Jie gėrė vyną ir šlovino savo auksi- 
nius, sidabrinius, žalvarinius, geležinius, medinius ir 
akmeninius dievus. 5 Tą pačią akimirką pasirodė žmo- 
gaus rankos pirštai ir rašė ties liustru ant karaliaus rūmų 
sienos; karalius matė rašančią ranką. 6 Jo veidas paba- 
lo, jis išsigando, sąnariai suglebo ir keliai drebėjo. 7 
Karalius, garsiai šaukdamas, liepė atvesti žynius, kaldė- 
nus ir astrologus. Jiems susirinkus, karalius kalbėjo 
Babilonijos išminčiams: "Kas perskaitys šitą raštą ir 
man jį išaiškins, tas bus apvilktas purpuru, jam bus už- 
kabinta auksinė grandinė ir jis bus paskelbtas trečiu val- 
dovu karalystėje!" (Dan 2,2; 4,3) 8 Visi išminčiai nega- 
lėjo nei rašto perskaityti, nei jo išaiškinti karaliui. 9 
Tuomet karalius Belsdzaras labai nusigando, jo veidas 
pabalo, o didžiūnai sumišo. 10 Karaliaus ir didžiūnų 
paliepimu, karaliaus motina, įėjusi į puotos salę, tarė: 
"Karaliau, gyvuok per amžius! Tenenugąsdina tavęs 
mintys ir tavo veidas tenepasikeičia! 11 Tavo karalystė- 
je yra vyras, kuris turi šventųjų dievų dvasią. Tavo tėvo 
dienomis jame buvo apšvieta, įžvalga ir išmintis, kaip 

dievų išmintis, ir karalius Nebukadnesaras, tavo tėvas, 
pakėlė jį vyriausiu viršininku ženklų aiškintojų, žynių, 
kaldėnų ir astrologų. (Dan 4,5) 12 Kadangi jame buvo 
nepaprasta dvasia, supratimas ir įžvalga, jis aiškino sap- 
nus, atspėjo mįsles ir atidengė paslaptis. Tai Danielius, 
kuriam karalius davė Beltsazaro vardą. Taigi, pašauk 
Danielių, ir jis pasakys aiškinimą". (Ez 28,3) 13 Kai 
Danielių atvedė pas karalių, karalius tarė: "Ar tu tas 
Danielius iš Judėjos tremtinių, kuriuos karalius, mano 
tėvas, atvedė iš Judėjos? 14 Aš girdėjau apie tave, kad 
šventųjų dievų dvasia yra tavyje ir tu turi apšvietą, 
įžvalgą ir nepaprastą išmintį. 15 Buvo pakviesti išmin- 
čiai ir žyniai, kad perskaitytų šitą raštą ir pasakytų aiški- 
nimą, bet jie negalėjo išaiškinti tų žodžių prasmės. 16 
Aš girdėjau apie tave, kad tu gali išaiškinti paslaptis. Jei 
perskaitysi raštą ir pasakysi jo reikšmę, būsi apvilktas 
purpuru, gausi auksinę grandinę ir kaip trečias viešpa- 
tausi karalystėje!" 17 Danielius atsakė karaliui: "Dova- 
nas pasilaikyk sau, arba duok kitam! Tačiau aš perskai- 
tysiu raštą karaliui ir pasakysiu jo aiškinimą. 18 O kara- 
liau! Aukščiausias Dievas davė tavo tėvui Nebukadne- 
sarui karališką valdžią, didybę, garbę ir šlovę. (Dan 
2,37; 4,22) 19 Dėl galios, kuri jam buvo duota, visos 
tautos, padermės ir kalbos drebėjo ir bijojo jo, nes jis 
galėjo nužudyti, ką norėjo, ir palikti gyvą, ką norėjo; jis 
galėjo paaukštinti, ką norėjo, ir pažeminti, ką norėjo. 20 
O kai jo širdis ir dvasia taip sukietėjo, kad jis tapo išdi- 
dus, jis buvo nustumtas nuo karalystės sosto ir neteko 
garbės. (Apd 12,23) 21 Iš žmonių tarpo pašalintas jis 
sužvėrėjo: jo širdis pasidarė kaip gyvulio; su laukiniais 
asilais jis gyveno, valgė žolę kaip jautis, jo kūną vilgė 
dangaus rasa, kol jis išpažino, kad Aukščiausias Dievas 
viešpatauja žmonių karalystėje, ir tą, kurį Jis nori, Jis 
gali įstatyti jos valdovu. (Dan 4,32) 22 O tu, jo sūnau, 
Belsazarai, nepasižeminai prieš Jį, nors visa tai žinojai. 
23 Tu pasipūtei prieš dangaus Viešpatį, įsakei Jo namų 

indus atnešti ir tu bei tavo didžiūnai, tavo žmonos ir su- 
gulovės gėrė iš jų vyną ir šlovino sidabrinius, auksi- 
nius, žalvarinius, geležinius, medinius ir akmeninius sa- 
vo dievus, kurie negali nei matyti, nei girdėti, nei su- 
prasti, o Dievo, kuris laiko savo rankoje tavo gyvybę ir 
kurio žinioje yra visi keliai, tu negarbinai. (Ps 115,4-7) 
24 Todėl Jis siuntė ranką, ir šitas raštas buvo užrašytas. 
25 Štai jo žodžiai: "mene, mene, tekel, uparsin" (Skai- 
čius, skaičius, svoris, dalyti). 26 Jų reikšmė yra: "me- 
ne" — Dievas suskaičiavo tavo karalystės dienas ir jas 
užbaigė; 27 "tekel" — esi pasvertas svartyklėmis ir ras- 
tas per lengvas; 28 "peres" — tavo karalystė padalyta ir 
atiduota medams ir persams!" 

29 Belsazaras įsakė apvilkti Danielių purpuru, už- 
kabinti auksinę grandinę, ir viešai paskelbė, kad jis 
viešpatausiąs kaip trečias karalystėje. (Dan 2,48; 1 M 
41,42-43) 30 Tą pačią naktį karalius Belsazaras, kaldė- 
nas, buvo nužudytas, 31 ir Darius, medas, pradėjo val- 
dyti, būdamas šešiasdešimt dviejų metų amžiaus. (Dan 
9,1; Iz 13,17) 


Tą naktį krito Babilonija, Belsazaras buvo nužudy- 
tas. Danielius gyveno Babilone 70 metų. Iki 1853 m. 
Belsazaras buvo nežinomas karalius Babilonijos raštuo- 
se, todėl kritikai tikino, kad karaliaus Belsazaro iš viso 
nebuvo ir Danieliaus knyga nėra istorinė. Babiloniją 
valdė karalius Nabonidas 555-538 pr. Kr. 1853 m. ar- 
cheologai rado Ure šventovės kampo akmenyje užrašą, 
kuriame užrašyta, kad Belsazaras buvo karaliaus Nabo- 
nido sūnus. Kituose archeologų rastuose užrašuose pa- 
sakyta, kad karalius Nabonidas dažnai buvo užsienyje, 
O jo sūnus Belsazaras valdė armiją ir valstybę. Jį nuga- 
lėjo Kiras. Buvo visai taip, kaip Biblijoje parašyta. Bel- 
sazaras, šalia savęs ir tėvo, galėjo Danieliui duoti trečią 
vietą valstybėje. Nebukadnesaras buvo Belsazaro ne tė- 

vas, bet senelis. Karaliaus motina buvo Nebukadnesaro 
duktė, karaliaus Nabonido žmona. 

Kiras iškasė kanalą, nukreipė Eufrato vandenį kitą 
linkme ir įvedė kariuomenę į Babiloną. 

Belsazaras buvo tikras, kad Babilono joks priešas 
nepaims. Nors miestas buvo medų apsuptas, bet kara- 
lius puotavo su savo valdininkais. Sakoma, kad Babilo- 
ne buvo maisto atsargų dvidešimčiai metų. Belsazaras 
įsigėręs leido atnešti Jeruzalės šventovės indus, gėrė iš 
jų, niekino izraelitų Dievą, kaip nugalėtą ir garbino savo 
"dievaičius. Izraelio Dievas pasirodė, kad Jis yra gyvas, 
galingas, įstato ir pažemina karalius. Danielius nereiškė 
Belsazarui pagarbos, kaip jis ją reiškė Nebukadnesarui 
ir nenorėjo priimti karališkų dovanų. 


6 skyrius 
DANIELIUS LIŪTŲ DUOBĖJE 1-28 

1 Dariui atrodė būtų gera paskirti šimtą dvidešimt 
vietininkų, kurie būtų paskirstyti po visą karalystę, 2 ir 
tris jų viršininkus, kurių vienas būtų Danielius. Taip ir 
padarė. Vietininkai privalėjo jiems duoti apyskaitą, kad 
nebūtų suktybių. 3 Danielius buvo pranašesnis už visus 
valdovus ir vietininkus, nes nepaprasta dvasia buvo ja- 
me. Karalius galvojo paskirti jį, viršininku visai kara- 
lystei. (Dan 5,12) 4 Valdovai ir vietininkai ieškojo prie- 
žasties Danielių apkaltinti karalystės valdyme, bet jie 
nerado jokios priekabės ir nieko blogo, nes jis buvo iš- 
tikimas; jokio apsileidimo nei nusikaltimų jo pareigose 
nebuvo surasta. 5 Tie vyrai kalbėjo: "Mes nerasime jo- 
kios priežasties apkaltinti Danielių, nebent ką nors, są- 
ryšyj su jo Dievo įstatymu". 6 Valdovai ir vietininkai, 
nuskubėję pas karalių, tarė: "Karaliau Dariau, gyvuok 
per amžius! (Dan 3,9; 5,10) 7 Visi karalystės vietinin- 
kai, valdovai, prefektai, valstybės patarėjai ir valdytojai 
yra susitarę prašyti karaliaus išleisti nutarimą ir jį pa- 
tvirtinti, kad kiekvienas, trisdešimt dienų laikotarpyje 

prašąs bet ko, iš bet kokio dievo ar žmogaus, nebent iš 
tavęs, karaliau, būtų įmestas į liūtų duobę! 8 Karaliau, 
išleisk tą įstatymą dabar raštu, kad jis nebūtų pakeistas, 
pagal persų ir medų įstatymą, kuris yra neatšaukiamas!" 
(Est 1,19; 8,8) 

9 Karalius Darius sutiko, išleido įsakymą ir pasira- 
šė. 10 Danielius, sužinojęs, kad dokumentas pasirašy- 
tas, parėjo į savo namus; buto viršutiniame kambaryje 
langai buvo nukreipti į Jeruzalę; jis juos laikė atvirus ir 
tris kartus į dieną atsiklaupęs meldėsi, garbindamas ir 
šlovindamas savo Dievą. Taip jis ir anksčiau darydavo. 
(1 Kar 8,48; Jer 51,50; Ps 55,18) 11 Kartą šitie vyrai 
nuėję rado Danielių besimgldžiantį ir begarbinantį Die- 
vą. 12 Grįžę pas karalių, jie paklausė: "Ar nepaskelbei 
raštu draudimo, kad kiekvienas, kuris trisdešimt dienų 
laikotarpyje ko nors prašąs iš bet kokio dievo ar žmo- 
gaus, nebent iš tavęs, karaliau, būtų įmestas į liūtų duo-. 
bę?" Karalius atsakė: "Tas parėdymas yra tvirtas, pagal 
medų ir persų įstatymą — neatšaukiamas!" (Dan 3,10) 
13 Jie atsiliepė ir tarė: "Danielius, vienas iš Judėjos 
tremtinių, nepaiso tavęs, karaliau, nė tavo draudimo, 
kurį paskelbei raštu, jis tris kartus į dieną meldžiasi!" 
14 Karaliui jų skundas labai nepatiko. Jis nusistatė pa- 
dėti Danieliui: ligi saulės laidos dėjo pastangas jį išgel- 
bėti. 15 Tuomet tie vyrai, vėl nuėję pas karalių, tarė 
jam: "Karaliau, žinok, jog tai yra medų ir persų įstaty- 
mas kuriuo kiekvienas draudimas ir nutarimas, kara- 
liaus išleistas, yra nepakeičiami!" 16 Tada karalius įsa- 
kė atvesti Danielių ir įmesti jį į liūtų duobę. Tai įvyk- 
dęs, karalius tarė Danieliui: "Tavo Dievas, kuriam nuo- 
lat tarnauji, teišgelbsti tave!" 17 Buvo atgabentas ak- 
muo ir užristas ant duobės angos. Karalius jį užant- 
spaudavo savo ir didžiūnų žiedais, kad niekas nebūtų 
pakeista. 18 Po to karalius grįžo į savo namus ir pralei- 
do naktį pasninkaudamas. Jis nepriėmė jokių valgių ir 
nemiegojo visą naktį. 

19 Auštant karalius atsikėlė ir nuskubėjo prie liūtų 
duobės. 20 Artėdamas prie duobės, jis šaukė baimingų 
balsu: "Danieliau! Gyvojo Dievo tarne! Ar tavo Die- 
vas, kuriam nuolat tarnauji, galėjo tave išgelbėti iš liū- 
tų?" (Dan 3,17) 21 Danielius atsiliepė: "Karalius, tegy- 
vuoja per amžius! 22 Mano Dievas atsiuntė angelą, ku- 
ris užčiaupė liūtų nasrus, ir jie nesužeidė manęs, nes Jo 
akivaizdoje buvau nekaltas; taip pat ir tau, karaliau, ne- 
padariau jokio nusikaltimo". (Dan 3,28; Žyd 11,33) 23 
Karalius labai apsidžiaugė ir įsakė ištraukti Danielių iš 
duobės. Danielių ištraukus iš duobės, nebuvo rasta jo- 
kio sužeidimo, nes jis pasitikėjo Dievu. (Ps 37,40) 24 
Karalius įsakė atvesti anuos vyrus, kurie įskundė Dan- 
ielių, ir įmesti į liūtų duobę; jie, jų vaikai ir žmonos, dar 
nepasiekę duobės dugno, buvo liūtų pagauti ir sutriuš- 
kinti. 25 Po to karalius Darius parašė visų tautų, pader- 
mėms ir kalboms, kurios gyveno visoje žemėje: "Ra- 
mybės apsta jums! 26 Aš išleidžiu įsakymą, kad visame 
mano karališkos valdžios krašte gerbtų ir bijotų Danie- 
liaus Dievo, nes Jis yra gyvas Dievas, pasiliekąs per 
amžius; Jo karalystė nesunaikinama ir valdžia begalinė! 
(Dan 3,33) 27 Jis gelbsti ir išlaisvina, daro ženklus bei 
stebuklus danguje ir žemėje, Jis išgelbėjo Danielių iš 
liūtų nasrų!" 28 Danieliui sekėsi Dariaus ir Kiro, perso, 
karaliavimo metu. (Dan 1,21) 


Danielius buvo aukštas valdininkas visą Babiloni- 
jos viešpatavimo laikotarpį. Kai medai ir persai nugalė- 
jo Babiloniją, Danielius galėjo būti apie 90 metų am- 
žiaus. Darius bus girdėjęs apie Danielių ir jo pranašavi- 
mą apie medų pergalę. Darius pasitikėjo Danieliumi ir 
paskyrė jį aukštu valdininku savo karalystėje. Karalys- 
tėje buvo trys aukščiausi valdininkai; vienas jų buvo 
Danielius. Darius galvojo paskirti jį vyriausiu visų 
valstybės valdininkų. Medų — persų valdininkai labai 
pavydėjo tos garbės ir vietos Danieliui — Babilonijos 

Danielių sunaikinti. 

Danieliaus ir jo draugų iškilimas, trijų jaunuolių iš- 
gelbėjimas iš liepsnojančios krosnies ir Danieliaus iš 
liūtų duobės yra dideli stebuklai. Dievas retai tokius 
stebuklus padaro, dažniausiai Jis leidžia tikinčiuosius 
mirti kankinių mirtimi. Atsiminkime inkviziciją. Dievas 
išrinko Izraelio tautą savo garbei, visų tautų palaimini- 
mui. Dabar Izraelio tauta buvo nugalėta; visoms tau- 
toms buvo aišku, kad Izraelio Dievas yra nugalėtas. 
Minėtais stebuklais Izraelio Dievas pasirodė gyvas ir 
galingas. Tuo izraelitai buvo įtikinti esančiu gyvu Die- 
vu. Nuo tų laikų jie nebegarbina stabų. Taipgi ir pago- 
nys buvo įtikinti Izraelio gyvu ir galingu Dievu. Nebu- 
kadnesaras apie Izraelio gyvą dangaus Dievą rašė įsa- 
kymus tautoms; taip pat darė Darius. Tautos girdėjo 
apie Izraelio gyvą ir tikrą Dievą. Lietuviai dažnai prime- 
na žydus kaip sektiną pavyzdį, bet kiek lietuvių persi- 
ima tuo tikėjimu? 


7 skyrius 
DANIELIAUS REGĖJIMAS — KETURIOS 
KARALYSTĖS 1-28 

1 Pirmaisiais Babilonijos karaliaus Belsazaro me- 
tais Danielius sapnavo sapną. Jam, begulint lovoje, kilo 
neramios mintys. Jis užrašė tą sapną: (Dan 5,1) 2 "Aš, 
Danielius, turėjau regėjimą nakties metu. Keturi dan- 
gaus vėjai sujudino Didžiąją jūrą (Viduržemio). (Apr 
17,15) 3 Keturi dideli žvėrys išėjo iš jūros, kiekvienas 
buvo skirtingas. (Apr 13,1-2) 4 Pirmasis buvo lyg liū- 
tas su erelio sparnais. Mačiau kai jo sparnus išplėšė, jį 
pakėlė nuo žemės ir pastatė lyg ant žmogaus kojų; jam 
buvo duota žmogaus širdis. (Dan 4,31) 5 Antrasis žvė- 
ris, panašus į lokį; vienu šonu pasikėlęs, jis laikė tris 
šonkaulius nasruose savo dantimis. Jam įsakė: "Kelkis! 
Esk daug mėsos!" 6 Po to regėjau kitą žvėrį, lyg leopar- 

dą, kuris turėjo keturis paukščio sparnus ant nugaros ir 
keturias galvas; galia jam buvo duota. 7 Po to, nakties 
regėjime mačiau ketvirtą žvėrį: baisų, siaubingą ir ne- 
paprastai stiprų, kuris turėjo didelius geležinius dantis. 
Jis ėdė ir triuškino, kas liko, sutrypė kojomis. Jis buvo 
skirtingas nuo pirmiau matytų žvėrių, — turėjo dešimt 
ragų. 8 Aš stebėjau ragus, ir štai — kitas mažas ragas 
išaugo jų tarpe. Trys pirmųjų ragų buvo išrauti. Akys ir 
burna, lyg žmogaus, buvo šitame rage; jis kalbėjo labai 
- svarbius dalykus. (Dan 11,36) 

9 Man bežiūrint, buvo pastatyti sostai ir Amžinasis 
atsisėdo. Jo drabužiai buvo balti kaip sniegas ir galvos 
plaukai kaip gryna vilna. Jo sostas — ugnies liepsna; jo 
ratai — liepsnojanti ugnis. (Ps 90,2; Ez 1,15-) 10 Ug- 
nies srovė išsiliejo iš jo. Tūkstančių tūkstančiai Jam tar- 
navo, dešimt tūkstančių kartų dešimt tūkstančių stovėjo 
Jo akivaizdoje. Teismas atsisėdo ir knyga buvo at- 
skleista. (Ps 68,18; Apr 5,11) 11 Aš klausiau ir stebė- 
jausi išdidžiais jo žodžiais, kuriuos tas ragas kalbėjo. Tą 
žvėrį užmušė, kūną sunaikino, — įmetė į ugnį ir sude- 
gino. (Apr 19,20) 12 Taip pat ir likusiems žvėrims bu- 
vo atimta galia, nes jiems buvo leista gyventi tik skirtą 
laikotarpį. (Dan 2,21) 13 Aš toliau nakties regėjime ma- 
čiau su dangaus debesimis ateinantį tarsi žmogaus sū- 
nų; prie Amžinojo jis buvo privestas. (Lk 21,27) 14 
Jam davė valdžią, garbę ir karalystę, kad visos tautos, 
padermės ir kalbos jam tarnautų. Jo valdžia — amžina 
valdžia, nesibaigienti, ir jo karalystė — nesunaikinama! 
15 Aš, Danielius, sumišau, ir mano regėjimai gąsdino 
mane. 16 Priėjęs prie vieno ten stovinčių, prašiau jį 
tiksliai paaiškinti man visa tai. Jis sutiko ir išdėstė to re- 
gėjimo reikšmę. 17 'Šitie keturi didieji žvėrys yra keturi 
karaliai, kurie viešpataus ant žemės. 18 Tačiau tikintieji 
gaus karalystę iš Aukščiausiojo. Jie valdys tą karalystę 
per amžių amžius!' 19 Aš norėjau sužinoti tiksliau apie 

ketvirtąjį, žvėrį, kuris buvo skirtingas nuo jų visų: ne- 
paprastai baisus, geležiniais dantimis ir žalvariniais na- 
gais; ėdė, triuškino ir, kas liko, sumindė kojomis. 20 Jis 
turėjo dešimt ragų ant galvos. Man bežiūrint, išaugo dar 
vienas, o trys ragai iškrito. Išaugęs ragas turėjo akis bei 
snukį, kalbantį išdidžiai. Jis atrodė didesnis už kitus. 21 
Aš mačiau tą ragą kariaujant su šventaisiais ir juos nu- 
galint. (Apr 13,7) 22 Skirtam laikui atėjus, Amžinasis 
savo sprendimu pavedė karalystę šventiesiems. 23 Jis 
taip kalbėjo: "Ketvirtasis žvėris reiškia: žemėje bus ket- 
virta karalystė, kuri skirsis nuo visų karalysčių, ji už- 
valdys visą žemę, ją sumindžios ir sutriuškins. 24 De- 
šimt ragų reiškia dešimt karalių iš tos kilusių; vėliau at- 
siras dar vienas, kuris pašalins tris karalius. (Apr 17,2) 
25 Jis kalbės išdidžiai prieš Aukščiausiąjį ir vargins 
Aukščiausiojo šventuosius, sumanys pakeisti laikus ir 
įstatymą; jie bus atiduoti į jo rankas vienam laikui, 
dviem laikams ir pusei laiko. (Apr 13,5-6; Dan 12,7; 
4,13) 26 Po to laikotarpio (Dievo) teismas atims iš jo 
valdžią, jo karalystę galutinai sužlugdys ir sunaikins. 
27 O karalystė, valdžia, galia ir didybė viso pasaulio 
bus atiduota Aukščiausiojo šventųjų tautai; Jo karalystė 
bus amžina, visos galybės Jam tarnaus ir Jo klausys. 28 
Tai to įvykio pabaiga. Aš, Danielius, labai nerimau, ma- 
no veidas pasikeitė, bet tą kalbą aš palaikiau savo širdy- 
je". 


Šiuo skyriumi ir sekančiais Danielius parašė, kas 
jam buvo parodyta apie "karalystes". Kas buvo sakyta 
antrame skyriuje, čia yra tąsa su įvairiais platesniais pa- 
aiškinimais. 

Nebukadnesaras mirė, Babilonijai karaliavo jo anu- 
kas Belsazaras. Pranašas matė vėjo sujudintą Vidurže- 
mio jūrą. "Tai buvo Dvasios — Dievo veikimas. Iškilo 
keturi žvėrys — valstybės. Bendrai aiškinama, kad pir- 
moji valstybė — liūtas buvo Babilonija. Ji buvo galinga 

ir žiauri. Danieliui veikiant, ji kiek sušvelnėjo — Nebu- 
kadnesaras tapo žmoniškesniu. Antroji valstybė — lo- 
kys buvo persų — medų valstybė. Trečioji — leopar- 
das buvo Graikija. Ketvirtoji baisus žvėris. Apie ketvir- 
tąją valstybę Šventojo Rašto aiškintojai pasisako labai 
skirtingai: Antiochija, Roma, antikristas, turkai. Žvėries 
dešimt ragų — karaliai. Vienas ragas išaugo ir kitus tris 
pašalino — antikristas. 

Visų Valdovas yra Viešpats; Jo galioje yra visų 
valstybių likimas. Žmogaus Sūnus, Jėzus, valdys amži- 
nai. Danieliui buvo paaiškinta, kad antikristas baisiai 
siaus prieš Dievą ir tikinčiuosius, pagaliau Viešpats su- 
naikins jį. Vizija ir aiškinimas taip paveikė Danielių, 
kad jis neteko jėgų ir sirgo. 

Žodis "laikas" arba "laikas, laikai ir pusė" paprastai 
reiškia "metus"; čia būtų 3,5 metų arba 42 mėnesiai, ar- 
ba 1260 dienų. Kai kada reiškia paraidžiui 3,5 metų, ki- 
tose vietose kaip 4 M 14,34; Ez 4,6 būtų 1260 metų. 
Kai kur nėra suprantama metai, bet tam tikras laikotar- 
pis arba simbolis; 7 reiškia pilną — tobulą, 3,5 netobu- 
lą. Šis laikotarpis siejamas su sunaikinimo pabaisa — 
mažu ragu trečiojo žvėries (8,13; 11,31), taipgi su Me- 
sijo "pašalinimu" (9,27). Ką reiškia 1260 dienų? 
(12,11) Jėzus tą pritaikė Jeruzalės sunaikinimui ir pa- 
saulio pabaigai. (Mt 24,15) 

"Vargų metai" vadinami 7 savaitėmis. Tai laikotar- 
pis 70 savaičių. (9,25 ,27) Tai vargai kokių niekada ne- 
buvo (12,1) "Paskutinių laikų" (12,4,9,13; Mt 24,21). 
Antiochas sutepė šventovę 3,5 metų. Romėnai buvo 
apgulę Jeruzalę 3,5 metų, popiežiai valdė pasaulį maž- 
daug 1260 metų; nuo 6 šimtmečio iki 18, turkai valdė 
Palestiną 1260 metų, nuo 637-1917 m. Danieliaus mi- 
nimi "laikai" atrodo kartais yra suprantami paraidžiui, 
perkeltine prasmę ir simbolika. Jie įvyko istoriniai, per- 
kelta prasme ir jų atbaigimas bus paskutiniuose laikuo- 
se. Antiochas sutępė šventovę, Titas sunaikino Jeruza- 

lę, popiežiai žudė tikinčiuosius; paskutiniai vargai bus 
antikristo laikais. Kai kurių dalykų mes aiškiai nesu- 
prantame ir, Danielius jų nesuprato. (8,27) Yra labai 
drąsių Šventojo Rašto aiškintojų, kurie viską "labai ge- 
rai žino" — patenkina žmonių smalsumą. 


8 skyrius 
AVINAS IR OŽYS: 
PERSIJA IR GRAIKIJA 1-27 

1 Trečiaisiais karaliaus Belsazaro karaliavimo me- 
tai“ aš, Danielius, pergyvenau antrą regėjimą. 2 Aš jau- 
čiausi esąs lyg Susos pilyje, Elamo krašte ir stovėjau 
prie Ulajo upės. 3 Pakėlęs akis, pamačiau aviną, stovin- 
tį ant upės kranto. Jis turėjo du ragus. Abu ragai buvo 
aukšti, bet vienas jų aukštesnis už kitą; aukštesnysis iš- 
augo vėliau. 4 Aš mačiau tą aviną, badantį ragais į va- 
karus, žiemius ir pietus; ir joks gyvulys negalėjo atsilai- 
kyti prieš jį. Nebuvo nė vieno, galinčio išgelbėti jį iš 
avino: jis elgėsi, kaip jam patiko ir darėsi vis įžūlesnis. 
5 Man bestebint, ožys atėjo iš vakarų, neliesdamas že- 
mės paviršiaus. Tas ožys turėjo nuostabų ragą tarpu- 
akyje. 6 Priėjęs prie dviragio avino, kurį mačiau stovin- 
tį prie upės, jis puolė jį visu įnirtimu. 7 Aš mačiau, kai 
jis bėgo prie avino labai įnirtęs, .smogė į jį ir nulaužė 
jam abu ragus, o avinas neturėjo jėgos atsilaikyti. Par- 
bloškęs aviną ant žemės, sutrypė jį, ir nebuvo nė vieno, 
kuris išgelbėtų aviną iš ožio, 8 Ožys tapo labai galin- 
gas. Jam esant pačioje galybėje, nulūžo didysis ragas, 
jo vietoje išaugo keturi reikšmingi ragai keturiomis dan- 
gaus kryptimis. (Dan 7,6; 11,4) 9 Iš vieno jų išdygo 
mažas ragas, kuris tapo labai didelis ir nukreiptas pietų, 
rytų ir pažadėtosios žemės link. (Dan 7,8; 11,16) 10 Jis 
pasiekė dangaus pulkus, numetė žemėn kai kuriuos iš 
jų, net dalį žvaigždžių, ir juos sumindžiojo. 11 Jis pa- 
siekė net Kunigaikščio pulkus, pašalino nuolatinę auką 
ir išniekino šventovę. (Dan 11,31) 12 Smurtu pašalinęs 

nuolatinę auką, jis įvedė pajuokos auką; tiesa buvo at- 
mesta. Ragas veikė ir jam sekėsi. 13 Aš girdėjau vieną 
šventųjų atsakant kitam, kuris klausė: "Kaip ilgai tęsis 
šitas regėjimas — piktadarybė apie nuolatinę auką, 
šventovės panieką ir jos mindžiojimą?" 14 Jis jam atsa- 
kė: "Du tūkstančius tris šimtus vakarų ir rytų (parų). Po 
to šventovė vėl bus apvalyta ir pašventinta". 15 Kai aš, 
Danielius, mačiau tą regėjimą ir stengiausi jį suprasti, 
štai čia, prie manęs stovėjo tarsi vyras. 16 Aš išgirdau 
nuo Ulajo upės žmogaus balsą: "Gabrieliau, išaiškink 
jam regėjimą". (Dan 9,21) 17 Jam atėjus prie manęs, aš 
taip išsigandau, kad parpuoliau žemėn. O jis tarė: 
"Zmogaus sūnau, suprask, kad tas regėjimas nurodo 
pabaigos laiką". (Dan 10,9) 18 Jam bekalbant, aš gulė- 
jau apstulbęs ant žemės. Jis palietė mane, pastatė ant 
kojų ir tarė: 19 "Aš tau pranešu, kas atsitiks pabaigoje 
rūstybės dienų, nes regėjimas kalba apie pabaigos lai- 
kus. 20 Dviragis avinas, kurį matei, yra medų ir presų 
karaliai. 21 Gauruotasis ožys yra Graikijos karalius; di- 
dysis ragas jo tarpuakyje, tai pirmasis karalius; 22 o nu- 
lūžęs ragas, kurio vietoje išaugo keturi ragai, tai ketu- 
rios karalsytės, kilusios iš jo tautos, bet nepasiekusios 
jo galybės. 23 Jų karaliavimui besibaigiant, kai piktada- 
riai bus pripildę savo saiką, iškils akiplėša ir klastingas 
karalius. (Dan 11,21) 24 Jis bus galingas, įvykdys bai- 
sių nusikaltimų, sunaikins galinguosius ir šventųjų tau- 
tą. 25 Jo planai bus klastingi ir jam seksis. Jo "didybė" 
daugelį sunaikins. Net prieš kunigaikščių Kunigaikštį 
jis stos, bet sunaikintas bus be žmogaus rankos. 26 
Regėjimas, kur kalbama apie vakarus ir rytus, yra tik- 
zas. Tu užrašyk tą regėjimą, nes jis įvyks tolimoje atei- 
tyje". (Dan 12,4) 27 Aš, Danielius, labai nusilpau ir ke- 
lias dienas sirgau; po to sustiprėjęs tarnavau karaliui. 
Buvau labai neramus, nes nesupratau to regėjimo. 

Danielius matė šį regėjimą ir užrašė jį paskutiniais 
metais Babilonijos karaliaus Belsazaro. Tai buvo kova 
Graikijos su Persija. Persų valstybė (7,5) buvo pavaiz- 
duota lokiu, o čia dviragiu avinu. Graikijos valstybė 
(7,6) buvo keturgalvis leopardas, o čia gauruotas vien- 
ragis ožys. Vienragis ožys buvo graikų karalius Alek- 
sandras didysis, kuris nugalėjo Persiją 331 pr. Kr. Ši 
pranašystė įvyko 200 metų prieš jai išsipildant. Keturi 
ragai (8,21-22) ir keturios galvos (7,6) buvo keturios 
valstybės, kurios atsirado iš Aleksandro valstybės. Ma- 
žasis ragas (8,9), kuris išdygo keturių ragų vietoje, ben- 
drai yra laikomas Antiochas Epiphonės, kuris viešpata- 
vo 175-164 pr. Kr. Jis buvo pasiryžęs sunaikinti žydų 
religiją (11,21-35), bet (8,19) sakyta, kad tai yra pasku- 
tiniai laikai. Antiochas buvo pirmtakas antikristo. 
Angelas Gabrielis paaiškino Danieliui regėjimą, 
bet Danielius nesuprato jo. (8,27) Mažasis ragas — 
Antiochas tap: abai dideliu, jis pasiekė dangaus pulkus 
ir dalį žvaigždžių sunaikino; tai yra tikinčiųjų. 


9 skyrius 
DANIELIAUS MALDA IR PRANAŠAVIMAS 
APIE SEPTYNIASDEŠIMT SAVAIČIŲ 1-27 

1 Dariaus, Ahasvero sūnaus (Xerxes), kilusio iš 
medų padermės, kuris tapo kaldėnų karaliumi, (Dan 
6,1) 2 pirmaisiais karaliavimo metais aš, Danielius, pa- 
stebėjau Raštuose metų skaičių, kuris pagal Viešpaties 
Žodį, duotą pranašui Jeremijui, reiškia: Jeruzalė su- 
griauta stovės septyniasdešimt metų. (Jer 25,11-12) 3 
Aš kreipiausi į Viešpatį Dievą ir ieškojau atsakymo 
malda, maldavimais, pasninku, ašutine ir pelenuose. 4 
Meldžiau Viešpatį, savo Dievą: "Viešpatie, didis ir bai- 
mę keliantis Dieve! Tu laikai Sandarą ir ištikimybę su 
tais, kurie Tave myli ir laiko Tavo įsakymus. 5 Mes nu- 
sidėjome, nusikaltome, piktai elgėmės, maištavome, at- 
metėme Tavo įsakymus ir nuostatus. 6 Mes neklausėme 

Tavo tarnų, pranašų, kurie kalbėjo Tavo vardu mūsų 
karaliams, kunigaikščiams, tėvams ir visai tautai. 7 Tu, 
Viešpatie, esi teisus, o mums Judėjos ir Jeruzalės gy- 
ventojams ir visiems izraelitams visose šalyse, po ku- 
rias juos išsklaidei dėl ištikimybės laužymo, gėda, kaip 
šiandien matome. 8 Viešpatie, mums, mūsų karaliams, 
kunigaikščiams ir mūsų tėvams, kurie nusidėjo, gėda. 
(Iz 43,27) 9 Viešpatie, mūsų Dieve, Tu esi gailestingas 
ir atlaidus; mes neklausėme Tavęs. (Ps 130,4) 10 Mes 
neklausėme Viešpaties, savo Dievo, nesekėme Jo nuro- 
dymų, kuriuos Jis mums davė per savo tarnus, prana- 
šus. 11 Visas Izraelis sulaužė Tavo įstatymą ir atkrito: 
nuo tikėjimo; neklausė Tavo balso. Tada pasipylė ant 
mūsų Tavo prakeikimas, kuris parašytas Dievo tarno 
Mozės įstatyme, nes mes įstatymui nusikaltome. (5 M 
28,15-68; 3 M 26,14-39) 12 Jis įvykdė savo Žodį, pa- 
sakytą mums ir mūsų valdovams, kad Jis užleisiąs tokią 
didelę nelaimę, kurios dar niekur po dangumi nėra bu- 
vę, kuri įvyko Jeruzalėje; 13 apie tai parašyta Mozės 
įstatyme. Bet mes nemaldavome Viešpaties, savo Die- 
vo, nenusigręžėme nuo savo nedorybių ir nekreipėme 
dėmesio į Jo tiesą. 14 Viešpats sekė mus ir todėl leido 
muz: bausmę, nes Viešpats, mūsų Dievas, yra teisus 
visuose savo darbuose, bet mes neklausėme Jo balso, 
(Jer 1,12) 15 Viešpatie, mūsų Dieve, Tu galinga ranka 
išvedei savo tautą iš Egipto krašto ir pasidarei žinomą 
vardą iki šiandien, bet mes nusidėjome ir elgėmės pik- 
tai. 16 Viešpatie, visi Tavo veiksmai yra teisingi; tačiau 
naldauju, tenusigręžia Tavo rūstybė nuo Jeruzalės, Ta- 
vo šventojo kalno, nes dėl mūsų nuodėmių ir mūsų tė- 
vų nedorybių Jeruzalė ir Tavo tauta tapo panieka vi- 
siems, aplink mus gyvenantiems. 17 Dabar, mūsų Die- 
ve, išklausyk savo tarno maldą bei maldavimą, leisk sa- 
vo veidui šviesti ant sugriautos savo vardo šventovės. 
18 Viešpatie, mano Dieve, meldžiu Tave, išgirsk, at- 
verk akis ir pažvelk į mūsų sunaikintas vietoves ir 

miestą, kuris pavadintas Tavo vardu. Mes remiamės ne 
savo teisingais darbais, bet maldaujame Tavo gailestin- 
gumo bei pasigailėjimo. (Ps 115,1) 19 Viešpatie, iš- 
girsk. Viešpatie, atleisk. Viešpatie, atkreipk dėmesį ir 
gelbėk. Negaišk, mano Dieve. Juk Tavo vardu pavadin- 
tas Tavo miestas ir Tavo tauta". (Jer 14,9) 
20 Melsdamasis ir išpažindamas savo bei Izraelio 
tautos nuodėmę kreipiausi į Viešpatį, savo Dievą, atsta- 
"tyti šventovę. 21 Man dar besimeldžiant vakarinės 
aukos metu, prie manęs nusileido Gabrielis, kurį anks- 
čiau mačiau regėjime. (Dan 8,16) 22 Jis tarė: "Danie- 
liau, aš atėjau pamokyti tave ir duoti tau pilną pranašys- 
tės supratimą. 23 Tavo maldos pradžioje gavau įsakymą 
ir atėjau tau pranešti, nes tu labai mylimas! Įsidėmėk 
viską ir suprask regėjimą. 24 Septyniasdešimt savaičių 
paskirta tavo tautai ir šventajam miestui išsilaisvinti iš 
nusikaltimų ir piktybių. Kai nusikaltimas ir nuodėmė 
bus pašalinta, nedorybė sunaikinta, teisingumas atstaty- 
tas, tuomet išsipildys regėjimas bei pranašystė, ir šven- 
tovė bus atstatyta. 25 Žinok ir įsidėmėk: nuo tada, kai 
išėjo įsakymas atstatyti Jeruzalę, iki vieno patepto kuni- 
gaikščio pasirodymo, praeis septynios savaitės; ji bus 
atstatyta neramiu metu. Šešiasdešimt dviejų savaičių lai- 
kotarpyje ji pasiliks atstatyta su aikštėmis ir gatvėmis. 
(Ez 6,14) 26 Praslinkus šešiasdešimt dviem savaitėm, 
bus pašalintas pateptasis be teismo sprendimo. Vieno 
kunigaikščio pulkai sunaikins miestą ir šventovę. Tada 
ateis galas lyg tvanu; iki karo pabaigos bus baisių su- 
naikinimų. (Lk 21,24) 27 Kunigaikštis sudarys sąjungą 
su daugeliu galiūnų vieną savaitę. Savaitės viduryje pa- 
šalins aukų aukojimą, o ant aukuro aukos pasibjaurėji- 
mo auką, kol numatytas galas ateis sunaikintojui." (Dan 
12,11; Mt 24,15) 


Danielius šį regėjimą užrašė 538 pr. Kr. Tuo metu 
pranašas buvo apie 90 metų amžiaus. Babilonija buvo 

sunaikinta, turėjo būti priartėjęs pranašo Jeremijo pra- 
našavimas (Jer 25,11; 29,4-) apie žydų sugrįžimą į se- 
nąją tėvynę. Danielius neieškojo aplinkybėse kaltės, bet 
pripažino , tautos — žmonių nusikaltimą. Kaltę jis pri- 
skaitė protėviams, savo kartai ir pats sau. Jis nelaukė 
aplinkybių pasikeitimo, bet Dievo malonės. Dievas 
nuostabiai išklausė maldą. Vakarinės aukos metu (nors 
jau seniai aukos nebebuvo aukojamos) angelas Gabrie- 
lis atėjo pas jį, pranešė jam Dievo malonę ir Danielių 
pavadino Viešpaties mylimu. 

Bausmės 70 metų laikas yra praėjęs, tautai kaltė at- 
leista ir ji bus išlaisvinta, Pateptasis ateis. Ilgas laikas, 
62 savaitės, 49 metai praeis iki Jeruzalėje šventovė bus 
atstatyta. Pagal Neheiją 1,1 bus 450 metai pr. Kr. Po to 
praeis 434 metai iki Jėzaus pasirodymo. Jėzus bus be 
kaltės nužudytas. Romėnai (Titas) sunaikins Jeruzalę. 
Jėzus atsteigs naują Sandarą. Jėzaus veikimu (mirtimi) 
aukos bus pašalintos. Tai yra bendri bruožai ką galima 
suprasti apie Gabrielio paaiškinimą. Apie šią vietą ir 
skaičius yra įvairiausių aiškinimų jau iš senų laikų. 


10 skyrius 
NAUJAS APREIŠKIMAS DANIELIUI 
— ANGELŲ KOVA 1-21 

1 Trečiaisiais metais, viešpataujant Persijos karaliui 
Kirui, Žodis buvo suteiktas Danieliui, kuris buvo vadi- 
namas Beltsazaru. Tas Žodis buvo tikras ir jis jį suprato 
regėjime. (Dan 1,7,21) 2 "Tuomet aš, Danielius, liūdė- 
jau tris savaites. 3 Skanaus valgio nevalgiau; mėsos ir 
vyno neėmiau į burną ir tepalų nevartojau tris savaites. 
4 Pirmo mėnesio dvidešimt ketvirtą dieną stovėjau ant 
didžiulės Tigro upės kranto. 5 Pakėlęs akis, pamačiau 
ten stovintį vyrą, apsivilkusį drobiniais ir susijuosusį 
gryno aukso juosta. (Ez 9,2; Apr 1,13-15) 6 Jo kūnas 
buvo kaip krizolitas, veidas — kaip žaibo blyksėjimas, 
akys. — kaip fakelas, rankos ir kojos — žėrintis skaist- . 

varis, o žodžių garsas, — kaip didelės minios triukš- 
mas. 7 Aš, Danielius, vienas temačiau tą regėjimą; vy- 
rai, kurie buvo su manimi, nematė jo, bet didelė baimė 
apėmė juos. Jie pasislėpė. 8 Aš likau vienas. Pamatęs 
šitą didingą regėjimą, netekau jėgų; mano veidas išbalo, 
ir aš nusilpau. 9 Išgirdau žodžių garsą, kritau, netekęs 
sąmonės , ir veidu prisiglaudžiau prie žemės. (Dan 
8,17-18) 10 Ranka palietė mane ir padėjo man atsiremti 
keliais ir rankomis. 11 Jis man tarė: "Danieliau, tu myli- 
masis! Įsidėmėk žodžius, kuriuos tau kalbėsiu, stovėk, 
nes esu siųstas pas tave!' Jam kalbant, aš. atsistojau dre- 
bėdamas. 12 Jis toliau kalbėjo: "Danieliau, nebijok! Nuo 
pirmosios dienos, kai pradėjai suprasti ir nusižeminti 
savo Dievo akivaizdoje, tavo prašymas ir malda yra iš- 
klausyti. 13 Persų karalystės kunigaikštis man priešino- 
si dvidešimt vieną dieną; bet štai Mikolas, vienas vyres- 
niųjų kunigaikščių, atėjo man į pagalbą; aš palikau jį ten 
prie Persijos karalystės kunigaikščio. 14 Atėjau tau pa- 
aiškinti, kas atsitiks tavo tautai paskutinėse dienose, nes 
šitas regėjimas yra tolimai ateičiai'. (Dan 9,22) 15 Jam 
taip bekalbant su manimi, aš nuleidau akis ir tylėjau. 16 
Štai vienas, panašus į žmogaus sūnų, palietė mano lū- 
pas. Tada aš kalbėjau stovinčiam prieš mane: "Mano 
Viešpatie! Regėjimo metu mane taip suėmė skausmai, 
kad netekau jėgų. (Iz 6,7; Jer 1,9) 17 Kaip gi aš, Vieš- 
paties tarnas, galėčiau kalbėti su Viešpačiu netekęs jėgų 
ir neatgavęs kvapo! 18 Tadą mane vėl palietė ir sustip-- 
rino ta pati asmenybė. 19 Ji tarė: 'Nebijok mylimasis! 
Ramybė tau! Būk drąsus ir stiprus! Jam bekalbant su 
manimi, pasijutau esąs stiprus ir tariau: "Tekalba mano 
Viešpats, nes Tu mane sustiprinai!' (Apr 1,17) 20 Jis 
atsakė: 'Ar žinai, kodėl atėjau pas tave? Dabar vėl turiu 
kovoti su persų izunigaikščiu, kai jį nugalėsiu, ateis 
Graikijos kunigaikštis. 21 Aš tau paskelbsiu, kas para- 
šyta tiesos knygoje. Nėra nė vieno, kuris man padėtų 
prieš juos, tik Mikolas (archangelas), jūsų kunigaikš- 

Šis ketvirtas Danieliaus regėjimas minimas 10-12 
skyriuose. Tai įvyko, trečiaisiais Kiro viešpatavimo me- 
tais, prie Tigro upės. Regėjimą matė vienas Danielius, 
kiti jautė dieviško apreiškimo galią, išsigando, pabėgo, 
paliko vieną Danielių. 

Buvo tikima, kad kiekviena tauta turi savo angelą 
sargą. Izraelio tautos angelas sargas buvo Mikolas. Per- 
sija ir Graikija turėjo savo angelus sargus. Kova ėjo 
tarp angelų, kai dvasia (angelas) laimėjo, tada karalius 
davė savo sutikimą grįžti žydams į savo tėvynę. Jėzui 
gimstant ir mirštant angelų veikla buvo didelė. 


11 skyrius 
ŠIAURĖS (SIRIJOS) IR PIETŲ (EGIPTO) 
KARALIAI 1-45 

1 "Nuo pirmųjų Dariaus, medo, viešpatavimo metų 
buvau jam patarėju ir talkininku. 2 Dabar paskelbsiu tau 
tiesą. Dar trys karaliai iškils Persijoje; turtingiausias iš 
jų bus ketvirtasis. Jis, sustiprėjęs ir praturtėjęs, sukils 
prieš Graikiją. (Dan 10,21) 3 Tuomet iškils galingas 
karalius, kuris valdys stipria ranka ir įvykdys savo pla- 
nus. 4 Pačioje galybėje jo karalystė subyrės ir bus pa- 
dalyta į keturias dalis ne jo palikuonims; jos nebus to- 
kios galingos, kaip jam viešpataujant. Karalystė bus su- 
naikinta, nes ją valdys svetimi. (Dan 8,8,22) 

5 Tada pietų (Egiptas) karalius sustiprės; vienas jo 
kunigaikščių taps galingesnis net už patį karalių; jo val- 
džia sieks plačiai. 6 Keliems metams praslinkus, jie su- 
darys sutartį (Egiptas, Sirija). Pietų karaliaus duktė ište- 
kės už šiaurės karaliaus, santarvei sustiprinti, bet ji ne- 
išsilaikys, jos palikuonis paveldės valdžią. Ji, jos paly- 
da, vaikas ir vyras turės išvykti. 7 Tuo laiku iškils iš jos 
giminės pietų karalius. Jis kariaus prieš šiaurės karalių, 
įsiverš į jo tvirtovę ir ją užims. 8 Jų dievaičius, nulietus 

atvaizdus, brangius indus, sidabrą ir auksą jis parga- 
bens kaip grobį į Egiptą. Kurį laiką karų su šiaurės ka- 
raliumi nebebus. 9 Vėliau šiaurės karalius užpuls pietų 
karalių ir įsiverš į jo kraštą, bet sugrįš nieko nelaimėjęs. 

10 Jo sūnūs, surinkę milžinišką kariuomenę, atžy- 
giuos ir užlies kraštą (Izraelio), prasiverš iki pietų kara- 
liaus tvirtovės. 11 Tada pietų karalius įnirtęs kariaus su 
šiaurės karaliumi ir jo milžinišką armiją sunaikins. 12 
Paėmęs daugybę nelaisvėn, jis didžiuosis; nors išžudy- 
tų ir dešimtis tūkstančių, jo pergalė bus trumpa. 13 Ke- 
liems metams praslinkus, šiaurės karalius, vėl surinks 
didelę armiją ir eis prieš Egiptą. 14 Tada kitos tautos ir 
Izraelis prisijungs prieš pietų karalių, norėdami įvykdyti 
pranašystę, bet jie nelaimės. 15 Šiaurės karalius atžy- 
giavęs supils pylimą ir paims sutvirtintą miestą. Pietų 
karalius neatsilaikys, jo rinktinė kariuomenė bus sunai- 
kinta. 16 Šiaurės karaliaus pajėgos trauks prieš jį, nie- 
kas nepajėgs jų sulaikyti. Jis užims visą Garbingąją ša- 
lį. (Dan 8,9) 17 Jis (šiaurės karalius) planuos užimti 
pietų karalystę, sudarys su ja sutartį, išleisdamas už jo 
vieną savo dukterų, kad tą karalystę sunaikintų, bet jam 
nepavyks tas planas įgyvendinti. 18 Tada jis nukreips 
dėmesį į pajūrį, didelę jo dalį užims, bet vienas kariuo- 
menės vadų padarys galą tam jo įžūlumui; jis pjaus, ką 
pasėjęs. 19 Tada jis trauksis atgal į savo šalies tvirto- 
ves; pakelyje sutiks nesėkmių ir dings. 20 Jo įpėdinis “ 
siųs mokesčių rinkėją į Garbingąją šalį; po kurio-laiko, 
jis žus, ne dėl keršto ir ne kovoje. 

21 Po jo karaliaus vietą užims niekšas, žmogus be 
garbės. Jis iškils netikėtai ir apgaule pasiglemš karališ- 
ką valdžią. (Dan 8,23) 22 Priešingos ginkluotos pajė- 
gos bus šluote nušluotos ir sutriuškintos jo akivaizdoje, 
taip pat ir Sandaros kunigaikštis. 23 Sudaryta sutartis 
su juo, bus klastinga ir bevertė. Su sauja šalininkų jis 
taps galingas. 24 Nelauktai jis įžygiuos į turtingąsias 
krašto provincijas ir darys, ko nedarė nei jo tėvai, nei jo 

tėvų tėvai; karo grobį ir gėrybes jis žmonėms barstyte 
barstys. Jis planuos ir tvirtoves užimti. 25 Įsidrąsinęs 
sutelks savo pajėgas žygiuoti prieš pietų karalių. Pietų | 
karalius pasiruoš karui su milžiniška ir galinga kariuo- 
mene, bet neįstengs šiaurės karaliui pasipriešinti, nes 
prieš jį bus sugalvotas sąmokslas: 26 jo paties pavaldi- 
niai, valgantys prie jo stalo, nužudys jį; jo kariuomenė 
bus išsklaidyta, labai daug karių žus. 27 Abu karaliai 
pasitarimo metu stengsis vienas kitą klastingai sunai- 
kinti, bet nepavyks, nes dar nėra atėjęs Dievo numaty- 
tas laikas. 28 Šiaurės karalius sugrįš į kraštą su gausiu 
grobiu, bet jo troškimas yra prieš šventąją Sandarą. Tai 
įvykdęs, jis sugrįš į savo kraštą. 29 Paskirtu metu jis 
vėl žygiuos į pietus, bet antrą kartą nebebus taip, kaip 
pirmąjį. 30 Prieš jį atplauks laivai iš Kitimo. Jis išsigan- 
dęs pasitrauks. Įnirtęs puls šventąją Sandarą. Jis ieškos 
patarimų tarp atkritusiųjų nuo Sandaros. 31 Jo ginkluo- 
tos pajėgos suteps šventovę ir tvirtovę, pašalins nuola- 
tinę auką ir toje vietoje pastatys sunaikinimo pabaisą. 
(Dan 9,27; 12,11; Mt 24,15) 32 Neištikimus Sandarai 
jis suklaidins, bet žmonės, kurie pažįsta savo Dievą, 
liks ištikimi. 33 Tautos išminčiai neva mokys žmones; 
kurį laiką jie bus žudomi kardu, liepsna, įkalinimu ir 
apiplėšimu. (Dan 12,3) 34 Žudomi jie negaus pagalbos; 
daugelis prisidės prie jų tik veidmainiaudami. 35 Kai 
kurie išminčiai patys žus, kad kiti būtų ištirti, išbandyti 
ir apvalyti. Jie veiks iki jiems skirto laiko. 

36 Karalius elgsis išdidžiai, didžiuosis prieš dievus 
ir prieš dievų Dievą išdidžiai kalbės; jam seksis, kol 
dieviškoji rūstybė bus paliesta, nes kas nuspręsta — 
įvyks. (2 Tes 2,4; Dan 7,8,25; Apr 13,5-6) 37 Nei savo 
tėvų dievų, nei moterų mylimojo dievo, nei jokio kito 
dievo jis negerbs; jis didžiuosis prieš visus. (1 Tim 4,3) 
38 Tik tvirtovių dievą jis garbins; dievą, kurio nepažino 
jo tėvai. Jis garbins jį auksu, sidabru, brangiais akmeni- 
mis ir brangenybėmis. 39 Jis parūpins tvirtovėms. sve- 

timų dievų. Kas jam pataikaus, tam jis suteiks daug gar- 
bės, padarys valdovu ir atpildui dalins žemę. 40 Pasku- 
tiniais amžiais su juo kariaus pietų karalius. Kaip audra 
įsiverš į kraštą šiaurės karalius kovos vežimais, raitais 
bei laivais; kaip tvanas užlies jį ir užims. 41 Jis įpuls į 
Garbingąjį kraštą, dešimtys tūkstančių žus; edomitai, 
moabitai ir didžioji dalis amonitų išsigelbės iš jo ran- 
kos. 42 Jis puls kitus kraštus, ir Egipto kraštas neišsi- 
gelbės. 43 Jis laimės Egipto aukso ir sidabro lobius bei 
brangenybes; libiai ir etiopai seks jį. 44 Gandai iš šiau- 
rės ir rytų nugąsdins jį. Labai įnirtęs, išsklaidys ir su- 
naikins priešus. 45 Jis pastatys savo vyriausią būstinę 
palapinėje tarp jūros ir šventojo kalno; ten jis gaus galą, 
ir nė vienas nepadės jam". 


Danieliui buvo parodyta sekančių šimtmečių kovos 
graikų su persais. Kas parašyta nėra lengvai supranta- 
ma ir daug kas aiškina skirtingai. Palestina ir izraelitai 
dažnai buvo įtraukti į kovas. Kas turi galimybę tų laikų 
istoriją skaityti, gali savo išvadas pasidaryti. Priminti 
trumpai daugelį valdovų vardų skaitytojui mažai ką pa- 
dės. 

Skyriuose 2,7,8,9,11 sakyta apie keturias valsty- 
bes, kurios valdė tada žinomą pasaulį nuo Danieliaus 
iki Kristaus ir dalinai po Kristaus iki paskutinių laikų. 
Babilonija viešpatavo 606-536 pr. Kr. Persija 536-332 
pr. Kr. Graikija, po Aleksandro didžiojo, padalinta į 
keturias dalis 331-146 pr. Kr. Sirija buvo vadinama 
šiaurės valstybė, o Egiptas — pietų; kovos tarp jų vyko 
323-146 pr. Kr. Antiochas Epiphanės sutepė Jeruzalės 
šventovę 175-164 pr. Kr. Romos valstybė 146 pr. Kr.- 
400 po Kr. Jėzaus vieša veikla 26-30 po Kr. Jeruzalės 
sunaikinimas 70 po Kr. Popiežystės viešpatavimo lai- 
kotarpis 600-18 šimtmečio. Mahometai valdė šventąją 
žemę 700-1917 m. 

12 skyrius 
PASKUTINIEJI LAIKAI 1-13 

1 "Tuo laiku pakils Mikolas, didysis kunigaikštis, 
kuris saugoja tavo tautiečius. Tada bus tokie sunkūs lai- 
kai, kokių nebuvo nuo tautų įsikūrimo. Tačiau tavo tau- 
ta bus išgelbėta: kiekvienas, kuris bus įrašytas gyveni- 
mo knygoje. (Dan 10,13; Mt 24,21; 2 M 32,32; Fil 4,3) 
2 Daugelis miegančių žemės dulkėse pabus, vieni amži- 
nam gyvenimui, kiti amžinai paniekai ir kančioms. (Jn; 
5,29) 3 Išmintingieji žibės dangaus spindėjimu; kurie 
mokė žmones teisingumo, — kaip žvaigždės per amžių 
amžius. (Mt 13,43; 1 Kor 15,41-42) 4 O tu, Danieliau, 
paslėpk tuos žodžius ir užantspauduok knygą iki pa- 
skirto laiko. Žmonės daug keliaus, jų žinojimas pratur- 
tės!" (Apr 10,4) 

5 Aš, Danielius, žiūrėjau ir čia mačiau stovinčius 
kitus du (angelus): vienas šitame krante, o antras ana- 
pus upės. 6 Tada pirmasis klausė drobiniais apsivilkusį, 
stovintį prie upės vandens: "Kaip toli tų nuostabių įvy- 
kių galas?" (Dan 10,5) 7 Išgirdau drobiniais apsivilku- 
sį, stovintį prie upės vandens, kalbant; jis pakėlė savo 
dešinę ir kairę į dangų ir prisiekė amžinai Gyvuoju, tar- 
damas: "Užtruks vieną laiką, du laikus ir pusę laiko; kai 
pasiliaus šventosios tautos naikinimas, tada visa bus 
įvykdyta". (Apr 10,5-6; 7,25) 8 Aš tai girdėjau, bet ne- 
supratau ir klausiau: "Mano viešpatie, kuo tai baigsis?" 
9 Jis atsakė: "Danieliau, eik, nes tie žodžiai lieka pa- 
slėpti ir užantspauduoti iki pabaigos laiko. 10 Daugelis 
bus apvalyti, išbaltinti ir ugnimi išmėginti. Niekšai elg- 
sis niekšiškai ir to nesupras, bet išmintingieji supras. 11 
Nuo to laiko, kai nuolatinę auką pašalins ir pasibaisėji- 
mo bjaurybę pastatys, yra tūkstantis du šimtai devy- 
niasdešimt dienų. (Dan 11,31; Mt 24,15) 12 Laimingas, 
kuris laukia 4r-ištveria tūkstantį tris šimtus trisdešimt 
penkias dienas.-13 Tu eik ir pailsėk; prisikelsi dienų pa- 

Danieliui buvo parodytas didelis, artėjantis vargas. 
Izraelio tautos angelas sargas Mikolas išgelbės ją. Visi 
tikintieji, kurie įrašyti gyvenimo knygoje, bus išgelbėti. 
Mirusieji bus prikelti ir teisti. Kurie teisiai gyveno ir ki- 
tus mokė bus pagerbti. 

Angelas klausė, kaip ilgai tas viskas tęsis. "Laikas, 
laikai ir pusė laiko" yra tam tikras laikotarpis arba kaip 
(7,25) sakyta; — trys ir pusė metų. Antiochas buvo Je- 
ruzalės šventovėje panaikinęs aukavimą ir ant aukuro 
pastatęs Jupiterio statulą 145-148. Kristus viešai veikė 
tris ir pusę metų. 

Visais laikais buvo blogų ir teisių žmonių. Blogi 
negali daryti gerų darbų, kaip blogi medžiai negali duoti 
gerų vaisių. Teisieji yra apvalomi per Evangelijos Žodį, 
bet dažnai per vargus ir kentėjimus. Taip tas tęsis iki 
pabaigos. Danielius visko nesuprato; jam buvo.pasaky- 
ta eiti į atilsį ir pailsėti. Tikinčiųjų laukia atilsis ir prikė- 
limas. > 

"Išmintis padidės". Daug kas aiškina, kad suprati- 
mas padidės; įvairiausi išradimai. Bet ar nėra didžiau- 
sias išminties padidėjimas, kai žmogus supranta, kad jis 
nieko nežino ir duoda garbę Dievui? Paskutiniais lai- 
kais žmonės sužinojo daugiau apie begalinę erdvę ir jos 
dydį; atomą suskaldžius mokslininkai geriau pažino 
mažiausių dalelyčių sudėtį; jie suprato, kad žmogus la- 
bai mažai žino ir ateityje nesugebės daug ko pasiekti. 

PRANAŠAS OZĖJAS 

Pirmieji keturi pranašai Izaijas, Jeremijas, Ezekielis 
gausos. Paskutinieji dvylika vadinami mažaisiais prana- 
šais, nes jų raštų žymiai mažiau. Pranašų knygos sudė- 
tos ne pagal chronologiją. 

Apie pranašą Ozėją žinome tiek, kiek apie jį jo 
knygoje pasakyta. Jo veiklos laikas buvo 755-720 pr. 
Kr. Ozėjo veikla pasireiškė kiek vėliau negu pranašo 
Amoso, bet prieš Izaiją ir Miką. Jis gyveno ir veikė Iz- 
raelio valstybėje. Jo veikla pasireiškė karaliaus Jeroboa- 
mo II laikais 790-749 pr. Kr. Tai buvo Izraelio valsty- 
bės žydėjimo laikai. Politiniai ir ekonominiai valstybė 
klestėjo, bet moralė ir tikėjimas smuko. Pranašas įspėjo 
tautą ir valdovus atsisakyti stabų, garbinti vieną Dievą. 

Pranašo knygą galima padalinti į dvi dalis. Pranašo 
šeima 1-3; pranašavimai-pamokslai = 4-14. Bendra 
pranašo knygos tema — meilė. Dievas įsakė pranašui 
vesti paleistuvę. Ji buvo jam neištikima, bet pranašas 
atleido jai ir gyveno su ja. Taip ir Dievas atleis neištiki- 
mai savo tautai, jei žmonės kreipsis į Jį. Pranašas mirė 
prieš Izraelio valstybės sunaikinimą ir tautos ištrėmimą 
721 pr. Kr. 

1 skyrius 
OZĖJO ŠEIMA, GRĮŽIMAS IŠ TREMTIES 1-11 

1 Viešpaties Žodis buvo suteiktas Berio sūnui 
Ozėjui, Judėjos karalių Ozijo, Joatamo, Achazo, Ezeki- 
jo, ir Joaso sūnui, Izraelio karaliui, Jeroboamui viešpa- 
taujant. (Iz 1,1; 2 Kar 14,25; Am 1,1) 2 Pradžia Vieš- 
paties kalbos Ozėjui. Viešpats tarė: "Eik, imk sau žmo- 
ną paleistuvę ir susilauk iš jos vaikų, nes kraštas labai 
žemos dorovės, atitolęs nuo Viešpaties". (Oz 3,1) 3 
Jis vedė Gomerą, Diblajimo dukterį; ji pastojo ir pagim- 
dė sūnų. 4 Viešapts tarė pranašui: "Tebūnie jo vardas 
"Jezreel' (Dievas išsklaido), netrukus nubausiu Jehaus 
namus (Izraelio karalius) dėl Jezreelyje pralieto kraujo 
ir padarysiu galą Izraelio karalystei. (2 Kar 10,30) 5 Tą 
dieną sulaužysiu Izraelio lanką (kariškąją galybę) Jezre- 
elio slėnyje". 6 Gomera vėl pastojo ir pagimdė dukterį. 
Viešpats tarė jam: "Jos vardas tebūnie 'Lo-Ruhama' 
(Nemylima), nes Aš toliau nebepasigailėsiu Izraelio na- 
mų ir jiems nebeatleisiu. (Oz 2,3,25) 7 Aš pasigailėsiu 
Judėjos ir gelbėsiu juos, bet ne karu: lankais, kardais, 
žirgais bei raiteliais". 8 Gomera, nustojusi maitinti Lo- 
Ruhamą, pastojo ir pagimdė sūnų. 9 Viešpats tarė: "Va- 
dink jį Lo-Ammi' (Ne mano tauta), nes jūs ne mano 
tauta ir Aš nesu jūsų Dievas". (Oz 2,3,25) 

10 "Izraelio palikuonys bus, kaip jūros smiltys, ne- 
suseikėjami ir nesuskaičiuojami". Dabar Dievas sako: 
"Jūs ne mano tauta“, — vėliau juos.vadins: "Gyvojo 
Dievo vaikais". (1 M 22,17; Rom 9,26) 11 Judėjos ir 
Izraelio vaikai tremtyje susijungs, išsirinks vieną vadą 
ir laimingai grįš į savo kraštą. Dievas juos laimins. Didi 
bus Jezreelio diena. (Iz 11,11-13; Jer 3,18; Ez 37,22) 


Ozėjas pasisakė buvęs Berio sūnus. Kai kurie 
Šventojo Rašto aiškintojai įrodinėja, kad jis buvęs ūki- 
ninko sūnus; kiti vėl laiko jį buvusį pranašų draugijos 
nariu. Pranašas mini jo laikais buvusius keturis Judėjos 

ir vieną (Jeroboamą II) Izraelio karalių. Karaliaus Jero- 
boamo II laikais Izraelio valstybė buvo pasiekusi politi- 
niai ir ekonominiai aukščiausią laipsnį gerovės, bet do- 
ros atžvilgiu buvo kritusi labai žemai. Ozėjas įspėjo val- 
dovus ir tautą tikėti Dievą ir laikytis Jo duotų nuostatų. 

Bendrai, kai Dievas pašaukia žmogų savo tarnybai, 
pasakoma apie tą pašaukimą. Apie Ozėjo pašaukimą 
nieko nėra sakyta. Yra sakyta tik, kad kraštas buvo 1a- 
bai žemos dorovės ir pranašui įsakyta vesti paleistuvę 
mergaitę. Juk tai yra baisu, santuoka sugriauta iš pat 
pradžios. Kartais Viešpats įsakė pranašams daryti nepa- 
prastų dalykų. Pranašui Izaijui Jis įsakė vaikščioti ba- 
sam ir pusplikiui (20,2), Jeremijui nešioti jungą ant 
sprando (27,2), Ezekieliui gulėti ant vieno šono 390 
dienų, o ant antro — 40) (4,4,6) ir žmoną palaidoti be 
įprastų apeigų (24,15-). 

Pranašas pakluso Dievo įsakymui; vedė paleistu- 
vę, mylėjo ją ir susilaukė iš jos vaikų. Kai kas įrodinė- 
ja, kad tais laikais Izraelyje iš viso nebebuvo žmonių 
prisilaikančių dorovės. 

Jezreelio lygumoje vyko visais laikais žiaurios ko- 
vos — karai. Ozėjo vaikų vardai buvo: Jezreelis (Die- 
vas išsklaido), Lo-Ruhama (Nemylima) ir Lo-Ammi 
(Ne mano tauta). Kai vaikai buvo taip vadinami arba 
šaukiami, ką tai priminė ir reiškė tėvams, vaikams ir 
tiems, kurie girdėjo taip vaikus vadinant! 

Pabaigoje skyriaus sakyta, kad Dievas nebepasi- 
gailės izraelitų; sunaikins valstybę, leis žmones ištremti. 
Tremtyje jie įtikės Dievą ir bus vadinami "Gyvojo Die- 
vo vaikais". Tai yra Dievo meilės įrodymas. Jėzus gy- 
veno ant šios žemės, mokė žmones ir mirė ant kryžiaus, 
kad netikinčius išgelbėtų. Pranašas pakluso Viešpačiui, 
mylėjo paleistuvę, o Dievas įrodė, kad Jis myli ir gelbs- 
ti netikinčius žmones. Štai kokia Dievo meilė! 

2 skyrius 
SULAUŽYTA IR ATSTATYTA 

| DIEVO SANDARA 1-23 

1 Vadinkite savo brolius: "Mano tauta" ir savo se- 
seris: "Mylima". (Oz 1,6,9) 2 "Kaltinkite savo motiną, 
kaltinkite ją, nes ji ne mano žmona ir aš ne jos vyras! 
Teatsisako ji paleistuvystės ir svetimavimo, 3 kad nenu- 
rėdyčiau jos nuogai, nepastatyčiau, kaip naujagimio jo 
gimimo dieną, nepadaryčiau jos panašios į tyrlaukį ir 
nenutroškinčiau. 4 Nepasigailėsiu ir jos vaikų, nes jie 
paleistuvės vaikai. 5 Jų motina elgėsi begėdiškai. Ji sa- 
kė: 'Aš seksiu savo meilužius, duodančius man duonos, 
vandens, vilnų, linų, aliejaus ir gėrimų'. (Jer 44,17) 6 
Aš užtversiu jos kelią erškėčiais, užstatysiu sieną, kad ji 
neberastų takų. 7 Ji bėgs paskui savo meilužius, bet jų 
nepavys, ji ieškos jų, bet neras. Tada ji sakys: 'Grįšiu 
pas savo pirmąjį vyrą, nes pas jį man buvo geriau negu 
dabar'. 8 Ji nesuprato, kad Aš jai daviau vyno, aliejaus 
ir parūpinau daug sidabro bei aukso, kurį ji panaudojo 
Baalui! 9 Todėl, atėjus tinkamam metui, Aš atimsiu iš 
jos javus, vyną, vilnas ir linus, kuriais dengė savo kū- 
ną. 10 Dabar Aš atidengsiu jos paikumą meilužių aky- 
se; ir niekas jos nebeišgelbės iš mano rankų. (Jer 
13,22,26) 11 Padarysiu galą jos džiaugsmui, puotoms, 
mėnulio ir metinėms šventėms. 12 Aš sunaikinsiu jos 
vynmedžius ir figmedžius, apie kuriuos ji kalbėjo: "Tai 
mano, man meilužių duotas užmokestis'. Aš tuos sodus 
paversiu džiunglėmis, juose ganysis laukiniai žvėrys. 
13 Bausiu ją dėl Baalo švenčių, nes ji smilkydavo 
jiems, dabindavosi žiedais ir papuošalais, sekdavo mei- 
lužius, o mane pamiršdavo", — sako Viešpats. 14 "Aš 
ją viliosiu, išvesiu į tyrus ir nuoširdžiai kalbėsiu. (Ez 
20,35; Iz 40,2) 15 Aš ten jai duosiu vynuogynus ir 
Akoro slėnį — Vilties vartus. Ji ten seks mane, kaip 
jaunystėje, išvykus iš Egipto krašto. (Joz 24-26; 2 M 
15,1) 16 Tą dieną, — sako Viešpats, — tu vadinsi ma- 

ne: "Mano vyras", ir nebevadinsi: "Mano Baalas'. 17 Aš 
pašalinsiu Baalo vardą iš jos burnos, ir ji nebeminės jo. 
18 Tuomet padarysiu Sandarą su laukiniais gyvuliais, 
padangių paukščiais ir žemės kirminais; karą, lanką ir 
kardą pašalinsiu iš krašto ir leisiu jai saugiai gyventi. 
(Ez 34,35) 19 Aš susižadėsiu su ja amžinai; susižadėsių 
teisybe ir teise, malone ir gailestingumu. (Apr 19,7) 20 
Susižadėsiu su ja ištikimybe; tada ji pažins Viešpatį. 
(Ps 146,6; Jer 31,34) 21 Tą dieną, — sako Viešpats: — 
Aš laiminsiu žemę; 22 kad ji duotų Jezreeliui javų, vy- 
no ir aliejaus. 23 Aš juos įkurdinsiu tame krašte, pamil- 
siu "Nemylimąją ir sakysiu: "Tu mano tauta", o ji atsa- 
kys: "Tu mano Dievas'." (Oz 1,6; Rom 9,25; 1 Ptr 
2,10) 


Ozėjo žmona kaltinama neištikimybe. Ji seka mei- 
lužius, bet jai nesiseka. Ji supranta savo padėtį, nori 
grįžti pas savo pirmąjį vyrą (Ozėją). Šventajame Rašte 
daug kartų Izraelis buvo pavaizduotas kaip "žmona", o 
Dievas kaip "vyras". Taip yra ir čia. Dievas išrinko žy- 
dų tautą savo garbei. Bet ji sekė dievaičius; garbino Ba- 
alą. Sekė bausmė — tremtis. Žmonės suprato savo kal- 
tę. Tremtyje — tyruose, Dievas pakeitė žmonių galvo- 
seną. Padarė su jais naują Sandarą — Jis tapo jų Die- 
vas, o jie — Jo tauta. 

Akoro slėnys yra labai derlingas prie Jericho. 


3 skyrius 
DIEVAS MALONE LAIMI TAUTĄ 1-5 
1 Viešpats sakė Ozėjui: "Eik, vėl ją vesk, tą sveti- 
mautoją ir mylėk, kaip Aš myliu izraelitus, nors jie nu- 
tolo nuo manęs, garbina kitus dievus ir mėgsta džiovin- 
tas vynuoges" (stabų puotose). 2 Aš ją nusipirkau už 
penkiolika sidabrinių ir pusantro homero (saiko) miežių 
3 ir prašiau jos: "Gyvenk namie, nepaleistuvauk, jo- 
kiam vyrui nepriklausyk; aš ilgesnį laiką neturėsiu san- 

tykių su tavimi". 4 Izraelitai ilgai bus be karaliaus ir be 
kunigaikščių, be aukos ir be aukuro, be efodo ir be tera- 
fimo (kunigų ženklai). (2 Ch 15,3) 5 Pagaliau jie atsi- 
vers ir ieškos Viešpaties ir savo karaliaus Dovydo. Pil- 
ni baimės glausis prie Viešpaties ir Jo malonės. (Jer 
30,9,21-22; Ez 34,23-24) 


Ozėjo žmona besvetimaudama tapo verge. Dievas 
įsakė pranašui vėl ją vesti ir mylėti. Ozėjas pakluso, pir- 
ko ją už 15 sidabrinių arba šekelių ir pridėjo kiek mie- 
žių. Bendrai vergo kaina buvo 30 sidabrinių. 

Paskutiniuose skirsneliuose paaiškinta Dievo san- 
tykis su žydais. Jie atsivers, įeškos Viešpaties ir savo 
karaliaus Dovydo. Dovydas buvo žymiausias karalius. 
Jis suvienijo ir valdė izraelitus. Čia reikia suprasti Vieš- 
paties Jėzaus laikus. 


4 skyrius 
ĮSPĖJIMAS IZRAELIUI 1-19 

1 Izraelitai, klausykite Viešpaties Žodžio. Viešpats 
kaltina krašto gyventojus; nėra šalyje teisingumo, gai- 
lestingumo, nei Dievo pažinimo. 2 Keiksmai, melagys- 
tė, vagystė ir svetimavimas viešpatauja krašte; vienas 
kraujo praliejimas seka kitą. 3 Todėl kraštas liūdi, visi 
jo gyventojai kenčia, net laukiniai gyvuliai ir padangių 
paukščiai tai jaučia; jūros žuvys išnyksta. 4 Niekas te- 
gul nesiskundžia ir tenekaltina kitų. (5 M 17,12) 5 Ku- 
nigai, įspėju jus — neteiskite, nes teisiami ir patys su- 
klupsite dienos metu, kaip naktį; taip pat ir pranašai; to- 
dėl — "Aš bausiu jūsų motiną (Izraelį). 6 Mano tauta 
žus, nes nepažįsta manęs! Kadangi tu (tauta) atmetei 
pažinimą, tai ir Aš tave atmesiu, tu nebekunigausi! Ka- 
dangi pamiršai savo Dievo įstatymą, tai ir Aš pamiršiu 
tavo vaikus. 7 Kuo labiau jų skaičius augo, tuo daugiau 
jie nusidėjo; Aš jų garbę į gėdą pakeisiu. (Fil 3,19) 8 
Kunigai minta mano tautos nuodėme ir trokšta jos nusi- 


Oz 4,9 184 


kaltimo. (3 M 6,19) 9 Tautai ir kunigijai likimas tas 
pats. Aš bausiu juos dėl jų elgesio, už jų darbus jiems 
atmokėsiu. 10 Jie valgys, bet bus alkani; jie paleistų- 
vaus, bet jų skaičius nepadaugės, nes jie užmiršo Vieš- 
patį. 11 Senas ir šviežias vynas daro juos bepročiais. 12 
Mano tauta klausia medžio gabalo ir iš lazdos laukia at- 
sakymo. Nusikaltimo dvasia ją suklaidino; dėl palaido 
gyvenimo ji užmiršo Dievą. (Jer 2,27; Oz 5,3) 13 Kal- 
nų viršūnėse ir ant kalvų malonioje ąžuolų, topolių ir te- 
rabintų paunksnėje jie aukoja aukas ir degina smilkalus 
stabams. Jūsų dukterys paleistuvatija ir sužadėtinės 
svetimauja. (Ez 6,13) 14 Aš nebausiu jūsų dukterų už 
paleistuvavimą nei sužadėtinių už neištikimybę, nes ir 
vyrai paleistuviai ir aukoja šventovės prostitutėms. Tau- 
ta be Dievo pažinimo sunyks. 15 Tu, Izraeli, man jau 
nebeištikimas, tenenusikalsta bent Judėja! Neikite į Gil- 
galį, nekeliaukite į Betaveną ir neprisiekite šiais žo- 
džiais: 'Kaip Viešpats gyvas! (Oz 10,5; Am 5,5) 16 Jei 
Izraelis bėgioja, kaip zyliojanti karvė, argi Viešpats ga- 
nys juos, kaip avinėlį plačioje ganykloje? 17 Efraimas 
susirišo su stabais; palik jį! 18 Jie girtuokliauja ir pa- 
leistuvauja; jie labiau pamėgo gėdą, negu garbę! 19 Lai- 
ko dvasia buvo pagavusi juos; jie gėdysis pagoniškų el- 
gesių." 


Pirmuose trijuose skyriuose buvo rašyta apie pra- 
našo Ozėjo šeimą ir tautą. Ketvirtuoju skyriumi yra pra- 
dėti Ozėjo pamokslai. Ozėjas gyveno ir dirbo Izraelio 
(šiaurinėje) valstybėje. Jis sakė pamokslus kraštui, 
koks jis buvo. Anais ir mūsų laikais nelaimės vyksta, 
bet nežinoma kaip jų išvengti; taip ir tautos žūna neži- 
nodamos Dievo valios. Kraujo praliejimas — žudynės 
daugiausia vyko siekiant valdžios — karaliaus vietos. 
Paleistuvystė įstatyme buvo griežtai draudžiama. Pago- 
nių tautų pamaldose paleistuvystė dažnai buvo siejama 
kaip dievaičių garbinimas. Panašiai buvo ir pas izraeli- 

tus; vyrai paleistuvavo ir nedraudė moterims ir mergai- 
tėms tai daryti. Net kunigai mito tautos nuodėme. Už 
nusikaltimus privalėjo aukoti aukas; kunigai gaudavo jų 
dalį ir džiaugdavosi. Jie nemokė žmonių vengti nuodė- 
mės, bet dar skatino jas daryti. Tokiai padėčiai esant, 
tauta negalėjo ilgai išlaikyti nepriklausomybės. 

Izraelio (šiaurinė) valstybė kartais buvo vadinama 
Efraimu. Gilgala ir Betelis senovėje buvo garsios Dievo 
garbinimo šventvietės. Betelis (Dievo namai), dabar bu- 
vo vadinamas Betavenu (stabų namai). Pranašas patarė 
tų vietovių nebelankyti ir Viešpaties vardu nebeprisiek- 
ti. 

5 skyrius 
PERSPĖJIMAS IZRAELIUI IR JUDĖJAI 1-15 

1 "Kunigai, išgirskite, Izraelio namai, įsidėmėkite, 
ir jūs, karaliaus rūmai, klausykite, nes jus liečia tas per- 
spėjimas! Jūs tapote spąstais Mizpai ir ištiestu tinklu 
Taborui. 2 Jūs pagilinot prarają Sitime, todėl Aš bausiu 
jus visus,3 Aš pažįstu Efraimą-Izraelį: tu Efraime-Izraeli 
paleistuvavai ir susitepei." (Oz 1,2) 4 Jūsų darbai nelei- 
džia jums sugrįžti pas savo Dievą. Paleistuvystės dva- 
sia yra jumyse, jūs Viešpaties nepažįstate. 5 Izrealio- 
Efraimo išdidumas liudija prieš jį patį; jis suklups dėl 
savo kaltės, Judėja suklups su juo. 6.Su avių ir galvijų 
bandomis jie eis Viešpaties ieškoti, bet neras; Jis pasi- 
traukė nuo jų. (Iz 1,11-15) 7 Jie buvo neištikimi Vieš- 
pačiui, gimdė pavainikius. Vieno mėnesio laikotarpyje. 
kraštas žus. 8 Pūskite ragą Gibėjoje, trimituokite Ramo- 
je. Šaukite Betavene (Betelyje), gąsdinkite Benjaminą! 
(Oz 4,15) 9 Efraimas-Izraelis virs dykuma bausmės 
dieną; tą skelbiu visoms padermėms. 10 "Judėjos kuni- 
gaikščiai keičia ribas; Aš išliesiu ant jų savo rūstybę 
kaip vandenį. 11 Efraimas prispaustas, nubaustas ken- 
čia. (Iz 29,13) 12 Aš esu lyg kandis Efraimui, lyg kir- 
minas Judėjos namams. 13 Efraimas, pastebėjęs savo 
ligą, ir Judėja — savo žaizdą, kreipėsi į Asiriją, siuntė 

pasiuntinius pas didį karalių, bet jis negalėjo pagydyri, 
nė žaizdos pašalinti. (Oz 7,11; 10,6) 14 Aš esu lyg liū- 
tas Efraimui, lyg jaunas liūtas Judėjai. Aš, Aš sudras- 
kau ir palieku, pasiimu ir niekas iš manęs neišgelbės. 
(Oz 6,1; 13,7) 15 Aš pasitrauksiu, kol jie prisipažins 
kalti ir ieškos manęs; varge jie ilgėsis manęs." (Iz 
26,16) 


Pranašas kalbėjo visiems: kunigams, valdovams ir 
eiliniams Izraelio ir Judėjos gyventojams. Jie ieškojo 
Dievo aukomis, bet nerado. Dievas randamas tikru gy- 
venimu, elgsena, malda . . . Judėjos karaliai, taipgi ir Iz- 
raelio, keitė net valstybės ribas (sieną). (1 Kar 15,14-) 

Jie, pastebėję ir supratę savo nusikaltimą, neieško- 
jo pagalbos pas Dievą, kuris galėjo tikrai padėti, bet jie 
kreipėsi pagalbos pas Asirijos karalių. 


6 skyrius 

DIEVO BAUSMĖ VEDA Į ATGAILĄ 1-11 

1 "Eikime, grįžkime pas Viešpatį: Jis mus sudras- 
kė, Jis ir pagydys, Jis sumušė, Jis ir aptvarstys. (Oz 
5,14) 2 Jis atgaivins mus po dviejų dienų, trečią dieną 
pažadins kad gyventume Jo akivaizdoje. 3 Dėkime pa- 
stangas pažinti Viešpatį; kaip aušra Jis pasirodys ir at- 
eis pas mus, kaip pavasario lietus, kuris drėkina žemę". 

4 "Ką darysiu tau, Efraime, ką darysiu tau, Judėja? 
Jūsų ištikimybė kaip rytmečio debesėlis, kaip rasa, kuri, 
saulei pasirodžius, išnyksta. 5 Aš kalbėjau jiems, per 
pranašus įspėjau juos. Mano bausmė jiems kaip žaibas. 
(Jer 23,29) 6 Aš mėgstu meilę, ne auką, — Dievo paži- 
nimą vietoje deginamųjų aukų. (1 Sam 15,22; Mt 9,13; 
12,7) 7 Jie sulaužė Sandarą, kaip Adomas, pasielgė ne- 
ištikimai. (1 M 3,6) 8 Gileadas yra piktadarių miestas, 
suteptas krauju. 9 Kaip tykojanti plėšikų gauja, tokia 
yra kunigija. Jie žudo einančius į Sikemą, elgiasi niek- 
šiškai. 10 Izraelio namuose mačiau bjaurybių: ten pa- 

leistuvauja Efraimas, susitepęs Izraelis. (Oz 5,3) 11 Tu, 
Judėja, sulauksi šviesios ateities, kai pakeisiu savo tau- 
tos likimą." (Joel 4,13; 4,1) 


Pranašas pranešė, kad greit ateis Dievo pagalba; po 
dviejų-trijų dienų. Pažadas trečią dieną yra priminimas 
Jėzaus prisikėlimo iš mirties.Dievas klausė per pranašą, 
ką daryti su Izraeliu ir Judėja; jie yra labai nepastovūs. 

Pranašas labai kaltino kunigus. Tas yra tiesa; jie la- 
bai nusikalto savo neteisingais pamokymais — veid- 
mainiavimu, ieškojimu sau naudos. "Žudo einančius į 
Sikemą" — Jeruzalę. Izraelio kunigams labai nepatiko, 
kad žmonės ėjo iš Izraelio į Jeruzalę melstis. Jie norėjo, 
įvairiausiais būdais, juos nukreipti į į Betelį ir Daną, kur 
buvo garbinami stabai, kai Izraelis atsiskyrė nuo Judė- 
jos. Judėjos ir Izraelio gyventojai sulauks šviesios atei- 
ties, kai Dievas pakeis žmonių būdą — galvoseną ir jų 
likimą. Tai bus Dievo maloningas veikimas. 


7 skyrius 
ĮSPĖJIMAS IZRAELIUI 1-16 

1 "Kai norėjau pagydyti Izraelį, paaiškėjo Efraimo 
kaltė ir Samarijos pikti darbai. Jie apgaudinėja, vagys 
įsilaužia į namus, plėšikų gaujos plėšikauja. 2 Jie negal- 
voja, kad Aš stebiu jų piktus veiksmus! Dabar jie susi- 
laukė savo darbų vaisių, visa tai vyksta mano akivaiz- 
doje. 3 Jų niekšybėmis džiaugiasi karalius, jų apgaulė- 
mis — kunigaikščiai. 4 Jie visi yra svetimautojai, kaip 
įkūrenta krosnis, kuri nuolat liepsnoja nuo tešlos įmai- 
šymo. 5 Karalius gimimo dieną susirgo, kunigaikščiai 
įkaito nuo vyno; (Oz 4,11) 6 jis ištiesė ranką akiplė- 
šoms. Jų širdys dega piktybėmis, nakties metu rusena, 
o rytą — suliepsnoja. 7 Jie visi, įkaitę kaip krosnis, 
praryja savo valdovus. Visi jų karaliai žuvo, bet nė vie- 
nas nesišaukė manęs. 8 Efraimas maišosi su tautomis! 
Jis yra lyg ištižęs paplotis. 9 Svetimšaliai suėdė jo jėgą, 

bet jis to nepastebėjo; plaukai jam pražilo, bet jis to nę- 
žinojo." 10 Izraelio išdidumas liudija prieš save patį. 
Betgi žmonės neatsiverčia į Viešpatį savo Dievą; nors 
visa tai įvyko, jie neieško Jo. 11 Efraimas elgiasi kaip 
beprotis karvelis: tai šaukiasi Egipto, tai bėga į Asiriją. 
(Oz 5,13; 12,2) 12 "Jiems einant, Aš ištiesiu tinklą, — 
kaip padangių paukščius juos pagausiu; bausiu juos dėl 
jų piktų darbų. 13 Vargas jiems, nes jie pasitraukė nuo 
manęs! Sunaikinsiu juos, nes jie sukilo prieš mane! Aš 
norėjau išgelbėti juos, bet jie kalbėjo melus, (Ps 81,14- 
15) 14 Jie nesišaukė nuoširdžiai manęs, tik klykė savo 
guoliuose. Dėl javų ir vyno jie supjaustė savo kūną iki 
kraujo, bet prieš mane maištavo. 15 Nors Aš jiems pa- 
dėdavau, tačiau jie piktu man atlygindavo. 16 Jie krei- 
piasi į Baalą, — jie kaip netikras ginklas. Jų kunigaikš- 
čiai žus nuo kardo dėl jų akiplėšiškumo. Net Egiptas ty- 
čiosis iš jų." (Ps 78,57) 


Pranašas Ozėjas kalbėjo ir parašė apie izraelitus, ką 
jam Dievas sakė ir ką jis pats matė. Dievas norėjo jiems 
padėti, teikti taiką ir gerovę, bet jie nenorėjo priimti, kas 
Dievo valia buvo; norėjo eiti savo keliais. Jie gyrė kara- 
lių, pataikavo jam ir pasakojo kokias šunybes jie patys 
darė; tuo jie visi kartu džiaugėsi. Jie mėgo palaidą gyve- 
nimą. Kai tešla įmaišoma, krosnis kūrenama, kad būtų 
galima kepti. Valdininkai pataikavo karaliui, bet jie ir 
žudė karalius; kartais jų karalius karaliavo tik kelias die- 
nas ar kelis mėnesius. 

Izraelitai maišėsi su svetimtaučiais, elgėsi kaip be- 
pročiai karveliai. Karveliai grįžta į savo namus, bet izra- 
elitai negrįžo pas savo Dievą. Jie siekė materializmo — 
javų, vyno. Jie garbino Dievą, bet tai buvo tik šūkavi- 
mas. 

8 skyrius 

ATPUOLUSIĄ TAUTĄ UŽPUOLA PRIEŠAS 1-14 

1 "Pūskit trimitą! Aras leidžiasi ant Viešpaties na- 
mų.! Izraelitai sulaužė mano Sandarą ir nusikalto įstaty- 
mui. (Iz 58,1) 2 Jie šaukiasi manęs: "Mano Dieve! Mes, 
Izraelis, pažįstame Tave'. 3 Izraelis atmetė gera; priešas 
užklups jį! 4 Jie išsirinko karalius be manęs ir įstatė ku- 
nigaikščius be mano žinios. Iš sidabro ir aukso jie pasi- 
dirbdino stabų, savo pačių sunaikinimui. (2 Kar 15,10- 
30) 5 Samarija, tavo veršio nepripažįstu, mano rūstybė 
dega prieš tave! Kaip ilgai dar truks Izraeliui apsivalyti? 
(1 Kar 12,28) 6 Skulptorius padirbo jį, jis ne dievas. 
Samarijos veršis bus paverstas dulkėmis. (2 M 32,20) 
7 Kas sėja vėją, dagos audrą. Tuščios varpos (statūs 
šiaudai) neneša grūdų; o jei ir neštų, svetimieji juos su- 
rytų. (Jer 12,13) 8 Izraelis prarytas; jis tarp tautų yra 
k-ip bevertis indas. (Jer 22,28) 9 Izraelitai iškeliavo į 
„„fiją; klaidžioja kaip laukiniai asilai; Efraimo talkinin- 
kai pasamdyti. (Oz 5,13; 7,11) 10 Nors jie samdo sve- 
timtaučius, tačiau Aš juos greit išsklaidysiu, jie nebetu- 
rės nei karaliaus, nei kunigaikščių". 11 Efraimas pasi- 
statė daugybę aukurų, jie padėjo jam nusikalsti. 12 
Nors surašyčiau dešimt tūkstančių nuostatų, jie liks jam 
svetimi. 13 Jie mėgsta aukas, aukoja ir valgo mėsą, bet 
Viešpačiui jos nepatinka. Viešpats atsimena jų kaltę ir 
baudžia juos už nuodėmes; — jie grįš į Egiptą! (Iz 1,11; 
Oz 9,3; 5 M 28,68) 14 "Izraelis užmiršo savo Kūrėją ir 
statosi rūmus, o Judėja — sutvirtintus miestus; bet Aš 
įžiebsiu ugnį jų miestuose, sudeginsiu jų rūmus". (Jer 
17,27; Am 2,5) 


Priešas ateina, kaip aras atskrenda skubiai. Izraeli- 
tai matė, suprato tai, jie šaukėsi Dievo. Dievas atsakė 
jiems, kad jie viską be Jo žinios darė; išsirinko karalius 
ir kunigaikščius. Kunigai ėmė kyšius. Vietoje garbinti 
Dievą, jie pasigamino auksinius, brangius veršius ir 

garbino juos. Jie sėjo vėją ir dagos audrą. Izraelitai 
samdė svetimus karius ir sąjungininkus. Tas brangiai 
kainavo, bet naudos nedavė. Jie prisistatė daugybę 
aukurų, bet Dievas įsakė turėti tik vieną aukurą. Galima 
parašyti daug ir gerų nuostatų, bet jei jų nevykdys, ne- 
bus iš jų naudos. 


9 skyius 
SAIKAS PRIPILDYTAS 1-17 

1 Izraeli, nesidžiauk, nedžiūgauk, kaip tautos! Tu 
paleistuvaudamas atkritai nuo savo Dievo, pamėgai iš- 
tvirkėlės užmokestį, naudojaisi ja javų kūlimo metu. 
(Oz 1,2) 2 Klojimas ir vynuogių spaustuvas jų nemai- 
tins, ir šviežias vynas jiems nepadės. 3 Jie neliks Vieš- 
paties krašte: Efraimas grįš į Egiptą ir Asirijoje valgys 
nešvarų (uždraustą) maistą. (Oz 8,13) 4 Jie nebeaukos 
Viešpačiui nei liejamųjų, nei kitokių aukų ir neįtiks 
Jam; jų aukos bus kaip gedinčiųjų duona; visi, kurie ją 
valgys, susiteps, nes jų duona tik pasisotinti, jos neuž- 
teks Viešpaties namams. 5 Ką jūs darysite metinėse 
šventėse ir Viešpaties dieną? 

6 Kas išliks nuo Asirijos sunaikinimo, pateks į 
Egiptą, Memfyje jie bus palaidoti: jų sidabras apaugs 
piktžolėmis, ir jų palapinės apžels erškėčiais. (Oz 10,8) 
7 Priartėjo bausmės dienos ir atsiskaitymo metas. Izrae- 
lis tai patirs! (Tau Izraeli) "Pranašas — kvailys, dvasinis 
žmogus — beprotis!" Tai vis dėl tavo kaltės, dėl atkak: 
laus pasipriešinimo. 8 Budinčiam pranašui Efraimo na- 
muose statomi žabangai visuose jo keliuose, jam prieš- 
taraujama net Dievo namuose. (Oz 5,1) 9 Žmonės su- 
gedo, kaip Gibėjos laikais. Viešpats atsimins jų kaltę, 
baus juos už jų nuodėmes. (Teis 19,22-30; 20,13) 10 
"Man Izraelis buvo, kaip vynuogės tyruose; jūsų tėvai, 
— kaip ankstyvi figmedžio vaisiai. O jie, vos atvykę į 
Baalperoą, pasišventė Baalui ir tapo pasibjaurėtini, kaip 
stabai. (5 M 32,10; 4 M 25,3) 11 Efraimo garbė nuskri- 


do, kaip paukštis; nebebus nėštumo ir gimdymo. 12 
Jeigu jie ir užaugintų vaikus, Aš jiems atimsiu juos, jie 
liks-bevaikiais. Vargas jiems, kai nuo jų pasitrauksiu! 
13 Matau, Efraimas elgiasi su savo vaikais, kaip su me- 
džioklės grobiu; jis atiduos savo vaikus žudikui!" (Ez. 
27,3) 14 Viešpatie, duok jiems, ką esi pasiryžęs duoti! 
Padaryk juos nevaisingais. 15 "Visa jų nedorybė pasi- 
rodė Gilgaloje; - ten Aš pradėjau jų nebekęsti. Dėl jų 
piktų darbų, pašalinsiu juos iš jų krašto; daugiau jų ne- 
bemylėsiu; visi jų kunigaikščiai maištininkai. 16 Efrai- 
mas nubaustas: šaknis padžiūvusi, — ji nebeneš vai- 
siaus. Jei ir pagimdytų, nužudysiu jų mylimuosius vai- 
kus". 17 Dievas atmes juos, nes jie neklausė Jo; jie taps 
klajūnais tautų tarpe. 


Izraelis atkrito nuo Dievo, garbino stabus, todėl 
nebegalėjo džiaugtis tikru džiaugsmu. Jie bus ištremti iš 
savo krašto, nebegalės aukoti aukų Dievui ir valgys ne- 
švarų maištą, kaip laidotuvėse. Žydai susitepdavo lavo- 
nu. Tikri pranašai, kurie juos įspėjo pasitikėti Dievu, 
jiems atrodė bepročiai: Jeremijas, Mikas . . . Gibėjoje 
žmonės elgėsi nežmoniškai (Teis 19), taipgi Baalpeore 
(4 M 25). Gilgalos vietovę pavertė stabų garbinimo vie- 
ta. Efraimo (Izraelio) garbė dingo, kaip nuskridęs. 
paukštis. 


10 skyrius 

ĮSPĖJIMAS IZRAELIUI ATSIVERSTI 1-15 

1 Izraelis yra vėšlus vynmedis, nešantis gausiai 
vaisių. Juo daugiau jis nešė vaisių, tuo daugiau statė 
aukurų; juo labiau turtėjo kraštas, tuo gražesnius statė 
stabus. (Jer 3,21) 2 Jų širdis neištikima! Dabar jie at- 
kentės už savo kaltes. Viešpats sulaužys jų aukurus ir 
sunaikins stabus. 3 Dabar jie sako: "Mes neturime ka- 
raliaus, nes nebijome Viešpaties, o karalius, ką jis gali 
mums padėti"? 4 Jie tuščiai kalba, darydami sutartis, 

kreivai prisiekia. Todėl ateis jiems bausmė, lyg nuodin- 
gos piktžolės lauko vagose. 5 Bet — Aveno varšio 
būkštauja Samarijos gyventojai; dėl jo tauta liūdi ir gar- 
bina stabus; kunigai dejuoja, netekę garbės. (Oz 4,15) 6 
Pats veršis bus nugabentas Asirijon, — duokle didžia- 
jam karaliui. Tada bus gėda Efraimui ir negarbė Izrae- 
liui dėl savo stabo, nes pasitikėjo juo. (Oz 5,13) 7 Sa- 
marijos karalius pradings, kaip šapelis nuo vandens pa- 
viršiaus. 8 Bet — Aveno aukštumos — Izraelio nuodė- 
mė, bus sunaikintos. Erškėčiai ir usnys augs ant jų 
aukurų. Jie sakys kalnams ir kalvoms: "Griūkite ant 
mūsų ir apdenkite mus!" (Oz 9,6) 9 "Izraeli, Gibėjos 
laikais nusikaltai ir tęsi savo piktybę toliau! Argi jūs 
neužklups karas, kaip jis užklupo Gibėją? (Oz 9,9) 10. 
Aš juos nubausiu. Tautos kariaus prieš juos, jie bus 
dvigubai nubausti už nusikaltimus. 11 Efraimas — lyg 
įpratinta karvaitė į daržus. Aš uždėjau jungą ant jo gra- 
žaus kaklo ir įkinkysiu jį į darbą. Judas ars, o Jokūbas 
akės. 12 'Sėkite teisybę, pjaukite malonę. Plėškite dir- 
voną, nes laikas ieškoti Viešpaties, kad Jis ateitų ir leis- 
tų kristi išganymo lietui". (Jer 4,3; Iz 55,6 ) 13 Jūs sė- 
jote piktybę, pjovėte neteisybę ir valgėte melo vaisius. 
Kadangi pasitikėjote kovos vežimais, karžygių daugy- 
be, (Job 4,8) 14 kils karas ir visos tvirtovės bus sunai- 
kintos, kaip Salmanas (Moabitas) sunaikino Betarbelį 
kovos metu; motinos buvo sutriuškintos drauge su vai- 
kais. 15 Taip atsitiks jums, Izraelio namai, dėl jūsų 
niekšybės. Kaip ryto aušra, audroje dings Izraelio kara- 
lius." 


Kai tautos gerbūvis gerėjo ir jie praturtėjo, — jie 
viską aukojo stabams: statė aukurus, gražesnius stabus. 
Jie nesilaikė teisingumo bei sąžiningumo; kalbėdami 
apgaudinėjo ir neteisingai prisiekė. Pranašas įspėjo 
juos, kad stabai bus sunaikinti ir išvežti į svetimą kraštą 

kaip pergalės ženklai, o jų gyvenvietės pavirs tyrlau- 
kiais. 

Efraimitai padarė Gibėjoje nusikaltimą, už tai karas 
sunaikino juos; jų išliko gyvų tik 600. Izraelitai gyveno 
laisvai lyg karvė garde; jie bus pavergti — įkinkyti į 
darbą. Kaip Salmanas siautė, sunaikino Betarbelį nėra 
Šventajame Rašte užrašyta, nebežinoma kaip tai buvo. 


11 skyrius 
MEILĖ IZRAELIUI 1-11 

1 "Kai Izraelis buvo jaunas, mylėjau jį, ir iš Egipto 
pašaukiau savo sūnų. (2 M 4,22; Mt 2,15) 2 Juo labiau 
juos šaukiau, tuo toliau jie traukėsi nuo manęs. Jie 
aukodavo ir smilkydavo stabams. 3 Aš nešiojau ir mo- 
kiau Efraimą vaikščioti, bet jo žmonės nenorėjo supras- 
ti, kad Aš išgelbėjau juos. 4 Pasigailėjimo virvėmis ir 
meilės ryšiais traukiau juos. Kaip kūdikius glaudžiau 
prie savęs ir maitinau. 5 Jie sugrįš į Egiptą, Asirijos ka- 
ralius valdys juos, nes jie nenorėjo atsiversti. 6 Kardas 
siaus jų miestuose: sunaikins užkaiščius bei vartus ir 
prarys juos pačius pilyse. 7 Mano tauta, nusigręžusi 
nuo manęs, pateks į jungą, ir niekas jo nebepašalins. 8 
Kaipgi paliksiu tave, Efraime, kaip atstumsiu tave, Izra- 
eli? Ar galiu tau padaryti kaip Adamai, ar galiu su tavi- 
mi pasielgti kaip su Seboimu? Mano širdis suminkštė- 
jo, jaučiu gailestį tau. (5 M 29,22; Jer 31,20) 9 Aš ne- 
įvykdysiu savo degančios rūstybės ir nesunaikinsiu Ef- 
raimo. Aš esu Dievas, ne žmogus, jūsų Šventasis, ne- 
atėjau naikinti". (Raud 3,31-36) 10 Jie seks Viešpatį, o 
Jis riaumos kaip liūtas (priešams). Taip, Jis riaumos, o 
jo sūnūs grįš drebėdami iš vakarų. (Iz 31,4-5; Jer 
25,30; Oz 2,1) 11 Jie atskubės, kaip paukščiai iš Egip- 
to, kaip karveliai iš Asirijos. "Aš sugrąžinsiu juos į jų 
namus", sako Viešpats. 

Dievas rūpinosi Izraeliu visais laikais. Evangelistas 
Matas 2,15 sako apie Jėzaus sugrįžimą iš Egipto. Vieš- 
pats nenorėjo sunaikinti izraelitų, kaip Jis sunaikino 
Adamą ir Seboimą kartu su Sodoma ir Gomora. 


12 skyrius 

JOKŪBAS — PAVYZDYS TAUTAI 1-15 

1 "Efraimas apsupo mane melu, o Izraelio namai 
apgaule". Judėja tebelaužo ištikimybę, atsisako būti išti- 
kima Šventajam. 2 Efraimas gano vėją ir vejasi rytų vė- 
ją kasdien. Jie tariasi su Asirija ir tto pačiu metu gabe- 
na aliejų į Egiptą. (Oz 7,11) 3 Viešpats nepatenkintas 
Judėja. Jis nubaus Jokūbą už jo veiksmus; pagal jų ver- 
tę atmokės jam. 4 Dar negimęs, jis grūmėsi su savo 
broliu (laikė už kuinies), o subrendęs, grūmėsi su Die- 
vu. (1 M 25,22-26: 32,25-29) 5 Kai kovojo su angelu, 
jis jį nugalėjo. Verkdamas meldė Dievo malonės. Bete- 
lyje jis sutiko Dievą ir kalbėjo su Juo. (1 M 35,12-15) 
6 Tai Viešpats, pulkų Dievas. Jo vardas — Viešpats. 
(Ps 83,:19) 7 "Dievo pagalba sugrįšk, laikykis meilės 
bei teisybės ir visuomet pasitikėk Dievu!" 8 Jokūbai, 
nebūk kaip kananietis (pirklys), kuris laiko rankoje ne- 
teisingai rodančias svarstykles apgaudinėti. 9 Efraimas 
sakė: "Aš pralobau, praturtėjau, daug ką įsigijau, nie- 
kuo nenusikaltau". (Apr 3,17) 10 O Dievas tarė: "Aš 
esu Viešpats, tavo Dievas nuo išvedimo iš Egipto; dar 
kartą apgyvendinsiu tave palapinėse, kaip Sandarą su- 
darant. (Oz 13,4) 11 Aš kalbėjau per pranašus, regėji- 
mais ir palyginimais. 12 Jie Giliade nusikalto ir tapo 
niekšais; Gilgaloje aukojo stabams; jų aukurai pavirs 
akmenų krūvomis." 13 Jokūbas — Izraelis pabėgo į 
aramitų kraštą ir tarnavo už žmoną; kad ją gautų, ganė 
bandą. (1 M 28,5; 29,20) 14 Per pranašą Viešpats išve- 
dė Izraelį iš Egipto ir saugojo jį. (2 M 3,10) 15 Efrai- 
mas labai įžeidė Viešaptį, todėl Jis palaikys tai kraujo 

Izraelis ir Judėja neklausė Dievo ir apgaudinėjo sa- 
vo sąjungininkus; jie tarėsi su Asirija ir tuo pačiu laiku 
siuntė aliejaus dovanas į Egiptą susidraugauti su juo. 
Jokūbas gimdamas laikė savo brolį už kulnies; siekė 
pirmgimystės, o subrendęs kovojo su angelu (1 M 
25,22-26). Kananitai (kai kas verčia pirkliai) laikė dve- 
jopas svarstykles — apgaulei; vienas pirkimui, o antras 
pardavimui. 14 skirsneyje Mozė pavadintas pranašu (2 
M 3,10). 

13 skyrius 
NUSIKALTIMAS NEŠA PRAŽŪTĮ 1-15 

1 Kai Efraimas laikėsi įstatymo, jis buvo didingas 
Izraelyje, o kai nusikalto Baalu — sunyko. 2 Dabar jis 
vėl nusikalsta, — lieja sidabrinius stabus. Tai yra 
skulptorių darbas. Jie ragina: "Aukokime, žmonės tebu- 
čiuoja veršius!" (Iz 44,12) 3 Todėl jie bus kaip rytme- 
čio migla, art rasa, kuri anksti pranyksta; kaip pelai, 
nupučiami nuo «lojimo, arba dūmai iš kamino. (Oz 6,4; 
Ps 1,4) 4 "Aš esu Viešpats, jūsų Dievas; jau Egipto lai- 
kais, kito Dievo nepažinote, ir nėra kito Gelbėtojo šalia 
manęs. (2 M 20,2-3) 5 Aš gelbėjau jus dykumoje, iš- 
džiūvusioje žemėje. (Oz 9,10) 6 Kai jie prasigyveno, 
buvo sotūs, jų širdis išpuiko; jie pamiršo mane. (5 M 
32,15) 7 Aš būsiu jiems kaip liūtas, kaip tykojantis leo- 
pardas pakelėje. (Oz 5,14) 8 Aš juos užpulsiu kaip 1o- 
ke, netekusi jauniklių, ir draskysiu jų krūtines. Ten su- 
rysiu juos kaip liūtas, sudraskysiu juos kaip laukiniai 
žvcrys. 9 Aš naikinsiu tave; kas tau, Izraeli, padės? (Jer 
2.17) 10 Kur yra tavo karalius, kuris tave išgelbėtų; kur 
tavo kunigaikščiai, kurie tave užstotų? Tu sakei: "Duok 
mau karalių ir kunigaikščių' (1 Sam 8,5) 11 Aš tau da- 
viau karalių nenorėdamas ir atėmiau jį įpykęs. 12 Efrai- 
mo kaltė yra nepamiršta, jo nuodėmė laikoma. 13 Jis 
yra lyg neižimirūingas sūnus, atėjus laikui gimti, jis ne- 

pasirodo. (Mik 4,10; Iz 37,8) 14 Ar galima iš mirusių 
buveinės juos išpirkti, iš mirties išgelbėti? Mirtie, kur 
tavo geluonis? Mirusių buveinė, kur tavo pergalė? Aš 
toliau nebepasigailėsiu jų." (1 Kor 15,54-55; 2 Tim 
1,10; Apr 20,14; 21,4) 15 Nors Efraimas žaliuotų, kaip 
nendrė vandenyje, pakils Viešpaties vėjas iš rytų, iš dy- 
kumos, išdžiovins versmes ir šaltinius, sunaikins kraštą 
ir jo vertybes. (1 M 49,22; Oz 4,19) 


Dievas davė izraelitams nuostatus kaip tikėti Dievą 
ir gyventi, bet jie nesilaikė jų. Viešpats įspėjo juos per 
pranašą, kad baus juos, bus jiems lyg liūtas, leopardas; 
sunaikins kraštą. 


14 skyrius 
IZRAELIS ATSIVERS Į VIEŠPATĮ 1-10 

1 Samarija kentės už tai, kad maištavo prieš savo 
Dievą. Ji žus nuo kardo, jos kūdikius sukapos, nėščias 
moteris perskros. 2 Izraeli, sugrįžk prie Viešpaties, sa- 
vo Dievo, tu suklupai dėl savo kaltės. (Oz 12,7; Zach 
1,4) 3 Prisipažinkite kalti, atsiverskite, sakydami: "At- 
leisk kaltę, suteik malonę, tada Tave garbinsime ir Tau 
dėkosime". (Žyd 13,15) 4 Asirija neišgelbės mūsų, žir- 
gais nebejosime ir nebesakysime savo rankų darbo pa- 
darui: "Mūsų dievas". Tik Tu, Viešpatie, pasigaili naš- 
laičių. 5 "Aš išgydysiu jų klaidas, mylėsiu juos ir savo 
rūstybės neįvykdysiu. 6 Aš būsiu kaip gaivinanti rasa 
Izraeliui; jis žydės kaip lelija ir bujos kaip Libano ked- 
rai. 7 Jis išsikerės, išleis atžalas, puikiai žaliuos, kaip 
alyvmedis ir kvepės, kaip Libanas. 8 Jie sugrįš ir gy- 
vens mano apsaugoje; žaliuos lyg sodas, žydės lyg 
vynmedis; jų vardas bus žinomas, kaip Libano vynas. 9 
Efraime, ką tau padeda stabai? Aš išklausiau ir saugo- 
jau tavė! Aš esu kaip žaliuojantis kiparisas; iš manęs 
plaukia tavo gerbūvis." 10 Išmintingas tai supranta; ap- 
dairus tai pastebi! Viešpaties keliai tiesūs, teisieji vaikš- 


197 0z14,10 
čioja jais, tiesos laužytojai suklumpa juose. (Ps 25,10) 


Dievas baus žiauriai Samariją (Izraelį); kūdikius 
sukapos, moteris perskros. Izraelitai supras savo nusi- 
kaltimą; grįš prie Viešpaties, atsisakys sąjungininkų pa- 
galbos, nebegarbiris stabų. Tada Viešpats teiks jiems 
savo pagalbą bei palaimą. Dievas visais laikais norėjo ir 
nori padėti žmonėms. Jis siuntė Jėzų, mūsų Viešpatį, 
gelbėti mus. Viešpaties palaima seka tik po atsivertimo. 

PRANAŠAS JOELIS 

Apie pranašą Joelį tiek žinome, kad jis buvo Petue- 
lio sūnus, Dievo pašauktas būti pranašu. Spėjama, kad 
jis gyveno Judėjoje. Pranašas nemini karalių vardų nei 
metų, kada jis veikė. Tad jo veiklos laikas lieka nežino- 
mas. Iš teksto kalbos ir išsireiškimų kai kurie Šventojo 
Rašto aiškintojai sprendžia, kad Joelio veikla galėjo būti 
apie 830 pr. Kr.; kiti mano, kad jis veikęs Ezro laikais, 
apie 400 pr. Kr. 

Krašte buvo didelė sausra ir skėriai buvo užlpūdę 
šalį. Pranašas 1-2 skyriuose kvietė tautą atsiversti ir 
kalbėjo apie baisią Viešpaties ateinančią dieną, 3 sky- 
riuje kalbama apie Šventosios Dvasios išliejimą pasku- 
tiniais bažnyčios laikais ir apie Viešpaties priešų baus- 
mg. 


199 Joel1,1 


1 skyrius 
SKĖRIAI 1-20 

1 Viešpaties Žodis buvo suteiktas Joeliui, Petuelio 
sūnui. 2 Pasiklausykite vyresnieji, išgirskite savo ausi- 
mis visi krašto gyventojai! Ar toks įvykis buvo jūsų ar 
jūsų tėvų amžiuje? 3 Pasakykite tai savo vaikams, jie te- 
papasakoja savo jaunimui, o tie — sekančiai kartai. 4 
Ką paliko vikšrai, nuėdė skėriai; kas paliko nuo skėrių, 
suėdė vabalai; kas liko nuo vabalų, sunaikino amaras. 5 
Girtuokliai, pabuskite, verkite ir dejuokite visi, kurie 
geriate vyną, jo nebeliko jums. 6 Tauta užpuolė mano 
kraštą, galinga ir skaitlinga tauta. Jos dantys yra kaip 
liūto, krūminiai — kaip liūtės. (Joel 2,2,25) 7 Ji pavertė 
mano vynuogyną tyruma, sunaikino figmedžius, nuėdė 
lapus bei nulupo jų žievę; jų šakos liko be žievės — 
baltos. 8 Raudok kaip raudotų mergaitė, apsisiautusi 
ašutine, netekus sužadėtinio. 9 Augalinės ir liejamosios 
aukos dingo iš Viešpaties namų; gedi Viešpaties tarnai, 
kunigai. (Joel 2,14) 10 Laukų javai sunaikinti, dirvos 
liūdi, vyno nebėra, aliejus išseko. 11 Vynininkai nusi- 
minę, žemdirbiai dejuoja, netekę kviečių ir miežių; lau- 
kų derlius žuvo. 12 Vynmedis nudžiūvo, figmedis nu- 
vyto. Granatmedis, palmė, obelis ir visi laukų medžiai 
išmirė; žmonių džiaugsmas dingo. 13 Kunigai, apsivil- 
kite ašutinę ir liūdėkite! Aukuro tarnai, kurie aukojate 
Dievui, verkite ir raudokite! Mano Dievo tarnai, apsi- 
vilkę ašutine, gulėkite per naktį ir raudokite, nes nebėra 
augalinių ir geriamųjų aukų. 14 Paskelbkite šventą pas- 
ninką, sušaukite vyresniuosius ir visus krašto gyvento- 
jus į Viešpaties, jūsų Dievo, namus ir šaukitės Jo. 15 
Viešpaties diena arti! Mūsų sunaikinimas ateina nuo 
Viešpaties. (Joel 2,1; Iz 13,6) 16 Maistas dingo mums 
matant, džiaugsmas bei džiūgavimas išnyko iš Dievo 
namų. (5 M 16,11) 17 Sėklų grūdai žemėje sudžiūvę, 
sandėliai tušti, klojimai nenaudojami, javų nėra. 18 
Vargsta gyvuliai! Nusiminusios raguočių bandos, nes 

nebėra joms ganyklų; kenčia ir avys. 19 Į Tave, Viešpa- 
tie, šaukiuos, nes ugnis sunaikino pievas ir lankas; 
liepsna nusvilino visus laukų medžius. (Joel 2,3) 20 
Net laukiniai gyvuliai šaukiasi Tavęs, nes išdžiūvo visi 
upeliai ir sausra nuėdė pievas bei ganyklas. (Ps 
104,11) 


Pranašo Joelio vardas reiškia: Viešpats yra Dievas. 
Pranašas vaizdžiai aprašė skėrių antplūdį. Jis palygino 
skėrius su svetimos kariuomenės užpuolimu. Visas 
kraštas buvo nusiaubtas ekonominiai. Visi buvo nuliū- 
dę, net pamaldų nebegalėjo laikyti; nebeturėjo aukų 
aukoti iš ko, viskas skėrių buvo sunaikinta. Pranašas tą 
nelaimę suprato kaip Dievo bausmę, todėl jis kalbėjo 
apie Viešpaties dieną. Joelis patarė paskelbti pasninko 
dieną; tai yra nevalgyti ir negerti, bet ir nuoširdžiai 
kreiptis į Dievą, prašyti Jo pagalbos. 


2 skyrius 

KVIETIMAS ATSIVERSTI, 

MALONĖS PAŽADAS 1-27 
1 Trimituokite Sione, skelbkite pavojų šventajame 
kalne. Drebėkite krašto gyventojai, nes ateina Viešpa- 
ties diena; (Joel 1,15) 2 tamsi, niūri ir debesuota diena. 
Kaip tamsa apgaubia kalnų viršūnes, taip galinga ir 
skaitlinga tauta puola; panašios nebuvo senovėje ir ne- 
bebus kartų kartoms. (Joel 1,6; 2 M 10,14) 3 Jos prie- 
kyje visa ryjanti ugnis, užpakalyje siaučianti liepsna. 
Kraštas prieš užpuolant — Edeno sodas, jai praėjus — 
tuščia tyruma; niekas neišvengs jos. (Joel 1,19) 4 Jie at- 
rodo kaip žirgai ir puola, kaip kariuomenės raiteliai; 5 
garsas lyg kovos vežimų, riedančių kalnų viršūnėmis. 
Ūžimas liepsnos, ryjančios ražienas. Žygiuoja į į kovą 
galinga kariuomenė. 6 Prieš juos dreba tautos, visų vei- 
dai pabalę. 7 Jie puola kaip karžygiai, lipa sienomis 
kaip kariai; kiekvienas eina savo keliu, nenukrypsta nuo 

tako. 8 Jie nesistumdydami žygiuoja, niekas nesulaiko 
jų. 9 Jie, užpuolę miestą, bėga sienomis, lipa į namus, 
lenda pro langus, kaip vagys. 10 Prieš juos dreba žemė 
ir dangus; saulė ir mėnulis aptemtsa, žvaigždės nebe- 
spindi. (Joel 3,4; Iz 13,10) 11 Viešpats įsako savo ka- 
riuomenei. Jos pulkai yra labai skaitlingi ir galingi Jo 
Žodžio vykdytojai. Viešpats diena yra labai baisi, kas 
galės ją iškęsti? 12 "Dabar, tik dabar!" — Sako Vieš- 
pats. "Grįžkite prie manęs visa širdimi, pasninkaudami, 
verkdami ir dejuodami". (Ez 33,11) 13 Draskykite savo 
širdis, ne rūbus! Grįžkite prie Viešpaties, savo Dievo, 
nes Jis yra maloningas ir gailestingas, sustabdo rūsty- 
bę, teikia malonę ir gailisi, leidęs nelaimę. (2 M 34,6) 
14 Kas žino, gal Jis ir dabar atleis, suteiks palaimos, 
duos augalinę ir geriamąją auką Viešpačiui, jūsų Die- 
vui? (Jon 3,9) 15 Trimituokite Sione, paskelbkite šven- 
tą pasninką; (Joel 1,14) 16 sušaukite tautą ir vyresniuo- 
sius, atgabenkite vaikus ir motinų maitinamus kūdikius. 
Jaunavedžiai teišeina iš savo buto. 17 Tarp prieangio ir 
aukuro tegul rauda kunigai, Viešpaties tarnai: "Viešpa- 
tie, pasigailėk savo tautos, neatiduok savo tėvonystės 
pagonių paniekai ir pajuokai! Kodėl turėtų sakyti tau- 
tos: "Kur yra jų Dievas'?" (Ps 79,10) 

18 Viešpats buvo malonus kraštui ir pasigailėjo sa- 
vo tautos: 19 "Štai, Aš duosiu jums javų, vyno ir alie- 
jaus, jūs būsite sotūs; Aš nebeleisiu tautoms jūsų nie- 
kinti. 20 Tą priešą iš šiaurės pašalinsiu iš jūsų ir nu- 
sviesiu jį į tuščią dykumą, jo priekinį sparną į Rytų ir 
užpakalinį sparną į Vakarų jūrą. Ten jis pus ir dvoks; 
smarvė sklis plačiai, nes jis baisių sunaikinimų padarė. 
(Joel 1,4-6) 21 Šalie, nebijok, džiaukis ir džiūgauk, nes 
Viešpats gali didingus dalykus daryti. 22 Laukiniai gy- 
vuliai, nebijokite! Ganyklos vėl žaliuoja, medžiai neša 
vaisių, figmedis ir vynmedis duoda derlių. 23 Siono 
vaikai, džiaukitės savo Viešpačiu, jūsų Dievu. Jis duo- 
da jums ankstyvą lietų, duos užtektinai ir vėlyvo lietaus. 

(Jer 5,24) 24 Klojimai bus pilni javų ir statinės sklidi- 
nos vyno ir aliejaus. 25 Aš sugrąžinsiu jums derlių, kų- 
rį sunaikino vikšrai, skėriai, vabalai ir amaras; tai mano 
didžioji kariuomenė, kurią siunčiu prieš jus. (Joel 1,4) 
26 Jūs valgysite ir būsite sotūs, girsite Viešpaties savo 
Dievo vardą, kuris padarė jums nuostabių dalykų. Ma- 
no tauta nebebus užmiršta per amžius. (5 M 8,10) 27 
Jūs suprasite, kad Aš Viešpats, jūsų Dievas, esu Izrae- 
lio Dievas, ir kad be manęs nėra kito, ir mano tauta ne- 
bebus niekinama per amžius". 


Trimitais sušaukdavo tautą, pranešdavo nelaimę, 
įsakydavo pasiruošti kovai. Trimituodavo kunigai (4 M 
10,8). Čia buvo paskelbtas skėrių antplūdis. Jis buvo 
labai baisus — kenksmingas, toks labai retai pasitaiky- 
davo. Skėrių buvo tiek daug, kad jie sulaikė saulės 
šviesą, viską nuėdė. Jie čia palyginami priešui iš šiau- 
rės, Viešpaties keršto dienai, kuri bus labai tamsi ir iš- 
gąstinga. Sakoma, kad skėrių galvos, žiūrint padidina- 
mais stiklais, yra labai panašios į arklių galvas. Gal Apr 
9,1-11 yra tas pats pasakojimas? 

Dievas ir pranašas šaukė tautą atsiversti; atsitraukti 
nuo nuodėmingo gyvenimo, grįžti prie Dievo. Atsi- 
gręžti ir pasninkauti buvo kviečiami visi: kunigai, val- 
dovai, subrendę ir vaikai. Kai Viešpats matė žmonių at- 
sivertimą, Jis pažadėjo sunaikinti tą "didžiąją kariuome- 
nę" ir duoti gerą derlių. Jis pažadėjo duoti tuojau lietų 
— ankstyvą; užlijus viskas galėjo atsigauti — sužaliuoti 
ir, vėlyvą, kurio reikėjo pribręsti derliui. 


3 skyrius 
SVENTOSIOS DVASIOS IŠLIEJIMAS IR 
DIEVO BAUSMĖ TAUTOMS 1-26 
1 "Po to Aš išliesiu savo Dvasios ant visų; jūsų 
sūnūs ir dukterys pranašaus, senieji sapnuos sapnus ir 
jaunuoliai matys regėjimų. (4 M 11,29; Iz 44,3, Ez 


203 Joel 3,2 


39,29; Apd 2,16-21; Tit 3,6) 2 Net ir ant vergų ir ver- 
gių tose dienose išliesiu savo Dvasios. 3 Aš danguje ir 
žemėje darysiu nuostabių dalykų; matysite kraują, ugnį 
ir dūmų stulpus. 4 Saulė aptems ir mėnulis atrodys pa- 
sruvęs krauju prieš ateinant didžiajai ir baisiajai Viešpa- 
ties dienai. (Joel 2,2,10-11; Mt 24,29; Apr 6,12) 5 Tada 
kiekvienas, kuris šauksis Viešpaties vardo, bus išgelbė- 
tas. Siono kalne ir Jeruzalėje įvyks Viešpaties pažadėta- 
sis išgelbėjimas tiems, kuriuos Jis pašauks. (Rom 
10,13) 6 Tuo metu, kai grįš Judėjos ir Jeruzalės gerbū- 
vis, (Oz 6,11) 7 Aš surinksiu viso pasaulio tautas ir at- 
vesiu jas į Jozapato slėnį, ten juos nubausiu dėl mano 
tautos ir mano tėvonystės Izraelio, kuris buvo padaly- 
tas, tauta išsklaidyta. 8 Burtais jie pasidalino mano tau- 
tą, už paleistuvę — atidavė berniuką, už vyną — parda- 
vė mergaitę ir girtuokliavo. (Neh 3,10) 9 Kas man dar- 
bo su jumis, Tyre, Sidone ir visi filistėnų kraštai. Ar jūs 
norite man atsilyginti už mano veiksmus ir man atker- 
šyti? Aš skubiai sugfąžinsiu jūsų darbus ant jūsų pačių 
galvų. 10 Jūs paėmėte mano sidabrą bei auksą ir mano 
brangenybes nugabenote į savo šventoves. 11 Jūs par- 
davėte Judėjos ir Jeruzalės gyventojus graikams, išva- 
rėte juos toli iš jų krašto. 12 Aš sukelsiu juos prieš jus 
toje vietoje, kurion jūs juos pardavėte, ir sugrąžinsiu jū- 
sų darbus jums patiems. 13 Aš parduosiu jūsų sūnus ir 
dukteris Judėjai, o ji parduos juos sabiečiams, toli gy- 
venančiai tautai", sako Viešpats. 

14 Paskelbkite tai tautoms, pasiruoškite karui, pa- 
šaukite kariuomenę! Kariai tegul atžygiuoja artyn. 15 
Perkaldinkite savo žagres į kardus ir pjautuvus į durtu- 
vus. Silpnasis tesako: "Aš karžygys". 16 Skubiai susi- 
rinkę, atžygiuokite aplinkinės tautos! Viešpatie, atvesk 
savo karžygius! 17 Tesukyla ir susirenka tautos į Joza- 
pato slėnį, ten Aš teisiu jas. 18 Imkite pjautuvą, nes atė- 
jo pjūties metas. Spaustuvas pilnas, ateikite ir minkite; 
nes indai sklidini — jų nusikaltimai dideli. (Apr 14,15- 


Joel 3,19 204 


18; Iz 63,3-6) 19 Minių minios sprendimo slėnyje! 
Viešpaties diena priartėjo. 20 Saulė ir mėnulis aptemo, 
žvaigždės neteko spindėsio. (Joel 3,10) 21 Viešpats 
grūmoja iš Siono, Jo balsas skamba iš Jeruzalės; dan- 
gus ir žemė dreba. Viešpats yra savo tautos apsauga, 
tvirta pilis izraelitams. (Am 1,2) 22 "Tada jūs suprasite, 
kad Aš esu Viešpats, jūsų Dievas, kuris gyvena Sione, 
mano šventame kalne. Jeruzalė bus šventa, svetimieji 
nebemindžios jos. (Ez 34,30) 23 Tą dieną iš kalnų lašės 
saldus vynas, iš kalvų tekės pienas; Judėjos upeliais 
bėgs vanduo, iš Viešpaties namų sruvens šaltinis ir drė- 
kins Akacijų slėnį. (Am 9,13; Ez 47,1; Zach 14,8) 24 
Egiptas taps dykuma, Edomėja virs tyrais, nes jie smur- 
tu praliejo nekaltą Judėjos gyventojų kraują. 25 Judėja. 
ir Jeruzalė bus apgyventa amžinai, per kartų kartas. 26 
Aš atkeršysiu už jų pralietą kraują, neatleisiu jiems jų 
kaltės. Viešpats gyvena Sione!" (5 M 32,43; Ez 48,35) 


Čia pranašas kalba apie Dievo Dvasios išliejimą 
ant viso kūno, — ant visų, jaunų ir senų, vyrų ir mote- 
rų, laisvų ir vergų. Senajame Testamente Dvasia mini- 
ma; Ji buvo duodama su saiku, pranašams. Čia Ji paža- 
dėta visiems. Apd 2,1- apaštalas Petras sakė, kad čia 
įvyko, ką pranašas Joelis pranašavo. Kad Šventoji 
Dvasia duodama ir pagonims, Petras suprato tik vėliau, 
kai Korneliaus namuose įvyko Apd 10,44-45. 

Viešpaties baisi, teismo diena, minima. Rodos ji 
bus vėliau, Kristaus antrojo atėjimo metu, priespaudos 
laikais. Tikintiesiems pažadėtas išgelbėjimas ir tada. 
Tautos bus baudžiamos už padarytus nusikaltimus Izra- 
eliui, sunaikinamos Jozapato (Jozapatas reiškia — 
Viešpats teisia) slėnyje prie Jeruzalės. Karo laikais tur- 
tas grobstomas dažniausia ne praturtėjimui, bet pramo- 
gai; belaisviu berniuku mokėjo paleistuvei kaip atlygini- 
mą, o mergaitę pardavė už vyną. Tyras ir Sidonas mini- 
mas kaip visų nusikaltusių tautų pavyzdys. 

Sakyta kad saulė aptems ir mėnulis nebešvies. Ar 
tai nėra paskutinės dienos mūsų žemės? Pažadėtas yra 
apšvarinimas. Dvasinis apšvarinimas yra galimas Die- 
vo veikla. Taipgi pažadėta yra gyvenimo gerovė. Gal tą 
pilnybę reikia suprasti daugiau dvasiniu pobūdžiu negu 
kūniškai. Sakyta kad ta palaima tęsis kartų Eanos Si 
šventojo Rašto vieta išsipildė pradžioje krikščionystės 
ir bus atbaigta amžinybėje. 

PRANAŠAS AMOSAS 

Pranašo Amoso gimtinė buvo Tekos miestas Judė- 
joje, 16 km į pietus nuo Jeruzalės. Jis buvo avių ker- 
džius ir figų sodų savininkas. Amosas buvo drąsus, iš- 
kalbus, gerai pažino aplinkinių tautų ir savo krašto gy- 
venimą. Dievas pašaukė jį pranašu ir siuntė į Izraelio 
valstybę. Tai buvo Izraelio karaliaus Jeroboamo II lai- 
kais 790-749 pr. Kr. Tai buvo valstybės klestėjimo lai- 
kotarpis, tačiau moralės ir tikėjimo atžvilgiu valdovai ir 
tauta merdėjo; atpuolimas nuo Dievo, ištvirkavimas, ki- 
tų išnaudojimas, teisės iškraipymas reiškėsi visame 
krašte. 

Pranašas Amostas, Dievo siųstas, atvyko į Betelį, 
kur buvo garbinamas auksinis veršis, 2 Kar 12,25-33, 
Čia pranašas paskelbė jam Viešpaties duotą pranešimą. 

Pranašo Amoso rašyta knyga yra viena pirmųjų, o 
gal ir pati pirmoji pranašų rašyta knyga? Ją galima pa- 
dalinti į tris dalis: tautų ir valdovų nusikaltimas 1-2; 
įspėjimas Izraeliui ir Judėjai 3-6; Dievo besiartinančios 
bausmės regėjimai 7-9. 

1 skyrius 
VIEŠPATIES ŽODIS PENKIOMS TAUTOMS 1-15 

1 Amoso, avių augintojo, iš Tekojos žodžiai. Jis 
turėjo viziją apie Izraelį, Judėjos karaliaus Usijo ir Jero- 
boamo, Joaso sūnaus, Izraelio karaliaus dienomis, du 
metu prieš žemės drebėjimą. (Am 7,12; 2 Kar 15,1; 
14,23; Zach 14,5) 2 Jis tarė: "Kai Viešpats grūmos iš 
Siono ir Jeruzalės, piemenų ganyklos ir Karmelio vir- 
šūnėje nudžius augmenija". (Jer 25,30; Joel 4,16) 3 
Taip sako Viešpats: "Dėl trijų ar keturių Damasko nusi- 
kaltimų neatšauksiu sprendimo, kadangi jie kūlė Gilea- 
dą geležiniais velenais. (Iz 17,1-3) 4 Aš pasiųsiu ugnį į 
Hazaelio rūmus, kad ji sudegintų Benhadado pilis; 5 
sulaužysiu Damasko užraktus, išnaikinsiu gyventojus 
Biaktavene bei skeptrą laikantį Betedene; aramitai pa- 
teks Kiro nelaisvėn". (2 Kar 16,9) 

6 Taip sako Viešpats: "Dėl trijų ar keturių Gazos 
nusikaltimų neatšauksiu sprendimo, kadangi jie išvedė 
ištisus belaisvių pulkus ir juos išdavė Edomui. (2 Ch 
28,17; Jer 47,1) 7 Aš pasiųsiu ugnį į Gazos sienas, kuri 
sudegins jos pilis; 8 išnaikinsiu gyventojus Asdode ir 
skeptrą laikantį Askelone; pakelsiu ranką prieš Ekroną, 
kad žūtų filistėnų likusieji". 

9 Taip sako Viešpats: "Dėl trijų ar keturių Tyro 
nusikaltimų neatšauksiu sprendimo, kadangi jie išdavė 
ištisus belaisvių pulkus Edomui ir nesilaikė broliško- 
sios sutarties. (Iz 23; Joel 4,4; 1 Kar 5,26) 10 Aš pa- 
siųsiu ugnį į Tyro sienas, kuri sudegins jo pilis". 

11 Taip sako Viešpats: "Dėl trijų ar keturių Edomo 
nusikaltimų neatšauksiu sprendimo, kadangi jis kardu 
persekiojo savo brolį, nepasigailėjo jo, žiauriai siautėjo 
ir nuolat puldinėjo. (Jer 49,7; 5 M 23,8; Ob 10) 12 Aš 
pasiųsiu ugnį į Temaną, kuri sudegins Bosros pilis". 

13 Taip sako Viešpats: "Dėl trijų ar keturių amoni- 
tų nusikaltimų neatšauksiu sprendimo, kadangi jie per- 
skrodė Gileado nėščias moteris, norėdami praplėsti sa- 

vo krašto ribas. (Jer 49,1-6) 14 Aš įžiebsiu ugnį prie 
Rabos sienų, kuri sudegins jos pilis kovos šauksmų ir 
įšėlimo metu. IS Tada karalius ir jo kunigaikščiai eis į 
nelaisvę". 


Pranašs buvo kilęs iš Tekojos. Ta vietovė yra apie 
16 km į pietus nuo Jeruzalės. Ar pranašas buvo avių 
bandos savininkas, ar samdinys, nėra žinoma. Amosas 
turėjo viziją. Kitais žodžiais galėtume sakyti — jis buvo 
Dievo pašauktas pranašu. Ta vizija pakeitė pranašą vi- 
diniai ir visą jo gyvenimo veiklą išoriniai. Jis tapo pra- 
našu savo krašte ir vyko skelbti Dievo Žodžio į Izraelio 
kraštą. Tas pranašo pergyvenimas įvyko Judėjos kara- 
liaus Usijo; ir Izraelio karaliaus Jeroboamo II laikais. 
Tiksliau nusakyti laiką, pranašas užrašė, kad tas buvo 2 
metus prieš žemės drebėjimą. Tas žemės drebėjimas bu- 
vo baisus, nes po šimtmečių pranašas Zacharijas mini jį 
(Zach 14,5). 

Amosui Viešpats buvo didingas ir galingas, nes 
kai Jis kalbėjo lyg riaumojantis liūtas Jeruzalėje — pa- 
džiūvo Karmelio kalne augmenija. Pranašas vis kartojo: 
dėl trijų ar keturių nusikaltimų neatšauksiu sprendimo. 
Tas yra tik bendras išsireiškimas, nes pabrėžta yra ne 
trys ar keturi nusikaltimai, o tik vienas. Damasko, Izra- 
elio šiaurės kaimyno sostinės, nusikaltimas minimas: 
"Jis kūlė Gileado gyventojus geležiniais velenais". Kaip 
tas buvo daroma tikrai nebežinome. Yra tikra, kad taip 
gyventojai buvo kankinami ir žudomi. Už tai sirų sosti- 
nė Damaskas bus nusiaubtas, karaliaus rūmai sudeginti 
ir gyventojai ištremti į Persiją. 

Gaza yra filistėnų miestas prie Viduržemio jūros. 
Jo, iš daugelio nusikaltimų, vienas minimas izraelitų be- 
laisvių atidavimas edomitams. Kiti minimi miestai yra 
filistėnų. 

Tyro miesto santykiai su karaliumi Dovydu ir Sa- 
liamonu buvo geri. Dabar (tada) Tyras išdavė izraelitų 

belaisvius edomitams. Tyras buvo nubaustas — tas 
garsus ir didingas miestas neteko reikšmės ir sunyko. 

Edomitai buvo giminingi izraelitams, kilę iš Izao- 
ko. Edomitai labai nesugyveno su izraelitais; kariavo ir 
labai persekiojo juos. 

Amonitai buvo kilę iš Loto. Jie ne tik žudė izraeli- 
tus, bet ir nėščias moteris perskrodė. Tuo jie norėjo iš- 
naikinti izraelitus ir jų gyvenamas vietas pasisavinti. 
Mūsų laikais vyksta baisios žudynės, bet jos buvo ir 
senais laikais. 


2 skyrius 
VIEŠPATIES ŽODIS MOABUI, 
JUDĖJAI IR IZRAELIUI 1-16 

1 Taip sako Viešpats: "Dėl trijų ar keturių Moabo 
nusikaltimų neatšauksiu sprendimo, kadangi jis sudegi- 
no Edomo karaliaus kaulus. (Iz 15; Jer 48) 2 Aš pasių- 
siu ugnį į Moabą, kuri sudegins Kerijoto pilis, ir Moa- 
bas mirs kovoje, tarp šauksmų, pučiant ragą. 3 Aš su- 
naikinsiu jo valdovą ir nužudysiu visus jo kunigaikš- 
čius". (4 M 24,17) 

4 Taip sako Viešpats: "Dėl trijų ar keturių Judėjos 
nusikaltimų neatšauksiu sprendimo, kadangi jie atmetė 
Viešpaties įstatymą ir nesilaikė Jo nuostatų. Juos su- 
klaidino jų netikri dievai, kuriuos jų tėvai garbino. 5 Aš 
pasiųsiu ugnį į Judėją, kuri sudegins Jeruzalės pilis". 

6 Taip sako Viešpats: "Dėl trijų ar keturių Izraelio 
nusikaltimų neatšauksiu sprendimo, nes jie parduoda 
teisųjį už skolą, beturtį už sandalų porą. (Am 8,6) 7 Jie 
sutrypia silpnuosius ir uždaro beturčiams kelią. Tėvas ir 
sūnus eina pas tą pačią rmoierį — suteršia mano šventąjį 
vardą. (Am 8,4) 8 Jie išsitiesia ant rūbų, p: imtų už už- 
statą prie kiekvieno aukuro; geria vyn4, pirktą neteisėtai 
įgytais pinigais, savo Dievo namuose. (2 M 22,25) 9 
Juk Aš išnaikinau dėl jūsų amoritus, nors jie buvo 
aukšti, kaip kedrai, ir stiprūs, kaip ąžuolai. Aš sunaikin- 

siu jų vaisius virš žemės ir šaknis žemėje. (4 M 21,21- 
28) 10 Aš jus išvedžiau iš Egipto krašto, vedžiojau dy- 
kumoje keturiasdešimt metų ir leidau užimti amoritų 
kraštą. 11 Aš prikėliau iš jūsų sūnų pranašų ir iš jūsų 
jaunikaičių — nazarėnų. Ar ne taip, Izraelio vaikai?" 
Klausia Viešpats, (4 M 6,2-23) 12 "Bet jūs girdėte na- 
zarėnus vynu ir pranašams įsakėte: 'Nepranašaukite!' 
(Am 7,13-16; Jer 11,21) 13 Štai, dabar leidžiu žemei 
siūbuoti po jūsų kojomis, kaip siūbuoja vežimas, per- 
krautas pėdais. 14 Tada greitasis nepaspruks, stipriajam 
nepadės jo jėga, karžygys neišsigelbės, 15 lankininkas 
neišsilaikys, greitakojis neišbėgs, ir raitelis neišsigel- 
bės; 16 net drąsiausias narsuolis bėgs, viską palikęs, tą 
dieną“, sako Viešpats. 


Moabitai negerbė mirusių. Už tai (ir už kitus nusi- 
kaltimus) jie bus sunaikinti. Judėjos gyventojams pri- 
metamas dievaičių garbinimas. Pranašas daugiausia kal- 
bėjo prieš Izraelio valdovus ir gyventojus. Jis priminė 
jiems jų nusikaltimus ir Dievo malonų rūpinimasi jais. 
Izraelitai, jiems duodančius kasdienius gyvenimo pa- 
vyzdžius, nazarėnus, kurie negėrė vyno, vertė gerti, o 
pranašams draudė pranašauti ir žudė juos. 


3 skyrius 
IZRAELIS IŠRINKTAS, JO ATSAKOMYBĖ 1-15 

1 Izraelitai, klausykite šito Žodžio, kurį Viešpats 
kalbėjo prieš jus. "Klausyk, visa gimine, kurią išve- 
džiau iš Egipto krašto; 2 tik jus Aš išrinkau iš visų že- 
mės giminių. Todėl bausiu jus už visus jūsų nusikalti- 
mus. (5 M 4,34) 3 Argi du eina kartu nesusitikę? 4 Ar- 
gi liūtas riaumoja tankumyne, neturėdamas grobio? Ar- 
gi jauniklis liūtas netyli savo guolyje, nieko nesugavęs? 
5 Argi paukštis įkliūva į spąstus nesant juose masalo? 
Argi spąstai pašoka nieko nepagavę? 6 Ar, pučiant ragą 
mieste, žmonės menusigąsta? Ar įvyksta mieste nelaimė, 

Viešpačiui jos neleidus? (Iz 45,7; Raud 3,37) 7 Juk 
Viešpats Dievas nieko nedaro, neapreiškęs paslapties 
savo tarnams, pranašams. 8 Liūtui riaumojant, kas nebi- 
jotų? Viešpačiui Dievui kalbant, kas nepranašautų? 9 
Garsinkite Asdodo pilyse ir Egipto krašto rūmuose, 
kad jie nevykdo teisingumo", sako Viešpats. "Susirin- 
kite ant Samarijos kalnų, stebėkite didelius sąmyšius ir 
priespaudą joje. 10 Jie didina smurtą ir skriaudą savo 
rūmuose". 11 Todėl Viešpats Dievas sako: "Priešas už- 
ims šalį, sutremps tavo galybę ir apiplėš rūmus; 12 kaip 
piemuo išplėšia iš liūto nasrų porą blauzdikaujių ar 
ausies gabalėlį, taip bus išgelbėti izraelitai, kurie sėdi 
ant samarietiško kilimo damaskinėje lovoje. 13 Klausy- 
kite ir paliudykite tai Jokūbo hamuose. 14 Tą dieną nu- 
bausiu Izraelį dėl jo nusikaltimų, sunaikinsiu Betelio 
aukurus; aukuro ragai bus nudaužti ir nukris ant žemės. 
15 Taip pat smogsiu žiemos rūmus; pranyks dramblio 
kaulo rūmai, ir didieji pastatai sugrius". (Am 6,4; 1 Kar 
22,39; Ps 45,9) 


Pranašas Amosas primena izraelitams Viešpaties 
globą praeityje, pasako Dievo žinojimą visų įvykių ir 
įspėjimą bausti už nusikaltimus. Išgelbėtų izraelitų bus 
labai maža. Aukuro ragai buvo laikomi labai šventais; 
kas jų laikydavosi, nebūdavo prie aukuro žudomas, bet 
jie bus sulaužyti ir pats aukuras sunaikintas. Čia many- 
tas veršio aukuras Betelyje. 


4 skyrius 
ĮSPĖJIMAS IZRAELIO VYRESNIESIEMS 1-13 

1 Išgirskite šitą Žodį. "Basano karvės", esančios 
Samarijos kalnyne, kurios spaudžiate vargšus, skriau- 
džiate neturtėlius ir sakote savo valdovams: "Atneškite, 
gerkime!" 2 Viešpats Dievas prisiekė savo šventumu: 
"Štai ateis jums dienos, kai jus surinks kabliais ir jūsų 
likusiuosius žeberklais; 3 pro spragas bandysite pa- 

sprukti, bet būsite numestos Hermano link", sako Vieš- 
pats. 4 "Eikite į Betelį ir į Gilgalą ir ten nusikalskite! 
S rytą aukas, kas trečią dieną neškite dešimti- 

s; (5 M 14,28; 26,12) 5 deginkite raugintos duonos 
padėkos auką, skelbkite gera valia daromas aukas! Juk 
jums taip patinka, izraelitai", sako Viešpats Dievas. (3 
M 2,11) 6 "Iš savo pusės, palikau jums "švarius dan- 
tis" visuose jūsų miestuose ir duonos stoką visose vie- 
tovėse. Tačiau jūs nesugrįžote pas mane", sako Vieš- 
pats. 7 "Aš nedaviau jums lietaus tris mėnesius prieš 
pjūtį. Aš leidau lietų viename mieste, o kitame sulaikiau 
ji, vienas laukas gavo lietaus, o kitas ne; ant kurio neli- 
jo, viskas išdžiūvo. (1 Kar 17,1) 8 Du arba trys miestai 
ištroškę ejo į kitą miestą vandens ieškoti, bet troškulio 
nenumarino. Tačiau jūs nesugrįžote pas mane", sako 
Viešpats. 9 "Aš naikinau kūlėmis ir rūdimis jūsų laukų 
derlių, išdžiovinau sodus ir vynuogynus; figmedžius ir 
alyvmedžius nuėdė skėriai. Tačiau jūs nesugrįžote pas 
mane", sako Viešpats. (Ag 1,11; Joel 1,4) 10 "Aš siun- 
čiau jums marą, kaip Egipte, išžudžiau kardu jūsų jauni- 
kaičius, žirgus atidaviau grobiu; lavonų kvapas buvo 
jaučiamas visur. Tačiau jūs nesugrįžote pas mane", sa- 
ko Viešpats. (2 M 9,3) 11 "Aš naikinau jus taip, kaip 
Sodomą ir Gomorą, bet gailėdamasis jūsų, kaip nuodė- 
gulį ištraukiau iš gaisro. Tačiau jūs nesugrįžote pas ma- 
ne", sako Viešpats. (1 M 19,24-25; Zach 3,2) 12 "Izra- 
eli, Aš taip tau padarysiu, todėl pasiruošk sutikti savo 
Dievą!" 13 Jis yra Tas, kuris sukūrė kalnus bei sutvėrė 
vėją ir apreiškė žmogui savo mintis. Jis aušrą paverčia 
tamsa ir kalnų viršūnės yra po Jo kojomis. Viešpats, 
pulkų Dievas, yra Jo vardas. (Mik 1,8) 


Pranašas primena, kad valdininkų žmonos — "Ba- 
sano kaivės" mėgsta pramogas. Dievas sako, kad jos 
bus ištremtos. F 1koma, kad asiriečiai tremtinius vesda- 
vo pervėrę virvę per lūpas. Jos mėgsta aukoti aukas, 

nors ir nešvarias — raugintą duoną. Viešpats užleis 
- vargą: priešą ir maisto stoką — "švarius dantis". Die- 
vas vargindamas izraelitus norėjo juos patraukti prie sa- 
vęs. Jie negrįžo pas Jį. Jis kvietė juos pas save ir prane- 
šė, kad Jis visa daro — leidžia vargą. jis yra galingas 
— pulkų Viešpats: 


5 skyrius 
KVIETIMAS ATSIVERSTI 1-27 

1 Izraelio namai, išgirskite Žodį! Kalbu į jus rauda: 
2 "Parblokštas nebeatsikelia išrinktasis Izraelis, guli pa- 
tiestas ant žemės; niekas jo nepakelia". 3 Taip sako 
Viešpats Dievas Izraelio namams: "Miestas, kuris iš- 
traukia su tūkstančiu, teišlikš šimtas, ir kuris ištraukia 
su šimtu, teišliks dešimt". 4 Taip sako Viešpats Izraelio 
namams: "Ieškokite manęs, tai gyvensite. 5 Neieškokite 
Betelio, neikite į Gigalą, nevykite į Beersebą! Gigala 
tikrai pateks į nelaisvę, ir Betelis pavirs nieku". (Am 
4,4; Oz 4,15) 6 Ieškokite Viešpaties, tai gyvensite. Jei 
Jis užsidegtų pykčiu prieš Juozapo namus, jie kaip ug- 
nis degtų ir nebūtų kas gesina juos. 7 Vargas tiems, ku- 
rie teisę pakeičia kartybe ir teisingumą sutrypia kojo- 
mis. (Am 6,12; Iz 5,20) 8 Jis padarė Sietyno bei Orio- 
no žvaigždynus, naktį paverčia rytu ir dieną — tamsia 
naktimi; išgarina jūros vandenį ir jį išlieja ant žemės lie- 
tumi; Viešpats Jo vardas. (Job 38,31; Am 9,6) 9 Jis lei- 
džia sunaikinti stiprųjį ir sugriauti jo tvirtovę. 10 Jūs 
nekenčiate teisingo teisėjo sprendimo ir nemėgstate to, 
kuris kalba tiesą. (Iz 29,21) 11 Jūs mindote silpnąjį, bet 
javų duokles išgaunate iš jo. Jūs pasistatėte namus iš ta- 
šytų akmenų, tačiau negyvensite juose; puikių vynuo- 
gynų užsiveisėte, tačiau negersite jų vyno. (Sof 1,13) 
12 Tikrai žinau, kiek daug yra jūsų nusikaltimų bei 
nuodėmių. Jūs persekiojate nekaltąjį, imate kyšius iš 
vargšų, spaudžiate juos. 13 Išmintingasis tyli tuo metu, 
nes tai baisus laikas. 14 Siekite gera, o ne pikta, kad iš- 

liktumėte gyvi. Tik tada Viešpats, pulkų Dievas, bus su 
jumis, kaip jūs tvirtinate. 15 Nekęskite pikta ir mylėkite 
gera. Tegyvuoja teisė! Gal tada Viešpats, pulkų Dievas, 
bus malonus Juozapo likučiui? (Ps 24,15; Rom 12,9) 
16 Taip sako Viešpats, pulkų Dievas: "Visose aikštėse 
ir gatvėse dejuos ir sakys: "Vargas, vargas!' Žemdirbius 
šauks gedėti, o mokančias raudoti — dejuoti. 17 Net vi- 
suose vynuogynuose bus girdima mirusių rauda, kai 
jums pasirodysiu". 18 Vargas tiems, kurie laukia Vieš- 
paties dienos! Kam gi jums Viešpaties diena? Ji juk bus 
tamsa, — ne šviesa. (Joel 2,11) 19 Lygiai kaip bėgda- 
mas nuo liūto sutiktum lokį, arba įėjęs į namą ir ranka 
atsirėmęs į sierią būtum įgeltas gyvatės. 20 Tamsi bus 
Viešpaties diena, ne šviesi. 21 "Aš nekenčiu, atmetu jū- 
sų šventes, nemėgstu jūsų iškilmių kvapo. (Joel 1,11- 
15) 22 Man jūsų aukojamos deginamosios aukos nepa- 
tinka ir augalinių aukų nemėgstu; į jūsų penėtų galvijų 
pokylių aukas nepažvelgsiu. (Mik 6,5-7) 23 Šalin nuo 
manęs su savo giesmių triukšmu; jūsų arfų skambini- 
mo nenoriu klausyti. 24 Teisė tebūna jums kaip van- 
dens srovė, o teisybė kaip niekad neišsenkąs upelis! 25 
Izraelio namai, ar jūs aukojote gyvulines ir augalines 
aukas dykumoje per keturiasdešimt metų? (Apd 7,42- 
43) 26 Jūs privalėsite nešioti Sakuto (stabo), savo kara- 
liaus, ir Kivano (stabo), žvaigždžių dievo statulas. 27 
Todėl ištremsiu jus anapus Damasko", sako Viešpats. 
Pulkų Dievas Jo vardas. 


Pranašas pranešė, kad Izraelis yra kritęs ir nebeat- 
sikels; jų liko tik dešimta dalis iš anksčiau buvusių. 
Izraelitai dar eina garbinti Viešpatį į Betelį, Gilgalą, 
Beersebą; tos vietos senovėje buvo garbingos, bet dabar 
jos yra virtę stabų garbinimo vietomis. 

Juozapo (Izraelio) valstybėje daroma tiek daug nu- 
sikaltimų, kad išmintingieji privalo tylėti, niekas nebe- 
kreipia dėmesio į teisę. Amosas sako, kad visa reikia 

apverkti, profesionalų raudotojų nebeužtenka, kviečiami 
ir žemdirbiai gedėti — raudoti. Žmonės dar laukia Vieš- 
paties dienos, bet ji bus jiems tik bausmės, tamsos die- 
na. Viešpats sako, kad Jis nemėgsta jų iškilmių, aukų 
kvapo; jų giesmės yra tik triukšmas, o ne Dievo garbi- 
nimas. Dievą reikia garbinti tikru elgesiu, darbais, o ne 
vien žodžiu. Kai izraelitai buvo išvesti iš Egipto, tyruo- 
se, jie ten neaukojo aukų, nešventė iškilmingai švenčių; 
Viešpats už tai jiems nieko neprikišo. Bet Jis prikiša 
jiems jų neštus Sakuto ir Kivano stabus, taip ir dabar jie 
garbina Betelyje ir kitur stabus, bet neatsisako neteisy- 
bių ir blogių, todėl jie bus ištremti. 


6 skyrius 
ĮSPĖJIMAS DĖL LĖBAVIMO IR 
IŠVIRŠINIŲ APEIGŲ 1-14 

1 "Vargas nerūpestingiems Sione ir tiems, kurie 
jaučiasi saugūs Samarijos kalne; tautų pirmūnams ir 
įžymiesiems, pas kuriuos eina izraelitai. 2 Eikite į mies- 
tą Kalnę ir pasižiūrėkite, o iš ten į didįjį miestą Hamatą; 
po to nusileiskite į filistėnų Gatą; ar jūs geresni už šitas 
karalystes, ar jūsų kraštas didesnis už jų kraštus? (1 M 
10,10) 3 Jūs nenorite mąstyti apie nelaimės dieną, o ta- 
čiau priartinate sunaikinimą! (Ps 10,5) 4 Jūs gulite 
dramblio kaulo lovose ir raivotės pataluose; valgote 
ėriukus iš bandos ir veršius iš penimojo gardo. (Am 
3,15) 5 Jūs rėkaujate, sekdami arfą, ir kuriate muzikos 
kūrinius, lygindamies su Dovydu. (Iz 5,12) 6 Jūs geria- 
te vyną iš taurių ir tepatės geriausiu aliejumi, bet nes:- 
sielojate Juozapo žuvimu. 7 Jūs būsite pirmieji tremti- 
nių eilėse; tada pasiliaus lėbavimas ir raivymasis", sako 
Viešpats, pulkų Dievas. 8 Viešpats, Dievas, prisiekė: 
"Aš pasipiktinęs Jokūbo puikybe, nekenčiu jo pilių ir 
atiduosiu miestą priešams su viskuo, kas jame yra". 9 
Net jei liktų dešimt žmonių vieninteliame name, jie 
| mirs! 10 Ir jei kas išliktų, atėję valytojai išneš lavonus 

iš namų, ir jei kas name esančiųjų paklaustų: "Ar dar 
yra gyvų su tavimi?" Tas atsakys: "Nėra!" Ir dar pri- 
durs: "Š-Š-Š-! Neleidžiama minėti Viešpaties vardo", 
(Am 8,3) 11 Viešpats įsakys paversti didžiuosius na- 
mus laužu, o mažuosius — šipuliais. 12 Argi žirgai bė- 
ga uolomis? Ar jaučiais aria jūrą? Tačiau jūs pavertėte 
teisę nuodais ir teisingumą — karteliu. (Am 5,7) 13 
"Vargas tiems, kurie džiaugiasi niekšišku elgesiu: 'Ar 
ne savo sugebėjimais įsigijome galią? 14 Izraelio na- 
mai, Aš sukelsiu prieš jus tautą, kuri pavergs jus nuo 
Hamato iki Arabos upelio", sako Viešpats, pulkų Die- 
vas. 


Sionas — Judėja, Izraelis — Samarija labai nusi- 
kalto, bet laikė save išrinktąja tauta, kurią Viešpats išlai- 
kys. Pranašas atsakė — kaip Kalnė (1 M 10,10), Ha- 
matas ir Gatas buvo sunaikinti, taip bus sunaikinti Izra- 
elis ir Judėja. Valdininkai nekreipė dėmesio valstybės 
(Juozapo) žuvimu nei eilinių piliečių vargu, todėl jie eis 
pirmose belaisvių gretose. Kurie liks krašte — badaus 
ir mirs maru. Valdovai ir kunigai elgėsi taip nenatūra- 
liai, lyg jie leistų arklius bėgti uolomis ir jaučiais artų 
jūrą. 

7 skyrius 
BAUSMĖ IZRAELIUI IR JEROBOAMUI 1-17 

1 Viešpats Dievas parodė man tokį reginį: kara- 
liaus pievas nušienavus, pradėjus želti atolui, jis pasiun- 
tė skėrių spiečių. 2 Kai jie visiškai nuėdė želmenis, aš 
meldžiau: "Viešpatie Dieve, atleisk! Kaip beištvers Jo- 
kūbas? Juk jis toks mažas". 3 Viešpats gailėjosi jo. 
"Taip neįvyks", atsakė Viešpats. 

4 Viešpats Dievas parodė man tokį reginį: Jis 
bausmei pašaukė ugnies liepsną (sausrą), ta prarijo di- 
džiųjų gelmių vandenis ir buvo bepraryjanti šalį. 5 Tada 
tariau: "Viešpatie Dieve, pasigailėk, meldžiu! Kaip be- 

ištvers Jokūbas? Juk jis toks menkas". 6 Viešpats gai- 
lėjosi jo. "Taip irgi neįvyks“, tarė Viešpats Dievas. 

7 Viešpats Dievas parodė man tokį reginį: Vieš- 
pats stovėjo ant mūrinės sienos ir laikė rankoje svamba- 
lą. 8 Viešpats klausė manęs: "Amose, ką matai?" Aš at- 
sakiau: "Svambalą". Tada Viešpats tarė: "Aš dedu 
svambalą prie tavo tautos, Izraelio namų; toliau nebepa- 
sigailėsiu jos. (Iz 34,11; Am 8,2) 9 Izaoko aukštumos 
ir Izraelio šventovės bus sunaikintos. Aš pakelsiu kardą 
prieš Jeroboamo namus". 

10 Tada Betelio kunigas Amazijas pasiuntė Izraelio 
karaliui Jeroboamui tokią žinią: "Ąmosas ruošia prieš 
tave sąmokslą Izraelyje; šalis nebegali pakęsti jo kal- 
bų". (Jer 38,4) 11 Amosas taip sako: "Jeroboamas mirs 
nuo kardo, o Izraelis eis į tremtį, toli iš savo krašto". 12 
Po to Amazijas tarė Amosui: "Regėtojau, skubėk į Ju- 
dėjos šalį, užsidirbk ten duonos ir pranašauk. (1 Sam 
9,9) 13 Betelyje toliau nebepranašauk, nes čia yra kara- 
liaus šventovė ir karalystės pastatas". 14 Amosas atsa- 
kė Amazijui: "Aš ne pranašas, nepriklausau pranašų 
brolijai; laikau galvijus, auginu šilkmedžius. (Am 1,1) 
15 Tačiau Viešpats, pašaukęs mane nuo bandos, tarė: 
"Eik, pranašauk mano tautai, Izraeliui!" 16 Dabar klau- 
syk Viešpaties Žodžio. Tu sakai: "Nepranašauk prieš 
Izraelį ir neplepėk prieš Izaoko namus!" (Am 2,12) 17 
O Viešpats taip sako: "Tavo žmona mieste paleistu- 
vaus, sūnūs ir dukterys žus nuo kardo, tavo žemę išda- 
lins, 0 tu pats mirsi pagonių krašte; Izraelis tikrai eis į 
tremtį, bus išvarytas iš savo krašto". 


Pranašui Amosui buvo duoti trys regėjimai. Pirma- 
me jis matė Dievo užleistus skėrius, o antrame ugnį, 
kuri išdžiovino vandens gelmes ir siekė sunaikinti van- 
dens šaltinius. Pranašas nepyko ant žmonių, bet gailėjo- 
si jų. Tikri pranašai ir evangelistai myli savo tautą dau- 
giau negu tautos valdovai ir kunigai. Amosas žinojo, 

kad tikras Gelbėtojas yra Dievas; jis meldė Jį pasigailėti 
vargšo, mažo Izraelio. Viešpats išklausė pranašo maldą 
ir neužleido tų nelaimių — bado. Trečioji vizija buvo 
svambalas. Tai virvė su ant galo gabalėliu švino, kurį 
statybininkai naudoja. Svambalą Viešpats laikė prie sie- 
nos, tai yra Izraelio, ir tuo nustatė, kad maištinga tauta 
yra visai sugedusi. Dievas nebeišklausys pranašo mal- 
dos, baus Izraelį. Dievas yra kantrus, daug kartų pasi- 
gaili, jei kas meldžia ir praneša žmonėms jų kaltes, įspė- 
ja pasitaisyti — grįžti prie Dievo. Jei žmonės neatsigrę- 
žia, ateina Dievo žadėta bausmė. 

Betelio stabų kunigas Amazijas, išgirdęs Amoso 
kalbą, skundė jį karaliui; būk Amosas keliąs maištą 
prieš Izraelio karalių ir žmonės esą labai nepatenkinti jo 
veikla. Tai buvo Amazijo prasimanymas prieš Amosą. 
Amosas jokio maišto nekėlė, jis tik skelbė, ką jam Die- 
vas įsakė, troško gero izraelitams ir jų karaliui. 

Amazijas norėjo paveikti Amosą eiti į Judėją, ten 
pranašauti ir užsidirbti pragyvenimą. Amosas atsakė, 
kad jį pranašu pašaukė Dievas, jis turėjo pragyvenimą 
ir niekad nemanė ir nenorėjo būti pranašu. Bet Dievo 
įsakymo reikia klausyti. Amosas atsakė Amazijui, kad 
Dievas jį baus už jo veidmainystę ir troškimą pelno. 
Amazijo vaikai žus kare, žmona paleistuvaus, o jis pats 
bus ištremtas ir pagonių krašte mirs. Amosas pakartojo, 
jei valdovai ir tauta neatsiverčia, visi bus ištremti. 


8 skyrius 

BAUSMĖ SUŽADINA NORĄ 

SIEKTI DIEVO ŽODŽIO 1-14 

1 Viešpats Dievas parodė man tokį reginį: štai, - 
pintinė prinokusių vaisių. 2 Jis klausė: "Amose, ką ma- 
tai?" Aš atsakiau: "Pintinę prinokusių vaisių“. Tada 
Viešpats tarė man: "Atėjo galas mano tautai, Izraeliui; 
daugiau jos nebepasigailėsiu. (Am 7,8) 3 Tą dieną 

verks rūmų dainininkės", sako Viešpats Dievas. "Tiek 
daug lavonų, visur jų primėtyta! Tyla!" (Am 6,10) 

4 Klausykite, kurie mindote beturtį ir žudote krašto 
vargšus: (Am 2,7) 5 "Kada baigsis jaunatis, ir galėsime 
parduoti javus; baigsis sabata, ir galėsime pasiūlyti 
kviečius? Kada galėsime sumažinti saiką ir padidinti 
svorį, suklastoti svarstykles ir jomis apgaudinėti? (Neh 
10,32; 13,15) 6 Kada pirksime vargšą pigiai, o beturtį 
už porą sandalų; pasturlakas parduosime kviečių vieto- 
je?" (Am 2,6) 7 Viešpats prisiekė Jokūbo puikybe: 
"Niekados nepamiršiu jų darbų!" 8 Ar dėl to neturėtų 
sudrebėti žemė ir liūdėti visi jos gyventojai!? Sukilti, 
būti parblokšti ir vėl sukilti, kaip Egipto upė Nilas? 
(Am 9,5) 9 Viešpats Dievas sako: "Ir atsitiks tą dieną, 
kad saulė nusileis vidudienį ir skaisti diena taps nakti- 
mi. (Jer 15,9) 10 Aš paversiu jūsų iškilmes į gedulą, 
giesmes į raudas; užvilksiu visiems ašutinę, galvas nu- 
skusdinsiu, padarysiu jus lyg gedinčius vienturčio; viso 
to galas bus — karti diena". (Jer 6,26) 11 "Ateina die- 
nos", sako Viešpats. "Aš siųsiu badą šaliai; ne duonos 
badą ir ne vandens troškulį, bet — Viešpaties Žodžio. 
12 Tada jie svyruodami klajos nuo jūros iki jūros ir nuo 
šiaurės iki rytų; ieškos Viešpaties, bet Jo Žodžio neras. 
(Mik 3,7) 13 Tą dieną nualps iš troškulio gražios mer- 
gaitės ir jaunikaičiai, 14 kurie buvo prisiekę Samarijos 
stabais tokiais žodžiais: "Tikrai gyvas dievas Dano 
mieste ir išgelbėtojas Beerseboje!' Jie kris ir nebeatsi- 
kels". 


Amosas matė pintinę prinokusių vaisių. Tai tauta 
prinokusi tremčiai. Karo metu daugybė miršta nuo kar- 
do, bado ir kitų priežasčių. Džiaugsmo giesmės ir dai- 
nos virsta gedulu. 

Čia pasirodė žmonių charakteris — būdas. Vietoje 
pranašo skelbimo grįžti prie Dievo, žmonės visai nesi- 
laikė tiesos: turtingesnieji ir galingesnieji apgaudinėjo 

vienas kitą, atėmė turtą ir padarė vergais, kuriuos tik gą- 
lėjo. 

Dievas visada įspėjo elgtis teisingai. Dabar Jis pra- 
neša, kad priešas užplūs kraštą kaip patvinusi upė, jų 
saulė — gerbūvis ir laisvė aptems. 

Kai spaus vargas ir nelaimės, nebebus Dievo siųs- 
tų pranašų, tada ilgėsis žmonės Dievo Žodžio, nuo Ti- 
berijos ežero (jūros) iki Viduržemio jūros. Tada nebe- 
bus tikrų Dievo skelbėjų, bet ir Samarijos stabai bus 
sunaikinti, kuriais prisiekdavo tikru Dievo vardu. 


9 skyrius 
BAUSMĖ IZRAELIUI 1-15 

1 Mačiau stovintį Viešpatį prie aukuro, ir Jis tarė: 
"Sudaužysiu stulpų galvenas, kad net pamatai sudrebės; 
griuvėsiai kris ant žmonių ir juos sunaikins, o likusius 
nužudysiu kardu; niekas nepabėgs ir neišsigelbės. 2 
Jeigu jie prasikastų į mirusių buveinę, iš ten mano ran- 
ka juos paimtų. Jeigu jie užkoptų į dangų, iš ten juos iš- 
mesčiau. (Ps 139,8) 3 Jeigu jie pasislėptų Karmelio vir- 
šūnėje, suieškojęs juos, paimčiau. Jeigu jie pasislėptų 
nuo mano akių jūros dugne, įsakyčiau gyvatei juos įgel- 
ti. 4 Jeigu jie trauktų belaisvių pulke savo priešų prie- 
kyje, įsakyčiau kardu juos išžudyti. Aš nusprendžiau 
juos nubausti, ne padėti." (Jer 44,11) 5 Kai Viešpats, 
pulkų Dievas paliečia žemę, — ji siūbuoja, ir visi jos 
gyventojai liūdi. Viskas pakyla ir atslūgsta, kaip Egipto 
upė Nilas. (Am 8,8) 6 Jis pastatė danguje savo sostą, 
žemė yra jo papėdė. Jis iškelia jūros vandenis ir juos iš- 
lieja ant žemės paviršiaus. Viešpats yra Jo vardas. (Am 
5,8) 7 "Ar jūs, Izraelio vaikai, nesate kaip Etiopijos gy- 
ventojai?" klausia Viešpats. "Ar neatvedžiau Izraelio iš 
Egipto, filistėnus iš Kaftoro ir aramiečius iš Kiro?" (5 
M 7,7, Jer 47,4) 8 Viešpaties Dievo dėmesys atkreiptas 
į nuodėmingą karalystę." Aš ją nušluosiu nuo žemės 
paviršiaus, tačiau visiškai nesunaikinsiu Jokūbo namų", 

Am 9,9 

sako Viešpats. 9 "Aš įsakysiu išsklaidyti izraelitus taip 
visų tautų, kad jie būtų išsijoti, kaip rėčiu. 10 Kare žus 
visi tautos nusidėjėliai, kurie sako: "Mūsų nelaimė nepa- 
lies ir nepasieks! (Am 6,3) 11 Tada atstatysiu sugriu- 
vusius Dovydo namus ir užmūrysiu jų plyšius; kas su- 
griuvę atstatysiu ir atkursiu, kaip seniau. (Apd 15,16- 
17) 12 Jie paveldės Edomo likutį ir visas tautas, kuriose 
mano vardas bus skelbiamas", sako Viešpats, kuris tai 
įvykdys. 13 "Ateis diena", sako Viešpats, "kai ūkinin- 
kas dar nebus baigęs savo išteklių, pjovėjas jau pjaus 
naują derlių. Kalnų šlaitai lašės vynuogių sultimis, vi- 
sos kalvos bus derlingos. (3 M 26,5; Joel 4,18) 14 Aš 
laiminsiu savo tautą Izraelį; jie atstatys sugriautus mies- 
tus ir gyvens juose; augins vynuogynus ir gers jų vyną; 
sodins sodus ir valgys jų vaisius. (5 M 30,31; Iz 65,21) 
15 Aš leisiu jiems grįžti į savo žemę, ir niekas nebepa- 
šalins jų iš krašto, kurį jiems daviau", sako Viešpats, jų 
Dievas. 


Amosas matė Viešpatį išėjusį iš šventovės, stovintį 
prie aukuro ir sunaikinantį šventovę. Kai Viešpats vei- 
kia, nėra išsigelbėjimo, Jis randa visur kiekvieną. Kai 
izraelitai elgėsi kaip pagonys, Viešpats pasakė, kad jie 
nėra geresni už etiopus ir filistėnus. Dievas išsklaidys 
izraelitus visose tautose, išgelbės tik likutį, apie kurį 
pranašai kalbėjo. 

Pagaliau Dievas pranešė per Amosą, kad Dovydo 
sugriuvusi palapinė bus atstatyta. Tai Jėzaus Kristaus 
laikai. Dievas teiks per Jį pagalbą izraelitams ir daug 
plačiau visoms tautoms. Kai žydai įtikės Kristų, Dievas 
teiks jiems ypatingą palaimą. Dalino izraelitų grįžimo į 
pažadėtąją žemę, mes esame liudytojai. Atsiminkime, 
kad pirmiau, įtikėjęs žydas Kristų žūdavo savo tautai; 
mūsų laikais jie įtiki Kristų ir lieka žydais krikščioni- 
mis. 

PRANAŠAS OBADIJAS 

Apie pranašo Obadijo asmenį nieko nežinome, 
Priešams užėmus Judėją su sostine Jeruzale, edomitai, 
Ezavo palikuonys, džiaugėsi ir apiplėšė izraelitus. Oba- 
dijas pranašavo, kad už tai Dievas baus edomitus. Jerų- 
zalė praeityje buvo kelis kartus priešų paimta. Kadą 
pranašas gyveno ir veikė, nežinome. Kai kurie Šventojo 
Rašto aiškintojai mano, kad tai galėjo būti apie 800 pr. 
Kr. Istorijos atžvilgiu, geriausiai atitinka pranašo veikla 
586 pr. Kr. Tuomet babiloniečiai sudegino Jeruzalę. o 
edomitai, kartu su jais, grobė izraelitų turtą. Keturis me- 
tus vėliau, tie patys babiloniečiai sunaikino edomitų val- 
stybę. 

ĮSPĖJIMAS EDUMITAMS 1-21 

„1 Obadijo regėjimas, ką Viešpats Dievas apie Edo- 
mą sako. Viešpaties pasiuntinys, pasiųstas į tautas, ra- 
gina: "Sukilkime prieš Edomą! 2 Aš darau tave bereikš- 
miu tautų tarpe, tu būsi niekinamas. 3 Tavo širdies išdi- 
dumas apvylė tave. Gyveni uolose. Tavo būstinė yra 
aukštai kalnuose; tu galvoji: 'Kas gali pasiekti ir nu- 
stumti mane? (4 M 24,21) 4 Nors pakiltum aukštai, 
kaip aras, ir sukrautum sau lizdą tarp žvaigždžių, — ir 
iš ten nustumsiui tave!" sako Viešpats. 5 "Jei vagys ir 
plėšikai įsilaužtų pas tave nakčia, argi jie negrobtų, kiek 
jiems pakanka? Taip, tu nukentėsi! Jei vynuogių rinkė- 
jai įeitų į tavo vynuogynus, argi jie nepaliktų tik išran- 
kas? 6 Taip bus iškratytas Ezavas, išknisti jo paslėpti 
lobiai! 7 Tavo sąjungininkai atstums tave iki sienos. Ta- 
vo santarvininkai apgaus ir nugalės tave. Kurie valgė 
tavo duoną, spęs tau pinkles". 8 "Tą dieną", sako Vieš- 
pats, "Aš išnaikinsiu Edomo išmintinguosius Ezavo 
kalnyne. 9 Kai Ezavo kalnyne bus žudomas kiekvienas, 
Temane išsigąs tavo karžygiai. 10 Už žmogžudystę ir 
savo broliui Jokūbui padarytą smurtą, būsi sunaikintas 
amžinai, (Joel 4,19) 11 Tada, kai svetimieji plėšė Jokū- 
bo turtus, užsieniečiai veržėsi į miesto vartus, metė bur- 
tą dėl Jeruzalės, tu g;ovėjai su jais ir buvai, kaip kiek- 
vienas jų! 12 Nesidžiauk savo brolio nedalia jo nelai- 
mėje. Nesidžiauk Judėjos vaikų žuvimu, jų sunaikinimo 
metu. Nekalbėk išdidžiai jų sielvartų dieną. (Ps 137,7) 
13 Nepasirodyk mano tautos vartuose, nesigėrėk jos 
kentėjimu, netiesk rankos į jos turtą jos žuvimo dieną. 
14 Neatsistok kryžkelėse pabėgėlių naikinti ir neišduok 
jų, ištrūkusių priespaudos metu! 15 Juk arti Viešpaties 
diena visoms tautoms. Kaip tu kitam darei, taip tau da- 
rys; tavo darbas grįš tau pačiam. (Joel 1,15; Jer 
50,16,29) 16 Kaip jūs gėrėte bausmės taurę mano 
šventame kalne, taip visos tautos gers ir jos žus, lyg ne- 
buvusios. (Jer 25,15) 17 Visiems esantiems Siono kal- 

ne, ateis išgelbėjimas. Tada Jokūbo namai užvaldys 
tuos, kurie buvo atėmę jiems laisvę. (Joel 3,5; 4,17) 18 
Jokūbo namai bus ugnis, Juozapo — liepsna, o Ezavo 
namai — ražienos. Izraelitai padegs ir sudegins juos, ir 
niekas iš Ezavo namų nepabėgs", sako Viešpats. (Zach 
12,6) 

19 Tada pietiečiai užvaldys Ezavo kalnyną, o že- 
mumos gyventojai — filistėnus, Efraimo kalnas ir Sa- 
marijos laukus, Benjaminas — Gileadą. 20 Izraelitai, 
sugrįžę iš tremties, užvaldys kananitų kraštą iki Sarep- 
tos; Jeruzalės tremtiniai, kurie yra Sefarade, — pietiečių 
kalnyną. 21 Išgelbėtieji Sione gaus Ezavo kalnyną. 
Viešpačiui priklausys karališkoji valdžia. 


Dievas suteikė Obadijui regėjimą apie edomitus. 
Viešpats paveikė tautas kariauti prieš edomitus. Edomi- 
tai gyveno kalnuotoje vietovėje ir buvo tikri, kad jų 
krašto niekas nenugalės. Dievo sprendimas buvo visai 
juos sunaikinti. Kai vagys vagia, jie neviską paima ir, 
vynuogių rinkėjai palieka nepastebėtų vynuogių. Die- 
vas pašalins visus Edomo išminčius; priešas suras vi- 
sus jo turtus. Kaimynai ir sąjungininkai apvils Edomą. 
Erodas, kurio karaliavimo metu gimė Jėzus, buvo pas- 
kutinis edomitas, kuris minim4s Šventajame Rašte. 

Edomitai kartu su kitais Judėjos priešais plėšė ir 
žudė Judėjos gyventojus. Už tai Dievas paskelbė jiems 
bausmę. Kaip jie darė Judėjai, taip bus jiems atmokėta. 
Jie gers bausmės taurę ir žus. 

Paskutinėse eilutėse yra pažadėtas izraelitams iš- 
gelbėjimas, o edomitams pražūtis. Izraelitai užvaldys 
edomitų kalnyną, filistėnų kraštą, Samarijos laukus ir 
Gileadą. 

PRANAŠAS JONA 

Pranašas Jona gyveno Izraelio karaliaus Jeroboa- 
mo II laikais 790-749 pr. Kr. Jona gimtinė buvo Gathe- 
feris, į šiaurę nuo Nazareto, Izraelio valstybėje. (2 Kar 
14,25) Asirija su sostine Nineve buvo viešpataujanti 
pasaulio galybė 900-607 pr. Kr. Ji sunaikino Izraelio 
valstybę 721 pr. Kr. 

Viešpats pašaukė Joną pranašu ir siuntė jį į Nine- 
vę. Jona tikėjo Dievą, bet nenorėjo skelbti priešams iš- 
gelbėjimo. Todėl, Dievo pasiųstas į Ninevę, jis bėgo į 
priešingą pusę — į Tarsį. 

Viešpats buvo ir yra viso pasaulio, visų tautų Die- 
vas. Netikintieji, visus stebuklus laiko negalimais; to- 
dėl, aišku, ir Jonos buvimas jūros pabaisos viduriuose 
tris paras, jiems nesuprantamas. (Mt 12,39-41) 

1 skyrius 
PRANAŠO PAŠAUKIMAS, NEPAKLUSNUMAS, 
BAUSMĖ 1-16 

1 Viešpats tarė Amito sūnui Jonai: (2 Kar 14,25) 2 
"Eik į Ninevės didmiestį ir pranešk jiems, kad Aš juos 
sunaikinsiu, nes jų piktybės pasiekė mane". 3 Jona bė- 
go nuo Viešpaties į Tarsį. Jis pasiekė Jafą, kur rado lai- 
vą, plaukiantį į Tarsį; sumokėjo už kelionę ir, įsėdęs į 
jį, su kitais plaukė į Tarsį. (Ps 139,7-10) 

4 Viešpats pasiuntė smarkų vėją. Kilo didelė aud- 
ra jūroje ir laivui grėsė pavojus sudužti. 5 Jūrininkai iš- 
sigando, ir kiekvienas šaukėsi savo dievo. Jie išmetė 
laive esančius reikmenis į jūrą, kad laivas palengvėtų. 
Tuo metu Jona buvo nuėjęs į laivo vidų ir giliai įmigęs. 
6 Kapitonas priėjo prie jo ir klausė: "Kaip tu gali mie- 
goti! Kelkis, šaukis savo dievo! Gal jis padės mums ir 
mes nežusime?" 7 Po to jie kalbėjosi: "Eikime, burki- 
me, kuris mūsų kaltas dėl šitos nelaimės". Jie burdami 
surado kaltininką — Joną. (Pat 16,33) 8 Tada jie klausė 
jį: "Pasakyk, kas siuntė mums šitą nelaimę? Koks tavo 
verslas? Iš kur ateini, iš kurio krašto ir iš kurios tau- 
tos?" 9 Jis jiems atsakė: "Aš esu hebrajas, garbinu 
Viešpatį, dangaus Dievą, kuris sukūrė jūrą ir sausumą". 
(1 M 1,9-10) 10 Tie vyrai labai išsigando ir klausė jį: 
"Ką tu padarei?" Jie žinojo, kad jis bėgo nuo Viešpa- 
ties, nes jis jiems tai buvo papasakojęs. 11 "Ką turime 
daryti su tavimi, kad jūra nurimtų?" Nes jūra siautė vis 
baisiau. 12 Jis jiems atsakė: "Imkite mane ir meskite į 
jūrą! Tada jūra nurims; aš žinau, kad esu priežastis šitos 
baisios audros". 13 Vyrai yrėsi visomis jėgomis, kad 
grįžtų prie krašto, bet neįstengė, nes jūra nesiliovė siau- 
tusi. 14 Jie šaukėsi VIešpaties: "Maldaujame Tave, 
Viešpatie, neleisk mums žūti dėl šito žmogaus, nepri- 
skaityk mums nekalto kraujo, nes Tu, Viešpatie, darai, 
ką nori". 15 Tada jie, paėmę Joną, išmetė jį į jūrą. Jūra 
nurimo. 16 Tie vyrai labai bijojo Viešpaties, aukojo 

Pranašo Jona gimtinė buvo Galilėjoje arti Nazare- 
to. Jis gyveno Izraelio karaliaus Jeroboamo II laikais 
790-749 pr. Kr. Pranašas minimas 2 Kar 14,25 ir Mt 
12,39-41. Kaip jis buvo pašauktas pranašu Šventajame 
Rašte nėra užrašyta, bet aiškiai pasakyta, kad Viešpats 
kalbėjo į jį ir siuntė jį į Ninevę. 

Ninevės miestas buvo Asirijos sostinė. Asirija 
viešpatavo apie 300 metų 900-607 pr. Kr. žinomam pa- 
sauliui. Miestas buvo apie 5 km ilgio ir 2 km pločio 
prie Tigro upės. Prie miesto buvo kalva arti 30 ha dy- 
džio ir 30 m aukščio. Ji buvo vadinama Jonos kapu. 
Vietiniai gyventojai ją laiko labai šventa, net neleidžia 
ten daryti jokių archeologinių kasinėjimų. 

Asiriečiai; buvo labai žiaurūs; jie baisiai kankino ir 
žudė nugalėtų tautų žmones. Pranašas Jona tikėjo Die- 
vą, žinojo, kad Dievas yra visų tautų Viešpats ir atsi- 
verčiantiems atleidžia kaltes; nebaudžia, nesunaikina jų. 
Pranašas nenorėjo skelbti, baisiems priešams, Dievo 
malonės, . todėl jis vyko į visai priešingą pusę — kraš- 
tą, Tarsį Ispanijoje. 

Kritikai ir skeptikai laiko Jonos knygą pasakaite. 
Jie sako, kad Viduržemio jūroje nėra banginių ir žuvies 
prarytas žmogus ar kitas gyvūnas tuojau miršta. Moks- 
lininkai žino, kad banginių yra daug rūšių. Vienos rū- 
šies banginiai auga iki 20 m ilgio. Trečdalis jų kūno yra 
galva. Tas gyvūnas gali lengvai praryti žmogų. Jo vidu- 
riuose yra 6 dalys. Jose yra pakankamai vietos ne tik 
vienam žmogui, bet keliems. Šis banginis neturi dantų, 
bet galvoje turi 4 x 2 metrų ertmę orui. Jei banginio 
prarytas daiktas yra didelis, jis jį įmeta į tą tuščią vietą 
galvoje, nuplaukia į negilią vietą ir išspjauna lauk. To- 
kiuose banginiuose yra rasta įvairių , gyvūnų, ir žmonių 
gyvų (be sąmonės, bet atgaivintų) net po poros dienų. 
Juk knygoje pasakyta, kad Dievas sukūrė tą gyvūną Jo- 

nai praryti. Jei Dievas sukūrė visatą, tad ar Jis negalėjo 
sutverti gyvūno Jonai praryti? 

Viešpats kalbėjo Jonai. Jis suprato Viešpaties kal- 
bą. Ninevė buvo didelis miestas, galingos imperijos 
sostinė. Asirija labai skriaudė Izraelį ir 721 pr. Kr. sų- 
naikino Izraelio valstybę. Pranašas Jona norėjo, kad 
priešo sostinė būtų sunaikinta. Tad jis vyko ne į rytus, į 
Ninevę, bet į vakarus, į Ispaniją. Dievas yra viso valdo- 
vas. Jis sukelia ir jūrų bangas. Jūrininkai nujautė, kad 
audra yra ypatinga — Dievo leista. Jie išsigando ir 
kiekvienas meldėsi savo dievui. Laivo kapitonas paža- 
dino Joną, burtų metimu surado kaltininką. Jona pasisa- 
kė esąs hebrajas, garbinąs sausumos ir jūros Dievą, bet 
neklausąs Viešpaties, bėgąs nuo Jo. Jona prisipažino 
kaltu jūrininkams ir patarė išmesti jį į jūrą. Jūrininkai 
nenorėjo žudyti pranašo, bet negalėdami išgelbėti jo nei 
patys savęs, išmetė Joną į jūrą. Jūrininkai tikėjo gyvą, 
Izraelio Dievą, ir garbino Jį. 


2 skyrius 
JONOS MALDA 1-11 

1 Viešpats paskyrė didelę žuvį Jonai praryti. Jis iš- 
žuvo žuvies pilve tris dienas ir tris naktis. (Mt 12,40; 
16,4) 2 Ten Jona meldė Viešpatį, savo Dievą: 3 "Aš 
šaukiausi Viešpaties savo bėdoje, ir Jis išklausė mane. 
Kai iš požemio gelmių šaukiau, Tu išgirdai mano balsą. 
(2s 120,1) 4 Tu įmetei mane į gelmę, į marių širdį; sro- 
vė skandino mane. Visos Tavo bangos ir vilnys ritosi 
>er mane. (Ps 42,8) 5 Tada galvojau: esu atstumtas nuo 
Tavęs, nebepamatysiu šventovės! (Ps 31,23) 6 Vande- 
nys siautė ir grėsė mano gyvybei; gelmės supo mane; 
jūržolės vyniojosi apie mano galvą. (Ps 18,5; 69,2) 7 
Aš nugrimzdau į jūros gelmes, į šalį, iš kurios niekas 
nebesugrįžta. Bet Tu, Viešpatie, mano Dieve, išvedei 
mane gyvą iš ge'mės. (Ps 103,4) 8 Mano sielai alpstant, 
melsdamas prisiminiau Viešpatį ir mano malda pasiekė . 

Tave, Tavo šventovėje. (Ps 142,4) 9 Beverčių stabų 
garbintojai negauna iš jų pagalbos. (Ps 31, 7) 10 Aš, 
garsiai dėkodamas, nešu Tau auką; ką pažadėjau, noriu 
ištesėti. Išgelbėjimas ateina nuo Viešpaties!" (Ps 50,14; 
116,17-18) 11 Viešpaties įsakymu, žuvis išspjovė Joną 
ant kranto. 


Dievas įvykdė stebuklą. Žuvis prarijo pranašą ir 
priplaukus prie jūros kranto išspjovė jį. Jona patyręs 
baimę ir Viešpaties išgelbėjimą, apsisprendė paklusti 
Dievui. Pranašas meldė šią maldą. 


3 skyrius 
JONA SKELBIA NINEVĖJE 
DIEVO PRANEŠIMĄ 1-10 

1 Viešpats tarė Jonai antrą kartą: 2 "Eik į Ninevės 
didmiestį ir skelbk jiems, ką tau sakysiu". (Jon 1,2) 3 
Jona pakluso Viešpaties Žodžiui ir ėjo į Ninevę, kuri 
buvo didelis miestas; reikėjo trijų dienų jį visą išvaikš- 
čioti. (Jon 4,11) 4 Jona ėjo per miestą tik vieną dieną. 
Jis skelbė: "Dar keturiasdešimt dienų, ir Ninevė bus su- 
naikinta". 

5 Ninevės žmonės tikėjo Dievą, paskelbė pasninką 
ir nuo mažiausio iki didžiausio apsisiautė ašutinėmis. 
(Mt 12,41) 6 Kai ta žinia pasiekė Ninevės karalių, jis 
pakilo iš savo sosto, nusivilko karališkąjį apsiaustą, ap- 
sisiautė ašutine ir atsisėdo pelenuose. 7 Karalius išleido 
Ninevėje tokį įsakymą; "Karalius ir jo didžiūnai skelbia: 
žmonės ir gyvuliai, raguočiai ir avys, privalo pasnin- 
kauti, negali ragauti nei žolės, nei vandens. 8 Žmonės ir 
gyvuliai privalo vilkėti ašutinėmis, nuoširdžiai melsti 
Dievą, atsisakyti pikto elgesio, smurto ir neteisybės. 9 
Kas žino, gal Dievas pasigailės visų ir nebevykdys sa- 
vo rūstybės?" (Joel 2,14) 10 Dievas, pamatęs kad jie 
atsisakė piktybių, gailėjosi jų ir nebeįvykdė bausmės. 

Dievas kalbėjo Jonai antrą kartą; įsakė jam eiti į 
Ninevę ir skelbti miestui Dievo pranešimą. Jona darė 
tai. Jis skelbė, kad po 40 parų Dievas sunaikins miestą. 
Atrodo, kad pranašas pasakojo ir apie savo pergyveni- 
mą žuvies viduriuose. Tas veikė žmones. Kaip miestas 
bus sunaikintas nesakyta. Jį galėjo sunaikinti priešas, 
žemės drebėjimas, ugnis kaip Sodomą ir Gomorą ar ki- 
tokiu būdu; Dievas turi įvairių galimybių. 

Daug pranašų skelbė atsivertimą izraelitams, bet iz- 
raelitai netikėjo ir neatsivertė. Ninevės gyventojams kal- 
bėjo tik vienas pranašas Jona, — jie atsivertė. Pranašas 
visai nesikreipė į karalių. Ninevės karalius ir valdinin- 
kai, išgirdę Jonos skelbimą, patys gedėjo, kreipėsi į . 
Dievą ir įsakė visiems gyventojams ir net gyvuliams 
pasninkauti. Dievas pažįsta žmones išviršiniai ir žino 
visus jų jausmus. Viešpats pasigailėjo jų; Jis yra visų 
Dievas. 

4 skyrius 
DIEVO ATLEIDIMAS, 
JONOS NUSIVYLIMAS 1-11 

1 Jonai tai labai nepatiko, ir jis supyko. 2 Jona 
meldėsi: "Ak, Viešpatie, argi tai nebuvo mano mintis, 
kai dar buvau tėviškėje? Dėl viso to iš pat pradžių aš ir 
norėjau bėgti į Tarsį, žinodamas, kad esi gailestingas | 
Dievas, neskubi bausti ir gausus malone, pasigaili ir at- 
leidi. (2 M 34,6) 3 Taigi, Viešpatie, meldžiu, paimk ma- 
no gyvybę, man yra geriau mirti negu gyventi". (1 
Kar 19,4) 4 Viešpats klausė: " Ar tu turi rimto pagrindo 
pykti?" 

5 Jona išėjo iš miesto ir atsisėdo rytų pusėje. Jis, 
pasistatęs ten palapinę, sėdėjo jos pavėsyje ir laukė, kas 
atsitiks miestui. 6 Viešpats Dievas išaugino augalą, ku- 
rio šešėlis dengė Jonos galvą; jam nebereikėjo kentėti 
saulės kaitros. Jona labai džiaugėsi augalu. 7 Bet sekan- 

čią dieną, aušrai brėkštant, Dievas parūpino kirmėlę, 
kuri: pakando augalą, ir tas nudžiūvo. 8 Be to, saulei pa- 
tekėjus, Dievas leido svilinantį rytvėjį. Saulei spiginant 
Jonos galvą, jis alpo ir geidė sau mirties: "Geriau man 
mirti negu gyventi!" 9 Dievas klausė Joną: "Ar tavo 
pykčio pagrindas yra augalas, kurio netekai"? Jis atsa- 
kė: "Taip, mirtinai pykstu!" 10 Tada Viešpats tarė: "Tau 
gaila augalo, dėl kurio tu nei vargai, nei jo auginai; jis 
per vieną naktį užaugo ir per vieną naktį pražuvo; 11 0 
Aš turėčiau nesigailėti Ninevės didmiesčio, kuriame gy- 
vena daugiau negu šimtas dvidešimt tūkstančių žmonių 
(vaikų), kurie nemoka atskirti dešinės nuo kairės, be to, 
— daug gyvulių?" (Jon 3,3) 


Dievas atleido nusikaltusiems ninevitams, kai jie 
darė atgailą. Jona norėjo, kad Dievas sunaikintų Nine- 
vės gyventojus. Jis net maldoje pateisino savo bėgimą 
nuo Dievo įsakymo; jis norėjo geriau mirti negu gyven- 
ti, jei Viešpats gailisi ninevitų ir atleidžia jiems. 

Vienu augalu Dievas parodė Jonai jo klydimą. Pra- 
našas gailėjo vieno augalo, bet negailėjo 120.000 vaikų 
ir daugybės Žmonių bei gyvulių. 

Atrodo, kad Jona suprato Dievo pamokymą. Jis 
pats parašė šią knygą ir joje papasakojo, koks jis buvo. 


232 


PRANAŠAS MIKAS 

Pranašo gimtinė buvo Morešeto miestelis, į pietva- 
karius apie 35 km nuo Jeruzalės, arti Gato. Atrodo, kad 
jis buvo ūkininkas, pranašo Izaijo bendraamžis, kiek 
jaunesnis už jį. Jis gyveno ir pranašavo apie 700 pr. Kr. 

Pranašo Miko knygą galima padalinti į tris dalis. 
Tautos ir valdovų dideli nusikaltimai: Dievas baus, bus 
sunaikinta Samarija ir Jeruzalė 1-3; Sionas (Jeruzalė) 
viešpataus, Mesijas gims Betliejuje 4-5; Viešpats išgel- 
bės savo nedėkingą tautą 6-7. 


Ž3 Mik 1,1 
1 skyrius 
DIEVAS SMERKIA JUDĖJĄ IR IZRAEI Į 1-16 

1 Viešpaties Žodis Mikui iš Morešeto, viešpatau- 

jant Judėjos karaliams: Jotamui, Ahazui ir Ezekijui. Jis 
matė regėjimus, liečiančius Samariją ir Jeruzalę. (Jer 
26, 18;. Iz 1,1) 2 Klausykite visos tautos, įsidėmėk, že- 
me, ir visa, kas joje yra. Viešpats Dievas tebūnie liudy- 
tojas prieš jus iš savo šventovės. 3 Štai Viešpats lei- 
džiasi iš savo sosto ir žengia žemės aukštumomis. (Am 
4,13) 4 Kalnai po Juo tirpsta ir slėnys prisipildo srove, 
lyg nuo ugnies tirpstančio vaško, ir teka žemyn. 5 Visa 
tai vyksta dėl Jokūbo nusikaltimo ir Izraelio nuodėmių. 
Kas yra Jokūbo nusikaltimas? Ar ne Samarija? Kas yra 
Judėjos namų nuodėmės? Ar ne Jeruzalė? (Jer 23,13- 
14) 6 "Aš paversiu Samariją gziuvėsių krūva, padarysiu 
ją vynuogynų lauku, nuritinsiu akmenis į slėnį ir ati- 
dengsiu jos pamatus. 7 Visi jos stabai bus sudaužyti ir 
sudeginti. Jie buvo įgyti iš paleistuvių pelno, ir jie gaus 
paleistuvavimo užmokestį." (Os 2,7,14) 8 Aš raudosiu 
ir dejuosiu, vaikščiosiu basas ir nuogas; kauksiu kaip 
šakalai, dejuosiu lyg stručiai, 9 nes nepagydomas Vieš- 
paties smūgis palietė mus. Jis pasiekė Judėją, palietė 
mano tautos vartus — Jeruzalę. 10 Neskelbkite Gate, 
neverkite garsiai! Betleafroje nusivylę voliokitės dulkė- 
—sef (2 Sam 1,20) 11 Išeikite (vergijon) visi Šafiros gy- 
ventojai nusiminę ir nuogi! Zanano gyventojai, pasiliki- 
te mieste, neišeikite! Bethezelyje raudos visi, netekę sa- 
vo vietos. 12 Ko gero gali laukti Maroto gyventojai? 
Juk nelaimė atėjo nuo Viešpaties ir pasiekė Jeruzalės 
vartus. 13 Lachiso miesto gyventojai, kinkykite žirgus 
ir bėkite! Jūs buvote Siono dukteriai nuodėmės pradžia, 
nes jumyse randami Izraelio nusikaltimai. 14 Tikrai jūs 
duosite atsiskyrimo dovanas Morešetgatui. Achzibo na- 
mai nepadės Izraelio karaliams. 15 Marešos gyventojai, 
jums ateis naujas "savininkas". Izraelio puikybė prilygs 
Adulamos miestui. 16 Nusikirpkite plaukus plikai ir 

nusiskuskite barzdas, liūdėdami savo mylimų vaikų; 
tapkite plikagalviai, kaip erelis (kondoras), nes jauni- 
mas bus ištremtas. 


Pranašas Mikas buvo kilęs iš Morešeto. Tai vieto- 
vė prie filistėnų sienos, arti Gato. Pats Mikas užrašė lai- 
ką kokie Judėjos karaliai viešpatavo; tai buvo apie 700 
pr. Kr. Pranašas apie savo pašaukimą nieko nemini, bet 
jis sako apie Viešpaties jam suteiktą Žodį — siuntimą. 
Mikas matė viziją — pats Viešpats nusileido nuo savo 
sosto ir liudijo prieš Samariją (Izraelį) ir Judėją (Jeruza- 
1ę). Samariją bus sunaikinta; jos stabai pavirs akmenų 
krūva, o miestas — laukiniu vynuogynu. Tai įvyks dėl 
stabų garbinimo. Paleistuvių pelnas ir užmokestis yra 
pajamos iš stabų. 

Priešams nusiaubus kraštą, pranašas raudojo ir ki- 
tus ragino raudoti, bet jis nenorėjo, kad priešai — filis- 
tėnai sužinotų apie tai. Mikas mini kai kurias vietoves, 
kurioms praneša vargą ir kviečia raudoti. Plaukus nu- 
kirpti ir barzdas nuskusti buvo didelis gedulo ženklas. 


2 skyrius 
VALDOVŲ ŽIAURUMAS, 
PRANAŠO DRĄSA 1-13 

1 Vargas tiems, kurie planuoja neteisybes ir pikty- 
bes, gulėdami lovose, kad jas įvykdytų rytui išaušus, 
nes jie turi tam galios. (Ps 36,5) 2 Jei jie užsigeidžia 
laukų, jie pagrobia juos, jei namų — atima juos. Jie api- 
plėšia šeimininką ir jo namus, žmogų ir jo nuosavybę. 
(Iz 5,8) 3 Todėl Viešpats taip sako: "Ruošiu šitai gimi- 
nei jungą: iš jo neištrauksite savo sprandų ir nevaikš- 
Čiosite iškėlę galvas, nes bus žiaurus laikotarpis". (Am 
5, 13 )4 Tada sueiliuos apie jus pajuokos posakį ir už- 
trauks graudulingą raudą: "Mes esame visiškai sunai- 
kinti; mūsų tautos nuosavybė pagrobta svetimų. Jie ati- 
ma žemę, išdalina mūsų laukus atlyginimu išgamoms." 

5 O jums, Viešpaties duota nuosavybė nebus burtu 
duota nei atmatuota. 6 Jie šaukia man: "Nepranašauk 
mums taip! To niekad nebus! (Am 7,16) 7 Nejaugi 
Viešpats neteko kantrybės, atmetė Jokūbo namus? Argi 
pasikeitė Jo veikimas? Ar Jo Žodžiai netaikomi tiems, 
kurie elgiasi teisingai?" (Am 6,3) 8 "Jūs nebesate mano 
tauta, tapote mano tautos priešai! Jūs nutraukiate ap- 
siaustą nuo ramiai einančių keliu, visai negalvojančių 
apie užpuolimą! 9 Mano tautos moteris jūs išvarote iš 
jų brangių namų, iš jų vaikų atimate tėviškę. 10 Išeikite, 
nes čia ne vieta jums pasilikti! Dėl tokios jūsų daromos 
neteisybės, jūs žiauriai kentėsite". 11 Jei kas meluotų ir 
jiems pataikautų, kalbėdamas apie vyną ir svaigalus, tas 
būtų tinkamas pranašas šitiems žmonėms! 12 "Aš su- 
rinksiu tave, Jokūbe, Izraelio likutį, surinksiu kaip avis 
garde, kaip bandą ganykloje, ir aidės klegėjimas žmonių 
minios". (Ez 36,37) 13 Pirma jų trauks tas, kuris prasi- 
lauš; jie prasiverš pro vartus ir išeis; jų karalius žygiuos 
pirma jų, o Viešpats visų priekyje. (Iz 52,12) 


Antras skyrius yra dalis Miko pamokslo. Pranašas 
sakė, kokie valdovai yra — plėšikai. Dievas baus juos. 
Bus sueiliuotas posakis apie juos. Valdovai laikė save 
dorais, o pranašą niekšu. Jie draudė pranašui skelbti 
Dievo valią. Jie laikė save išrinktąja tauta, žinojo kad 
Dievas yra malonus, Jis niekad nesunaikins savųjų. 
Dievas atsakė per pranašą, kad jie nebėra Jo tauta. Jie 
nekaltus žmones apiplėšia, našlėms atima namus. Taip 
nedaro tikintys. Tokie valdininkai laukia pranašo, kuris 
jiems kalbėtų apie svaigalus, nes jie tai mėgsta. į 

12-13 skirsneliuose yra didelis Viešpaties pažadas 
Izraelio "likučiui". Viešpats juos surinks, sugrąžins į 
savo kraštą, eis pirma jų. nesvarbu ar tai bus žmogus 
Dievo pašauktas iš tautos atlikti tą darbą, ar Viešpats 
Jėzus; tas įvyks Dievo veikimu. 

3 skyrius 
ĮSPĖJIMAS VALDOVAMS 1-12 

1 "Klausykite jūs, Jokūbo vadai, Izraelio namų 
valdovai! Ar ne jūsų reikalas žinoti kas teisinga, 2 ta- 
čiau nekenčiate gėrio, o mėgstate blogį; nulupate odą 
nuo mano žmonių ir nučiulpiate jų kaulus". 3 Jie ėda 
mano tautos kūną, sulaužo jų kaulus, sukapoja ir deda į 
puodą. (Ps 14,4) 4 Tada jie šauksis Viešpaties, bet Jis 
neatsakys jiems, paslėps savo veidą nuo jų, nes jie elgė- 
si piktai. 5 Taip sako Viešpats apie pranašus, kurie su- 
vedžioja Jo tautą: "Jei jie turi ką kramtyti dantimis, jie 
šaukia '"Taika!", o tiems, kurie jiems nieko neduoda, jie 
skelbia 'karą'. 6 Todėl jums užeis naktis be regėjimų ir 
tamsa be pranašavimų; saulė nusileis pranašams, jų die- 
nos aptems." 7 Tada regėtojai išsigąs ir pranašai užsi- 
čiaups, nes negaus atsakymo iš Dievo. 8 Tačiau aš esu 
pilnas jėgos, Viešpaties Dvasios, teisybės bei drąsos 
skelbti Jokūbui jo nusikaltimą ir Izraeliui jo nuodėmę. 
(Iz 58,.1) 9 Klausykite Jokūbo namų vadai, Izraelio 
valdovai, jūs, kurie paminate teisingumą ir iškraipote 
tiesą, 10 kurie statote Sioną krauju ir Jeruzalę melu! 
(Ab 2,12) 11 Jos vadai daro sprendimus už kyšius, ku- 
nigai moko už atlyginimą, pranašai pranašauja už pini- 
gus, o tačiau jie remiasi Viešpačiu, sakydami: "Argi 
Viešpats nėra mūsų tarpe? Nelaimė neužklups mūsų!" 
(Jer 7,4) 12 Dėl jūsų kaltės Sionas bus ariamas laukas, 
Jeruzalė pavirs griuvėsiais, o šventovės kalnas apaugs 
mišku. (Jer 9,10; 26,18) 


Šiame skyriuje yra Miko pamokslo tąsa iš antrojo 
skyriaus. Yra daugybė valdininkų, kurie dirba už ky- 
šius, kunigai už atlyginimą ir pranašai už pinigus. Jie 
neatlieka savo pareigų, todėl Dievas baudžia juos. Dėl 
jų kaltės vyksta baisūs krašto sunaikinimai. Jie laiko sa- 
ve tikrais Dievo tarnais, kalba Dievo vardu ir patys tam 
tiki, bet nesilaiko Dievo duotų nuostatų. Tačiau Dievas 


237 Mik 4,1 


turi savo tikrų tarnų, Jie yra pripildyti Dievo Dvasios, 
eina jiems pavestas pareigas sąžiningai, nenustoja drą- 
sos ir ryžto nelaimėse ir varguose. 


4 skyrius 
MESIJO TAIKOS KARALYSTĖ 1-14 

1 Paskutinėmis dienomis Viešpaties namų kalnas 
tvirtai stovės kaip aukščiausias kalnas. Jis iškils aukš- 
čiau kalvų, tautos plauks į jį, daug giminių ateis ir sa- 
kys: 2 "Ateikite, eikime visi į Viešpaties kalną ir į Jokū- 
bo Dievo namus, kad mus pamokytų ir mes vaikščiotu- 
me Jo keliais!" Iš Siono išeis įstatymas, o Viešpaties 
Zodis — iš Jeruzalės. (Lk 24,47) 3 Jis valdys daugelį 
tautų. Galingoms tautoms darys toli siekiantį sprendi- 
mą. Tada jos perkals savo kardus į noragus ir ietis į 
pjautuvus. Tauta prieš tautą nebekariaus. 4 Kiekvienas 
saugiai sėdės po savo vynmedžiu ir figmedžiu, niekeno 
negąsdinamas, nes pulkų Viešpats taip kalbėjo. (1 Kar 
5,5; Zach 3,10) 5 Nors visos tautos garbina savo die- 
vus, tačiau mes garbinsime Viešpatį, savo Dievą visa- 
dos ir amžinai. 6 "Tuomet", sako Viešpats, "Aš surink- 
siu iš tremties raišuosius, išblaškytuosius ir tuos, ku- 
riems leidau patirti pikta, (Jer 31,8) 7 o paliegėlių mažą 
likutį padarysiu galinga tauta savame krašte". Viešpats 
bus jų karalius Siono kalne per amžius. 8 Tu kaimenės 
"stebėjimo bokšte", Siono dukters kalva, tau bus sugrą- 
žinta pirmykščia valdžia, Jeruzalės karalystė! (1 M 
35,21) 9 Kodėl dabar taip dejuoji? Ar netekai karaliaus, 
ar žuvo tavo patarėjas; skausmų suimta, rėki lyg gimdy- 
vė? (Jer 8,19) 10 Raitykis ir klyk iš skausmo, Siono 
dukra! Tu dabar turėsi palikti miestą ir gyventi atvirame 
lauke. Nuėjus į Babelę, būsi išgelbėta. Viešpats išva- 
duos tave iš priešo rankos. 11 Susirinkusios prieš tave 
tautos sako: "Ji tebūnie išniekinta, tepasigėri Sionu mū- 
sų akys!" 12 Bet jos nežino Viešpaties minčių ir nesu- 
pranta kokiam tikslui Jis jas surenka, kaip pėdus į kloji- 

mą. 13 "Siono dukra, kulk, Aš padarysiu tavo ragą ge- 
ležinį, o nagas žalvarines; tu sumalsi daug tautų, pašvę- 
si Viešpačiui, viso pasaulio Valdovui, jų grobį ir jų tur- 
tus". 14 Dabar ryžkis, sutelk kariuomenę kariauti sų 
priešu, kuris apgulė mus. Priešas trenkia į veidą Izraelio 
valdovui! 


Paskutiniais laikais Siono kalnas bus aukštesnis už 
visus kitus kalnus. Šis kalnas nėra aukštas, bet ant jo 
mirė Viešpats, pasaulio Išganytojas. Jis teikia savo ma- 
lonę, kad daug tautų priims Jo pamokymus. Ar tautos 
tikrai nebekariaus ir ginklus žemės dirbimo padargais 
pavers, ar tas išsireiškimas yra tik dvasinio pobūdžio? 
Panašiai kablėjo ir pranašas Izaijas 2,1-5; 11,1-9. 

Kai 586 pr. Kr. krito Jeruzalė, šventovė buvo su- 
naikinta ir tauta ištremta, suvargęs likutis atrodė lyg el- 
getų būrys. Dievas grąžino juos į senąją tėvynę ir iš jo 
kilo krikščionybė. 

Kas šiame skyriuje buvo sakyta 1-8 skirsneliuose 
— ateities pažadas. 9 skirsnelyje ir sekančiuose sakyta 
apie Judėjos tremtį, kuri įvyko po Miko pranašavimo 
daugiau kaip po šimto metų. Gyventojai buvo ištremti į 
Babiloniją. Tai buvo baisus vargas, bet Dievas juos ten 
išlaikė ir grąžino į jų kraštą pagydytus nuo stabų garbi- 
nimo. 

Senais laikais karai buvo politinio ir kartu religinio 
pobūdžio. Nugalėtos tautos buvo; skaitomi ir dievai nu- 
galėti. Kai Jeruzalė krito, pagonys tikėjo, kad ir jos Die- 
vas yra nugalėtas. Pranašas sakė, kad tautos (pagonys) 
nesuprato nei Judėjos, nei jos Dievo. Izraelio tautai nėra 
pavyzdžių; ji išsilaikė tremtyje arti dviejų tūkstančių 
metų ir dar yra gaji tauta; su geležiniais ragais (galia) ir 
žalvariniais nagais. Izraelio Dievas irgi nėra tik izraelitų 
Dievas, Jis su nugalėta tauta neišnyksta; Jis yra galin- 
gas, gyvas Dievas visų tautų. 

5 skyrius 
MESIJO GIMIMO VIETA 
IR JO KARALYSTĖ 1-14 

1 O tu, Efratos Betliejau, esi mažas tarp Judo mies- 
tų; iš tavęs kils Tas, kuris bus valdovu Izraelyje; Jo kil- 
mė siekia pradžios laikus, amžinybės dienas. (Mt 2,5- 
6; Jn 1,1-2) 2 Jis juos atiduos į vergiją, kol gimdytoja 
pagimdys sūnų. Tada jų dalis sugrįš į Izraelį. (Iz 7,14; 
11,12) 3 Jis stovės ir ganys juos kilnia savo Viešpaties 
Dievo galia ir vardu. Jie saugiai gyvens, nes Jis bus di- 
dis ir Jo valdžia sieks žemės pakraščius. (Ez 34,28) 4 
Jis įgyvendins taiką. Jei asiriečiai įžengs į mūsų kraštą, 
mes pastatysime prieš juos septynis ganytojus ir aštuo- 
nis kunigaikščius, (stiprią jėgą prieš juos). (Iz 9,5; Ef 
2,14) 5 Jie valdys Asirijos ir Nimrodo kraštą kardu; 
priešui įsiveržus į mūsų kraštą, apgins mus. 6 Išlikę iz- 
raelitai, daugelio tautų tarpe, bus kaip rasa, kuri ateina iš 
Viešpaties, kaip rasos lašai augalams. Jie nelauks žmo- 
nių pagalbos ir nesimaišys jų tarpe. (Ps 110,3) 7 Jokū- 
bo giminių likutis tautų tarpe bus kaip liūtas tarp lauki- 
nių žvėrių, kaip jauniklis liūtas avių bandose, kuris įsi- 
brovęs mindo, drasko, ir nėra kas gelbėtų. (Ps 7,3-6) 8 
Tu pakelsi savo ranką prieš prispaudėjus, ir visi tavo 
priešai žus! 9 "Tą dieną", sako Viešpats, "Aš išnaikin- 
siu tavo žirgus, sudaužysiu kovos vežimus; (Zach 9,10) 
10 sunaikinsiu miestus krašte ir sugriausiu tvirtoves; 11 
išnaikinsiu burtininkus tavo krašte, ir dings žyniai. 12 
Aš išnaikinsiu stabus jūsų tarpe, kad nebegarbintumėte 
savo rankų darbo dievaičių; (Zach 12,2) 13 išrausiu 
dievaitės Ašeros garbinimą ir nusiaubsiu miestus. 14 
Užsirūstinęs i 1T įnirtęs, atkeršysiu tautoms, kurios ne- 
klausė manęs". 


Čia pranašas aiškiai kalba apie Jėzų, pasaulio Išga- 
nytoją. Pranašas Izaijas taipgi rašė apie Jį. (9,6-7) Bet 
nė vienas pranašas nekalbėjo taip vaizdžiai apie Mesiją 

ir Jo gimimo vietą kaip Mikas. Kai Erodas klausė ku- 
nigus, kur Mesijas gims? jie atsakė: "Betliejuje, nes taip 
parašė pranašas Mikas" Mt 2,22. 


6 skyrius 
DIEVO MĖGIAMA AUKA 1-16 

1 Klausykite, ką Viešpats sako: "Susirinkite, tarki- 
tės kalnų akivaizdoje, kalvos tegirdi jūsų balsą!" (Ez 
6,2) 2 Klausykite, kalnai, patvarieji žemės pamatai, 
Viešpatį kalbant savo tautai — Izraeliui: 3 "Mano tauta, 
ką tau padariau ir kuo pakenkiau! (Jer 2,5) 4 Aš juk iš- 
vedžiau tave iš Egipto šalies, iš jos vergijos išvadavau 
tave; pasiunčiau Mozę, Aroną ir Mirjamą išlaisvinti ta- 
ve. 5 Mano tauta, atsimink, ką buvo sumanęs Balakas, 
Moabo karalius, ir ką jam atsakė Balaamas, Beoro sū- 
nus. Pagalvok apie įvykius nuo Šitimo iki Gilgalos; su- 
prask Viešpaties gelbstančius veiksmus". (4 M 22-24; 
Apr 2,14) 6 "Kuo man pasitikti Viešpatį, nusilenkti 
aukštybių Dievui? Ar Jį pasitikti metinių veršių degina- 
mosiosmis aukomis? (Iz 1,11; Am 5,21-22) 7 Ar Vieš- 
pats priims tūkstančius avinų, daugybę aliejaus aukų? 
O gal man atiduoti savo pirmagimį už nusikaltimus, sa- 
vo vaikus, už savo nuodėmę?" 8 Tau, žmogau. pasa- 
kyta kas gera ir, ko Viešpats reikalauja iš tavęs: vykdyti 
teisingumą, būti gailestingu ir paklusti Dievui. (5 M 
10,12; 1 Sam 15,22) 9 Padermė ir miesto gyventojai 
klausykite Viešpaties balso; išmintinga yra Viešpaties 
bijotis. 10 "Ar Aš galiu užmiršti niekšų namus, įgytus 
turtus niekšybe ir prakeiktą sumažintą saiką? (Am 8,5) 
11 Ar galiu pateisinti jūsų neteisingas svarstykles ir ap- 
gaulingus svarsčius? 12 Turtuoliai daro smurtą, gyven- 
tojai vartoja melą ir apgaulę. 13 Taigi, ir Aš tave, Izrae- 
li, bausiu dėl tavo nuodėmių! 14 Tu valgysi, bet nepasi- 
sotinsi, — vaikščiosi alkanas. Ką sutaupysi, to netu- 
rėsi, jei ką išsaugotum, — karai sunaikins. 15 Tu sėsi, 
bet nepjausi; spausi alyvas, bet alyvos nevartosi; spausi 

vynuoges, bet negersi vyno. (5 M 28,38-40) 16 Jūs 
vykdėte karalių Omrio ir Ahabo nuostatus ir sekėte jų 
valdymo sistemą. Todėl sunaikinsiu jūsų miestus, 0 gy- 
ventojai taps panieka. Mano tauta neš tautų panieką". (1 
Kar 16,25-33) 


Po kalbos apie Mesiją 4 ir 5 skyriuje, pranašas 
grįžta prie teisės. Jis kviečia klausytis, ką Viešpats sa- 
ko. Dievas lyg pasiteisina, pasako ką Jis padarė izraeli- 
tams. Šitimo vietovė buvo paskutinė Jordano rytų pusė- 
je, kur izraelitai buvo sustoję, o Gilgala vakarinėje, kur 
izraelitai, perėję per Jordaną, nakvojo. Žmonės klausė 
Viešpatį, kuo Jį garbinti? Pranašas davė atsakymą: — 
teisingumu ir gailestingumu. Dievas per pranašą prikišo 
valdovams ir turtuoliams turtų siekimą neteisėtu būdu, 
o eiliniams gyventojams — melą ir apgavystę. Jei jie 
nepakeis savo minčių, neatsivers, Viešpats jiems neat- 
leis; baus juos badu ir karu. 


7 skyrius 

MAŽA IŠTIKTMŲ, SIONAS LAIMĖS 1-20 

1 Vargas man, kaip nuskynus vasaros vaisius, 
kaip nurinkus vynuogių likučius: nėra jokios vynkekės, 
nunokusių figų, kurias taip mėgstu! 2 Dingo tikintieji, 
nebčra teisių žmonių. Jie visi tykoja kraujo, spendžia 
pinkles broliui. (Ps 12,12) 3 Jų rankos yra stropios pik- 
tam. Valdininkas ir teisėjas reikalauja kyšių, o didžiū- 
nas sprendžia savo nuožiūra; visi suka. 4 Jų geriausias 
yra kaip piktdagis, o padoriausias kaip erškėčių tvora. 
Sąmyšio diena artėja, pranašų žodžiai pildosi. 5 Netikė- 
kite artimui, nepasitikėkite draugu! Saugokis net tos, 
kuri tau artimiausia (žmona). 6 Sūnus niekina tėvą, 
duktė šiaušiasi prieš motiną. marti į r'eš uošvę; žmo- 
gaus priešai yra jo paties namiškiai. (Jer 9,3-4; Mt 
10,35-36) 7 O aš ieškosiu Viešpaties, lauksiu Dievo, 
kuris gelbsti! Mano Dievas išklausys mane. 8 Nesi- 

džiauk, mano prieše! Nors suklupau, — atsikelsiu; nors 
sėdžiu tamsoje, — Viešpats yra mano šviesa. (Ob 12) 9 
Viešpaties rūstybę kęsiu, nes Jam nusidėjau. Jis iš- 
spręs mano klausimą ir apgins mano teisę; Jis išves 
mane į šviesą, aš patirsiu Jo teisingumą. (Jer 14,7) 10 
Mano priešai tai matys ir bus apvilti. Jie kalbėjo: "Kur 
tavo Viešpats Dievas?" Aš matysiu juos sutryptus gat- 
vių purve. (Ps 79,10) 11 Ateina dienos tavo sienoms 
atstatyti, dienos tavo riboms praplėsti. 12 Tą dieną jie 
grįš iš visur: nuo Asirijos iki Egipto, nuo Tyro iki 
Eufrato; nuo jūros iki jūros ir nuo kalno iki kalno. 13 
Žemė taps dykuma dėl jos gyventojų piktų veiksmų. 14 
Ganyk savo tautą, savo tėvonystės avis, kurios vienišos 
ganosi Basanc ir Gileado vešliuose laukuose, kaip se- 
nose dienose. (Mik 5,3; 4 "+ 23,9) 15 Parodysiu jums 
nuostabių dalykų, kaip jums išeinant iš Egipto krašto. 
16 Galingosios tautos, tai matydamos, nusivils: nebe- 
norės apie tai nei girdėti, nei kalbėti. (Job 21,5) 17 Jos 
šliaužios dulkėse, kaip gyvatės, kaip žemės šliužai; dre- 
bėdamos išeis iš savo pilių pas Tave, Viešpatie, mūsų 
Dieve; jos Tavęs išsigandusios bijos. (Iz 49,23) 18 Kur 
yra toks Dievas kaip Tu, kuris pašalina kaltę savo iš- 
rinktosios tautos likučio ir per malonę atleidžia nuodė- 
mę? (Ps 103,3,8-13) 19 Jis pasigailės mūsų, panaikins 
nusikaltimus ir paskandins jūros gelmėse visas mūsų 
nuodėmes. 20 Tu suteiksi ištikimybę Jokūbui, malonę 
Abraomui, kurią priesaika pažadėjai mūsų tėvams seno- 
se dienose. (1 M 22,16-18; 28,13-15; Lk 1,73) 


Pranašas Mikas veikė ir labai troško, kad tauta 
grįžtų prie Viešpaties, gyventų dorai. Tačiau jo viltys 
neišsipildė, jis matė visur sugedimą. Pranašas liko vie- 
nišas; jis kreipėsi į Viešpatį, pasitikėjo Juo. 

Ką pranašas užrašė nuo 8 skirsnelio yra visai nauja 
padėtis: Jeruzalė buvo sunaikinta 586 pr. Kr., tauta iš- 
tremta į Babiloniją. Žmonės suprato savo nusikaltimą, 

kreipėsi į Viešpatį, ieškojo Jo malonės, atsivertė. Jie 
kentėjo ir vargo tremtyje, bet pasitikėjo Viešpačiu. Rei- 
kia atsiminti, kad padėtis buvo ST. Mes neturime teisės 
tą visą perkelti į NT šviesą, kur yra įsakyta melstis už 
priešus. 

Vienuoliktame skirsnelyje sakyta, kad ateina Jeru- 
zalės atstatymo metas. Ne tik Asirija, bet ir Babilonija 
nebeminimos. Jų viešpatavimo laikas jau praėjęs, Persi- 
ja yra pasaulio valdovė. Ji suteikė laisvę izraelitams; lei- 
do grįžti į tėvynę ir atstatyti šventovę bei sostinę. Žydai 
grįžo iš visų šalių, kur jie buvo ištremti. Jie sugrįžę 
meldėsi, garbino Dievą. Tautos ateina prie Izraelio Die- 
vo, kuris, rodos, buvo nugalgtas. "Jos dreba ir dulkėse 
guli". Tai yra anų laikų išsireiškimai, kaip nugalėti suti- 
ko savo nugalėtojus. 

Pranašas užbaigia savo knygą himnu. Kur yra toks 
Dievas kaip Tu? Jis atleidžia nusikaltimus atgailaujan- 
tiems ir teikia malonę jiems! 

PRANAŠAS NAUMAS 

Pranašo Naumo gimtinė minima Elkoje. Manoma 
ta vietovė buvo arti Kapernaumo, Jėzaus veiklos centro. 
Daugelis Šventojo Rašto aiškintojų mano, kad Naumas 
savo knygą parašė 663-607 pr. Kr. Tuomet Judėja bu- 
vo Asirijos vasalas, mokėjo jai duoklę. Naumas prana- 
šavo Asirijai ir jos sostinei sunaikinimą, kas ir įvyko 
607 pr. Kr. Ninevės sunaikinimas buvo toks baisus, 
kad ir mokslininkai nebežinojo vietos, kur buvo galin- 
gosios Asirijos sostinė. 1842 m. archeologai, atkasę 
Ninevės griuvėsius, sužinojo apie jos buvusią didybę ir 
galią. 

1 skyrius 
NINEVĖS PASMERKIMAS 1-14 

1 Sprendimas apie Ninevę. Naumo iš Elkos regėji- 
mo knyga. 2 Viešpats netoleruoja nusikaltėlių, Jis yra 
rūstus. Viešpats keršija ir atlygina savo priešams. (2 M 
20,5; 5 M 4,24) 3 Viešpats yra kantrus ir didingas savo 
galia; Viešpats baudžia nusikaltėlį. Jis reiškiasi viesulu 
ir audra; debesys yra Jo kojų sukeltos dulkės. (2 M 
34,7) 4 Jis sudraudžia jūrą, padaro ją sausuma, upes iš- 
džiovina. Sunyksta Basanas bei Karmelis, ir Libano 
žiedas suvysta. 5 Kalnai dreba prieš Jį, kalvos tirpsta. 
Žemė ir visi jos gyventojai lenkiasi Jam.(Ps 97,5) 6 
Kas gali atsilaikyti prieš Jo galybę, ir kas gali ištverti Jo 
rūstybės įkarštį? Jo rūstybė išsilieja kaip ugnis, net 
uolos tirpsta. 7 Viešpats yra gėras tiems, kurie Juo pa- 
sitiki, apsaugo nelaimėje. Jis pažįsta tuos, kurie ieško 
Jo; Jis, lyg tvanas, sunaikins priešus, gelbėdamas sa- 
vuosius. (5 M 4,31; Ps 1,6) 8 Jis padarys galą prie- 
šams, nuvys juos į tamsybę. 9 Kodėl jūs priešinatės 
Viešpačiui? Jis visiškai sunaikins jus! 10 Jie bus nu- 
kirsti kaip erškėčiai, sudegs kaip sausos ražienos: i1 
Ar ne tu, Nineve, sumanei prieštarauti Viešpačiui, su- 
planavai šią niekšybę? 12 Taip sako Viešpats: "Nors jie 
(asiriečiai) tvirti ir gausūs, jie sunyks ir pradings. Nors 
pažeminau tave (Judėja), bet daugiau tavęs nebepaže- 
minsiu. 13 Dabar, sulaužęs jos jungą (Asirijos) nuim- 
siu nuo tavęs pančius ir sutraukysiu juos". 14 Viešpats 
sako apie tave (Ninevę): "Tavo vardas nebebus mini- 
mas! Aš tavo šventovių dievus, drožtus ir nulietus sta- 
bus sunaikinsiu, o tau rengiu kapą, nes netekai gar- 
bės". 


Jona ir Naumas aiškiai pranašavo apie Ninevę, Jo- 
na apie 785 pr. Kr. ir Naumas 150 metų vėliau, apie 
630 pr. Kr. Jona pranašaudamas paveikė Ninevės gy- 

ventojus atsiversti, o Naumo pranašavimo metu įvyko 
Asirijos valstybės ir sostinės sunaikinimas. 

Naumo vardas reiškia guodėjas arba ramintojas. 
Pranašas buvo kilęs iš Elkos. Kai kurie ŠR aiškintojai 
sako šią vietovę buvus Judėjoje, bet dauguma galvoja, 
kad Naumo gimtinė buvo Galilėjoje, arti Kapernaumo. 

Pranašo Naumo laikais Ninevė buvo pasaulio val- 
dovė. Ji buvo pastatyta prie Tigro upės. Apie Ninevės 
miestą yra daugiau sakyta pas pranašą Joną. Asirija su- 
naikino Izraelio valstybę 721 pr. Kr., o pati krito 607 
pr. Kr. Ninevės sunaikinimas buvo toks baisus, kad 
mokslininkai nieko nebežinojo apie ją. Jie galvojo, kad 
SR pasakojimas apie Ninevę yra mitai — fantazija. 
1842 m. archeologai atkasė Ninevės griuvėsius ir įrodė 
kad ŠR pasakojimas apie Ninevę yra tiesa. 

Šis skyrius yra himnas apie Viešpaties galią. Jis 
sunaikins savo priešą. Kas yra priešas nėra minėta, bet 
iš ktių vietų žinoma, kad tai buvo Asirija. Viešpats žino 
kiekvieną, kas yra priešas ir, kas draugas. Viešpaties 
galia yra neribota, Jam priešintis nėra prasmės. Prana- 
šas Izaijas, skyriuose 36 ir 37, parašė kaip asiriečiai 
niekino Viešpatį. Viešpats sunaikino Asiriją, o Judėją 
išgelbėjo. 

2 skyrius 
NINEVĖ SUNAIKINTA 1-14 

1 Štai kalnais šauklys skelbia linksmą žinią — iš- 
gelbėjimą. Judėja, džiūgauk ir švęsk! Ištesėk pažadus, 
nes tavo krašto daugiau nebeterios priešas, jis visiškai 
sunaikintas! (Iz 52,7) 2 Nineve, priešas atžygiuoja! Bu- 
dėk, stebėk kelią, pasiruošk; sukaupk visas jėgas! 3 
Viešpats atgaivina Jokūbo ir Izraelio vynmedį, nors 
priešai juos nusiaubė ir jų šakeles sulaužė. Priešų sky- 
dai raudoni, karių apranga šarlako spalvos. 4 Kovos 
vežimai šviečia kaip deglai, žirgai neramūs — trypia. 5 
Kovos vežimai lekia gatvėmis ir aikštėmis žaibo greitu- 
mu. 6 Karalius-įsako savo vadams ginti pilį: jie skuba 

galvotrūkčiais, veržiasi prie sienos, bet čia jau stovi 
priešų kariai! 7 Upių šliužai atidaromi, rūmai užimami. 
8 Karalienė vedama į belaisvių vilkstinę, o jos rūmų pa- 
lydovės dejuoja, kaip burkuoją karveliai ir mušasi į krū- 
tinę. 9 Ninevė yra kaip tvenkinys, iš kurio išteka van- 
duo. Įsakymas: "Sustokite, sutokite!" Bet niekas nebe- 
kreipia dėmesio. 10 "Plėškite sidabro, plėškite aukso! 
Čia turtų daugybė! Įvairiausių brangenybių!" 11 Grobi- 
mas ir naikinimas visur! Širdis alpsta, keliai dreba, visų 
veidai iš baimės pabalę. (Iz 13,7-8) 12 Kur liūto duobė, 
kur jaunų liūtų ola, kur liūtukai, kurie nepažino baimės? 
13 Liūtas plėšė ir smaugė jaunikliams ir liūtėms; jis 
grobiu pripildė olas ir landas. 14 "Aš esu prieš tave", 
sako pulkų Viešpats, "Aš sudeginsiu tavo kovos veži- 
mus, tavo jaunuolius sunaikins kardas; neteksi grobio, 
niekas nebesiklausys tavo pasiuntinių balso". 


Sauklys (pranešėjas) pranešė gerą žinią — Ninevė 
sunaikinta. Taip pranašas matė. Judėjai tai buvo tikrai 


"maloni žinia. Žydai džiaugėsi ir šventė, nelaimės metu 


pažadėtus įžadus galėjo ištesėti. Ninevė (priešas) įspė- 
jama pasiruošti priešą sutikti. Tai buvo sarkazmas. 
Nors Judėjos atstatymas dar buvo toli, bet pranašas ma- 
tė jį. Persų ir medų kariai dėvėjo raudoną aprangą: tas 
priminė kraują. 

Ketvirtu skirsneliu ir sekančiais pranašas parašė, 
kaip jis vizijoje matė Ninevės kritimą. Daug kas labai 
aiškiai pasakyta, kai kas nedasakyta. Priešas siaučia 
mieste, bet kaip jis įėjo į miestą nepasakyta. Karalienė 
vedama į nelaisvę, o kur karalius nutylėta. Gal jis krito 
kovoje? Samdyti kariai ir miesto gyventojai bėga; nebe- 
klauso jokių įsakymų. Per amžius sukrautas turtas gro- 
biamas. Karalius palyginamas liūtui — karalienė ir vai- 
kai — liūtėms ir liūtukams. 

3 skyrius 
NINEVĖS NUSIKALTIMAS IR BAUSMĖ 1-19 

1 Vargas žmogžudžių miestui; jis pilnas klastos ir 
smurto, o vis dar nesiliauja plėšę! (Ez 24,6-9) 2 Botagų 
pliauškėjimas ir tekinių bildesys! Šuoliais lekia žirgai, 
tarška kovos vežimai! 3 Pentinais spaudžia raiteliai! 
Kardai švytruoja, ietys blykčioja! Daugybė užmuštų, 
krūvos negyvų, begalės Iavonų! Jie klupinėja, eidami 
per lavonus. 4 Priežastis: paleistuvavimas ir žavingos 
kerėtojos, kurios apraizgė tautas ir padermes savo ke- 
rais. (Iz 23,16; Apr 17) 5 "Štai Aš prieš tave (Nineve), 
sako pulkų Viešpats: "Aš pastatysiu tave nuogą prieš 
tautas ir karalystes; (Iz 47,3) 6 apdrabstysiu tave pur- 
vais, išniekinsiu ir padarysiu tave gėdos stulpu. 7 Kiek- 
vienas, kuris tai matys, pasitrauks nuo tavęs, sakyda- 
mas: "Ninevė sunaikinta! Kas ją užjaus? Kas ją nura- 
mins'7?" 8 Ar ji geresnė už Tebų miestą, kuris viešpata- 
vo prie Nilo, apsuptas "jūra"? (Jer 46,25) 9 Jo stiprybė 
buvo Kušas ir egiptiečiai; jo talkininkai — Putas ir Li- 
bija. 10 O vis dėlto jis buvo ištremtas, pateko nelaisvėn. 
Jo vaikai buvo sutriuškinami gatvių kampuose; dėl jo 
garbingųjų metė burtą, visi didikai buvo sukaustyti 
grandinėmis. (Joel 4,3) 11 Tu (Nineve) irgi būsi nugir- 
dyta ir paniekinta ieškosi prieglaudos. (Jer 25,15) 12 
Visos tavo tvirtovės yra lyg figmedžiai, kariai — lyg 
ankstyvosios figos; medžius papurčius, jos krinta į val- 
gančiojo burną. 13 Tavo kariai — bailiai; krašto vartai 
plačiai priešams atverti; ugnis suės tavo miestų užkaiš- 
čius. 14 Turėk vandens atsargų tvirtovėje. Mink mojį, 
gamink plytų tvirtovei sustiprinti! 15 Nežiūrint viso to, 
tu žūsi nuo kardo arba ugnies; esate gausūs kaip skė- 
riai, bet ir žūsite kaip laukai nuo skėrių. 16 Nors tavo 
pirklių yra tiek, kiek dangaus žvaigdžių, jie kaip skėrių 
vikšrai išsiners ir nuskris! 17 Tavo valdininkų ir rašti- 
ninkų yra kaip skėrių spiečių, kuris guli, o saulei pate- 
kėjus, nulekia, ir niekas nežino kur jis dingo. 18 Asiri-. 

jos karaliau, tavo kariai snaudžia ir kilmingieji miega; 
tauta išsklaidyta kalnuose, nėra kas ją surenka. 19 Tavo 
žlugimas nesustabdomas, žaizda — mirtina. Visi, išgir- 
dę šią žinią apie tave, ploja rankomis, nes tavo piktybė 
palietė visus. 


Pirmame skirsnelyje primetama kaltė Ninevei. To- 
liau pranašas kalba apie priešo siautimą mieste. Ninevės 
(Asirijos) nusikaltimas buvo paleistuvavimas ir kerėji- 
mas. Taip buvo pažodžiui ir palyginimu: stabų garbini- 
mas ir apgaulė — nesilaikymas duoto žodžio. Visi Asi- 
rijos pavergtieji džiaugėsi jos kritimu — sunaikinimu. 

Aštuntu skirsneliu pranašas palygina egipto Tebų 
miestą su Nineve. Tebų miestą saugojo Nilo (jūra) upė, 
o Ninevę — Tigro. Asirijos karalius Asurbanipalas pa- 
ėmė Tebų miestą 663 pr. Kr. Kai ateis Ninevei Dievo 
skirtas laikas sunaikinti, jos kariai kris kaip prinokusios 
figos; jie bus kaip skėriai. 

Pranašas Naumas užbaigia savo knygą mirusių 
rauda. Kariai ir kilmingieji miega (mirę); tauta niekas 
nebesirūpina. Mirties atveju turėtų visi gedėti ir raudoti; 
o visgi buvę pavergti džiaugėsi — plojo rankomis. 

PRANAŠAS ABAKUKAS 

Apie pranašą Abakuką yra žinoma, kad jis gyveno 
Jeruzalėje ir dirbo prie šventovės. Kai kurie Šventojo 
Rašto aiškintojai įrodinėja jį buvus giedotojų — choris- 
tu. Jo pranašavimo laikotarpis galėjo būti 625-606 pr. 
Kr. Tais laikais Asirijos galybė nyko, Babilonijos kilo. 

Abakuko pranašystės — malda ir giesmė. Jis pasa- 
koja Viešpačiui savo tautos nusikaltimą ir vargą; gauna 
iš Viešpaties malonių pažadą ir gieda Viešpačiui padė- 
kos giesmę. 

1 skyrius 
JUDĖJOS NUSIKALTIMAS, 
PRANAŠO MALDA 1:-17 

1 Regėjimas, kurį pranašas Abakukas gavo iš 
Viešpaties. 2 Viešpatie, kaip ilgai melsiu pagalbos, o 
Tu neišklausysi, šauksiu: "Smurtas!", o Tu negelbėsi! 3 
Kodėl man leidi patirti nedorybę ir vargą? Priespaudą ir 
smurtą matau; visur kyla vaidai ir barniai. 4 Pamoky- 
mas nepaveikia, į teisingumą nekreipiama dėmesio; 
niekšas apsuka teisųjį, teisme sprendimas iškraipomas! 
5 Dairykitės kitų tautų tarpe ir, žvelgdami vienas į kitą, 
nustebkite, kad tai darau jūsų dienomis; jūs netikėtumė- 
te, jei jums kas apie tai pasakotų. (Apd 13,41) 6 Aš su- 
kelsiu kaldėnus, kurie siekia užimti jiems nepriklauso- 
mus žemės plotus, kitų gyvenvietes. 7 Tai žiauri ir baisi 
tauta; teisė ir teisingumas nustatomas jų pačių nuožiūra. 
8 Jos žirgai greitesni už leopardus. Jie plėšresni negu 
stepių vilkai. Jie išdidžiai joja, iš toli atvyksta, skrenda 
ir puola, kaip erelis prie grobio. (Sof 3,3; Mt 24,28) 9 
Jie visi siekia smurto; kur pasisuka sukelia baimę. Jie 
surenka tiek belaisvių, kiek smilčių prie jūros. 10 Jie ty- 
čiojasi iš karalių, šaiposi iš valdovų. Jiems tvirtovės tik 
žaislai; supylę pylimus, jie jas paima. 11 Jie traukia to- 
lyn kaip vėjas, viską nualina. Jiems jėga — jų dievas. 
12 Argi Tu nesi Tas amžinasis Viešpats, mano Dievas, 
Šventasis? Mes nemirsime! Viešpatie, Tu juos paskyrei 
mus terioti; amžinoji Uola, leidai juos mus bausti! (Jer 
10,24) 13 Tavo akys negali matyti pikto, negali pakęsti 
neteisybės. Kodėl ramiai stebi piktadarius ir tyli, kai 
niekšas praryja teisesnį už save? 14 Tu padarei žmones 
lygius jūros žuvims; lygius kirmėlėms, kurios neturi 
valdovo. 15 Priešai iškelia juos meškere, ištraukia savo 
tinklu, surenka vilkstine; tuo jie patenkinti džiaugiasi. 
16 Jie garbina tinklą ir aukoja bei smilko jam, nes, jo 
dėka, grobis gausus ir maistas geras. 17 Argi jie nuolat 

Švaistysis kardu ir žudys tautas be pasigailėjimo? 


Pranašas Abakukas nemini savo veiklos laiko nei 
karalių, kurie tada viešpatavo. Bet jis mini kaldėnus — 
babiloniečius 1,6. Abakukas bendrai neskelbė tautai jos 
nusikaltimo, bet meldė Dievo aiškumo. Tad Abakuką 
gal reikėtų vadinti maldos pranašu? Apaštalas Paulius 
paėmė iš Abakuko išsireiškimą: "Teisusis gyvens tikė- 
jimu", Rom 1,17. Šis posakis turėjo didelę reikšmę re- 
formacijos laikais. Pranašas Abakukas pradžioje pasa- 
kė, kad jis buvo Dievo pašauktas; gavo iš Viešpaties šį 
regėjimą — viziją. Jis matė laužant teisę, įspėjimo ne- 
priimant. Pranašas meldė Dievą kreipti į tai dėmesį, bet 
negavo atsakymo. Tą neteisybę pranašas matė Judėjoje. 
Ta neteisybė reiškėsi ir kitose tautose — Babilonijoje. 

Į Abakuko maldą Dievas atsakė nauja vizija. Paro- 
dymu. Jei kas pasakotų, kad taip bus, niekas netikėtų. 
Vietoje asiriečių iškils babiloniečiai (625-539 pr. Kr.). 
Jie bus labai plėšrūs ir žiaurūs. Jie neduos jokių teisių 
nugalėtiems, jie remsis — laikysis teisės tik savo ga- 
lios. 

Pranašas meldė toliau (12 skirsnelis). Pranašas ži- 
nojo, kad Viešpats yra galingas ir amžinas, Jis nepaliks 
savo tautos: "Mes nemirsime!" Bet kaip šventasis Die- 
vas gali leisti tokius dalykus, kad didesnis nusikaltėlis, 
mažesnį nusikaltėlį žudo, lyg žuvį vandenyje gaudo 
meškere ir tinklu, lyg kirmėlę mindo ir renka savo 
maistui! Be to, priešas negarbina Dievo, bet tik savo 
galią!? 

2 skyrius 
VIEŠPATIES ATSAKYMAS PRANAŠUI 1-20 

1 Aš stovėsiu sargyboje, žvalgysiuos ir stebėsiu, 
ką Viešpats kalbės ir ką atsakys į mano skundą. (Iz 
21,8) 2 Viešpats man tarė: "Užrašyk regėjimą aiškiai 
ant plokščių, kad jį galėtų lengvai skaityti prabėgantis. 3 
Regėjimas tikrai įvyks paskirtu laiku, jis neapvils; jei 


neįvyktų nurodytu laiku, lauk! (2 Pt 3,9) 4 Kas nesiekia 
tiesos, gaus pelnytą bausmę, o teisusis bus gyvas savo 
tikėjimu. (Iz 48,22; Rom 1,17; Gal 3,11; Žyd 10,38) 5 
Kaip vynas yra apgaulingas, taip išdidus žmogus — 
besotis. Jo ryklė kaip mirusių buveinė, nepasotinama 
kaip mirtis; O jis pavergia tautas ir padermes". 6 Pa- 
vergtieji dainuos pašaipos dainas ir sugalvos patarles: 
"Vargas tam, kuris vis daugiau savinasi kas ne jo; kaip 
ilgai visa tai tęsis?" Ar nepabus ir nesukils tie, kurie 
moka tau duoklę, ir privers tave drebėti? 7 Tada tu tapsi 
jiems grobiu. 8 Kadangi tu apiplėšei daug tautų, dabar 
tave apiplėš visos likusios tautos, dėl pralieto žmonių 
kraujo ir padaryto smurto miestams ir visiems jų gy- 
ventojams. 9 Vargas tam, kuris neteisingu keliu siekia 
pelno savo namams, susuka lizdą aukštybėje, kad apsi- 
saugotų nuo nelaimės! 10 Tu atnešei sunaikinimą ir gė- 
dą savo namams; naikindamas tautas, pats praradai gy- 
vybę! 11 Akmuo iš sienos skelbs jo kaltes, o mediniai 
balkiai jas pakartos. 12 Vargas tam, kuris stato miestą 
krauju ir pilį neteisybe. (Jer 22,13; Mik 3,10) 13 Argi 
tai ne pulkų Viešpaties valia, kad tautos dirba gaisrams 
ir vargsta veltui? 

14 Žemė bus pilna Viešpaties garbės pažinimo, 
kaip jūra vandens. (Iz 11,9) 15 Vargas tam, kuris girdo 
draugus, primaišydamas į vyną svaigalų, ir taip juos 
nugirdo, kad iš jų tyčiotųsi. 16 Tu pats save apjuodinai, 
garbės neįsigijai. Taigi dabar gerk ir tu ir pats svirdinėk. 
Viešpats siunčia tau gėdos ir pažeminimo taurę. (Jer 
25,15, 26 ) 17 Smurtas padarytas Libanui tave užgrius. 
Žiaurus elgesys su gyvuliais tave gąsdins. Pralietas 
žmonių kraujas ir padarytas smurtas kraštui, miestams 
ir visiems jų gyventojams tave kankins. 18 Ką padeda 
stabas jo padirbėjui; nulietas paveikslas, apgaulingas at- 
vaizdas, kuriuo jis pasitiki? Jie nebyliai, bejėgiai dievai- 
čiai. (Iz 44,10) 19 Vargas tam, kuris sako medžiui: "Pa- 
busk!", nebyliui akmeniui: "Pajudėk!" Tiesa, jis ap- 

trauktas auksu ir sidabru, tačiau jame nėra dvasios. (Ps 
115,4-8) 20 Viešpats yra savo šventovėje, tenutyla vi- 
sas pasaulis prieš Jį! (Ps 11,4; 76,9; Zach 2,17; Apr 
8,1) 


Ką ir kaip Viešpats atsakė pranašui nėra užrašyta. 
Pranašas stovi sargyboje ir stebi. Dievas duoda jam 
naują regėjimą ir įsako užrašyti jį lyg skelbimą, kad 
kiekvienas ir prabėgdamas galėtų jį perskaityti. Jis yra: 
"Kas nesiekia tiesos, gaus pelnytą bausmę, o teisusis 
bus gyvas tikėjimu". Išdidus žmogus, taip pat ir valsty- 
bė, yra besotis, kaip ir mirtis; ji be paliovos žudo žmo- 
nes. 

Pranašui buvo parodyta, kad ateis kiti laikai; pa- 
vergtieji sukurs pašaipos dainas apie savo pavergėją, 
bet ir pavergėjas bus pavergtas. Priešo sustiprinta sosti- 
nė (lizdas), kuri buvo laikoma nepaimama — kris! Sie- 
nos akmenys ir balkiai, kuriuos apdirbo (gamino) ver- 
gai, bus liudytojais visos neteisybės; visą sunaikins ug- 
nis — priešas. 

Nugalėtojas girtavo ir kėlė orgijas, naikino Libano 
medžius, naudojo juos statybai. Išnaikino miškus, tuo ir 
žvėrys išnyko. Nužudytųjų vaizdai ir miestų sunaikini- 
mai neduos ramybės naikintojams. Jie pasigamina sta- 
bus ir juos išpuošia brangiais metalais. Jie lieka neby- 
liais stabais! Gyvasis Viešpats apsireikš, tautos Supras 
Jo didybę ir galią. 


3 skyrius 
PRANAŠO MALDA 1-19 
1 Pranašo Abakuko malda: 2 "Viešpatie, girdėjau 
Tavo pranešimą, mačiau, Viešpatie, Tavo darbą. Metų 
bėgyje įgyvendink jį, padaryk jį žinomą; nors ir užsi- 
rūstinęs, būk gailestingas! 3 Dievas ateina iš Temano, 
Šventasis — nuo Parano kalno. Jo didybė apima dan- 
gų, ir Jo šlovė pripildo žemę. (5 M 33,2, Teis 5,4) 4 

Spinduliuojančioje šviesoje Jis pasirodo. Iš Jo rankų 
veržiasi šviesos spinduliai — Jo galybė. 5 Pirma Jo 
eina maras, paskui seka sunaikinimas. 6 Kai Jis sustoja, 
dreba žemė; kai pažvelgia, išsigąsta tautos, svyruoja 
amžinieji kalnai, lenkiasi kalvos, kuriomis Jis vaikščio- 
ja. (Ps 104,32) 7 Aš mačiau, kai Kušo palapinės drebė- 
jo, Midiano krašto palapinių uždangos siūbavo. 8 Vieš- 
patie, ar upės sukėlė Tavo kerštą, ar jūra sužadino įnirtį, 
ar srovės uždegė Tavo rūstybę, kai Tu važiavai žirgais 
ir pergalės vežimais!? 9 Tu skubiai įtempi lanką ir pa- 
ruoši jį šūviui. Tu upėmis išvagoji žemę. 10 Tave pa- 
matę, raitosi kalnai, liejasi vanduo iš debesų, vandeny- 
nai ūžia, gelmių bangos ritasi. (Ps 77,17) 11 Saulė ir 
mėnulis sustoja, kai pasipila Tavo strėlės, ir ietys Žai- 
buoja. (Joz 10,13) 12 Įnirtęs Tu eini per žemę, užsi- 
rūstinęs trypi tautas. 13 Tu išėjai savo tautos gelbėti, 
savo pateptajam padėti; sutrupinai niekšo galvą ir sunai- 
kinai priešus. (Ps 18,8,16) 14 Tu pervėrei strėle jo gal- 
vą, išblaškei priešus, kaip audra pelus, kurie skubėjo 
mus sunaikinti, beturčius pavergti. 15 Tu sunaikinai žir- 
gus jūroje, vandenų gelmėse. 16 Man tai girdint, drebė- 
jo mano kūnas, virpėjo lūpos. Mirties baimė palietė 
kaulus; buvau labai sukrėstas. Aš ramus laukiu baus- 
mės tiems, kurie užpuolė mano tautą. 17 Nors figmedis 
nesprogsta ir nėra vaisių ant vynmedžių ir alyvmedžių, 
laukai neduoda derliaus; garduos dingo avys ir ožkos, 
nėra gyvulių tvartuose, 18 tačiau aš būsiu linksmas 
Viešpatyje, džiūgausiu Dievu, savo Išganytoju! (Iz 
61,10) 19 Viešpats Dievas, yra mano stiprybė; Jis pa- 
daro mano kojas eiklias, kaip elnių, ir leidžia man pa- 
siekti aukštumas". 

Choro vadovui. Styginiais instrumentais. (Ps 
18,34) 


Pranašas meldėsi ir gavo iš Dievo atsakymą. Aba- 
kukas norėjo ir meldė Viešpatį įvykdyti visa vienų metų 

bėgyje. Dievas tą įvykdė dešimtmečiuose. Pranašas ma- 
tė einantį Viešpatį iš Sinajaus pusiasalio, nuo Orebo 
kalno, kur buvo duota dešimt įsakymų. Viešpats ėjo, 
pasiekė edomitų kraštą (Temą) ir per jį Judėją. Maldoje 
minima Viešpaties galia ir didybė. 16 skirsnelyje ir sę- 
kančiuose pranašas buvo labai sukrėstas. Jis laukė 
bausmės savo tautos priešams, bet tautos figmedis dar 
nesprogsta ir baudos dingo. Tas reiškė, kad kritus Asi- 
rijai ir iškilus Babilonijai, Babilonija sunaikins Judėją. 
„Tik po to, medų-persų laikais, bus atsteigtas Izraelis — 
sugrįš į savo kraštą. Pranašas tai matė ir suprato, jis pa- 
sitikėjo Viešpačiu, kad Izraelio valstybė bus atsteigta. 
Tas teikė pranašui stiprybės. Ši malda-giesmė buvo gie- 
dama palydint styginiais instrumentais. k 

Abakuko knyga minima NT. Palygink Ab 1,6 ir 
Apr 20,9; Ab 3,18 — Lk 1,47; Ab 1,5 — Apd 13,41; 
Ab 2,4 — Rom 1,17; Gal 3,11. 

PRANAŠAS SOFANIJAS 

Pranašas Sofanijas buvo karališkos kilmės. Jo 
bendraamžiai pranašai buvo Abakukas ir Jeremijas. So- 
fanijas pranašavo Judėjos karaliaus Josijo laikais 639- 
608 pr. Kr. ) 

Pranašas bendrai kalbėjo apie Viešpaties dieną. Jis 
įspėjo savo tautą ir pagonių tautas, kad Viešpats baus 
už nusikaltimus. Toliau jis užtikrino Dievo pažadą ir 
palaimą izraelitams ir pagonims. 

1 skyrius 
BAUSMĖS DIENA JUDĖJAI 1-18 

1 Viešpaties Žodis buvo suteiktas Sofanijui, Kušo 
sūnui, kilmės Hiskijo, Amarijo, Gedalijo sūnaus, vieš- 
pataujant Judėjos karaliui Josijui, Amono sūnui. (Jer 
1,2) 2 "Aš pašalinsiu visa nuo žemės paviršiaus", sako 
Viešpats. 3 "Pašalinsiu: žmones, gyvulius, padangių 
paukščius, jūros žuvis ir niekšus. (Mt 13,41) 4 Aš pa- 
kelsiu savo ranką prieš Judėją ir Jeruzalės gyventojus, 
išnaikinsiu Baalą ir kartu su juo stabų kunigus; (2 Kar 
23,5; Oz 10,5) 5 ir tuos, kurie ant 'stogų garbina dan- 
gaus kūnus; kurie, garbindami Viešpatį, prisiekia Mil- 
komu; (Jer 19,3) 6 ir tuos, kurie, atkritę nuo Viešpaties, 
neieško Jo, net nesiteirauja apie Jį". 7 Nutilkite, nesi- 
priešinkite! Viešpaties diena arti. Viešpats paruošė 
auką, pašventino pakviestuosius. (Ab 2,20) 8 "Aukoji- 
mo dieną Aš nubausiu kunigaikščius, karaliaus vaikus 
ir visus, kurie dėvi svetimšalių drabužius. 9 Tą dieną 
nubausiu visus, kurie išdidžiai eina į šventovę, smurtu 
ir apgaule įgytą turtą neša valdovui. 10 "Tą dieną", sako 
Viešpats, "pagalbos šauksmas sklis nuo Žuvų vartų, 
raudojimas iš naujamiesčio ir baisus klyksmas nuo kal- 
vų! 11 Raudokite apsuptieji, nes sunyko visi prekybi- 
ninkai, žuvo turtų valdytojai. 12 Aš su žibintais nuo- 
dugniai išieškosiu Jeruzalę ir nubausiu tuos, kurie jau- 
čiasi saugūs, sėdėdami ant savo turto, o širdyje mano: 
"Viešpats nedarys nei gera, nei pikta'. (Jer 48,11) 13 Jų 
turtas bus išplėštas ir namai liks tušti. Jie pasistatys na- 
mų, bet negyvens juose, užsiveis vynuogynų, bet ne- 
gers jų vyno". (Am 5,11; 5 M 28,39) 14 Viešpaties di- 
džioji diena skubiai artėja. Klausykis! Viešpaties diena 
— karti! Tada šauks iš baimės net karžygiai! (Joel 
1,15) 15 Ta diena — rūstybės diena; bėdos ir suspaudi- 
mo, nelaimės ir sunaikinimo, tamsos ir sutemų, sielvar- 
to ir skurdo diena; (Jer 30,7) 16 tai kovos trimito 
šauksmo diena prieš sutvirtintus miestus ir kertinius 

bokštus. 17 Aš varginsiu žmones, jie-vaikščios kaip ak- 
li, nes nusidėjo Viešpačiui; jų kraujas bus pralietas, jų 
kūnai suminti į mėšlą. 18 Nei sidabras, nei auksas neiš- 
gelbės jų Viešpaties rūstybės dieną; Jo kerštas lyg ug- 
nis sunaikins visą kraštą ir jo gyventojus. (Ez 7,19) 


Judėjos karalius Manasas viešpatavo 691-639 me- 
tais. Jis buvo žiaurus. (2 Kar 21,1-18; 23,26; 24,3-) Jo 
sūnų Amoną nužudžius, Amono sūnus Josijas (639- 
608) dar vaikas, buvo paskelbtas karaliumi. Pranašas 
Sofanijas jo laikais pranašavo. Pranašas buvo kilęs iš 
karališkos giminės. Sofanijo vardas reiškė: "Viešpats 
Slaptai Saugo". Bendra pranašo skelbimo tema buvo: 
"Viešpaties Diena". "Viešpaties Diena" turi įvairių 
reikšmių. Kartais ji reiškia palaimą, pas Sofaniją — 
bausmę; žmonijos ir Judėjos. Naujajame Testamente 
Viešpaties Jėz :s prisikėlimo dieną, taipgi ir paskutinę 
teismo dieną. 

Viešpats apsireiškė pranašui ir davė jam įsakymą 
ką skelbti. Pranašas skelbė ne savo mintis, o Viešpaties 
pranešimą jam. Žmonės anais laikais tikėjo tautinius 
Dievus. Tada Judėja buvo Asirijos vasalas. Daugelis 
Judėjos žmonių garbino Viešpatį, bet ir Asirijos dievai- 
čius, pataikaudami asiriečiams. Taipgi jie dėvėjo asirie- 
tiškus rūbus, norėdami būti panašiais į juos. 

Daugelis Jeruzalės gyventojų galvojo ir sakė: 
"Viešpats nedarys nei gero, nei blogo". Gal jie svajojo, 
kad Jis nieko negali daryti? Pranašas pasakė, kad Vieš- 
paties diena arti; Jis baus visus. Priešas atžygiuos, vis- 
ką išplėš, jokio išsipirkimo nebus. Pranašas neminčio 
priešo vardo. Sofanijas pranašavo pranašo Jeremijo 
jaunystėje. Tada dar viešpatavo Asirija. Pranašas Jere- 
mijas aiškiai sakė, kad priešas yra Babilonija. 

2 skyrius 
RŪSTYBĖS DIENA TAUTOMS 1-15 

1 Nepaklusnieji, susirinkite, klausykite ir supraski- 
te 2 pirma negu būsite lyg pelai vėjo išnešioti. Artėja jū- 
sų Viešpaties baisioji rūstybė, — Viešpaties rūstybės 
diena! 3 Visi krašto paklusnieji, kurie vykdote Jo įsa- 
kymus, ieškokite Viešpaties, ieškokite teisybės ir Jo 
nuolankumo! Gal išvengsite Viešpaties rūstybės!? 4 
Gaza taps negyvenama vieta, o Askelonas — dykuma. 
Asdodo gyventojai bus vidudienį išvaryti, Ekronas iš- 
rautas su šaknimis. 5 Vargas jums, pajūrio gyventojai, 
kretiečių tauta! Viešpaties Žodis apie jus sako: "Kanaa- 
ne, filistėnų šalie, Aš sunaikinsiu tave, liksi be gyvento- 
jų. (1 Sam 30,14; Jer 47) 6 Pajūrio krašte, tu tapsi avių 
ganyklomis ir gardais". 7 Pajūris atiteks Judėjos liku- 
čiui: prie jūros dienos metu jie ganys bandas, Askelone 
nakvos; Viešpats, jų Dievas, jais rūpinsis ir laimins 
juos. (Sof 3,20) 8 "Aš girdėjau moabitų plūdimą ir 
amonitų piktžodžiavimą,; jie plūdo mano tautą ir šmeižė 
jos kraštą. (Jer 49,1) 9 Todėl, 'kaip Aš gyvas', sako 
pulkų Viešpats, Izraelio Dievas, "Moabas taps Sodoma 
ir Amonas — Gomora; piktžolių laukais bei druskos 
duobėmis ir dykumomis per amžius. Mano tautos liku- 
tis juos apiplėš ir pasisavins jų kraštą“: (1 M 19,24) 10 
Jie bus nubausti už išdidumą ir plūdimą pulkų Viešpa- 
ties tautos. 11 Baisus bus jiems Viešpats. Jis sunaikins 
visus jų krašto dievaičius; tada garbins Jį visos pagonių 
salos. 12 Jūs, Kušo gyventojai, taip pat būsite nugalėti. 
(Ez 30,9) 13 Jis išties savo ranką į žiemius ir sunaikins 
Asiriją, padarys Ninevę dykuma; (Neh 1,1) 14 ji bus 
ganykla bandoms ir vieta įvairiems laukiniams gyvu- 
liams. Vanagai ir apuokai nakvos ant galvenų. Pelėda 
šauks Jange, varnas kranks ant durų, kedro lentų pa- 
puošimai sunyks. (Iz 13,21; 34,11) 15 Išdidusis mies- 
tas, kuris taip saugiai ir išdidžiai viešpatavo, galvo- 
damas: "Aš ir iekas kitas!" Kuo jis pavirto?! Klaikųu- 


261 Sof3,1 


ma, gyvulių ganykla. Kiekvieną praeivį sukrečia šiur- 
pulys... (Iz 47,8) 


Pranašas kreipėsi į nepaklusniuosius, patarė jiems 
susiprasti, nes Viešpaties diena artėja; jie bus lyg pelai 
vėjo išnešioti. Paklusniesiems Sofanijas patarė ieškoti 
Viešpaties, tada gal Jis nebaus jų, priešas nesunaikins? 
Dievas baudžia nusikaltusius, bet ir nenusikaltę kenčia 
bendrai su tauta kartu. 

Minimas penkių tautų sunaikinimas — bausmė. 
Tai filistėnai, moabitai, amonitai, Kušas (žgiptas) ir 
Asirija. Sofanijo laikais kušitai valdė visą Egiptą, tad ir 
galima visą valstybę vadinti Egiptu. 605 pr. Kr. prie 
Karkemišo egiptiečiai buvo nugalėti. Asirija, 0 ypač 
sostinė Ninevė buvo labai išdidi. Ji buvo visai sunai- 
kinta ir iki mūsų dienų neatstatyta. 

Izraelitai yra Dievo išrinktoji tauta. Viešpats ją 
baudė už nusikaltimus, bet visada išlaikė likutį — tau- 
tos dalį. Mūsų laikais izraelitai buvo baisiai žudomi, bet 
Viešpats leido jiems atkurti savo valstybę. 


3 skyrius 
ĮSPĖJIMAS JERUZALEI 1-20 

1 Vargas maištais, kerštu ir sr'urtu pasižymėju- 
siam miestui! 2 Jie neklauso patarimų, nepriima pamo- 
kymų, nepasitiki Vis Špačiu, neartėja prie savo Dievo. 3 
Jo valdininkai yra riaumoją liūtai, teisėjai — stepių vil- 
kai, kurie nieko nepalieka kitam. (Ez 22,27) 4 Jo prana- 
šai neatsakingi, neištikimi; jo kunigai elgiasi šventva- 
giškai, — laužo įstatymą. (Mik 3,11) 5 Viešpats dar yra 
jame, Jis teisus; nedaro neteisybės; apsireiškia kas rytą; 
teikia teisingumo ir teisę saviesiems; tačiau neteisieji 
nenori to suprasti. 6 "Aš išnaikinau tautas; jų pilių ker- 
tiniai bokštai tušti, jų gatvės negyvos, niekas jomis ne- 
bevaikščioja. Jų miestai nusiaubti, be žmonių, — negy- 
venami. 7 Aš galvojau: tu, Jeruzale, bijosi manęs ir pri- 

imsi mano pamokymą, kad nesunaikinčiau tavęs, kai 
grasinau. Tačiau jie vis labiau nusikalto". 8 "Laukite 
manęs", sako Viešpats, "laukite tos dienos, kai kaltin- 
siu jus. Mano sprendimas yra surinkti tautas, sutelkti 
karalystes, išlieti ant jų savo rūstybę. Mano keršto ug- 
nis sunaikins visą žemę. (Joel 4,2; Ps 79,6) 

9 Aš pakeisiu tautų galvoseną; tada jos visos šauk- 
sis Viešpaties ir vieningai Jam tarnaus. 10 Iš anapus 
Etiopijos upių atvyks mano išsklaidytieji ir atneš man 
aukų. (Ps 68,32; Apd 8,27) 11 Tuomet nebereikės tau 
gėdytis savo darbų, kuriais maištavai prieš mane. Aš 
pašalinsiu jūsų išdidžiuosius, jūs nebesididžiuosite ma- 
no šventajame kalne. 12 Aš paliksiu nuolankius ir nusi- 
žeminančius, kurie ieškos apsaugos Viešpatyje. (Ez 
6,8) 13 Izrealio likutis elgsis teisingai, vengs melo ir 
klastos. Jie gyvens ramiai ir be baimės". 14 Giedok 
garsiai, Siono dukra! Krykštauk Izraeli! Linksminkis ir 
rykauk visa širdimi, Jeruzalės dukra! (Zach 9,9) 15 
Viešpats panaikino tavo pasmerkimą, pašalino priešus; 
Viešpats, Izraelio Karalius, yra su tavimi; tau nebereikia 
nieko bijoti. 16 Nebijok, Sione, nenuleisk rankų! 17 
Viešpats, tavo Dievas, yra su tavimi, Karžygys, kuris 
gelbsti. Jis džiaugsis tavimi, atgaivins tavyje meilę Jam 
ir linksmai krykštaus, kaip iškilmių metu. (Iz 62,5) 18 
"Aš pašalinsiu nelaimes ir panieką, 19 saugosiu tave 
nuo prispaudėjų, padėsiu abejojančiam, surinksiu iš- 
sklaidytuosius, jų priespaudą paversiu garbe. (Mik 4,7; 
Ef 1,12) 20 Tada, surinkęs jus, parvesiu namo. Aš jus 
isaukštinsiu ir suteiksiu jums garbę visose žemės tauto- 
se, Jūsų likimą pasuksiu teigiama kryptimi, jums pa- 
tiems matant", taip sako Viešpats. (Jer 29,14; Sof 2,7) 


Pranašas nesako pamokslo, nekaltina Jeruzalės; jis 
tik liūdi jr išreiškia savo skausmą, kad Jeruzalės gyven- 
tojai neatsiverčiai — negrįžta prie Dievo. Panašiai darė 

pranašas Mikas (1,8-16; 7,1-7), Jeremijas (8,21-23;' 
13,17), ir net Viešpats Jėzus (Lk 19,41-44). 

Sofanijas kalbėjo apie valdovus, teisėjus, pranašus, 
kunigus. Jie visi ėjo pareigas, bet vidiniai buvo nutolę 
nuo Dievo ir tiesos. Būtų galima daug kalbėti, sakyti 
apie buvusius izraelitus pranašo Sofanijo laikais. Ge- 
riau — naudingiau yra priminti mūsų laikus. Valdovai 
turėtų žiūrėti tautos gerbūvio ir nelaimėje vadovauti jai. 
Daugelis jų ir mūsų tautoje buvo lyg riaumojantys liū- 
tai. Jie gąsdino tautą, nesirūpino jos gerove, jie kėlė sa- 
vo nuopelnus. Valdininkai — teisėjai, vietoję teisingai 
spręsti žmonių reikalus, provokavo žmones ir vykdė 
smurtą. 

Pranašai yra tik žmonės, kuriems Viešpats asme- 
niškai apsireiškia. Bendrai žmonės tai žino ir pasitiki 
jais. O kokia daugybė jų nesilaiko dieviškos tiesos, pa- 
taikauja žmonėms, siekia savo asmeniškų tisklų, o ne 
Dievo valios! | 

Kunigų pareiga yra mokyti žmones Dievo duotų 
įstatymo tiesų. Kaip dažnai jie taip viską aiškina, kad 
lieka tik išviršinė forma, o dvasiniai žmonės visai nu- 
tolsta nuo Dievo. Kunigai patys siekia užimamų aukštų 
vietų, didelių algų ir vardų. 

Viešpaties tiesa, Jo duotas Žodis vis dar yra. Kas į 
Jį žiūri — skaito Jį, tam Jis šviečia. Taipgi Viešpats ga- 
lingai apsireiškia valstybių gyvenime. Anais laikais pra- 
našai pranašavo apie Samarijos, Asirijos, Babilonijos ir 
kitų tautų sunaikinimą. Tas įvyko. Tą matė Judėja, ji 
privalėjo tikėti Viešpačiu, 0 tačiau nepasitikėjo Juo. To- 
dėl laukė jos bausmė — sunaikinimas, kaip ir visų kitų 
tautų. 

Nuo 9 skirsnelio laikas yra visai kitas negu buvo 
iki tol. Judėja buvo priešinga Viešpačiui. Dabar ne tik 
Judėjos, bet ir kitų tautų galvosena yra pakeista. Tad 
daugelis Šventojo Rašto aiškintojų sako, kad nuo šio 
skirsnelio iki knygos galo yra parašęs nežinomas auto- 

rius. O tie Šventojo Rašto aiškintojai, kurie nesiremia 


vien protu, bet ir Dievo apreiškimu, sako, kad čia yra 
Sofanijo pranašavimas apie Jėzaus laikus. Dievas pa- 
keitė tautų galvoseną, jos priėmė Evangeliją. Tada jos 
nebemaištavo prieš Dievą, nebesididžiavo ir elgėsi tei- 
singai. Tikintieji nebeturėjo ir baimės. Apaštalai, nemo- 
kyti žmonės, sakė tautos vadams: "Spręskite patys, ko 
reikia daugiau klausyti jūsų ar Dievo?" Apaštalai nu- 
plakti — sumušti džiaugėsi, kad turėjo progos ne tik 
liudyti apie Jėzų, bet ir kentėti dėl Jo. 

* Koks čia izraelitų sugrąžinimas į savo kraštą mini- 
mas ar persų, ar mūsų laikų? Pranašas neminėjo ir neži- 
nojo, bet jis žinojo, kad Dievas veikia; Jis pakeis tautų 
galvoseną ir sugrąžins izraelitus į jiems pažadėtąjį kraš- 
tą. Dievas yra gyvas, Jis veikė ir veiks! 

PRANAŠAS AGAJAS 

Apie pranašo Agajo asmenį nieko nežinome. Kai 
kurie Šventojo Rašto aiškintojai mano, kad jis buvęs 
tremtinys, gyvenęs 586 pr. Kr.; kiti mano jį gimus 
tremtyje. Persų karalius Kiras leido izraelitams grįžti į 
savo kraštą 538 pr: Kr. 536 metais jų grįžo į Judėją-Je- 
ruzalę apie 42.000 asmenų ir pradėjo atstatyti šventovę 
ir miestą. Vietiniai gyventojai buvo labai nedraugiški iz- 
raelitams. Statyba sustojo. 520 pr. Kr. pranašas Agajas 
ragino izraelitus imtis darbo ir atstatyti šventovę. Jis 
įrodinėjo, kad ši šventovė bus reikšmingesnė už buvu- 
sią. Žmonės paklausė ir ėmėsi darbo. Per keturis metus 
šventovė buvo atstatyta. Pranašo Agajo bendraamžis 
buvo pranašas Zacharijas. 

1 skyrius 
RAGINIMAS STATYTI ŠVENTOVĘ 1-15 

1 Antraisiais karaliaus Darijaus valdymo metais, 
šešto mėnesio pirmą dieną Viešpats kalbėjo per pranašą 
Agają Salatielio sūnui Zorobabeliui, Judėjos valdytojui, 
ir Jehosadako sūnui Jozuvui, vyriausiam kunigui. (Ezr 
4,24; 5,1-2) 2 Pulkų Viešpats sako: "Žmonės kalba, esą 
neatėjęs laikas šventovei atstatyti". 3 Tada Viešpats kal- 
bėjo per pranašą Agają: 4 "Argi jūs galite jaustis lai- 
mingi, gyvendami lentomis apmuštuose namuose, kai 
Šventovė tebeguli griuvėsiuose? (2 Sam 7,2) 5 Pagalvo- 
kite apie savo būklę! 6 Jūs daug pasėjate, bet mažai 
pjaunate; valgote, bet nepasisotinate; geriate bet trošku- 
lio nenumarinate. Jūs apsirengę, bet nejaučiate šilimos; 
o kas dirba už algą — deda į kiaurą maišelį". (Ag 2,16; 
5 M 28,38) 7 Taip sako pulkų Viešpats: "Pagalvokite, 
argi jūs nesuprantate, kodėl jums taip nesiseka? 8 Eikite 
į kalnus, parsigabenkite medžiagos ir statykite namus, 
kad juos pamėgžčiau ir būčiau juose savo šlove. 9 Jūs ti- 
kėjotės gero derliaus, o gavote mažą; pargabenus derlių 
į namus, Aš jį sunaikinau. Kodėl?" klausia pulkų Vieš- 
pats. 10 "Dėl šventovės, kuri guli griuvėsiuose; jūs tuo 
tarpu skubate statytis savo namus. Todėl ir dangus su- 
laikė rasą, o žemė neduoda derliaus. (1 Kar 17,1) 11 Aš 
užleidau sausrą lygumoje ir ant kalnų; ant javų, vyno, 
aliejaus ir viso, kas auga laukuose, net ant gyvulių bei 
žmonių ir jų visų darbų". (Ag 2,17; Am 4,9) 12 Tada 
Salatielio sūnus Zorobabelis ir Jehosadako sūnus Jozu- 
vas, vyriausias kunigas, ir visas tautos likutis pakluso 
Viešpaties, savo Dievo, balsui ir pranašo Agajo žo- 
džiui. Viešpats, jų Dievas, siuntė pranašą ir tauta pabū- 
go. 13 Agajas, Viešpaties pasiuntinys, Viešpaties galia 
skelbė tautai Viešpaties Žodį: "Aš būsiu su jumis". 
(Mal 2,7) 14 Viešpats pažadino Salatielio sūnaus, Zo- 
robabelio, Judėjos valdovo, Jehosadako sūnaus Jozu- 
vo, vyriausiojo kunigo, ir tautos likučio dvasią. Jie atėjo 

ir ėmėsi darbo prie pulkų Viešpaties, savo Dievo, šven- 
tovės statybos 15 šešto mėnesio dvidešimt ketvirtą die-, 
ną. * 


536 pr. Kr. apie 42.000 izraelitų grįžo iš tremties, 
pastatė aukurą ir pradėjo statyti šventovę. Statyba buvo 
sutrukdyta; praėjus trukdymui, jie nebestatė šventovės. 
Taip praėjo 16 metų. 

Mūsų dabartiniu skaičiavimu persų karaliaus Dari- 
jaus valdymo antrieji metai šešto mėnesio pirmoji diena 
buvo 520 m. rugpiūčio 29 d. pr. Kr. Tada pranašas 
Agajas, Dievo įkvėptas, kalbėjo Judėjos valdytojui — 
gubernatoriui Zorobabeliui ir vyriausiam kunigui Jozu- 
vui. Pranašas pasakė, kad jie gyvena geruose, lentomis 
apmuštuose namuose, o šventovės statyba yra užmiršta. 
Tautiečiai buvo gerai įdirbę žemę ir daug pasėję, o der- 
lių gavo mažą. Darbininkai už uždirbtus pinigus gali 
nupirkti mažai, jų uždarbis sudėtas lyg į skylėtą maišelį. 
Agajas paaiškino, jiems nesiseka todėl, kad jie rūpinasi 
tik savo asmeniškuų gyvenimu, o šventovės statyba už- 
miršta. Pranašo paaiškinimas paveikė žmones, jie tęsė 
šventovės statybą. 


2 skyrius 

NAUJOSIOS ŠVENTOVĖS ŠLOVĖ 1-23 

1 Antraisiais karaliaus Darijaus valdymo metais, 
septinto mėnesio dvidešimt pirmą dieną, Viešpats vėl 
kalbėjo per pranašą Agają: 2 "Klausk Salatielio sūnaus 
Zorobabelio, Judėjos valdovo, ir Jehosadako sūnaus 
Jozuvo, vyriausiojo kunigo bei tautos likučio: 3 "Kas iš 
jūsų matė šią šventovę pirmykštėje garbėje? Kaip ji 
jums atrodo dabar? Ar ji neatrodo jums mažos vertės? 4 
Dabar nenusiminkite, Zorobabeli, būk drąsus! Ir tu, Jo- 
zuve, Jehosadako sūnau; vyriausias kunige! Būk drąsi, 
viso krašto tauta! Dirbkite! Aš esu su jumis. 5 Kaip 
jums pažadėjaur išeinant iš Egipto, taip ir dabar mano 


Dvasia yra tarp jūsų. 6 Nebijokite! Netrukus Aš dar 
kartą sujudinsiu dangų ir žemę, jūrą ir sausumą. (Žyd 
12,26) 7 Aš paveiksiu visas tautas taip, kad jų turtas 
suplauks iš visų kraštų ir pripildys šventovę. 8 Mano 
yra sidabras ir auksas. 9 Paskutinioji šitų namų šlovė - 
bus didesnė už pirmąją. Šitoje vietoje Aš suteiksiu ra- 
mybę savo tautai'," sako pulkų Viešpats. 10 Antraisiais 
Darijaus valdymo metais, devinto mėnesio dvidešimt 
ketvirtą dieną, Viešpats kalbėjo pranašui Agajui: 11 
"Pasiklausk kunigų nurodymo šiuo atveju: 12 jei kas 
neša pašvęstą mėsą savo drabužio skverne ir skvernų 
paliečia duoną, viralą, vyną, aliejų ar bet kokį valgį, ar 
tas maistas tampa šventu?" Kunigai atsakė: "Ne". 13 
Agajas vėl klausė: "Jei kas susitepęs lavonu, paliečia 
visa tai, kas minėta, ar tai tampa sutepta?" Kunigai atsa- 
kė: "Taip". (3 M 2,5; 4 M 19,22) 14 Tada Agajas tarė: 
Viešpats sako: "Tokia yra ši tauta ir šita padermė mano 
akivaizdoje ir toks yra jų darbas: ką jie aukoja, yra su- 
tepta. 15 Nuo šios dienos, prieš pradedant dėti Viešpa- 
ties šventovės pamatą, galvokite: 16 kaip jums sektųsi, 
jei priėję prie dvidešimt saikų javų krūvos, terastumėte 
dešimt; priėję prie spaustuvo penkiasdešimt saikų, te- 
rastumėte dvidešimt? (Ag 1,6) 17 Aš padariau jūsų ja- 
vus kūlėmis, rūdimis; kruša sunaikino jūsų darbą, bet 
jūs negrįžote prie manęs. (Ag 1,11) 18 Pagalvokite 
šiandien, tai yra nuo devinto mėnesio dvidešimt ketvir- 
tos dienos, kai buvo padėtas Viešpaties šventovės pa- 
matas. 19 Galvokite, kol sėkla tebėra aruode ir vynme- 
dis, figmedis, granatmedis ir alyvmedis dar neneša vai- 
siaus. Nuo šios dienos Aš jus laiminsiu!" 20 Viešpats 
vėl kalbėjo Agajui dvidešimt ketvirtą to paties mėnesio 
dieną: 21 "Sakyk Zorobabeliui, Judėjos valdovui, Aš 
sujudinsiu dangų ir žemę, 22 nuversiu karalių sostus ir 
sunaikinsiu pagonių karalysčių galybę. Aš apversiu ko- 
vos vežimus; žirgai ir raiteliai kris nuo kardo. 23 Tą 
dieną imsiu tave, Salatielio sūnau, mano tarne, ir pada- 

rysiu tave žiedo antspaudu, nes tave išrinkau," sako į 
pulkų Viešpats. (Zach 4,6-7; Mt 1,12) 


Nuo pirmosios Agajo kalbos buvo praėję 8 savai- 
tės. Buvo spalio 18 diena. Sugrįžusių tremtinių būrelis 
susirinko švęsti Palapinių šventės, kuri priminė kelionę 
iš Egipto per tyrus. Gal žmonės prisiminė daugiau savo 
kelionę iš Babilonijos negu tautos išvykimą iš Egipto? 
Taipgi, tuo pačiu metu, buvo švenčiama Pjūties šventė. 
Kokia menka daga buvo, taip buvo dėl paliktos švento- 
vės statybos. 

Pranašas kalbėjo. Ką jis tokioje padėtyje galėjo sa- 
kyti. Nuo Saliamono statytos šventovės sunaikinimo 
buvo praėję 78 metai. Agajas: klausė ar kas atsimena ją. 
Dabar statoma šventovė, palyginant ją su ana, buvo 1a- 
bai menka. Pranašas priminė Dievą. Jei Dievas yra, tai 
yra viskas. Jis yra visatos Kūrėjas, Jo žinioje yra visi 
turtai. Žiūrėkime ne į dabartį, o į pabaigą — ateitį. Die- 
vas dar paveiks izraelitus ir tautas. Ši šventovė bus gar- 
sesnė už Saliamono statytąją. Ji tokia ir buvo. Viešpats 
Jėzus buvo joje mažas kūdikis, vaikas 12 metų, o kiek 
kartų Jis joje kalbėjo, išvarė perkančius ir parduodan- 
čius. Joje vyko stebuklai; iš jos pasklido Evangelija po 
visą pasaulį. 

Tauta statė šventovę, bet Viešpats sakė 14 skirsne- 
lyje, kad žmonės yra sutepti lyg lavonu, (4 M 19,13- 
22) šventovės statyba nepadaro jų šventais. Viešpats 
priminė per pranašą, kad Jis sunaikino jų laukų derlių. 
Jie buvo apskaičiavę gauti didesnį derlių, bet negavo nė 
pusės. Tačiau žiemos metu, gruodžio 18 d., Dievas pa- 
žadėjo sekančiais metais gerą pjūtį. Tekste nepasakyta, 
kad žmonės grįžo prie Dievo, bet atrodo, kad jie buvo 
paveikti tikėti Dievą, todėl Jis pažadėjo laiminti jų triū- 
są. 

Agajas užbaigė savo kalbas, paskelbdamas Zoro- 
babeliui Dievo pažadą. Visi grįžę iš tremties Judėjos 
gyventojai vargo, taip pat ir gubernatorius Zorobabelis, 
Agajas pranešė jam Dievo sprendimą. Karalystės kei- 
sis, karalių sostai grius ir nauji iškils. Zorobabelis yra 
Dovydo giminės palikuonis. (Mt 1,12) Jį Dievas sau- 
gos ir globos lyg žiedo antspaudą. Anais laikais didžiū- 
nų žiedas buvo antspaudas, jis buvo labai saugomas. 

PRANAŠAS ZACHARIJAS 

Zacharijas buvo kilęs iš kunigų šeimos. Jo tėvas 
buvo Berechijas, o senelis Idas. Manoma, kad Zachari- 
jas buvo kiek jaunesnis už Agają. Jis pradėjo savo 
veiklą du mėnesius vėliau negu Agajas 520 pr. Kr. Za- 
charijo ir Agajo paveikti izraelitai atstatė šventovę Jeru- 
zalėje. 

Mt 23,35 minimas Zacharijas kankinys buvo kitas 
asmuo, ne pranašas. (2 Ch 24,20-22) 

Zacharijo knyga dalinama į keturias dalis: vizijos 
— Viešpaties kova su pasaulio valstybėmis 1-6; pas- 
ninkas — dorovės reikšmė ir papročių apeigos 7-8; IZ- 
raelio bei Judėjos bausmė ir Mesijo karalystė 9- 11 
Būsianti Judėjos ir Jeruzalės garbė 12-14. 

Kai kurios Zacharijo knygos vietos minimos Nau- 
jajame Testamente. Taikos Mesijas Zach 9,9, Mt 21,5; 
perdurtasis Mesijas Zach 12,10; Jn 19,37; Apr 1,7; si- 
dabriniai Zach 11,12; Mt 26,15; 27,9-. 

Kai kurie Šventojo Rašto kritikai įrodinėja, kad 9- 
14 skyriai yra parašyti vėliau ir kito asmens. 

1 skyrius 
REGĖJIMAS APIE RAITELIUS IR RAGUS 1-21 

1 Antraisiais Darijaus valdymo metais, aštuntą mė- 
nesį, Viešpats kalbėjo Zacharijui, Ido sūnaus Berechijo 
sūnui. (Ezr 5,1) 2 Viešpats buvo labai užsirūstinęs ant 
jūsų tėvų. 3 "Kalbėk jiems? Grįžkite prie manęs, tai Aš 
grįšiu prie jūsų! (Mal 3,7; Jok 4,8) 4 Nebūkite kaip jū- 
sų tėvai, kuriuos ragino, buvę prieš mane pranašai, atsi- 
sakyti savo piktų kelių ir darbų! Bet jūs neklausėte ir 
nekreipėte dėmesio. (Jer 3,12; Ez 33,11) 5 Jūsų tėvų ir 
pranašų jau nebėra; 6 0 mano žodžiai ir nuostatai, kų- 
riuos buvau pavedęs savo tarnams, pranašams, nepa- 
siekė jūsų tėvų. Jie nusigręžė nuo manęs'." Pulkų Vieš- 
pats, stebėdamas mūsų darbus ir kelius, atlygino mums. 

7 Antraisiais Darijaus valdymo metais vienuolikto 
mėnesio dvidešimt ketvirtą dieną Viešpats kalbėjo pra- 
našui Zacharijui, Ido sūnaus Berechijo sūnui. 8 "Naktį 
aš regėjau vyrą", kalbėjo Zacharijas. "Jis sėdėjo ant bė- 
ro žirgo, kuris stovėjo tarp mirtų slėnyje; užpakalyje jo 
buvo bėri, sarti ir balti žirgai. (Zach 6,1-8) 9 Aš paklau- 
siau: 'Ką visa tai reiškia, mano viešpatie?' Angelas, ku- 
ris kalbėjo su manimi, atsakė: 'Aš tau paaiškinsiu'. 10 
Vyras, kuris stovėjo tarp mirtų, tarė: "Viešpats siuntė 
juos apvaikščioti žemę; 11 Jie (arkliai) atsakė Viešpa- 
ties angelui, stovinčiam tarp mirtų: "Mes apvaikščiojo- 
me žemę; visur ramu ir taika'. 12 Viešpaties angelas 
klausė: 'Pulkų Viešpatie, kaip ilgai nepasigailėsi Jeruza- 
lės ir Judėjos miestų, kuriuos baudi septyniasdešimt 
metų? (Ps 102,14; Dan 9,2) 13 Viešpats maloniais pa- 
guodos žodžiais atsakė su manimi kalbančiam angelui: 
14 'Skelbk, kad Aš labai rūpestingai, su meile, padėsiu 
Jeruzalei ir Sionui. 15 Bet Aš labai bausiu tautas, ku- 
rios jaučiasi saugios. Kai Aš jus baudžiau, padidinau 
jūsų nelaimę. (Iz 47,6) 16 Aš pasigailėsiu Jeruzalės; 
mano šventovė bus statoma joje. 17 Mano miestai kles- 

tės gėrybėmis; Aš paguosiu Sioną, nes išsirinkau Jeru- 
zalę'." (Iz 40,1-2; 14,1) 

18 Pakėlęs akis, pamačiau: štai, čia buvo keturi ra- 
gai! 19 Aš klausiau angelą, kuris su manimi kalbėjo: 
"Ką reiškia šitie ragai?" Jis atsakė: "Šitie 'ragai' išsklai- 
dė Izraelį, Judėją ir Jeruzalę". 20 Po to Viešpats parodė 
man keturis kalvius (su kūjais). 21 Aš klausiau: "Ką ši- 
tie darys?“ Jis'atsakė: "Ragai išsklaidė Judėją taip, kad 
niekas nebegalėjo pakelti galvos. O šitie atėjo numušti 
ragus toms tautoms, kurios pakėlė ragus prieš Judėją, 
kad ją išsklaidytų". 


Pranašas Agajas buvo veikęs apie du mėnesius. 
Šventovės statyba vyko. Buvo 520 m. spalis ar lapkritis 
mėnuo pr. Kr. Pasirodė pranašas Zacharijas. Jis skelbė: 
"Viešpats buvo labai užsirūstinęs ant mūsų tėvų". Bu- 
vo suardyta draugystė su Dievu. Pranašas kvietė atsi- 
versti — atgimti, gyventi taip, kad pašalinus Viešpaties 
rūstybę. Viešpats pažadėjo: "Jei gręšitės prie manęs, 
Aš gręšiuos prie jūsų" — atstatysiu draugystę — lai- 
minsiu jus. Dievas veikė pirmiau, Jis gali veikti ir da- 
bar. 

Zacharijas priminė, kad jų protėvių ir pranašų ne- 
bėra. Jie atgyvenę savo laiką, pasitraukė į amžinybę. 
Pranašai ne amžinai gyvena, jų skelbtas žodis nebevei- 
kia. Tada galima ieškoti Dievo Žodžio nuo jūrų iki jūrų, 
bet Jis nebepasireiškia. (Am 3,6-7) Tiesa, Viešpaties 
duotas Šventasis Raštas lieka visada, bet Jis nevisada 
veikia — gaivina. Saulė visada šviečia, bet debesys 
dažnai nepraleidžia jos spindulių. Kai veikia Dievo ma- 
lonė, priimkime ją — neužkietinkime širdžių! 

Pranašui Zacharijui buvo Dievo duotas "regėji- 
mas" nakties metu. Atrodo, tas regėjimas buvo ne sap- 
nas, 0 tam tikras Dievo apreiškimas. Pranašas matė vy- 
rą — Viešpaties angelą sėdintį ant bėro arklio slėnyje 
tarp mirtų, už jo buvo bėri, sarti ir balti arkliai. Ar ant jų 

buvo ir raiteliai nesakyta. Kitas angelas kalbėjo su pra- 
našu. To regėjimo reikšmė buvo: Judėjos gyventojai jau 
vargsta tremtyje 70 metų. Jie laukia pasaulio sukrėtimo 
ir savo išgelbėjimo. Dideli tautų pakeitimai vyksta daž- 
nai per karus ir revoliucijas. Arkliai (raiteliai) apvaikš- 
čiojo žemę, visur yra ramu. Atrodo niekas nesikeičia ir 
nesikeis. Žmonės galvoja, kad ir Dievas negali pakeiti- 
mų padaryti. Dievas tvarko viską, net žmonėms nejau- 
čiant. Angelas klausė Viešpatį, kada bus Judėjos gy- 
ventojams pagelbėta? Viešpats atsakė, kad Jis gelbės 
Judėją ir Jeruzalę, o jų priešus baus. Jis leido tautoms 
bausti Judėjos gyventojus, o jos norėjo Judėjos gyven- 
tojus visai sunaikinti. 
Zacharijas matė antrą regėjimą — keturius ragus ir 
keturius kalvius. Ragas reiškia galią. Keturi ragai — ke- 
turių (visų) pasaulio kraštų galia. Pasaulio galia sunai- 
kino Izraelį, Judėją ir Jeruzalę. Keturi kalviai, arba kaip 
kiti verčia amatininkai, sunaikins pasaulio galią. Izraeli- 
tai bus išgelbėti. 


2 skyrius . 

REGĖJIMAS APIE JERUZALĖS MATAVIMĄ 1-13 

1 Šitame regėjime mačiau vyrą, kuris laikė rankoje 
matuoklę. (Ez 40,3) 2 Aš paklausiau: "Kur tu eini?" Jis 
man atsakė: "Jeruzalės matuoti; turiu sužinoti jos plotį ir 
ilgį". 3 Angelas, kalbantis su manimi, išėjo priekin ir, 
sutikęs kitą angelą, jam tarė: 4 "Bėk, pranešk jaunuo- 
liui, kad Jeruzalė bus apgyvendinta ir už miesto sienų 
dėl daugybės žmonių ir gyvulių". (Ez 38,11) 5 "Aš jai 
būsiu ugnies siena ir iškelsiu savo garbę joje. 6 Bėkite 
iš šiaurės krašto į visas keturias puses, duodu jums vie- 
tos išsiplėsti. 7 Bėkite į Sioną, gelbėkitės, gyvenantieji 
Babilone!" 8 Taip sako garbingasis pulkų Viešpats, ku- 
ris siuntė mane pas tautas, kurios apiplėšė jus, pranešti: 
"Kas paiiečia jus, paliečia mano akies obuolį! (5 M 
32,10) 9 Aš pžmosiu ranka prieš juos, ir jie taps pa- 

vergtųjų grobiu". Tada jūs suprasite, kad pulkų Vieš- 
pats siuntė mane. 10 "Džiūgauk ir būk linksma, Siono 
dukra, nes Aš ateinu ir gyvensiu pas tave", sako Vieš- 
pats. 11 Tuomet daug tautų išpažins Viešpatį ir taps Jo 
tauta. (Iz 11,10) 12 Viešpats vėl valdys Judėją, kaip sa- 
vo tėvonystę šventame krašte, ir Jeruzalė vėl taps iš- 
rinktuoju miestu. (Zach 1,17) 13 Tenutyla visas pasau- 
lis Viešpaties akivaizdoje, nes Jis ateina iš savo šventos 
vietos. (Ab 2,20) 


Pranašas matė einantį jaunuolį, kuris laikė rankoje 
matuoklę. Jis ėjo išmatuoti Jeruzalės plotį ne statybai, 
bet tik jos ploto dydį. Jeruzalei'buvo duotas pažadas, 
kad jos gyventojų bus tiek daug, jog jie gyvens už 
miesto sienų. Viešpats apsaugos juos. Kas jiems kenk- 
tų, būtų, lyg paliestų Dievo akį. Viešpats įsakė izraeli- 
tams bėgti iš Babilonijos, kad nepražūtų su jais kartu. 
Daug tautų išpažins Viešptį ir taps Jo tauta. Ar.tai nėra 
pažadas Kristaus laikų! Izraelio tautai priklauso Viešpa- 
ties pažadas, tas pats pažadas yra duotas visoms tau- 
toms, kurios tiki Kristų. Izraelio tautai yra duotas paža- 
das kaip Paulius Rom |1 rašo. Tas pažadas jai duotas 
ne kaip izraelitams, bet kaip tikintiems Kristų. Iki mūsų 
laikų, žydai, kurie įtikėdavo Kristų — paskęsdavo kito- 
se tautose; žūdavo savo tautai. Mūsų laikais įtikėję žy- 
dai Kristų lieka žydais. 


3 skyrius 

REGĖJIMAS APIE JOZUVĄ, 

VYRIAUSIĄJĮ KUNIGĄ 1-10 
1 Angelas man parodė vyriausiąjį kunigą Jozuvą, 
stovintį prie Viešpaties angelo. Šėtonas stovėjo jo deši- 
nėje ir jį kaltino. (Ag 1,1; Job 1,9; Apr 12,10) 2 Vieš- 
pats tarė šėtonui: "Aš, kuris išsirinkau Jeruzalę, su- 
draudžiau tave, šėtone! Argi šitas (Jeruzalė) ne nuodė- 
gulys, ištrauktas iš ugnies?" (Jud 9; Am 4,11) 3 Jozu- 

vas stovėjo prie angelo, apsivilkęs nešvariais drabu- 
žiais. 4 Angelas sakė stovintiems prie jo: "Nuvilkite 
nuo jo nešvarius drabužius!" O jam jis tarė: "Štai, aš 
pašalinau tavo kaltę, dabar aprengiu tave išeiginiais rū- 
bais!" (Iz 6,7; 61,3) 5 Jis liepė: "Uždėkite jam švarų ap- 
dangalą ant galvos!" Jie uždėjo jam apdangalą ir apvil- 
ko švariais rūbais, Viešpaties angelui čia stovint. (2 M 
28,39) 6 Viešpaties angelas kalbėjo Jozuvui: 7 "Taip 
sako pulkų Viešpats: 'Jei vaikščiosi mano keliais ir at- 
liksi pareigas, valdysi mano namus ir prižiūrėsi mano 
šventorius; tu pirmausi tarpe tų, kurie čia stovi. (Ps 
91,11) 8 Klausykis, Jozuve, vyriausias kunige! Tu ir 
tavo draugai, kurie sėdi su tavimi turite pažadą ateičiai. 
Aš pristatysiu jums savo tarną, — 'Atžalą'. (Iz 8,18; 
Zach 6,12; Jer 23,5; 33,15) 9 Štai, akmenį padėjau Jo- 
zuvo akivaizdoje; tame akmenyje yra septynios akys. 
Aš įrėšiu jame įrašą", sako pulkų Viešpats, "ir pašalin- 
siu šito krašto kaltę per vieną dieną". (Zach 4 ,10; Apr 
5,6) 10 "Tą dieną", sako pulkų Viešpats, "jūs pakviesi- 
te vienas kitą po vynmedžiu ir figmedžiu", (džiaugsitės 
taika) (1 Kar 5,5; Mik 4,4) 


Vyriausią kunigą Jozuvą šėtonas kaltino — skun- 
dė. Parapija — Jeruzalė buvo lyg nuodėgulys ištraukta 
iš ugnies, o vyriausias kunigas stovėjo Viešpaties aky- 
se suteptas. aps teisingai kaltino vadą ir žmones. 
Viešpats sudraudė šėtoną — nekreipė dėmesio į kaltini- 
mus, Jis atleido. Pagrindas: "Jei vaikščiosi mano ke- 
liais ..." Atsiversti reikia net ir vyriausiam kunigui ir 
visiems parapijiečiams. Tada kunigas buvo aprėdytas 
švariais rūbais ir ant galvos uždėtas gaubtas: "Šventas 
Viešpačiui". (Iz 62,3) Tai Viešpats daro per "Atžalą", 
— Kristų. Kristus yra "Akmuo", kurį statybininkai at- 
metė. Jis yra akmuo su įrašu. (Apr 2,17) Septynios 
akys reiškia Viešpaties visur buvimą. Atleidimas nėra 
žmogaus pasigerinimas savo pastangomis, o Viešpaties 

dovana. (Iz 53,5-11) Vynmedis ir figmedis reiškia išga- 
nymo laikotarpį ir Viešpaties draugystę. 
Ž 4 skyrius 
ŽIBINTAS IR DU ALYVMEDŽIAI 1-14 

1 Angelas, kuris kalbėjo sa manimi, vėl sugrįžo ir 
žadino mane, kaip žmogus žadinamas iš miego. 2 Jis 
klausė: "Ką matai?" Aš atsakiau: "Matau auksinį žibin- 
tą, aliejaus indą jo viršuje ir septynias lempas, kurių 
kiekviena turi po septynis vamzdelius. (Jer 1,11-13; 
Am 8,2; 2 M 25,31-40) 3 Prie jo yra du alyvmedžiai: 
vienas aliejaus indo dešinėje, o kitas kairėje". 4 Aš 
klausiau angelo, kuris kalbėjo su manimi: "Ką jie reiš- 
kia,mano viešpatie?" 5 Anglas atsakė: "Ar nežinai, ką 
jie reiškia?" Aš atsakiau: "Ne, mano viešpatie". 6 Jis ta- 
rė: "Visa tai yra Viešpaties Žodis Zorobabeliui: "Ne ga- 
lia ir ne jėga, bet mano Dvasia', sako pulkų Viešpats". 7 
"Kas esi, didis kalne (vargai)? Zorobabelio akivaizdoje 
tu pavirsi lyguma! Jis pačės paskutinį akmenį, skam- 
bant džiaugsmo garsams: 'Išganymas, išganymas'." (Iz 
40,4; Ps 122,6) 8 Viešpats kalbėjo man: "Zorobabelio 
rankos padėjo pamatus šventovei, ir jo rankos užbaigs 
ją". (Ez 3,8; 6,14-16; Zach 2,13-15) 9 Tada žinosite, 
kad pulkų Viešpats siuntė mane pas jus. 10 Kurie buvo 
nepatenkinti maža pradžia, džiaugsis, matydami pasku- 
tinį akmenį Zorobabelio rankoje. Septynios lempos yra 
septynios Viešpaties akys, kurios viską mato žemėje. 
(Ag 2,3; Zach 3,9) 11 Aš klausiau jį (angelą): "Ką reiš- 
kia šitie du alyvmedžiai žibinto dešinėje ir kairėje?" 12 
Aš antrą kartą klausiau jį. "Ką reiškia tų dviejų alyvme- 
džių šakelės prie auksinių vamzdelių, kuriais teka alie- 
jus?" 13 Jis klausė manęs: "Ar nežinai, ką *ai reiškia?" 
Aš atsakiau: "Ne, mano viešpatie". 14 Jis tarė: "Šitie du - 
yra pateptieji, kurie stovi prie Viešpaties, visos žemės 
Valdovo". (Apr 11,4) 

Pranašas Zacharijas turėjo daug regėjimų ir jų pa- 
aiškinimų. Jis "paskendo" juose — galvojo apie juos, 
nebejautė tikrovės. Angelas pažadino jį ir klausė ką jis 
mato? Tai buvo žibintas ir-du alyvmedžiai. Apr. Jonui 
1,20 sakyta, kad tai yra bažnyčia ir du liudytojai Apr 
Ll 

Gubernatorius Zorobabelis turėjo didelę atsakomy- 
bę; jis turėjo apsispręsti ar naudoti pasaulinę galią, ar 
pasitikėti Viešpaties vedimu. Jam buvo sakyta: "Ne ga- 
lia ir jėga, bet mano Dvasia". Visos nesėkmės ir vargai 
bus pašalinti, statyba vyks toliau. Viešpats viską žino ir 
mato. (Ps 139,7-12) Du alyvmedžiai yra gubernatorius 
Zorobabelis ir vyriausias kunigas Jozuvas. 


5 skyrius 
SKRENDANTIS KNYGOS RITINYS IR 
SKRENDANTI MOTERIS 1-11 

1 Aš regėjau skrendantį raštų ritinį. 2 Angelas 
klausė: "Ką matai?" Aš atsakiau: "Matau skrendantį ri- 
tinį dvidešimt mastų ilgio ir dešimt pločio". 3 Angelas 
aiškino: "Tai einantis prakeikimas per visą žemę. Kiek- 
vienas vagis ir kreivai prisiekiantis bus teisiamas, kaip 
ten parašyta. 4 'Aš jį pasiunčiau', sako pulkų Viešpats, 
į vagies namus ir į namus kreivai prisiekiančio mano 
vardu, kad juos sunaikintų iš pamatų'." 5 Po to angelas, 
kuris kalbėjo su manimi, išėjo priekin ir man tarė: "Pa- 
kelk savo akis ir pažiūrėk, ką matai?" 6 Aš klausiau: 
"Kas tai yra?" Angelas atsakė: "Tai indas, kuris vaiz- 
duoja viso krašto nuodėmę". (Mik 6,10) 7 Švininiam 
dangčiui pakilus, — štai, inde sėdėjo moteris. 8 Ange- 
las tarė: "Tai niekšybė". Jis ją įstūmė atgal į indą ir jį 
uždengė. 9 Pakėlęs akis, pamačiau dvi moteris. Vėjas 
padėjo joms pakilti sparnais, kurie buvo panašūs į gan- 
dro sparrius. Jos-pakėlė indą aukštyn. 10 Aš klausiau 
angelą: "Kur jos neša indą?" 11 Jis atsakė: "Sinearo 

kraštas bus niekšybei tinkami namai". (1 M 11,2) 


Zacharijas matė skrendantį didelį raštų ritinį; jis bu- 
vo 10 x 5 metrų, visas prirašytas. Angelas klausė pra- 
našą, ką jis mato. Minimi tik du užrašai: vagystė ir krei- 
va priesaika. Gal tuo pasakoma nusikaltimas prieš žmo- 
gų — vagystė ir prieš Dievą — kreiva priesaika? Ak, 
žmogus lieka žmogumi, grįžę iš tremties nusikalsta! 
Dievas žino kiekvieną, nuo Jo nė vienas nepasislėps, 
Jis baus nusikalstantį — sunaikins. 

Skrendantis raštų ritinys yra daugiau asmeniškas 
— pavienis nusikaltimas, o indas su moterimi-viso 
krašto. Niekšybė nori išeiti iš savo vietos ir paplisti vi- 
same krašte. Vyksta kova tarp gėrio ir blogio — ange- 
las grūmėsi su moterimi, jis nugalėjo ją ir įmetęs į indą 
uždengė dangčiu. Dvi moterys, Dievo pasiuntiniai, nu- 
gabena indą į Sinearo — Babilonijos kraštą. Vėjas heb- 
rajų kalboje reiškia ir Dvasią. Dievas sulaiko piktybę ir 
ją sunaikins, padės į jai skirtą vietą. Vienoje dienoje ji 
bus pašalinta. (3,8-9) Amžinybėje piktybės ir niekšybės 
nebebus! 

6 skyrius 
KETURI KOVOS VEŽIMAI, 
JOZUVO KARŪNAVIMAS 1-15 

1 Pakėlęs akis, pamačiau išvažiuojančius keturis 
vežimus iš dviejų kalnų tarpo. Tie kalnai buvo žalvari- 
niai. (Zach 1,8; Apr 6,2-8) 2 Pirmojo kovos vežimo žir- 
gai buvo sarti, antrojo vežimo — juodi, 3 trečiojo — 
balti ir ketvirtojo — kerši. 4 Aš klausiau angelą: "Ką ši- 
tie vežimai reiškia, mano viešpatie?"“ 5 Angelas man at- 
sakė: "Tai keturi dangaus vėjai. Jie stovėjo pasaulio 
Viešpaties akivaizdoje ir dabar išvažiuoja. (Zach 4,14) 
6 Kovos vežimai su sartais žirgais važiuoja į rytus, su 
juodais — į šiaurę; su baltais — į vakarų ir su keršais 
— į pietų kraštą". 7 Žirgai nerimavo, norėjo pervažiuoti 
visą žemę. Angelas jiems sakė: "Apvažiuokite žemę!" 

Jie tai padarė. (Zach 1,10) 8 Dabar jis tarė man: "Kurie 
išvažiavo į šiaurės kraštą, nuramino Viešpaties Dvasią 
toje šalyje". 9 Viešpats tarė man: 10 "Paėmęs tremtinių 
Heldajo, Tobijo bei Jedajo dovanas — auksą ir sidabrą 
ir eik su jais tą pačią dieną į Sofanijo sūnaus Josijo na- 
mus, kuriuose jie gyvena, atvykę iš Babilonijos. 11 Pa- 
dirbdink iš to sidabro ir aukso karūną ir, uždėjęs ją ant 
Jehosadako sūnaus Jozuvo, vyriausiojo kunigo, galvos, 
sakyk, kad 12 taip sako pulkų Viešpats. 'Štai, vyras, — 
'Atžala', jis sėkmingai pastatys ir valdys Viešpaties 
šventovę. (Zach 3,8; Jer 23,5-) 13 Jis garbingai sėdės 
soste ir valdys kraštą. Kunigas bus prie jo sosto; jie abu 
taikingai dirbs. (Ps 110,4) 14 Karūna bus padėta Vieš- 
paties šventovėje Heldajo, Tobijo, Jedajo ir Sofanijo 
sūnaus Josijo atminimui." 15 Iš tolimų kraštų, atvykę 
žmonės, padės statyti Viešpaties šventovę. Tada žinosi- 
te, kad pulkų Viešpats siuntė mane pas jus. Tai įvyks, 
jei uoliai klausysite Viešpaties, savo Dievo. 


Keturi vežimai yra Dievo siunčiamos Dvasios į vi- 
sus pasaulio kraštus. Jos atlieka pareigas, kas joms įsa- 
kyta. 

Komunikacija — susisiekimas tarp grįžusių iš 
tremties ir pasilikusių Babilonijoje buvo. Čia minimi 
trys vyrai atvyko iš Babilonijos ir atnešė dovanų. Za- 
charijas padarė iš jų karūną kunigui Jozuvui. 

Buvo minėta "Atžala" 3,8-9 ir Zorobabelis 4,6-10. 
"Atžala" buvo vardas ateinančio Mesijo iš Dovydo gi- 
minės. (Iz 4,2; 11,1,10; Jer 23,5-6; 33,15-17; Apr 5 .,5; 
22,16) Gubernatorius Zorobabelis buvo iš Dovydo ka- 
raliaus giminės. Kas sakyta apie Zorobabelį — dalinai 
liečia jį patį asmeniškai ir dalinai Dovydo giminę, iš ku- 
rios kilo Mesijas — Krištus. Bendrai kunigus patepda- 
vo aliejumi, o karalius ir karūnuodavo. Čia uždedama 
kunigui Jozuvui karūna ant galvos. Tas reiškė, kad Me- 
sijas bus kunigas ir karalius. 

7 skyrius 
MAŽA REIKŠMĖ PASNINKO, DIEVAS NORI 

*  GAILESTINGUMO DARBŲ 1-14 

1 Ketvirtais karaliaus Darijaus valdymo metais de- 
vinto mėnesio ketvirtą dieną Viešpats kalbėjo Zachari- 
jui. 2 Betelio gyventojai siuntė Sareserį ir Regemelechą 
su jų žmonėmis Viešpatį maldauti 3 ir pulkų Viešpaties 
kunigų bei pranašų paklausti: "Ar mums ir toliau pas- 
ninkaujant verkti penktąjį mėnesį, kaip darėme tiek 
daug metų?" (Zach 8,19; Jer 52,12) 4 Pulkų Viešpats 
atsakė: 5 "Sakyk viso krašto žmonėms ir kunigams kai 
pasninkavote ir raudojote penktąjį ir septintąjį mėnesį 
per šituos septyniasdešimt metų, ar jūs man pasninka- 
vote? (Zach 8,19; Iz 58,5) 6 O kai valgote ir geriate, ar 
ne sau valgote ir geriate? 7 Argi neturėtumėte kreipti 
dėmesio į žodžius, kuriuos Viešpats skelbė per pirmes- 
niuosius pranašus, kai Jeruzalė buvo dar nesunaikinta, 
ir jos aplinkiniai miestai, pietų kraštas ir žemuma tebe- 
buvo apgyventa?" 8 Viešpats kalbėjo Zacharijui: 9 
"Teiskite teisingai ir rodykite pasigailėjimą bei gailestin- 
gumą vienas kitam! (Mik 6,8) 10 Neskriauskite našlių 
ir našlaičių, svetimšalių ir beturčių! Nesipykite!" (2 M 
22,20-21) 11 Bet jie nepaisė to, atkakliai priešinosi ir 
užsikimšo ausis, kad negirdėtų. 12 Jie sukietino savo 
širdį kaip akmenį, kad negirdėtų pamokymo žodžių, ku- 
riuos pulkų Viešpats siuntė savo Dvasia per ankstyves- 
nius pranašus. Todėl pulkų Viešpaties rūstybė užside- 
gė: (Iz 48,4) 13 "Aš juos šaukiau, jie neatsiliepė; jie 
šauks, ir Aš neatsiliepsiu", sako pulkų Viešpats. 14 
"Aš išblaškiau juos po visas tautas, kurių jie nepažino. 
Kraštas, kurį jie paliko, virto dykuma, — niekas nebe- 
keliauja per jį. Jie patys pavertė tą mielą kraštą dyku- 
ma". 

Atrodo, kad Betelyje gyveno tam tikras skaičius 
grįžusių tremtinių, jie pasiuntė delegaciją į Jeruzalę pa- 

klausti ar jiems toliau pasninkauti ir verkti, kaip jie darė 
daug metų? Tais laikais žydai pasninkaudavo ketvirtą 
mėnesį prisimindami Jeruzalės užėmimą 586 pr. Kr. 
(Jer 39,2), penktą mėnesį šventovės sudeginimą, sep- 
tintą mėnesį gubernatoriaus Gedalijo nužudymą (2 Kar 
25,25) ir dešimtą mėnesį Jeruzalės apgulimą. (2 Kar 
25,1) Dalis tremtinių buvo grįžę į savo kraštą ir atstatė 
šventovę, tai gal nebereikia pasninkauti. Viešpats atsa- 
kė, kad pasninkas yra žmonėms pasirodymas, o ką Die- 
vas reikalauja iš žmonių, Jis pranešė per pranašus: 
"Teisti teisingai ir mylėti artimą — ypač vargšus". Vi- 
sos nelaimės — tremtis atėjo, kad žmonės nevykdė 
Dievo įsakymo. Jie neklausė Dievo — Dievas neklausė 
jų. Neklausant Dievo, taip sukietėja žmogus, kad nebe- 
gali klausyti. Pasninku žmogus nori paveikti Dievą sa- 
vo naudai, tas neįmanoma. Dievas įsako klausyti ir 
vykdyti Jo nuostatus. Priešinantis Dievui, įvyksta už- 
kietėjimas ir vargai. 


8 skyrius 
DIEVAS PAŽADA IŠGELBĖTI TAUTĄ 1-23 

1 Pulkų Viešpats kalbėjo Zacharijui: 2 "Aš labai 
myliu Sioną ir todėl esu rūstus ir kerštingas jo prie- 
šams. (Zach 1,14) 3 Aš sugrįšiu ir gyvensiu Jeruzalėje. 
Jeruzalė bus vadinama Ištikimybės miestas', o pulkų 
Viešpaties kalnas — 'Šventasis kalnas'. (Zach 1,16) 4 
Seneliai ir senelės dėl senatvės sėdės Jeruzalės gatvėse 
su lazda rankoje. (Iz 65,20) 5 Miesto aikštės bus pilnos 
žaidžiančių berniukų ir mergaičių. 6 Jei tose dienose 
tautos likučiui atrodys tai neįmanomas dalykas, ar ir 
man bus neįmanomas?" Klausia pulkų Viešpats. (1 M 
18,14; Lk 1,37) 7 "Aš išgelbėsiu savo tautą ir parvesiu 
ją iš rytų ir vakarų. 8 Jie gyvens Jeruzalėje, bus mano 
tauta, o Aš būsiu jų ištikimas ir teisingas Dievas. (Jer 
24,7) 9 Būkite drąsūs, girdėdami šiomis dienomis vei- 
kiančių pranašų žodžius, kurie yra lyg pamatai pulkų 

Viešpaties šventovės statybai. (Iz 35,3) 10 Tuomet 
žmogus negavo atlyginimo nei už savo darbą, nei už 
gyvulio naudojimą. Priešai užpuldinėjo įeinančius ir iš- 
einančius miesto gyventojus, nes Aš kursčiau žmones 
vieną prieš kitą. 11 Dabar Aš nebedarysiu tautos liku- 
čiui, kaip iki šiol. 12 Pasėliai tarps, vynmedis neš vai- 
sių, laukai duos derlių ir dangus — rasą. Visa tai Aš 
duosiu šitos tautos likučiui. 13 Judėjos ir Izraelio na- 
mai, jūs buvote tautų keiksmažodžiu, dabar jus išgelbė- 
siu ir laiminsiu. Nebijokite! Dirbkite drąsiai. (1 M 12,2) 
14 Kaip Aš jums pikta dariau, kai jūsų tėvai užrūstino 
mane, ir negailėjau jūsų, 15 taip Aš dabar darysiu gera 
Jeruzalei ir Judėjai. Tad nebijokite! 16 Štai ką privalote 
daryti: kalbėkite tiesą vienas kitam ir teiskite teisingai. 
(Ef 4,25) 17 Nenešiokite pikto vienas prieš kitą savo 
širdyje! Klastingos priesaikos venkite, nes viso to ne- 
kenčiu!" Sako Viešpats. (Zach 7,10) 

18 Viešpats kalbėjo: 19 "Ketvirto, penkto, septinto 
ir dešimto mėnesio pasninkų dienos bus Judėjos gy- 
ventojų džiaugsmas, linksmybė ir iškilmingos šventės, 
tik mylėkite tiesą ir taiką! (Zach 7,3-5; Jer 52,6,12; 
41,1; 52,4) 20 Tautos ir didelių miestų gyventojai ateis 
(į Jeruzalę); 21 vieno miesto gyventojai kalbės kito 
miesto gyventojams: 'Eikime drauge Viešpaties malo- 
nės ir palaimos prašyti'. 22 Daug tautų ir padermių ateis 
Jeruzalėn pulkų Viešpaties garbinti. 23 Tuomet dešimt 
vyrų iš įvairių tautų atėję kalbės žydui: "Mes norime eiti 


drauge, nes girdėjome, kad Dievas yra su Jumis“. 


Bendrai žmogus nori gera daryti, pats geresniu tap- 
ti. Žmogaus pastangos kenkia jam. Kai Dievas žmogų 
pakeičia, tada žmogus gauna galią gera dafyti. Dievas 
pažadėjo gelbėti, Jis ir teikė pagalbą. Žmonėms atrodė. 
kad neįmanoma izraelitų likučiui pasiekti gerbūvio. Iz- 
raelitų grįžęs likutis iš tremties paveikė visą pasaulį pei 
krikščionybę. Kristaus laikais buvo daug prozelitų — 

pagonių priėmusių žydų tikėjimą, o Evangelija pakeitė 
visos žmonijos gyvenimą gera prasme. 


9 skyrius 
PAGONIŲ IR IZRAELITŲ 
GELBĖTOJAS — DIEVAS 1-17 

1 Viešpaties Žodis kelia baimės Hadracho kraštui 
ir Damasko miestui. Viešpačiui priklauso Sirijos mies- 
tai ir visos Izraelio padermės. (Iz 17,1) 2 Taip pat Ha- 
matas, kuris rubežiuojasi su Hadrachu, Tyras ir Sido- 
nas, nors jie dedasi labai išmintingi. (Iz 23; Jer 47,4; Ez 
26-28) 3 Tyras supylė apsigynimo pylimą ir surinko 
tiek sidabro ir aukso, kad jų kiekis prilygsta gatvių dul- 
kėms. 4 Viešpats padarys jį beturčiu, jo galia žus jūroje 
ir jis pats — ugnies liepsnose. 5 Askelonas, tai matyda- 
mas, nusigąs; taip pat Gaza ir Ekronas skaudžiai pergy- 
vens, nes niekais nuėjo jų viltis. Gazos karalius žus, 
Askelonas bus nebegyvenamas. (Jer 47) 6 Įvairių tau- 
tybių žmonės gyvens Asdode. "Aš sunaikinsiu filistėnų 
išdidumą. 7 Aš uždrausiu jiems valgyti aukų mėsą ir 
nešvarų maistą". Išlikę priklausys mūsų Dievui ir bus 
kaip Judėjos gyventojai, Ekronas — kaip jebusitai. 8 
"Aš stovėsiu kaip karinė sargyba savo tautos namams, 
kad niekas jų nepultų, nenaikintų. Priešą sulaikysiu, nes 
dabar Aš pats saugosiu juos". (Zach 2,9) 9 Linksmai 
džiūgauk, Sione! Krykštaukite, Jeruzalės gyventojai! 
Tavo Karalius ateina pas tave; Jis laimėtojas, teisus, ne- 
išdidus, nes joja ant asilo, ant asiliuko, jauniklio. (Sof 
3,14; Mt 21,5) 10 "Aš sunaikinsiu Efraimo kovos veži- 
mus, Jeruzalės žirgus, — jos kovos lanką sulaužysiu. 
Jūsų Karalius skelbs taiką tautoms ir viešpataus nuo jū- 
ros iki jūros ir nuo Eufrato upės iki žemės pakraščių. 
(Mik 5,9) 11 Dėl padarytos su tavimi kraujo taikos, Aš 
išleisių tavo kalinius iš urvo, kuriame nebuvo vandens. 
(2 M 24,8) 12 Kaliniai pasitikėkite manimi ir sugrįžkite 
į tvirtovę! Dar skelbiu, kad Aš jums atlyginsiu dvigu- 

bai. (Iz 61,7) 13 Aš naudosiu Judėją Kaip lanką, Efrai- 
mą — strėle. Sione, Aš sukurstysiu tavo sūnus prieš 
Graikiją ir padarysiu tave karžygio kardu". (Dan 8,21- 
22) 14 Viešpats vadovaus ir šaudys strėlėmis kaip žai- 
bais. Viešpats Dievas trimituodamas atžygiuos ir puls 
pietuose. 15 Pulkų Viešpats globos savuosius; jie nu- 
galės priešų lizdus. Jie lies kraują, kaip ant aukuro 
aukojamą vyną, ir bus laimingi. 16 Tą dieną Viešpats, 
jų Dievas, juos išgelbės ir ganys, kaip savo kaimenę. 
Jie kaip diademos žėrės Jo krašte. 17 Kaip gera ir gra- 
žu! Nuo javų ir vynuogių sulčių gražiai augs jaunuoliai 
ir jaunuolės. 


Dievas yra visų Dievas ir Gelbėtojas — pagonių ir 
izraelitų. Kas šiose eilutėse pasakyta yra sunku suprasti 
nežinant anų laikų tautų istorijos. Hadracho krašte, Da- 
masko miestas buvo Sirijos sostinė. Tyras ir Sidonas 
buvo finikiečių miestai. Tyras buvo laikomas nepaima- 
mu miestų ir, jis toks buvo. Jis savo prekyba surinko 
labai dideliūis turtus. Askelonas ir sekančiai išvardinti 
miestai buvo filistėnų. Graikijos didysis karalius Alek- 
sandras juos visus nugalėjo ir savo valdas nutiesė nuo 
Viduržemio jūros iki Indijos. Tuo buvo panaikintos Ar- 

„timųjų Rytų valstybės, jų kultūra, kalba ir tikybos at- 
mieštos graikų įtaka. Daugelis pagonių kraštų suprato 
savo menkystę. Tuo buvo paruoštas kelias krikščiony- 
bei plisti, kuri pradėjo veikti po 300 metų. 

Lk 21,25-28 Jėzus kalbėjo apie baisius įvykius, 
kurie sukrės žmoniją, bet Jis sakė saviesiems tada nebi- 
joti, o džiaugtis, nes jų išgelbėjimas artėja. Kai vyskta 
pasaulio sukrėtimai yra baisu, bet tada ir Dievo pagalba 
yra arti. Kai Aleksandro vedami karai tęsėsi nuo Grai- 
kijos iki Indijos, tada Zacharijas sakė Jeruzalei: "Krykš- 
taukite, nes jūsų Karalius ateina pas jus!" Tai Jėzaus 
įijojimas į Jeruzalę. Koks Jis vargšas, beturtis, ginklų 
nenaudoja, pats miršta ant kryžiaus. Tačiau Jo karalystė 

pasireiškia visame pasaulyje ir yra amžina. Viešpaties 
karalystė nėra pasaulinė; ji yra dvasinė. Ji pergyveno ir 
pergyvena visus sukrėtimus. Ar galime ir norime to- 
kiais laikais pasitikėti Juo — džiaugtis? Jis atmeta gink- 
lus ir neša taiką, kurios pasaulis nepažįsta, bet Jo sekė- 
jai turi ją! 

Kai Aleksandras didysis užėmė filistėnų kraštą, Je- 
ruzalę paliko jis ramybėje, bet vėliau kiti valdovai statė 
Zeuso statulas Jeruzalės šventovėje, vyko kova tarp 
graikų kultūros ir Evangelijos. Tikintieji daug kentėjo, 
Jėzus ir Jo Evangelija laimėjo. Jėzus yra pasaulio viltis 
visose kovose, pašauktieji — Jo diademos. 


10 skyrius 
DIEVAS LAIMINA IZRAELĮ 1-12 

1 Melskite Viešpatį lietaus tinkamu metu! Viešpats 
tvarko gamtą, leidžia lietų, laisto visus laukų augalus. 2 
Izraelis klausė žynių skelbiamą melą, tuščių sapnų aiš- 
kinimą ir neva stabų paguodą. Todėl jie klaidžiojo, kaip 
avys, ir skurdo, nes neturėjo ganytojo. (Mt 9,36) 3 Pul- 
kų Viešpats sako: "Prieš ganytojus užsidegė mano rūs- 
tybė, Aš nubausiu vadus". Pulkų Viešpats rūpinasi sa- 
vo kaimene, Judėjos gyventojais. Jis padarys juos tarsi 
pažiba kovoje. (Zach :11 ,5) 4 Iš jų kils kertinis akmuo, 
palapinės centrinis stulpas, kovos lankas — galingas 
vadas. (Jer 30,21) 5 Izraelis bus karžygių tauta: sutryps 
kovoje priešą, kaip gatvių purvą, nes juos laimins Vieš- 
pats; išdidūs raiteliai bus nugalėti. 6 "Aš sustiprinsiu 
Judėją, suteiksiu pergalę Juozapui. Gailėdamas jų, par- 
vesiu juos iš tremties. Jie bus, lyg niekad nebūčiau jų 
atmetęs. Aš esu Viešpats, jų Dievas, ir išklausysiu jų 
prašymus. 7 Efraimiečiai bus lyg karžygiai; jie džiūgaus 
kaip nuo vyno. Jų ainiai, tai matydami, džiaugsis ir dė- 
kos Viešpačiui. 8 Aš juos surinksiu ir išgelbėsiu. Jie 
bus gausūs, kaip buvę. 9 Aš juos išsklaidžiau svetimo- 
se tautose, tolimose šalyse; jie neužmirš manęs; išlikę 

gyvi, su savo vaikais sugrįš. (Iz 66,19) 10 Aš parvesiu 
juos iš Egipto krašto, surinksiu iš Asirijos. Į Gileado ir 
Libano kraštą juos atvesiu, nes jiems savame krašte bus 
ankšta. 11 Jie pereis Egipto jūrą (vergiją Egipte). Aš 
sulaikysiu jūros bangas, išdžiovinsiu Nilo gelmes. Asi- 
rijos išdidumas bus pažemintas, ir Egipto skeptras pa- 
šalintas. (2 M 14,16; Iz 11,15) 12 Izraelio stiprybė bus 
Viešpatyje", sako Viešpats. 


Pranašas įspėjo žydus melsti Viešpatį lietaus, nes 
Jis yra gamtos Tvarkytojas. Žyniai, jų patarimai ir sta- 
bai yra niekingi ir apgaulingi. Dievas daug kartų kalbė- 
jo prieš netikrus ir apsileidusius ganytojus — vadus. 
Kertinis akmuo, palapinės stulpas, kovos lankas yra 
tautos vadai. Juozapo ir Efraimo namai dažnai reiškė vi- 
są Izraelį. Kai žmonės atsiverčia, tada Dievas pažada, 
veikia, duoda palaimą patiems ir jų palikuonims. Vieš- 
pats buvo ir yra galingas sutramdyti priešus ir padėti 
saviesiems. 

11 skyrius 
DIEVAS BAUS "GANYTOJUS", 
VIEŠPATS YRA TIKRASIS GANYTOJAS 1-17 

1 Libane, atidaryk savo vartus, ir ugnis tesuėda ta- 
vo kedrus! 2 Verk, kiparise, nes išvirto kedras; didingi 
medžiai sunaikinti! Verkite Basano ąžuolai, nes iškirsta 
neįžengiamoji giria! 3 Klausyk, piemenų šauksmas 
(valdovų)! Sunaikintas jų išdidumas. Klausyk! Tai jau- 
nų liūtų riaumojimas, nes sunaikinta Jordano didybė: 

4 Viešpats, mano Dievas, man kalbėjo: "Ganyk 
pjauti skirtas avis. 5 Pirkliai nesigailėdami pjauna jas. 
Pirkliai džiaugiasi, nes pralobo. Jų ganytojai taip pat ne- 
sigaili jų. (Jer 23; Ez 13,34) 6 Aš irgi nebesigailėsiu 
krašto gyventojų. Aš pats atiduosiu kiekvieną į jo val- 
dovo rankas; jie naikins šalį, o Aš jų negelbėsiu". 7 
Taip aš (pranašas) pradėjau ganyti skirtas pjauti avis. 
Aš paėmiau dvi lazdeles: vieną pavadinau "Malone", o 

kitą — "Sąjunga". 8 Per vieną mėnesį aš atleidau tris 
piemenis. Pritrūkau kantrybės, kai jie man įkyrėjo. 9 
Tada galvojau: "Nebeganysiu jūsų, kuri miršta, temirš- 
ta; kuri pražūva, tepražuva; o kurios išlieka, tegul nenai- 
kina viena kitos!" (Jer 15,2) 10 Aš ėmiau lazdą "Malo- 
nę: ir ją sulaužiau, tuo panaikinau Dievo padarytą San- 
darą su visomis tautomis. 11 Tą pačią dieną ji buvo pa- 
naikinta. Avių pirkliai, kurie stebėjo mane, suprato, kad 
tai buvo Viešpaties Žodis. 12 Aš jiems tariau: "Jei jums 
atrodo pasielgiau teisingai, užmokėkite man, o jei nę — 
nemokėkite!" Jie atsvėrė mano užmokestį — trisdešimt 
sidabrinių. (Mt 26,15) 13 Viešpats tarė man: "Mesk 
juos šventovės iždan, tą aukštą kainą, kurią jie mane 
įvertino!" Aš įmečiau tuos trisdešimt sidabrinių švento- 
vės iždan. (Mt 27,9-10) 14 Po to sulaužiau antrąją lazdą 
"Sajungą" ir tuo nutraukiau brolystę tarp Judėjos ir IZ- 
raelio. (Ez 37,22) 15 Viešpats tarė man: "Imk dar kartą 
blogo piemens pareigas. 16 Aš paskiriu krašte piemenį, 
kuris paklydusia nesirūpins, žūstančios neieškos, su- 
žeistos negydys ir sveikos nešers, tik ės riebiųjų mėsą 
ir net jų nagas nuplėš. 17 Vargas blogam piemeniui, 
kuris likimui palieka avis! Mano kardas baus jo ranką ir 
dešinę akį. Jo ranka nudžius, dešinoji akis apaks"! 


Libano kedrai ir kiparisai, Basano ąžuolai ir Jorda- 
no neįžengiamoji giria yra pagonių tautos. Zacharijo lai- 
kais ten visur gyveno pagonys. Riaumoją liūtai yra izra- 
elitų valdovai ir kunigai, kurie nesirūpina tauta. Avys 
yra žmonės. Pirkliai — pagonys, pardavėjai — izraelitų 
valdovai ir kunigai. Jie bendrai naikina tautą. Tokiais 
baisiais, karo ir revoliucijos, laikais yra įvairių išdavikų. 
Pranašui Zacharijui Viešpats įsakė rūpintis nelaimingais 
izraelitais. 

Pranašas atleido 3 "ganytojus". Kas jie buvo mes 
nežinome. Pranašui taip įkyrėjo tas darbas, kad jis ne- 
benorėjo dirbti. Jis norėjo palikti žmones savo likimui. . 


„ «BG Zach 12,1 


Dvi lazdelės: "Malonė" ir "Sąjunga". Maionė buvo 
Viešpaties "Sandara" su tautomis, panašiai kaip Nojaus 
laikais. (1 M 8,21-22) "Sąjunga" — brolystė, žmonių 
draugystė. Pranašo darbo įvertinimas, skaitomas Kris- 
taus pardavimas. (Mt 26,15; 27,9-10) 

15-16 skirsneliuose "blogas" piemuo yra prieš pa- 
statytas gerajam Ganytojui. Blogas ganytojas visai su- 
naikins avis, net jų nagas nuplėš. Toks ganytojas pasi- 
reiškė, pasireiškia ir baigs pasireikšti antikristuje. Ne- 
4kras ganytojas pralaimės — bus sunaikintas; tiesa lai- 
mės! 

12 skyrius 

VIEŠPATS YRA NUGALĖTOJAS 1-14 

Viešpaties Žodis apie Izraelį. Taip sako Viešpats, 
kuris :ukūrė čingų, žemę ir įkvėpė Žmogui dvasią. 2 
"As di 1 Jouuuzalę svaiginančia taure visoms aplinki- 
nėns t „vins. Ir Judėja kentės su Jeruzale. (Iz 51,17) 3 
Tą dienų Jeruzalę padarysiu sunkiu akmeniu. Visos 
„2utus. norinčios jį pakelti, — susižeis. Visos žemės 
«its sukils prieš ją. (Zach 14,2; Joel 4,12) 4 Aš pa- 
baidy siu visus žirgus, jų raiteliai bus panikoje. Bet Ju- 
dėją saugosiu atviromis akimis, kai tuo metu visų taurų 
žirgai bus apakinti. - ".ada Judėjos kunigaikščiai sakys: 
Jeruzalės gyventojai semiasi stiprybės iš pulkų Viešpa- 
ties — jų Dievo!" 6 Judėjos gentis padarysiu kaip pilną 
dubenį ugnies malkose ir kaip degantį deglą javų pė- 
duose; jos suės dešinėje ir kairėje visas aplinkines tau- 
tas. Jeruzalė vis dar stovės tvirtai", sako Viešpats. (Ob 
18) 7 Viešpats pirma išgelbės Judėjos palapines (pro- 
vincijas), kad Dovydo namai ir Jeruzalės gyventojai 
perdaug nesikeltų pricš Judėją. 8 Tuomet Viešpats lai- 
mins Jeruzalės gyventojus; si!pniausias iš jų taps toks 
galingas, kaip Dovydas, o Dovydo palikuonys — kaip 
Dievas, lyg Viešpaties angelas jiems vadovautų. (IZ 
33,24) 9 "Aš sunaikinsiu tautas, sukilusias prieš Jeru- 
zalą, (Apr 20,9) 10 o Dovydo namams ir Jeruzalės gy- 

ventojams išliesiu malonės ir maldos dvasią. Jie žvelgs 
į mane, kurį jie perdūrė, apraudos kaip aprauda vientur- 
tį, ir taip liūdės, kaip liūdi, netekę pirmagimio". (Joel 
3,1 ; Jn 19,37; Apr 1,7) 11 Tą dieną Jeruzalėje bus 
toks didelis gedulas, kaip jis buvo prie Hadadrimono, 
Megido lygumoje. (2 Ch 35,22-25) 12 Visas kraštas 
liūdės; kiekviena giminė atskirai: Dovydo ainių šeimos 
ir jų moterys, Natano ainių šeimos ir jų moterys, 13 Le- 
vio ainių šeimos ir jų moterys, Simejo ainių šeimos ir jų 
moterys, 14 ir visų likusių ainių šeimos ir jų moterys. 


Viešpats, kuris sukūrė dangų bei žemę ir įkvėpė 
žmogui dvasią, sako, kad Jeruzalė ir Judėja kentės, bet 
Jis jas apings. Žydai daug kentėjo, bet Dievas yra jų 
viltis ir Gelbėtojas iki mūsų dienų. Tautos, kurios juos 
žudė, nukentėjo pačios daugiau. Tas pats pažadas yra ir 
tikintiesiems krikščionims, nors jų būtų tik du ar tyrs. 
(Mt 18,30) 

Dieviškas Dovydo palikuonis buvo tik vienas — 
Jėzus iš Nazareto. 

Kai Dievo Dvasia veikia, Jo malonė pasireiškia, 
malda paliečia, tada žmogus supranta, kad Jėzus kentėjo 
dėl jo, — buvo perdurtas. (Apr 1,7) Tai atgimimas, kurį 
žmogus pergyvena, pamato savo nusikaltimą. Tada 
žmogus liūdi; liūdi tikrai, gailiai. Pranašas atgimimo liū- 
desį palygina su liūdesiu vienintelio, pirmagimio vaiko, 
su geriausio Judėjos karaliaus Josijo kritimu Megido 
lygumoje. Gedi visi, karalius Dovydas i ir kunigų — Le- 
vio šeimos. 


į 13 skyrius 
DIEVAS PAŠALINS SUSISKALDYMĄ 
IR NETIKRUS PRANAŠUS 1-9 
1 Ateis diena Dovydo ainiams ir Jeruzalės gyven- 
tojams nuodėmes ir neteisybes išpažinti. (Iz 12,3; 55,1) 
2 Viešpats sako: "Aš išnaikinsiu krašte stabus bei jų 

vardus, ir jų daugiau neminės. Netikrus pranašus ir ne- 
tyras dvasias pašalinsiu iš šalies. (Mik 5,12) 3 Jei kas 
dar pasirodys kaip netikras pranašas, jo tėvas ir motina 
jam tars: "Tu privalai mirti, nes kalbėjai melą Viešpaties 
vardu'. Jo paties gimdytojai jį perdurs, jam pranašau- 
jant. (5 M 13,6) 4 Pranašai gėdysis savo regėjimų ir ne- 
bevilkės gauruoto apsiausto pranašaudami ir apgaudi- 
nėdami. (2 Kar 1,8) 5 Kiekvienas sakys: 'Aš ne prana- 
šas, aš žemdirbys nuo pat savo jaunsytės!' 6 Ir jei kas 
klaus: 'Ką reiškia šitie randai tavo nugaroje?', jis atsa- 
kys: "Mane sumušė mano artimieji." 

7 "Karde, pulk mano piemenį, mano aržimiaus:4!" 
Sako pulkų Viešpats. "Aš smogsiu piemenį, avys išsi- 
sklaidys. Aš pakelsiu ranką prieš mažuosius". (Mt 
26,31) 8 "Visoje šalyje", sako Viešpats, "du trečdaliai 
bus sunaikinti ir žus, tik trečdalis išliks. 9 Ir tą trečdalį 
vesiu per ugnį; valysiu ir švarinsiu juos, kap sidabrą ir 
auksą. Jie maldoje šauksis manęs, ir Aš juos išklausy- 
siu. Aš sakysiu: 'Jūs mano tauta', o jie atsakys: 'Vieš- 
pats yra mūsų Dievas'." (0z6,13) 


Viešpats Dievas pažadėjo išnaikinti krašte stabus ir 
netikrus pranašus. Žydai nebegarbino stabų grįžę iš Ba- 
bilonijos tremties. Kada žydai ir krikščionys bus Dievo 
išlaisvinti nuo neteisingų pranašų ir kunigų nežinome. 
Dievas pranešė šį pažadą pranašui, Jis jį ir įvykdys. 

Kur randai yra: nugaroje, krūtinėje ar rankoje? 
Daugelis Šventojo Rašto aiškintojų galvoja, kad čia mi- 
nimi randai yra Jėzaus perdurtos rankos ant kryžiaus. 

Kardas puolė piemenį — Jėzų. Jis mirė ant kry- 
žiaus. Kristus buvo smogtas — Jo sekėjai — apaštalai 
išsisklaidė. (Iz 53,5-6; Mt 26,31) 

Du trečdaliai bus sunaikinti, o tik vienas trečdalis 
išliks, bet ir tas bus išbandytas ir apvalytas kaip sida- 
bras ugnyje. Ar tai manyta žydai, ar tikintieji krikščio- 

nys? Dievo keliai ir Jo mintys mums yra nesupranta- 
mos. Jis prašo daug — visko, bet ir duoda. 

Kai kurie Šventojo Rašto aiškintojai mano, kad du 
trecdaliai žydų buvo sunaikinti 70 m romėnų todėl, kad 
jie atmetė Kristų. 


14 skyrius 
VIEŠPATIES DIDINGOJI DIENA 1-21 

1 Viešpaties diena arti; grobis bus išdalintas visų 
akivaizdoje. (Iz 39,6) 2 Visos tautos bus sušauktos ko- 
vai prieš Jeruzalę. Miestas kris, namai bus apiplėšti, 
moterys išprievartautos. Pusę miesto gyventojų bus iš- 
vesti nelaisvėn, o kita pusė liks mieste. (Zach 12,3) 3 
Tada Viešpats kariaus prieš anas tautas, kaip Jis karia- 
vo praeityje. (Apr 19,19) 4 Tą dieną Jis stovės Alyvų 
kalne, kuris yra nuo Jeruzalės į rytus. Alyvų kalnas 
perskils į dvi dalis — iš rytų į vakarus; pasidarys labai 
didelis slėnis. Viena kalno pusė paslinks į šiaurę, o kita 
— įpietus. 5 Jūs bėgzsite į tą slėnį; tas kalnų slėnis sieks 
iki Azelio. Jūs bėgsite, kaip bėgote nuo žemės drebėji- 
mo Judėjos karaliaus Uzijo dienomis. Tada ateis Vieš- 
pats, mano Dievas, ir visi šventieji su Juo. (Am 1,1; Mt 
25,31) 6 Tuomet nebus nei šalčių, nei karščių; 7 bus iš- 
tisa diena, ją žino Viešpats. Nebus nei dienos, nei nak- 
ties, ir vakare bus šviesa. (Mk 13,32) 8 Tą dieną van- 
dens srovė tekės iš Jeruzalės dviem kryptim: viena į ry- 
tus, antroji į vakarų jūrą: taip bus vasarą ir žiemą. (Ez 
47,1-8) 9 Viešpats karaliaus visai žemei; Jis bus vienas 
ir Jo vardas vienas. (Ps 97,1; Apr 11,15) 10 Visa šalis, 
nuo Gebos iki Rimono, esančio į pietus nuo Jeruzalės, 
taps lyguma. Miestas, nuo Benjamino iki buvusių Ker- 
tinių vartų, ir nuo Hananelio bokšto iki karaliaus vyno 
spausiuvų, bus saugus. (Jer 31,38) 11 Prakeikimo ne- 
bebus. Jeruzalėje visi saugiai gyvens. (Apr 22,3: Jer 
33,16: 12 Bausmė, kurią Vešpats siųs visoms tautoms, 
kariaujsnčio.ns, prieš Jeruzalę, bus baisi. Jų kūnas pra- 

dės pūti dar jiems stovint ant savo kojų, akys — akių 
duobutėse, o jų liežuvis — burnoje. 13 Tuomet žmonės 
bus taip pasimetę ir Viešpaties taip įbauginti, kad puldi- 
nės vienas kitą (brolis brolį). 14 Net Judėja kariaus 
prieš Jeruzalę. Visų aplinkinių tautų turtai bus pagrobti: 
auksas, sidabras ir drabužiai. 15 Tokia pat liga, kaip mi- 
nėta, kankins žirgus, mulus, kupranugarius, asilus ir vi- 
sus kitus gyvulius, kurie bus kariaujančiųjų stovyklose. 
16 Prieš Jeruzalę žygiavusių tautų likutis kas metai 
trauks į Jeruzalę Karalių, pulkų Viešpatį, garbinti ir Pa- 
lapinių šventes švęsti. 17 Jei kuri žemės padermė neat- 
vyktų į Jeruzalę Karaliaus, pulkų Viešpaties, garbinti, 
ant jų nelis lietus. 18 Jei egiptiečiai neateis, juos ištiks ta 
pati liga, kuria Viešpats baus tautas, neatvykusias Pala- 
pinių švenčių švęsti. 19 Tai bus bausmė Egipto ir visų 
tautų, nedalyvavusių Palapinių šventėse. 20 Tuomet net 
žirgų skambučiai turė įrašus "Pašvęstas Viešpačiui"; 
net puodai Viešpaties šventovėje bus laikomi lygiaver- 
čiais su aukuro šlakstymo taurėmis. (2 M 28,36) 21 
Kiekvienas puodas Jeruzalėje ir Judėjoje bus paskirtas 
pulkų Viešpačiui; visi aukotojui galės ateiti, paimti kurį 
iš jų ir jame virti. Tose dienose nebebus šventovėje pre- 
kiautojo — pulkų Viešpaties namuose. (Apr 21,27) 


Kada šia Viešpaties diena buvo ar bus nė vienas 
tikrai nežino. Jeruzalė bus paimta, pergyvens baisius 
plėšimus. Po to Viešpats kariaus prieš Jeruzalės priešus 
ir juos sunaikins; Jis daug kartų izraelitus išgelbėjo. 
Kils baisus žemės drebėjimas. (Am 1,1) 

Pranašas kalbėjo panašiai kaip Jėzus Mt. 24,29, 
mūsų žemės gyvenimas bus pakeistas, nebebus nei die- 
nos, nei nakties, nei vasaros, nei žiemos. 

Apie tekantį vandenį iš Jeruzalės į rytus ir vakarus, 
kiek panašiai kalbėjo Ezakielis 47,1-8 ir Joelis 4,18. 

Viešpats bus karalius, Jis viską valdys ir tvarkys iš 
Jeruzalės. Konfesijos išnyks. Prakeikimo nebebus. Ar 
tą viską reikia suprasti pažodžiui, ar kaip amžinybės 
pradžią, nėra sutarimo tarp Šventojo Rašto aiškintojų. 
Kurie bus Viešpačiui priešingi, tuos palies baisios li- 
gos. Ar tai bus naujos ligos, ar tik duotas toks vaizdas? 

PRANAŠAS MALAKIJAS 

Malakijas reiškia "Mano pasiuntinys". Daugelis 
Sventojo Rašto aiškintojų mano, jog tai nėra autoriaus 
vardas, bet tik knygos pavadinimas. Pranašo Malakijo 
veiklos laikais, šventovė buvo atstatyta ir pamaldos joje 
buvo laikomos. Pranašo veiklos pradžia galėjo būti apie 
450 pr. Kr. Izraelitai, grįžę iš tremties, nebegarbino sta- 
bų, bet veiklos jėga ir pasišventimas blėso. Šventojo 
Rašto aiškintojas — mokytojas Ezras grįžo iš tremties 
458 pr. Kr. ir Nehemijas — 445 pr. Kr. Jų laikais buvo 
atstatytos Jeruzalės miesto sienos. Tautos daromi nusi- 
kaltimai sumažėjo; čia daug padėjo pranašo Malakijo 
veikla. Jo knygos pagrindinė mintis yra skatinimas su- 
silaikyti nuo blogų darbų ir siekti gera. 

Pranašas pastebėjo kunigų apatiją pareigose ir 
įspėjo juos. Eiliniai žmonės neaukojo laiku, neatidavė 
pilnos dešimtir ės, tuokėsi su pagonėmis. Pranašas rei- 
kalavo pašali: .. tas negeroves. Malakijas pranašavo 
Viešpaties Jėzaus ir Jo pirmtako, Jono Krikštytojo, 
(Elijo) artėjantį atėjimą. 

1 skyrius 
DIEVAS NEMĖGSTA IŠVIRŠINIŲ 
IR NETIKRŲ AUKŲ 1-14 

1 Viešpats kalbėjo Izraeliui per Malakiją. 2 "Aš 
mylėjau jus, o jūs sakote: "Kaipgi Tu mylėjai mus? Ar- 
gi Ezavas nebuvo Jokūbo brolis?" "Aš mylėjau Jokūbą, 
(1 M 25,23; Rom 9,13) 3 o Ezavo nemylėjau. Aš pa- 
verčiau jo kalnus dykuma, o jo paveldėtą žemę — ste- 
pėmis šakalams". (Iz 34,13) 4.Jei Edomas sakytų: 
"Mus sunaikino, bet mes atstatysime miestus", tai pul- 
kų Viešpats atsakytų: "Jie testato, o Aš juos vėl griau- 
siu. Juos vadins 'piktybių kraštu'; tauta, kurios Viešpats 
neapkenčia. 5 Jūsų akys tai matys, ir jūs patys sakysi- 
te: 'Galingas yra Viešpats net už Izraelio sienų!" 6 "Sū- 
nus gerbia tėvą, o tarnas — savo šeimininką. Jei Aš tė- 
vas, kas reiškia man pagarbą? O jei Aš šeimininkas, 
kas bijosi manęs?" Taip sako pulkų Viešpats jums, ku- 
nigai, kurie niekinate Jo vardą. Jūs klausiate: "Kaip mes 
niekiname Tavo vardą?" (2 M 20,12; Jn 8,49) 7 
"Aukodami ant mano aukuro suteptą maistą!" Jūs klau- 
siate: "Kaip mes sutepame jį?" "Laikydami Viešpaties 
stalą mažos vertės." 8 "Jei aukojate Jam aklą, raišą ar li- 
gotą „yvulį, ar tai ne pikta? Įteik tokį savo valdovui! Ar 
jam patiks, ar jis maloniai tave priims?" Klausia pulkų 
Viešpats. (2 M 22,20-23) 9 "Taip jūs norite nuteikti sau 
palankiai Dievą, kad Jis būtų jums malonus! Jei tokią 
dovaną duodate, ar Jis bus jums malonus?" Klausia 
pulkų Viešpats. 10 "Verčiau uždarykite duris ir nekur- 
kite mano aukuro veltui. Aš nemėgstu jūsų ir nepriim- 
siu aukos iš jūsų rankos. (Mal 2,13; Iz 1,13) 11 Nuo 
saulės užtekėjimo iki nusileidimo didis yra mano vardas 
tautose, ir visur aukojama bei smilkoma vertinga auka 
mano vardui", sako pulkų Viešpats. (Iz 60,1-7) 12 "Bet 
'ūs sutepate jį, manydami: "Viešpaties stalas yra ne- 
reikšmingas ir ant jo padėta auka nežymi". 13 Ir jei sa- 
kote: "Koks vargas! Tuo jūs supykinate mane", sako 

pulkų Viešpats. "Jei atgabenate luošą ir ligotą auką, ar 
Aš turiu tai mielai priimti iš jūsų?" Klausia pulkų Vieš- 
pats. 14 "Prakeiktas apgavikas, kuris turi bandoje svei- 
ką patiną ir jį pažada, tačiau aukoja Viešpačiui sužalotą! 
Aš esu didis Karalius", sako pulkų Viešpats, "ir mano 
vardo bijosi tautos". (3 M 22,19) 


Malakijo visa knyga yra lyg vienas pamokslas. 
Pranašas sakė, kad Dievas sako: "Aš myliu jus“. Ką? 
Grįžusius izraelitus iš tremties. Kiek jie kentėjo tremty- 
je! Jie grįžę iš tremties jau gyveno apie šimtą metų. 
Kiek jie vargo atstatydami šventovę ir Jeruzalės miesto 
sieną! Nenuostabu, kad žmonės klausė: "Ar tai tokia 
Dievo meilė?" Atsakymas. Žiūrėkite į Jokūbą ir Ezavą. 
Jokūbą Dievas pamilo. o Ezavą ne. Jokūbo palikuonys 
— Izraelis buvo ištremtas, bet grįžo iš tremties, jis su- 
lauks didingos ateities. Ezavo palikuonys bus visai su- 
naikinti. Dievas yra galingas Viešpats visų tautų. 

Pranašas prikiša didžiausią kaltę kunigams. Taip 
buvo ir yra visais laikais. Kunigų pareiga yra mokyti ir 
auklėti žmones. Žmonės laukia iš kunigų tikro pamoky- 
mo ir vedimo. Pranašas primena, kad geriaus būtų visai 
pamaldų neturėti, negu netikras turėti. Atsakomybę pir- 
moje vietoje turės duoti kunigai didžiajam Viešpačiui 
visų tautų. 

2 skyrius 

ĮSPĖJIMAS KUNIGAMS IR TAUTAI 1-17 

1 Kunigai, jus liečia šitas įspėjimas. 2 "Jei neklau- 
sysite, neimsite į širdį ir negarbinsite manęs, Aš siųsiu 
jums prakeikimą. Aš turiu tai daryti, nes jūs neklausote 
manęs. (5 M 28,15) 3 Aš nukirsiu jums rankas (su- 
stabdysiu aukas), drėbsiu jūsų aukų mėšlą ju:ns į veidą 
ir jus pačius pašalinsiu. 4 Tada suprasite, jog Aš daviau 
jums šį įspėjimą, laikydamasis Sandaros su kunigo Le- 
vio ainiais. 5 Mano Sandara su juo buvo gyvenimas ir 
palaima, kad manęs bijotų ir gerbtų. 6 Tiesos išlaiky- 

mas buvo jų pareiga, netiesos nebuvo jų lūpose. Jis su 
manimi vaikščiojo ranka rankon ir daugelį sulaikė nuo 
nuodėmės. 7 Kunigo pareigos — teikti žinių ir mokyti 
Dievo Žodžio, nes jis yra pulkų Viešpaties pasiuntinys. 
(5 M 33,10; Ag 1,13) 8 Bet jūs nukrypote nuo to kelio, 
suklaidinote daugelį savo mokymu, sulaužėte Sandarą 
su Leviu. 9 Todėl ir Aš jus suniekinsiu ir menkaver- 
čiais padarysiu visos tautos akivaizdoje, nes nesilaikėte 
mano kelių ir mano mokslo, mokydami elgėtės sauva- 
liškai". 10 Argi visi nesame vieno tėvo vaikai? Argi ne 
tas pats Dievas mus sutvėrė? Kodėl esame vienas kitam 
neištikimi, laužome savo tėvų Sandarą? (Mal 1,6; Job 
31,15) 11 Neištikimai ir šlykščiai elgėsi Judėja, Izraelis 
ir Jeruzalė. Jie išniekino Viešpaties šventovę, kurią Jis 
mylėjo, vesdami stabų garbintojų dukteris. (Ezr 9,2) 12 
Viešpats sunaikins tuos Jokūbo ainius, kurie taip daro, 
nors jie dar tebeaukoja pulkų Viešpačiui! 13 Viešpaties 
aukurą jūs apdengiate ašaromis, verksmais ir dejavi- 
mais, nes Jis nebežiūri į jūsų aukas ir nebepriima jų iš 
jūsų rankų. (Mal 1,10) 14 Jūs klausiate: "Kodėl?" To- 
dėl, kad Viešpats yra liudytojas tavo ir žmonos gyveni- 
mo veiksmų. Tu pasielgei neištikimai. Ji buvo tavo 
draugė ir Sandaros žmona. 15 Argi jūs nebuvote vienas 
kūnas ir viena dvasia? Dievo tikslas buvo — jūsų pali- 
kuonys. Taigi, saugokitės patys ir būkite ištikimi savo 
žmonoms. (Iz 51,2; 1 M 15,5-6; 21,12) 16 "Aš neken- 
čiu skyrybų, nekenčiu smurtu sutepto drabužio", sako 
pulkų Viešpats, Izraelio Dievas. (5 M 24,1) 17 Jūs įky- 
rėjote Viešpačiui savo kalbomis, klausimais: "Kuo mes 
įkyrėjome?" Tuo, kad sakote: "Piktadarys yra geras 
Viešpaties akyse, kiekvienas Jam patinka", arba: "Kur 
yra teisingasis Dievas?" (Mal 3,13-14) 


Kunigas yra Dievo pasiuntinys, jis privalo skelbti 
žmonėms ne savo mintis, bet Dievo valią, kaip parašyta 
Jo Žodyje. Jei kunigas to nedaro, žmonės nukrypsta 

nuo tiesos, atitolsta nuo Dievo. Vietoje palaimos seka 
prakeikimas. Taip buvo pranašo, Jėzaus laikais, taip yra 
ir dabar. Dievas viską daro su sąlyga. Žydams buvo sa- 
kyta, jei jie laikysis Dievo duoto įstatymo, jie gyvens 
ramiai ir ilgai pažadėtame krašte, o jei nesilaikys įstaty- 
mo, bus ištremti iš krašto. Naujajame Testamente Die- 
vas siuntė Jėzų, savo Sūnų, žydams ir visai žmonijai iš- 
gelbėti. Žmonės net Išganytoją nužudė, — sekė Jeruza- 
lės sunaikinimas ir žydų tautos išsklaidymas po visą 
pasaulį. Pažiūrėkime ir gerai pagalvokime ar mūsų lai- 
kais yra geriau! Kunigai ir tikintieji turėtų siekti Dievą 
garbinti, bet daugelis siekia savo garbės, daugiau nori 
būti žmonių gerbiami, nebijo ir negerbia Dievo, bet bijo 
tik žmonių. Ko mes laikomės: Šventojo Rašto tiesų, ar 
tradicijų ir papročių? 

Jei visų yra vienas Tėvas — Dievas, tai turėtume 
visi būti kaip broliai ir seserys. Deja taip nėra. Kas neti- 
ki nuoširdžiai Dievą, tas nėra ištikimas ir savo broliui 
— tautiečiui. Daugelis kunigų vedė svetimtautes žmo- 
nas. (Ezr 10,18) Ne tiek yra pabrėžta svetimtautė, bet 
stabų garbintoja — netikinti. Jau Saliamoną stabų gar- 
bintojos suvedžiojo. Kur nėra sutarimo tarp vyro ir 
žmonos tikėjimo požiūriu, ten nėra ir darnaus sugyveni- 
mo. 

Mūsų laikais yra daug skyrybų, jų buvo ir senais 
laikais. Tada jos buvo kiek kitokio pobūdžio. Tada vy- 
rai galėjo turėti daug žmonų ir sugulovių, taipgi ir skir- 
tis nuo jų — paleisti žmoną. Bendrai vyras darė ką jis 
norėjo. Žmona neturėjo beveik jokios teisės; ji galėjo tik 
verkti ir savo vargu skųstis Dievui. Pranašas sakė, kad 
skyrybos nepatinka Dievui; jos nepatinka Dievui ir 
žmonėms ir mūsų laikais. Skyrybos buvo daugiausia 
dėl vyrų kaltės, jos yra ir dabar daugiausia dėl žmonių 
kaltės. Yra ir neišvengiamų skyrybų. 

Visais laikais buvo žmonių, kurie sakė: "Dievas 
sukūrė tokius žmones, kokius norėjo, todėl ir piktada- 

riai yra Jam geri". Kai kurie klausė ir klausia: "Kur yra 
teisingas Dievas?" 


3 skyrius 
ATEINANTI VIEŠPATIES DIENA 
IR DEŠIMTINĖ 1-18 

1 "Aš siunčiu savo pasiuntinį prirengti kelią pirma 
manęs. Viešpats, kurio jūs laukiate, ateis netikėtai į sa- 
vo šventovę. Štai, jis ateina, Sandaros angelas, kuris 
jums patinka", sako pulkų Viešpats. (Mt 11,10; Mk 
1,2; Lk 1,17) 2 Kas išlaikys tą dieną, ir kas ištvers, Jam 
pasirodžius? Jis yra kaip lydytojo ugnis ir kaip skalbėjų 
šarmas. (Iz 1,25) 3 Jis ateis kaip lydytojas, sidabro ir 
aukso valytojas, apšvarinti Levio ainius, nuvalyti ir nu- 
blizginti, kaip auksą ir sidabrą, kad aukotų Viešpačiui 
teisingumo auką. (Zach 13,9) 4 Tada Viešpačiui patiks 
Judėjos ir Jeruzalės aukos, kaip praeityje. 5 "Aš ateisiu 
jūsų teisti ir tuojau pasmerksiu žynius, svetimautojus, 
kreivai prisiekiančius, nusukančius samdinių algą, 
skriaudžiančius našles bei našlaičius, laužančius sve- 
timšalių teises ir manęs nebijančius. 6 Aš esu Viešpats, 
nepasikeičiantis, o jūs, Jokūbo vaikai, klaidžiojote. 7 
Jūs jau nuo savo jaunystės nesilaikote mano nuostatų, 
jų atsisakėte. Sugrįžkite pas mane, tai Aš sugrįšiu pas 
jus. Jūs klausiate: "Kaip mums sugrįžti? (Zach 1.31 8 
Argi žmogus apiplėšia Dievą? Tačiau jūs apiplėšėte ma- 
ne. Jūs klausiate: 'Kaip mes apiplėšėme Tave?' Dešimti- 

nėmis ir duoklėmis! 9 Prakeikimas krinta ant jūsų, ka- 
dangi apiplėšėte mane, ir taip daro visa tauta. (Ag 1,6) 10 
Atneškite pilną dešimtinę, kad būtų atsargų mano na- 
muose, ir tuo mėginkite mane: ar Aš neatiŽarysiu jums 
dangaus langų ir neišliesiu apsčiai palaimos? 11 Ar ne- 
sudrausiu kenkėjo, kad jis nesunaikintų jūsų laukų der- 
liaus ir vynmedis neliktų be vaisių? 12 Tada visos tau- 
tos vadins jus laimingais, nes būsite pasigėrėjimo šalis. 
13 Įžūlios yra jūsų kalbos prieš mane, tačiau jūs klau- 

siate: 'Ką gi kalbame prieš Tave?' 14 Jūs sakote: "Kokia 
nauda tarnauti Dievui; ką laimime jei Jam atliekame pa- 
reigas ir vaikščiojame nuleidę galvas Viešpaties aki- 
vaizdoje? (Ps 73,13-14) 15 Juk laimingi yra išdidieji! 
Jiems sekasi, nors jie elgiasi ir niekšiškai. Jie gundo 
Dievą, bet nebaudžiami," sako pulkų Viešpats. 16 Die- 
vo bijantys kalbėjosi vienas su kitu: "Viešpats stebėjosi 
ir klausėsi; ir buvo parašyta Jo akivaizdoje atminimo 
knyga tiems, kurie bijo Viešpaties ir gerbia Jo vardą". 
17 "Jie bus mano", sako pulkų Viešpats. "Tą dieną, ku- 
rioje veiksiu, jie bus mano ypatinga nuosavybė; Aš jų 
gailėsiuos, kaip gailisi Žmogus savo sūnaus, kuris jam 
sąžiningai tarnavo. (2 M 19,5) 18 Tada jūs matysite 
skirtumą tarp teisiojo ir niekšo; tarp to, kuris tarnauja 
Dievui, ir kuris Jam netamnauja". 


Pasiuntinys, kuris kelią paruošė, yra Jonas Krikš- 
tytojas. (Mal 3,23; Mt 17,10-13; Iz 40,3) Kai kelias bu- 
vo paruoštas, staiga atėjo į savo šventovę Viešpats — 
Jėzus Kristus. Jis švarino tautą, kaip lydytojas ugnimi 
ir skalbėjas šarmu. Kurie Jį priėmė, tiems Jis davė ga- 
lios tapti Dievo vaikais. Jis ir teisė — pasmerkė: Žy- 
nius, svetimautojus, kreivai prisiekiančius, algą darbi- 
ninkams nusukančius, skriaudžiančius našles, našlai- 
čius, svetimtaučius. Jis sakė visierns: "Atsiverskite ir ti- 
kėkite Evangelijai!" 

Izraelitanms buvo įsakyta duoti dešimtinę. Jie nevi- 
sada ją davė. Prar +šas, Dievo vardu, įsakė ją duoti. Ta- 
da Viešpats laimins juos. Naujajame Testamente nėra 
įsakyta duoti dešimtinę. Evangelijos skelbimui yra rei- 
kalingi pinigai. Daugelis Naujojo Testamento tikinčiųjų 
duoda dešimtinę, Dievas juos laimina, jie dčl to nepa- 
biednėja, bet neša didelę palaimą Evangeliic: skelbti. 
Daug tikinčiųjų duoda žymiai daugiau negu dešimtinę. 
Jėzus pasakė: "Kur jūsų širdis, ten ir jūsų turtas“. 


Mal 4,1 302 


Visais laikais buvo netikinčių ir tikinčių. Netikin- 
tieji skaito praleistą laiką Dievą garbinti, praleistą be jo- 
kios naudos. Tikintieji kalba apie Dievą kaip savo Išga- 
nytoją. Dievas jiems apsireiškia, juos guodžia, stiprina 
ir laimina. 

4 skyrius 
VIEŠPATIES DIENA 1-6 

1 "Štai ateina diena, deganti kaip krosnis, kurioje 
visi išdidieji ir visi niekšai kaip ražienos sudegs“, sako 
pulkų Viešpats; "Jiems nepaliks: nei šaknies, nei šakos. 
2 Bet jums, bijantiems mano vardo, užtekės teisybės 
saulė. Jūs būsite sveiki po mano sparnais, išeisite ir šo- 
kinėsite, kaip išleisti veršiukai iš tvarto. (Lk 1,78) 3 Jūs 
mindžiosite niekšus, ir jie bus, lyg dulkės po jūsų kojo- 
mis tą dieną, kai Aš veiksiu", sako pulkų Viešpats. 4 
"Atsiminkite mano tarno Mozės įstatymą, kurį daviau 
Horebe visam Izraeliui, jo galiojančius nuostatus ir po- 
tvarkius. 5 Aš siųsiu jums pranašą Eliją, prieš ateinant 
17,11-13; Joel 3,4 ) 6 Jis atgręš tėvų širdį į vaikus ir 
vaikų širdį į tėvus, kad neateičiau ir nesmogčiau krašto 
prakeikimų". (Lk 1,17) 


Viešpaties diena bus netikintiesiems teismo ir su- 
naikinimo diena, o tikintiesiems išgelbėjimo ir palaimos 
diena. Užtekanti saulė yra Jėzus Kristus. Jis išgelbės ti- 
kinčiuosius. 

Mozės nuostatai — įstatymas buvo ir yra žydams 
svarbiausias raštas. 

Viešpats pažadėjo siųsti pranašą Eliją pirmiau negu 
ateis Viešpaties diena. Žydai laukė tikrojo — asmeniš- 
ko pasirodymo Elijaus, bet jis atėjo dvasiniu būdu, Jo- 
no Krikštytojo asmeny. 

